
Concluzie 


Introducere 


Trec printr-un moment foarte neplăcut. Mi-e greață 
de toate cărţile. Nu fac nimic. Mai mult ca niciodată, îmi 
dau seama că nu sunt bun de nimic. Simt că nu voi reuşi 
nimic şi rândurile pe care le scriu acum mi se par puerile, 
ridicole, ba chiar, şi mai ales, absolut inutile. Cum s-o scot 
la capăt? Am o soluţie: ipocrizia. Rămân încuiat ore întregi 
şi lumea îşi închipuie că lucrez de zor. Unii mă 
compătimesc probabil, câţiva mă admiră, iar eu mă 
plictisesc şi casc, cu ochii plini de reflexe galbene, 
reflexele de gălbinare ale bibliotecii mele. Am o nevastă 
plină de viaţă, o fiinţă puternică şi blândă, un copilaş care 
ar putea participa la un concurs şi nu-mi vine deloc să mă 
bucur de toate acestea. Ştiu bine că această stare 
sufletească nu va dura. Îmi voi redobândi speranţele, 
curajul, voi face eforturi nou-nouţe. Dacă aş trage măcar 
vreun folos din aceste mărturisiri! Dacă aş deveni mai 
târziu un mare psiholog. Dar nu cred să am destulă viaţă în 
perspectivă. Voi muri prematur sau mă voi preda şi voi 
ajunge un beţivan al reveriei. Mai bine să sparg pietre, să 
trudesc la coamele plugului. 

Vasăzică, o să-mi petrec toată viaţa, scurtă sau 
lungă, spunând: mai bine făceam altceva. De ce acest 


zbucium sufletesc, această zvârcolire a elanurilor noastre? 


Speranţele ne sunt ca valurile mării; când se retrag, lasă la 
vedere o sumedenie de lucruri greţoase, scoici infecte şi 
crabi, crabi morali şi puturoşi uitaţi acolo, care se târăsc 
ţopăind ca să ajungă iar în mare. Cât de stearpă e viaţa 
unui om de litere care nu s-a afirmat! Doamne, sunt 
inteligent, mai inteligent decât mulţi alţii. E limpede, de 
vreme ce citesc fără să adorm Ispitirea Sfântului Anton. 
Dar inteligenţa mea e ca o apă care curge degeaba, 
neştiută, pe care încă nu a fost instalată nicio moară. Da, 
asta-i: încă nu mi-am găsit moara. Oare o voi găsi 


vreodată?”* 
William şi Jules 


Rândurile pe care le-aţi citit sunt extrase dintr-un 
pasaj din jurnalul intim al lui Jules Renard, din data de 17 
martie 18901. 

Jules Renard era un om rezervat şi hipersensibil, 
neurastenic, cum se spunea pe atunci. După o copilărie 
nefericită, din care s-a inspirat pentru a scrie cartea sa cea 
mai cunoscută, Poil de carotte (Morcoveaţă), a cunoscut o 
oarecare notorietate. Nu a fost însă niciodată fericit, 
niciodată satisfăcut de sine şi nici de viaţa lui. În ciuda 
lucidităţii şi talentului său, în ciuda afecțiunii familiei şi a 


1 Renard J., Journal 1887-1910, Paris, Gallimard, „La Pleiade", 
1965. 


prietenilor săi, el nu şi-a găsit niciodată pacea sufletească. 
Pe cât îi era inteligenţa de vie, pe atât îi era nesigură şi de 
dureroasă stima de sine. 

Renard nu a utilizat niciodată termenul de stimă de 
sine, care nu era încă în uz în limba franceză. Dar în 
acelaşi an 1890, de cealaltă parte a Atlanticului, medicul, 
filosoful şi psihologul american William James publica 
primul tratat de psihologie modernă, Principles of 
Psychology, care îi luase doisprezece ani de muncă. Ca şi 
Jurnalul lui Renard, tratatul lui James se citeşte şi astăzi cu 
plăcere. Cea mai mare parte a remarcilor sale despre 
condiţia umană continuă să fie de actualitate. James a fost 
primul care a utilizat şi a analizat acest concept de seif 
esteem: „Stima de sine este de două feluri: satisfacția şi 


nemulţumirea de sine?” 


. Din păcate, el suferea de tulburări 
depresive severe, care îi otrăveau viaţa. Nici William şi nici 
Jules nu au putut să îşi învingă în mod durabil demonii 
interiori. 

Astăzi, după multă vreme, stima de sine continuă să 
se afle în centrul existenţei noastre moderne, indiferent de 
cultura şi de naționalitatea noastră. Cei doi oameni 
2 James W., Precis de psychologie, Paris, Les Empecheurs de 
penser en rond, 2003. 

3 Schmit D.P., Allik J., „Simultaneous administration of the 
Rosenberg Self-Esteem Scale in 53 nations: exploring the 
universal and culture-specific features of global self-esteem", 


Journal of Personality and Social Psychology, 2005,89 (4): 623- 
642. 


presimţiseră, datorită inteligenţei şi sensibilităţii lor 
personale, întreaga importanţă pe care avea să o ia 
aceasta, în societatea noastră, atât în sensul bun, cât şi în 


cel rău. Cartea de faţă le aduce un omagiu. 


Ce mai faceţi? 


„Oamenii se disting prin ceea ce arată şi se 
aseamănă prin ceea ce ascund”. 


Paul Valery 


Ne simţim cu toţii foarte bine şi suntem cu toţii 


foarte mulţumiţi de noi... 


Cine are şanse să ajungă în Rai? 


Când s-a pus această întrebare - era în 1997, cu 
ocazia unui sondaj realizat în Statele Unite -, 
personalităţile care au obţinut cele mai multe răspunsuri 
favorabile au fost Bill Clinton: 52%, Lady Diana: 60% şi 
baschetbalistul Michael Jordan: 65%. 

Maica Tereza, cu 79%, a fost cea care a primit 
maximul de răspunsuri favorabile. Maximum? Nu chiar... 


La întrebarea: „Şi ce şanse aveţi dumneavoastră să 


ajungeţi în Rai?”, au fost 87% de răspunsuri pozitive! 
Umor la adresa propriei persoane? Parţial, fără 
îndoială. Dar se poate presupune că majoritatea 
răspunsurilor erau evident sincere. Această autosatisfacţie 
simpatică este de altfel bine cunoscută în psihologia 
socială: cei mai mulţi dintre noi se simt întotdeauna „ceva 
mai buni decât media”5. Astfel, 90% din cadrele şi din 
profesorii universitari se consideră mai curând superiori 
mediei în exercitarea funcţiilor lor. Peste 96% din studenţi 
se plasează deasupra a ceea ce este prezentat ca fiind 
media calităţilor pe care cineva trebuie să le posede „ca 


6” 


lumea“”. Majoritatea persoanelor se consideră cu puţin 


mai competente, mai inteligente, mai plăcute socialmente 
decât media celorlalţi. Ele cred că şofează mai bine, au 
mai mult gust etc.” Pe ansamblul acestui gen de studii, 


67% până la 96% din persoane se supraevaluează în 


4 US News and World-Report (31 martie 1997, p. 18), „Oprah: a 
heavenly body? Survey finds a talk-show host a celestial shoo- 
in", citat de Myers D.G., Psychologie, Paris, Flammarion, 2004 
(ediţia a VH-a). 

5 Codol J.P., „On the so-called «superiority conformity on the 
seif» behavior: twenty experimental investigations", European 
Journal of Social Psychology, 1975,5; 457-501. 

6 Crocker „Contengencies of self-worth: implications for self- 
regulation and psychological vulnerability", Seif and Identity, 
2002,1: 143-149. 

7 Sinteză a lucrărilor recente în această privință în: DeAngelis 
T., „Why we overestimate our competence", Monitor on 
Psychology, 2003,34(2): 60-62. 


comparaţie cu semenii lor.% Şi asta cu o inconştienţă 
deplină: majoritatea persoanelor consideră că nu se 
supraevaluează, dar cred că majoritatea celorlalţi o fac. În 
această atitudine nu există niciun dispreţ faţă de ceilalţi. 
Ea nu necesită ca ceilalţi să fie desconsideraţi: nu îi 
devalorizăm, ci ne supraestimăm doar.? 

Deci, suntem de acord, îmi merge bine, sunt bine, vă 
merge bine, sunteţi bine. Şi chiar mai bine decât ceilalţi. 
Totul e deci perfect, în cea mai bună dintre lumi. 


Nu vă grăbiţi aşa! Nu e chiar atât de simplu! 
Totul e bine, dar numai când marea e liniştită... 


În primul rând, această supraevaluare de sine se 
manifestă mai mult în faţa sarcinilor uşoare decât a celor 
dificile. Astfel, consideraţi probabil că şofaţi mai bine decât 
alţii pe teren uscat, dar pe un drum acoperit de polei nu 
mai sunteţi atât de siguri. Confruntaţi cu situaţii delicate, 
avem mai degrabă tendinţa de-a ne considera puţin sub 


medie.!% Dar atunci, ce valoare mai are o stimă de sine 


8 Taylor S.E., Armor D., „Positive illusions and coping with 
adversity", Journal of Personality, 1996,64: 873-898. 

9 Epley N., Dunning D., „Feeling «Holier than thou»: are self- 
serving assessments produced by errors in seif or social 
predictions?", Journal ofPersonality and Social Psychology, 
2000,79: 861-875. 

10 Kruger J., „The «below-average effect» and the egocentric 
nature of comparative ability judgments", Journal ofPersonality 


care se fărâmiţează în faţa dificultăţilor? 

Altă problemă: această supraestimare de sine 
liniştită se poate transforma, în anumite împrejurări, în 
amărăciune, rea-credinţă şi ostilitate. Dacă, de exemplu, 
facem ca nişte persoane să eşueze în îndeplinirea unor 
sarcini prezentate drept simple sau dacă le facem să 
creadă că sunt respinse, ele încep imediat nu numai să se 
îndoiască de sine, ci şi să îi devalorizeze pe ceilalţi, să 
devină mai intolerante, mai rigide decât erau iniţial. 

Rănile stimei de sine ne zdruncină aşadar puternic. 
Uneori atât de puternic, încât nu putem să nu ne gândim 
că această autosatisfacţie afişată, în condiţii de calm şi 
departe de orice dificultate, nu este la cei mai mulţi dintre 
noi decât o faţadă fragilă, care se fisurează de îndată ce 
trecem de la declaraţie la acţiune, de la uşor la dificil, de la 
familiar la necunoscut, de la calm la ameninţare, de la 


teorie la practică... 
Furtuni peste stima de sine 


De îndată ce viaţa devine grea, insuficienţele stimei 


noastre de sine se dezvăluie nemilos.!! La cei mai 


and Social Psychology, 1999, 77:221-232. 

11 Roberts J.E., Gotlib I.H., „Temporal variability în global self- 
esteem and specific self-evaluation as prospective predictors of 
emoţional distress: spedficity in predictors and outcome", 
Journal of Abnormul Psychology, 1997,106: 521-529. 


vulnerabili dintre noi, din pricina funcţionării lor psihice 
sau a dificultăţilor lor sociale (persoane izolate, în situaţie 
precară, şomeri), aceste deficienţe ale stimei de sine nu 
iartă şi alimentează atunci numeroase forme de suferinţă 
mentală. Când studiem îndeaproape fenomenul, 
descoperim o legătură importantă între problemele de 
stimă de sine şi majoritatea tulburărilor psihice, indiferent 
că este vorba de manifestări depresive!? şi anxioasel5, de 
recursul la alcool, de utilizarea drogurilor în adolescenţă!?, 
de tulburările  conduitelor  alimentare.!5 Cetăţeanul 
occidental mediu chiar are o stimă de sine atât de bună? 


Nimic nu e mai puţin sigur. 


12 Roberts J.E., Kassel J.D., „Labile self-esteem, life stress, and 
depressive symptoms: prospective data testing a model of 
vulnerability", Cognitive Therapy and Research, 1997,21:569- 
589. 

13 Twenge J.M., „The age of anxiety? Birth cohort change in 
anxiety and neuroticism, 1952-1993", Journal ofPersonality and 
Social Psychology, 2000, 79:1007-1021. 

14 Caughlin J.P. şi Malis R.S., „Demand/withdraw 
communication between parents and adolescente: connections 
with self-esteem and substance use", Journal of Social and 
Personal Relationships, 2004,21: 125-148. A se vedea şi: Guillon 
M.S. şi colab., „The relationship between self-esteem and 
psychiatric disorders in adolescente", European Psychiatry, 
2003,18: 59-62. 

15 Eiber R. şi colab., „Estime de soi: ătude comparative entre 
patients avec troubles des conduites alimentaires et phobiques 
sociaux", L'Encephale, 2003,29:35-41. A se vedea şi: Fossati M. 
şi colab., „Therapie cognitive en groupe de l'estime de soi, chez 
des patients ob£ses", Journal de Therapie cognitive et 
comportementale, 2004,14:29-34. 


Aparenţe înşelătoare? 


Stima de sine a acestor persoane care se văd şi se 
declară atât de lesne „cu puţin deasupra mediei” e 
realmente bună? 

Cum se explică atunci nevoia aceasta absurdă de a 
avea maşini mai mari, mai rapide, mai luxoase decât e 
nevoie? Şi odată ce intrăm în posesia lor, de ce această 
dorinţă irezistibilă de-a le arăta sau de-a conduce mai 
repede decât este permis? Cum se explică această 
supunere faţă de modă, care ne face să găsim 
necorespunzătoare o haină practic încă nouă? Cum se 
explică nevoia aceasta de-a avea o mulţime de obiecte 
inutile? Cum altfel, dacă nu prin consecinţa tuturor acestor 
măguliri ale stimei de sine a consumatorilor care suntem: 
„fiindcă le meritati din plin”, „unde vreţi şi când vreţi”... 

Nu avem nimic altceva decât aceste măguliri de 
joasă speţă pentru a ne hrăni egoul? Suntem atât de slabi, 
încât nu mai ştim să ne apărăm de dictatura aparenţei, a 
tinereţii, a zvelteţei pe care ne-o impun revistele şi 
negustorii de aparenţe? Sau suntem prea plini de sine ca 
să ne mai ne dăm seama cu câtă uşurinţă cădem în aceste 


capcane grosolane? 


Prea egocentrici? 


Dacă e să le dăm crezare filosofilor, sociologilor şi 
politologilor, ne  sufocăm încetul cu încetul egoul. 
Individualismul mereu crescând al individului modern ne- 
ar duce la tot mai multă lene, lipsă de civism, de laxism, de 
complezenţă faţă de noi înşine. Stima de sine nu ar fi până 
la urmă decât egotism şi individualism? Narcisism? Un 
subprodus al iresponsabilităţii societăţilor care, prin 
violențele sau minciunile lor, fabrică pe bandă indivizi 
convinşi că nu vor supravieţui decât dacă valoarea lor este 
superioară valorii celorlalţi? Valorizarea stimei de sine ar 
duce atunci la cultul eului, în detrimentul valorilor 
altruiste, necesare oricărei vieţi în societate. 

Criticile acestea nu sunt noi. Preocuparea excesivă 
de sine a fost întotdeauna considerată toxică pentru 
persoană şi societate. Vedeţi ce spune Pascal: „Eul este 
demn de ură”. Sau Kant: „Dragostea de sine, fără a fi 
vinovată, este sursa oricărui rău”. 

Atunci, trebuie să renunţăm la egoul nostru? Trebuie 
considerată toxică orice formă de reflecţie despre stima de 
sine, orice tentativă de-a o cultiva, de-a o ameliora, de-a o 


dezvolta? 


Stimă de sine sau obsesie? „Dacă vă gândiţi 
prea mult la dumneavoastră/ înseamnă că gândiţi de 


rău” 


Poate că suntem într-adevăr prea preocupaţi de 
neînsemnatele noastre persoane. Dar poate că înainte de 
toate nu ştim cum să ne comportăm în raportul cu noi 
înşine... 

În primul rând fiindcă ne lăsăm prea uşor cuceriţi de 
valori şi de injoncţiuni factice: performanţă, abundentă, 
aparenţă. Trei flageluri, atât ale societăţilor noastre, cât şi 
ale psihismelor noastre.1% Performanţa: e normal să vrei să 
faci bine ceea ce faci, dar nu şi să vezi „challenges”, 
provocări pretutindeni, să vrei să fii un „învingător”, până 
la a te îmbolnăvi (este clasica, de-acum, oboseală de-a fi tu 
însuţi, a sociologului Alain Ehrenberg).!” Abundenţa: e 
normal să vrei să dispui de un acoperiş deasupra capului, 
de îmbrăcăminte, de hrană. Dar nu şi să cumperi cu 
febrilitate (sau să visezi să cumperi) tot ce ni se flutură 
prin faţa ochilor. Aparenţa: e normal să îţi facă plăcere 
propriul tău corp şi să ţi-l îngrijeşti. Dar nu şi să începi să 
tremuri la cel mai mic rid sau la primul fir de păr alb. 

16 A se vedea în aceste privinţe Ehrenberg A., Le Culte de la 
performance, Paris, Cammann-Levy, 1991. A se vedea şi 
Amadieu J.-F., Le Poids des apparences, Paris, Odile Jacob, 


2002. 
17 Ehrenberg A., La Fatigue d'Stre soi, Paris, Odile Jacob, 1998. 


Apoi, deoarece locul pe care îl ocupă de-acum 
construcţia noastră şi grija de noi înşine în economia 
noastră personală a ajuns la un cost exorbitant, nu mai 
avem opţiunea de-a nu ne gândi la noi în faţa unei societăţi 
în care imaginea a devenit atât de importantă. De unde şi 
acest rezultat: egoul nostru este efectiv umflat, 
omniprezent, ghiftuit cu mâncăruri proaste, de care a 
devenit dependent. Fără îndoială că nu e o întâmplare 
dacă tulburările date de conduitele alimentare, bulimia şi 
anorexia, sunt atât de strâns legate de problemele stimei 
de sine, şi este ispititor să duci mai departe comparaţia: 
există bulimii ale sinelui, inflaţii ale egoului când te umpli 
de tine însuţi, apoi vomiţi; există apoi anorexii ale sinelui, 
când te refugiezi în asceză şi în privaţiune, crezând că 
devii mai măreț şi mai puternic neluându-te în seamă şi 
maltratându-te. Suferinţe inutile care nu te învaţă nimic 
altceva decât să suferi şi mai mult şi să te pedepseşti mai 


bine... 


Regăsirea gustului simplu de sine 


Vom vedea mai departe, în privinţa suferințelor 
stimei de sine, că un ego omniprezent este un ego căruia îi 
merge prost. Soluţia nu este deci să te gândeşti mai puţin 


la tine însuţi, ci să te gândeşti într-un mod diferit. Cu atât 


mai mult cu cât, o dată în plus, nu avem de ales: avem o 
nevoie vitală de stimă de sine, dar fără îndoială că nu sub 
forma pe care ea tinde să o ia astăzi. 

Ne vom strădui acum să înţelegem cum trăieşte şi 
respiră stima de sine, ce anume o destabilizează şi ce o 
hrăneşte, ce o obstrucţionează şi ce o eliberează. Faţă de 
sine, faţă de ceilalţi, faţă de acţiune: vom aborda tot ce e 
important pentru stima de sine. Pentru a o înţelege, pentru 
a o schimba. O să vedeţi: nu e chiar atât de complicat pe 


cât se crede... 


Partea întâi 


Stima de sine înseamnă toate acestea 


Viaţa o să înceapă ea până la urmă... 


Dar să ajungem să fim noi înşine reprezintă 
uneori o aşteptare atât de lungă! Să exişti nu e totul. 
Cum să trăim în bună înţelegere cu noi înşine? Cum 
să părăsim acest eu-închisoare, în care ne sufocăm, 
ca să ne îndreptăm spre un eu-vioară, la care să 
învăţăm în linişte să cântăm? Cum, pur şi simplu, să 


ne descoperim, să ne apreciem, să ne construim? 


Stima de sine, natura sa, nevoite sale şi esenţa 
ei, toate acestea pot fi înţelese: acesta e scopul 
paginilor care urmează. Şi asta se poate învăţa: e 
ceea ce ne va aduce această carte în întregul ei. Dacă 
existenţa, şansa, destinul nu ne-au oferit această 
ucenicie mai timpuriu, putem oricând să îl urmăm 
sau să-l continuăm, la orice vârstă. Acum, de 
exemplu. Pentru a ne face viaţa mai frumoasă şi mai 


bogată. 


Un program 


Stima de sine înseamnă să dovedesc că sunt capabil 
de următoarele: 

Să spun ce gândesc. 

Să fac ce vreau. 

Să insist când mă lovesc de o dificultate. 

Să nu îmi fie ruşine să renunţ. 

Să nu mă las păcălit de publicitate sau de modă, care 
vor să mă facă să cred că nu sunt o persoană cum trebuie 
dacă nu port cutare marcă de haine sau nu gândesc în 
cutare mod. 

Să râd din toată inima dacă sunt luat peste picior 
fără răutate. 


Să ştiu că pot supravieţui eşecurilor mele. 


Să îndrăznesc să spun „nu” sau „stop”. 

Să îndrăznesc să spun „nu ştiu”. 

Să îmi urmez calea, chiar dacă sunt singur(a). 

Să îmi acord dreptul de-a fi fericit(a). 

Să suport să nu mai fiu iubit(a), chiar dacă asta mă 
face nefericit(a) pe moment. 

Să mă simt împăcat cu mine însumi. 

Să spun „mi-e teamă” sau „sunt nefericit(a)” fără să 
mă simt înjosit(a). 

Să îi iubesc pe ceilalţi fără să îi supraveghez sau să îi 
sufoc. 

Să fac tot ce pot ca să reuşesc ceea ce vreau să 
reuşesc, dar fără să mă forţez. 

Să îmi dau dreptul de-a decepţiona sau de-a rata. 

Să cer ajutor fără să mă simt inferior (inferioară). 

Să nu mă desconsider şi nici să îmi fac rău când nu 
sunt mulţumit(a) de mine. 

Să nu mă simt invidios (invidioasă) de succesul sau 
de fericirea celorlalţi. 

Să pot să supraviețuiesc nefericirilor mele. 

Să îmi dau dreptul de a-mi schimba părerea după ce 
chibzuiesc. 

Să dau dovadă de umor faţă de mine însumi. 

Să spun ce am de spus, chiar dacă am trac. 


Să trag învăţăminte din greşelile mele. 


Să mă arăt în costum de baie chiar dacă corpul meu 
nu e perfect. 

Să mă simt în regulă cu rănile din trecutul meu. 

Să nu îmi fie teamă de viitor. 

Să găsesc că sunt un tip bine, cu calităţile şi cu 
defectele sale. 

Să simt că progresez şi că trag învăţăminte din viaţă. 

Să mă accept aşa cum simt astăzi, fără să renunţ 
totuşi să mă schimb mâine. 

Şi, în sfârşit, să ajung să mă gândesc şi la altceva 


decât la mine... 


Esenţialul despre stima de sine 


„Obiectul spiritului este să fie mulţumit de sine 


faţă de sine însuşi. Asta nu prea durează”. 


Paul Valery 


Suntem un amestec nesigur. Uneori nu suntem decât 
una cu noi înşine, acţionăm şi gândim în armonie. Uneori 
suferim de autoscopie: ne privim existând şi acţionând, ca 
şi cum am fi în exteriorul nostru, şi ne vedem spunând, 


făcând sau gândind lucruri despre care ştim că nu sunt 


cele potrivite. Când ne iubim, când ne urâm. Aşadar, 


doctore, despre ce e vorba? Despre stima de sine. 


Ce înseamnă stima de sine? 


Stima de sine înseamnă: 

1 - ce părere am despre mine. 

2 - cum mă simt cu această părere. 

3 - ce fac cu viaţa mea având această părere... 

Acest amestec de priviri şi de judecăţi e ceea ce 
îndrept spre mine. Deoarece nicio privire nu este neutră, 
mai ales când e îndreptată către tine însuţi. 

Mai este şi un alt amestec: cel al judecății despre 
mine şi al judecății despre mine sub privirea celorlalți. 
Deoarece stima de sine nu are înţeles decât în cadrul 


relaţiilor sociale. 


Manifestări ale stimei de sine în viaţa de zi cu zi 


Cum se exprimă stima de sine? Prin intermediul 
căror manifestări percep - sau nu - existenţa şi prezenţa 
ei? 

Prin intermediul emoţiilor noastre: stima de sine 
exercită presiune asupra binelui nostru interior, a liniştii şi 


a neliniştilor noastre. Prin intermediul comportamentelor 


noastre: spontaneităţile şi blocajele se află şi ele sub 
dominaţia ei, indiferent dacă în cadrul relaţiilor noastre 
sociale sau al acţiunilor noastre materiale. Prin 
intermediul gândurilor noastre: tot stima de sine face ca 
privirea noastră să tindă mai curând să se îndrepte către 
lipsuri şi ameninţări sau să se arate capabilă să vadă şi 
toate celelalte. 

Stima de sine este rezultanta tuturor acestor lucruri, 
privirea asupra ta însuţi, emoţiile pe care le provoacă 
acest fapt şi comportamentele pe care le induce. Acest 
raport intim cu noi înşine este în mare parte automat, 
secret şi incontrolabil - ar fi atât de simplu să hotărăști să 
te iubeşti o dată pentru totdeauna. El este totuşi accesibil 


eforturilor noastre de introspectie şi de reflecţie. 


Stima de sine este ceva firesc pentru noi 


Unii, care nu au ajuns să se iubească, încearcă să 
dea uitării, să nu se mai gândească la ei. Trudă zadarnică. 
Deoarece stima de sine este tot atât de firească pentru noi 
la fel ca respiraţia, foamea sau somnul: ea este inerentă 
naturii umane. Nu există fiinţă umană care să nu aibă o 
idee despre sine, despre valoarea sa în ochii ei şi în ai 
celorlalţi. De ce? 


În primul rând pentru că stima de sine nu poate fi 


disociată de conştiinţa de sine. Suntem înzestrați cu 
capacitatea de-a reflecta despre noi, de-a ne observa pe 
cale de-a acţiona. Această „conştiinţă de sine reflexivă” 
este o şansă extraordinară oferită speciei noastre: ea 
permite să te distanţezi de tine însuţi, să te observi, să te 
analizezi, deci să te schimbi, să te adaptezi, să te 
ameliorezi. Dar ea poate servi şi la a te detesta, a te 
dispreţui, a te critica. La a-ţi face viaţa imposibilă şi 
inconfortabilă. Şi sterilă uneori, deoarece aceste agresiuni 
faţă de sine pot paraliza orice formă de acţiune. 

Apoi, fiindcă stima de sine este legată de statutul 
nostru de animal social. În calitate de oameni, suntem 
condamnaţi la o existenţă în grup, deoarece supraviețuirea 
noastră nu se poate concepe decât printre semenii noştri, 
în cadrul unui raport mai mult sau mai puţin strâns cu ei. 
Şi deci făcându-ne griji, uneori încercând un sentiment de 
teamă faţă de ceea ce gândesc şi resimt ei faţă de noi. 
Suntem în mod natural înzestrați cu un „simţ al celuilalt” 
pentru a putea, cel puţin destul de rudimentar, să îi 
descifrăm nevoite: să putem presupune, imagina, ceea ce 
gândeşte celălalt este o şansă.!* Ea ne permite să vedem 
că suntem acceptaţi şi să ne adaptăm dacă nu suntem 


acceptaţi. Este şi un ghinion uneori, dacă această funcţie 


18 Acest „simţ al celuilalt" este empatia. A se vedea îndeosebi 
sinteza lucrărilor de cercetare pe această temă condusă de 
Alain Berthoz şi Gerard Jorland: L'Empathie, Paris, Odile Jacob, 
2004. 


de detecție devine funcţie de imaginaţie: începi să 
presupui mai mult decât să observi, să te temi mai mult 
decât să aştepţi să vezi ce se întâmplă. Sfârşeşti prin a nu 
mai vedea în celălalt decât o privire intruzivă şi o judecată 
severă. Să te temi de respingere în loc să provoci 


acceptarea. Să te temi de eşec în loc să cauţi succesul. 


Stima de sine ne influenţează felul de-a fi 


Stima de sine este o răspântie. Ea este o sursă de 
informaţie permanentă despre adaptarea noastră la mediu. 
Să te îndoieşti de tine are ca funcţie să ne incite să ne 
modificăm felul de-a fi. Informaţiile pe care ni le oferă 
stima de sine sunt preţioase: savurarea când totul merge 
bine şi activarea în cazul invers. Un ego în stare bună de 
funcţionare este un instrument preţios pentru 
supravieţuire şi pentru calitatea vieţii. 

În cele din urmă, stima de sine este un fel de tablou 
de bord al eului, care ne va influenţa stilul de conducere. 
Ca un tablou de bord al unei maşini, menirea sa este deci 
de-a ne semnala tot ce funcţionează şi tot ce nu 
funcţionează în „motorul nostru psihic”. Pe tabloul de bord 
al maşinii dumneavoastră aveţi o jojă de benzină, un 
beculeţ care arată nivelul de încărcare a bateriei etc. În 


acelaşi fel, stima de sine ne semnalează dacă nevoite 


noastre fundamentale sunt satisfăcute, dacă rezervoarele 
noastre de afecţiune sau de succes sunt pline sau prea 
aproape de zero. Într-adevăr, carburanţii stimei de sine se 
împart în două mari categorii. Pe de o parte, manifestările 
de afecţiune, simpatie, dragoste, admiraţie, stimă primite 
din partea altor persoane. Pe de altă parte, semnele de 
performanţă: toate succesele noastre, acţiunile noastre 
încununate de succes. 

Pe tabloul de bord al maşinii există şi lumini de 
alarmă care ne informează deopotrivă despre apariţia unor 
probleme: temperatura prea ridicată a motorului, lipsa de 
ulei, rezervorul de benzină care în curând va fi gol. La fel 
stau lucrurile în materie de stimă de sine: problemele pot 
veni din domenii multiple, dar stima de sine este sensibilă 
mai ales la eşecuri şi la respingeri. Pentru un animal social 
cum este fiinţa umană există două feluri de primejdie: 
nemaifiind sau nemaisimţindu-se eficace în mediul său, sau 
ajungând să fie marginalizat faţă de grup. 

Într-o maşină, în sfârşit, tabloul de bord trebuie să 
înlesnească şofatul. Ţinem cont de informaţiile pe care le 
furnizează pentru a ne adapta modul de-a conduce: putem 
continua aşa, trebuie să ne oprim, să conducem altfel, să 
ne grăbim să ajungem la un service? La fel, stima de sine 
nu este un simplu instrument de informaţie despre 


succesele noastre, materiale sau sociale, ci joacă un rol şi 


mai important în personalitatea noastră, deoarece ne 
influenţează „stilul de conducere” psiho-comportamental: 
ea este cea care ne face temători sau îndrăzneţi, care ne 


îndeamnă să ne afirmăm sau să ne retragem. 


Stima de sine este mai necesară ca oricând 


Odinioară, nu ne alegeam partenerul de viaţă şi nici 
meseria: familia o făcea în locul nostru. Nu ne alegeam 
destinul, ci aveam deja vin loc în societate. Astăzi evoluăm 
în societăţi individualiste şi competitive, în care trebuie să 
te dovedeşti capabil ca să dobândeşti un loc de muncă sau 
dragoste. Putem foarte bine să nu avem un loc: să nu avem 
o meserie, nici dragoste, nici prieteni... Putem ajunge la 
neantul relaţional, într-o relativă indiferenţă a celor din 
jur: legăturile sociale sunt astăzi mai slăbite poate ca 
oricând într-o societate umană. Construcţia de sine a 
devenit astfel indispensabilă în perioade ca a noastră, 
bazată pe autonomie şi pe performanţa individuală. 

În treacăt, precizăm că e zadarnic să regretăm 
vechile societăţi, în care individul era supus grupului într- 
un mod zdrobitor; stima de sine depindea atunci de 
conformitatea cu ceilalţi. Trebuia, în mare, să stai la locul 
tău. Sarcina era mai simplă, dar cu preţul unei supuneri 


faţă de nişte reguli mai manifeste şi, mai ales, şi mai rigide 


decât cele la care suntem supuşi astăzi. E preferabil să ai 
posibilitatea de-a lucra la „inventarea de sine”, conform 
frumoasei formule a sociologului Jean-Claude Kaufman. +° 
Nu putem deci, astăzi, să ne lipsim de stima de sine, 
pentru a supravieţui în această lume şi pentru ca, 
eventual, să o schimbăm: fiindcă avem mare nevoie. Dacă 
nu avem grijă de noi, dacă nu dispunem de un minimum de 
stimă şi de respect faţă de noi înşine, atunci nu vom 
acţiona sau vom acţiona mai puţin bine şi cu mai puţină 
luciditate şi seninătate. Să dispui de o stimă de sine bună 
nu înseamnă aşadar să te scalzi într-o acceptare fericită şi 
naivă a ceea ce este şi a ceea ce suntem. Dimpotrivă, după 
cum vom vedea, ea este motorul multor schimbări şi al 


multor progrese. 


Fără stimă de sine, întreaga noastră 


personalitate va rămâne sub influențe exterioare 


Să devii şi să rămâi tu însuţi... Stima de sine este 
instrumentul libertăţii şi al autonomiei noastre psihologice. 
Ea este un avatar modern al conceptului de demnitate al 
filosofilor: stima de sine e ceea ce ne face să ne acordăm, 
ca fiinţe omeneşti, o valoare mai presus de orice preţ, de 
orice utilizare. E ceea ce ne permite să rezistăm 


19 Kaufman J.-C., L'Invention de soi. Une theorie de l'identite, 
Paris, Armand Collin, 2004. 


presiunilor şi manipulărilor. Fără ea, nu am fi decât 
produsul limitat şi previzibil a doua mari familii de 
influenţe. 

Influențe ale trecutului nostru, în primul rând: fără o 
bună stimă de sine, am fi conduşi de un fel de pilot 
automat, rezultat din ceea ce am învăţat în copilărie, de 
exemplu (cum se comportau şi se tratau ei înşişi cei 
apropiaţi nouă) sau din discurs (cum eram trataţi). Dacă 
nu suntem atenţi, dacă nu ne ferim, acest pilot automat 
provenit din învăţăturile trecutului ne va influenţa 
judecăţile despre noi înşine: „Nu valorez cine ştie cât, nu 
merit mare lucru, depind de bunul plac al celorlalţi”, sau 
judecăţile noastre despre ceilalţi: „Nu e nimic de aşteptat 
de la viaţă, de la societate, tot ce face omul este mediocru 
şi absurd”. Stima de sine e ceea ce ne va permite să luăm 
tot ce e mai bun din influenţele trecutului nostru şi, 
totodată, să ne eliberăm de ele, pentru a deveni noi înşine. 

Influențele societăţii noastre, apoi: fără stima de 
sine, sunt o victimă a bombardamentului social asupra a 
tot ce trebuie să fac, să cumpăr, să fiu ca să îmi merit locul 
şi recunoaşterea semenilor mei; cum să mă îmbrac, să 
gândesc, să trăiesc. Publicitate, conformism, judecăţi de 
gata: voi fi receptaculul ideal al acestor injoncţiuni, 
deoarece nu îmi voi acorda nici cea mai mică încredere. O 


bună stimă de sine ne permite şi nu fim jucăria influențelor 


sociale. 

Cum să devin eu însumi descotorosindu-mă de toate 
aceste influenţe? Cum să aleg ce anume vreau să fiu? Şi, 
mai ales, cum să procedez? Lucrând în linişte la stima de 


sine. 


Ce este o bună stimă de sine? 


„Un nimic mă agită, Nimic nu mă clatină”. 


Louise Weiss 


Zău aşa, trebuie să ştii multe! 

Fiica mea cea mai mică (7 ani) este impresionată de 
mormanul de foi de hârtie, fişe, cărţi, reviste şi alte 
documente de care mi-e invadat biroul. 

— Toate astea sunt pentru noua ta carte? 

— Da. 

— Şi unde e? 

Îi arăt manuscrisul, pe care îl răsfoieşte politicoasă. 

— Pfui... Sunt o groază de cuvinte. Eşti sigur că 
trebuiau toate astea ca să explici chestiile tale? 

— Ăăă... Păi, da, aşa cred... Ştii, e greu să explici 
cum trebuie psihologia. De exemplu, aici, încerc să spun ce 
este o bună stimă de sine. Tu ai vreo idee în privinţa asta? 


Fiica mea chibzuieşte o clipă. Văd că ezită între 


curtoazie şi spontaneitate. Apoi, îmi zâmbeşte larg, 
spontaneitatea a învins: 

— Îmi pare rău, tăticule, dar nu mă interesează 
deloc-deloc! 

Observațiile care urmează nu mă implică aşadar 


decât pe mine... 


Cele şase dimensiuni ale unei bune stime de 


sine 


A dispune de o bună stimă de sine nu înseamnă doar 
a avea o idee înaltă despre sine, a te convinge de ea şia 
aduce acest fapt la cunoştinţa celorlalţi. Şase puncte 
precise caracterizează globalitatea unei bune stime de 
sine. 

Nivelul: poţi avea o stimă de sine înaltă (tendinţa de- 
a te aprecia, de-a fi destul de sigur de tine pentru a acţiona 
şi a-ţi ocupa locul printre ceilalţi, de-a nu te prăbuşi în faţa 
eşecurilor sau a dificultăţilor etc.) sau joasă (tendinţa de-a 
te devaloriza, de-a fi nu prea sigur de tine, ajungând până 
la a evita frecvent să acţionezi şi/sau să îţi ocupi locul 
printre ceilalţi, să te prăbuşeşti uşor sau să renunti în faţa 
eşecurilor sau a dificultăţilor etc.). Astăzi se crede totuşi 
că definirea stimei de sine exclusiv prin nivelul ei nu e 


suficientă: încercarea cu orice preţ de-a avea o înaltă stimă 


de sine nu poate fi un ideal sau, cel puţin nu poate fi 
singurul criteriu al unei bune stime de sine. Numeroşi 
subiecţi cu o înaltă stimă de sine se dovedesc anxioşi, 
rigizi, şi finalmente într-un mare eşec intim, emoţional sau 
relational, în numeroase circumstanţe de viaţă, în timp ce 
unii subiecţi având o stimă de sine moderată reuşesc totuşi 
să se simtă bine şi să facă lucruri mari. Este posibil să 
minţi (şi să te minţi) în materie de nivel de stimă de sine. 
Stima de sine nu este doar o problemă cantitativă, ci şi 
calitativă. E inutil să cauţi tot mai mult stimă în tine însuţi 
şi în privirile celorlalţi, mai sunt şi alte obiective de 
propus: să fii mai senin şi mai liniştit, de exemplu. 

După ce se identifică o stimă de sine înaltă (şi bună)? 
După discursul despre sine: persoana este capabilă să 
vorbească pozitiv despre ea, atunci când circumstanţele o 
determină să o facă şi să accepte complimentele fără jenă. 
După atitudinea sa faţă de acţiune: ea poate întreprinde, 
persevera, renunţa fără să se simtă umilită şi nici să ceară 
scuze. După aşteptările şi ambițiile sale: ea îşi ajustează 
pretenţiile la valoarea sa, nici prea mult, nici prea puţin. 

Stabilitatea: un foarte bun indiciu al calităţii stimei 
de sine se referă la reactivitatea sa faţă de evenimentele 
vieţii. Uneori, faţada stimei de sine se fisurează în faţa 
dificultății. Intensitatea amplitudinii reacţiilor emoţionale 


în faţa eşecurilor, dar şi a reuşitelor, spune multe despre 


soliditatea intimă a stimei de sine. lată mărturia lui Alice: 
„În faţa celorlalţi, mă comportam întotdeauna cum trebuie. 
Odată ce mă întorceam însă acasă, eram dată peste cap. 
Apropiaţii mei vedeau asta imediat, când ceva mă 
tracasase. Multă vreme, am avut o reactivitate halucinantă 
la cea mai mică problemă care îmi implica imaginea faţă 
de ceilalţi. Era aceeaşi obsesie a lui «ce o să se spună» din 
mediile burgheze, dar aici mă crispam nu din cauza 
reputației mele morale, ci a valorii mele sociale. Eram cu 
totul perturbabilă: nopţi de insomnie, crize de lacrimi, furii 
absurde faţă de copiii mei, imposibilitatea de-a mă gândi la 
altceva decât la eventualele observaţii defavorabile pe care 
le primisem. Mă îndopam cu somnifere şi cu tranchilizante, 
până la a nu-mi mai controla emoţiile. Viaţa socială 
normală îmi devenise încetul cu încetul imposibilă. A 
trebuit să încep o psihoterapie”. 

După ce se identifică o stimă de sine stabilă? După 
rolul de amortizor pe care îl poate juca în faţa reuşitelor şi 
a eşecurilor sau a aprobărilor şi a criticilor. Ne bucurăm 
sau suntem dezamăgiţi, dar nu derapăm. Stabilitatea 
stimei de sine permite şi o relativă constanţă a 
comportamentului şi a discursului, indiferent de 
împrejurări: rămâi în mare tu însuţi, indiferent de public 
sau de interlocutori. 


Armonia: văzute din exterior, anumite stime de sine 


par foarte (prea?) investite într-un domeniu limitat al vieţii 
personale, de exemplu în succesul profesional sau în 
menţinerea unei înfăţişări „tinereşti”. Când subiectul 
eşuează în acest domeniu, el este foarte vulnerabilizat. În 
materie de stimă de sine, policultura este preferabilă 
monoculturii, chiar dacă aceasta din urmă poate duce la o 
anumită excelenţă şi la multiple valorizări sociale. Stima 
de sine permite exprimarea în diverse domenii, îndeosebi 
înfăţişarea fizică, conformitatea (să fii la fel ca ceilalţi), 
acceptabilitatea şi popularitatea (să fii amabil şi apreciat), 
succesul şi statutul (să fii superior majorităţii celorlalţi); în 
anumite medii (meserii manuale, cursuri de recreere şi 
cartiere nesigure) forţa şi iscusinţa fizică pot contribui şi 
ele la auto-stimă.% Dar cu cât aceste domenii sunt mai 
numeroase, cu atât ele vor permite reparaţii încrucişate: 
relativizarea unei perioade profesionale proaste, bazându- 
te pe prietenii tăi, sau să nu te laşi copleşit de un necaz din 
dragoste refugiindu-te în munca ta. Aceasta nu anulează 
suferinţa, dar o domoleşte parţial, şi permite să nu te 
limitezi la ea, nici să te prăbuşeşti în ea. 

După ce se identifică o stimă de sine armonioasă? 
După mulţimea intereselor persoanei, în sensul că nu 
există sau există o mică diferenţă între persoana 
particulară (în familie sau cu cei apropiaţi) şi personajul 


20 Andre C., „l'estime de soi au quotidien", Sciences humaines, 
2002, nr. 131, p. 34-39. 


public (de îndată ce este privit de ceilalţi). După 
capacitatea de-a te repara într-un domeniu dacă ai eşuat în 
altul, în loc să le denigrezi pe toate celelalte în cazul unor 
dificultăţi în domeniul suprainvestit. După aptitudinea de-a 
nu te lăsa copleşit de amărăciune dacă suferi eşecuri 
repetate sau o scădere a farmecului (cf. tristul discurs 
servit uneori de vedetele în declin sau de liderii aflaţi în 
pierdere de popularitate). 

Autonomia: anumite stime de sine depind în 
principal de factori externi, cum ar fi succesul financiar 
sau statutar, sau înfăţişarea fizică. Altele simt mai centrate 
pe dobândirea unor valori, practicarea virtuţilor (sau 
presupuse astfel în ochii persoanei respective): să te arăţi 
drăguţ, serviabil, solidar, generos, cinstit etc. Investirea 
stimei de sine în obiective interne pare să îi confere mai 
multă rezistenţă şi soliditate, fără îndoială deoarece aceste 
obiective  „interne” permit să depinzi mai puţin de 
validările mediului, să induci mai puţin un risc de 
conformism neliniştit?!. Ceea ce alcătuieşte la fiecare 
dintre noi sentimentul de valoare personală se bazează, 
fără îndoială, pe iin fel de continuum, de la cel mai intim: 
practicarea a ceea ce ni se pare virtuos”, la cel mai 
21 Paradis A.W., Kernis M.H., „Self-esteem and psychological 
well-being: implications of fragile self-esteem", Journal of Social 
and Clinical Psychology, 2002, 21: 345-361. 


22 Crocker ]. şi colab., „Contingencies of self-worth in college 
students: theory and measurement", Journal of Personality and 


„extim” (această  exteriorizare a  intimităţii, conform 
expresiei scriitorului Michel Tournier): succes, înfăţişare 
fizică. 

După ce se identifică o stimă de sine autonomă? în 
primul rând după autonomia faţă de presiunile sociale în 
privinţa a ceea ce trebuie să ai, să faci sau să arăţi ca să fii 
(sau ca să te simţi, sau să te crezi) stimat de ceilalţi: 
maşină, soţ/soţie, copii etc. Şi mai rău chiar: maşină de o 
marcă anume, socţ/soţie cum trebuie (frumos, şic sau cu 
bune maniere), copii care învaţă bine etc. Capacitatea de-a 
suporta respingerea sau dezaprobarea în termeni de 
sprijin social, „traversările pustiului” sunt în egală măsură 
nişte parametri ai autonomiei stimei de sine. 

Costul: pentru a rămâne la acelaşi nivel, stima de 
sine necesită strategii de menţinere, de dezvoltare, de 
protecţie: este domeniul de cercetare în care au fost 
desfăşurate recent cele mai multe studii. Într-adevăr, 
rezultă că anumiţi indivizi sunt determinaţi să facă unele 
cheltuieli de energie foarte mari pentru a-şi proteja sau a- 
şi promova stima de sine?’ 

negarea realităţii, fugi şi evitări, agresivitate faţă de 
ceilalţi, tot atâtea strategii disfuncţionale care, pentru un 


beneficiu minim în privinţa stimei de sine, sacrifică 


Social Psychology, 2003, 85: 894-908. 
23 Crocker J., „The cost of seeking self-esteem", Journal of 
Social Issues, 2002,58: 597-615. 


numeroase aspecte ale calităţii vieţii şi generează stresul. 

După ce se identifică o stimă de sine „economă ” din 
punctul de vedere al energiei psihologice? în principal 
după impactul emoţional moderat al evenimentelor de 
viaţă minore, prin nivelul general scăzut al stresului şi 
crisparea redusă resimţită şi perceptibilă din exterior cu 
prilejul unor răspunsuri critice şi după justificările reduse 
în caz de contestaţii. Dimpotrivă, o stimă de sine 
„economă” dă dovadă, ca în artele marţiale orientale, mai 
curând de o capacitate de-a asimila în linişte criticile, de-a 
manifesta interes faţă de ele, decât de-a tinde să le eviţi 
sau să le anihilezi. 

Locul central şi importanţa problemelor legate de 
stima de sine în viaţa persoanei: în ce măsură acordăm 
importanţă imaginii noastre, opiniei pe care o au ceilalţi 
despre noi, amorului nostru propriu (să reacţionezi la 
critici fără să te simţi ofensat sau, uneori, să preferi să nu 
le răspunzi...)? Apărarea sau promovarea imaginii noastre 
ocupă oare un loc central în spiritul şi în eforturile 
noastre? Sau doar un loc legitim, fără exces? Pe scurt, 
există în echilibrele noastre de viaţă, în ceea ce ne 
defineşte identitatea, altceva decât stima noastră de sine? 
Vom vedea mai departe exemplul - care nu trebuie urmat - 
al personalităţilor narcisice, la care problema stimei de 


sine este centrală şi vitală, dar şi invadatoare. 


După ce se identifică o stimă de sine 
nesuprainvestită? După faptul că rănile amorului-propriu 
nu contaminează ansamblul gândurilor, activităţilor sau 
stărilor noastre emoţionale. După capacitatea de-a asimila 
eşecurile fără dramatizare, de-a nu supraveghea în 
permanenţă toate micile indicii care ne dovedesc statutul, 
de-a ne mulţumi să fim apreciaţi fără a avea nevoie să fim 
lăudaţi public. După posibilitatea de-a urmări obiective 
care nu ne aduc nimic în termeni de prestigiu social sau de 
imagine. După faptul de-a acţiona gratuit în termeni de 
stimă de sine: vinii sunt incapabili de acest lucru. Dar el se 


poate învăţa. 


Beneficiile unei bune stime de sine 


Ele sunt multiple. Vom vorbi pe larg în această carte 
despre stima de sine ca sursă de motivaţie internă, făcând 
ca acţiunea să fie mai uşoară şi permiţând să se 
persevereze în faţa adversităţii. Vom mai vorbi mult şi 
despre necesară rezistenţă la influenţele sociale şi de 
protecţia identităţii proprii. Acestea sunt alte două 
manifestări benefice ale stimei de sine pe care le vom 
aborda aici. 

În primul rând, efectul de protecţie şi de 


autoreparaţie: stima de sine facilitează rezilienţa faţă de 


evenimentele adverse ale vieţii. Ea nu funcţionează în mod 
mecanic, aşa cum ar face un scut care te-ar lăsa indiferent 
la dificultăţi, ci ca o protecţie de tip imunitar, înlesnind 
cicatrizarea rapidă a rănilor emoţionale. Există destul de 
multe studii despre impactul emoţional pe termen scurt şi 
lung al eşecurilor: oricare ar fi calitatea stimei de sine, 
eşecurile sunt întotdeauna dureroase din punct de vedere 
emoţional. Când cineva afirmă că nu îi pasă de eşecuri, el 
ne spune mai multe despre forţa mecanismelor sale de 
negare decât despre cea a stimei sale de sine, deoarece 
diferenţele se manifestă în privinţa rapidităţii reparaţiei 
care are loc ulterior: unii se reconstruiesc foarte repede 
după un eşec, în timp ce alţii îl rumegă îndelung?. 
Adevărul despre stima de sine se află aici, în funcţia sa 
autoreparatoare, mai mult în post-criză decât în criza în 
sine. 

Alt beneficiu, apoi, este efectul favorabil asupra 
sănătăţii somatice, şi nu numai pe planul psihologic, ceea 
ce este cât se poate de firesc”. De exemplu, un studiu 
recent?6 a avut ca obiectiv beneficiile fizice ale tendinței de 


24Metalsky G. şi colab., „Depressive reaction to failure in a 
naturalistic setting: a test of the hopelessness and self-esteem 
theories of depression", Journal ofAbnormal Psychology, 
1993,102 (1): 101-109. 

25 Sedikides C. şi colab., „Are normal nardssists psychologically 
healthy?: self-esteem matters", Journal ofPersonality and Social 
Psychology, 2004,87 (3): 400-416. 

26 Taylor S.E. şi colab., „Are self-enhancing cognitions 
associated with healthy or unhealthy biological profiles?", 


autovalorizare, şi ale înclinaţiei reflexe de-a avea spontan o 
„iluzie pozitivă despre sine”. Se ştie de multă vreme că 
aceste iluzii pozitive despre sine, în doze mici cel puţin, fac 
parte din ceea ce alcătuieşte buna sănătate fizică. În 
această cercetare de laborator, li se cerea, printre altele, 
unor voluntari să se supună unor probe de stres 
psihologic: aceasta consta în a număra invers din 7 în 7 
pornind de la cifra 9095, apoi invers din 13 în 13 pornind 
de la cifra 6233. Era precis... Pentru ca totul să fie mai 
interesant, şi mai ales pentru a activa resorturile stimei de 
sine, voluntarilor li se preciza la început că acest tip de 
probă era un marker bun al inteligenţei generale şi că 
testul avea să permită să fie situaţi în comparaţie cu 
ceilalţi candidaţi. Oricât de simplu putea să pară acest 
lucru, el era suficient ca să pună sub presiune stima de 
sine. Evident, voluntarilor li se cerea să facă testul cât se 
poate de repede... Şi se măsura impactul exerciţiului 
asupra variabilelor cardiovasculare precum rapiditatea 
creşterii ritmului cardiac sau a tensiunii arteriale, şi viteza 
revenirii lor la normal după test; sau, deopotrivă, a 
variabilelor biologice precum nivelul cortizolului în sânge. 
La cei nouăzeci şi doi de voluntari studiaţi, femei sau 
bărbaţi, exista o paralelă clară între capacităţile de 
autovalorizare (în mod ciudat, autorii nu utilizaseră 
clasicele scări de stimă de sine) şi buna rezistenţă fizică la 
Journal of Personality and Social Psychology, 2003,85: 605-615. 


stres. Din câte se pare, stima de sine e bună pentru 


sănătate. 


O inteligenţă de sine? 


Stima de sine este finalmente o formă de inteligenţă 
de sine, în toate înțelesurile inteligenţei, care este 
deopotrivă facultatea de-a cunoaşte şi de-a înţelege (stimă 
de sine statică), dar şi aptitudinea de-a te adapta unor 
situaţii noi şi de-a descoperi soluţii pentru dificultăţile pe 
care le întâmpini (stimă de sine dinamică). Ea este deci, în 
cele din urmă, ceea ce ne permite să ne folosim de ceea ce 
este mai bun în noi în momentul prezent, în funcţie de 
mediul în care ne aflăm. 

Stima de sine este oferită variabil fiecăruia dintre 
noi. Ea este influenţată, evident, de inegalităţile sociale, 
medicale, psihologice. De exemplu, este mai uşor să te 
stimezi dacă te-ai născut într-o democraţie, dacă eşti 
sănătos, dacă ai o meserie, dacă ai fost iubit în copilărie, 
dacă eşti iubit în prezent... Dar ea este şi în ea însăşi un 
factor de reparaţie a acestor inegalităţi: datorită stimei de 
sine, putem să nu ne lăsăm învinşi de lipsurile noastre şi să 
nu ne limităm la ele. Putem să ne stimăm în ciuda 
handicapurilor noastre, deoarece ea este şi ceea ce ne 


permite să facem să evolueze aceste handicapuri, nu doar 


să ne adaptăm la ele, ceea ce ne poate ajuta să ne 
„recuperăm” întârzierea. Multe stime de sine sunt cu 
dezvoltare întârziată, după treizeci sau patruzeci de ani, 
îndeosebi la persoanele care au trebuit să se construiască 
singure... 

Inteligența nu e făcută pentru a te face să 
străluceşti, ci pentru a te adapta. La fel e şi cu stima de 
sine: raţiunea ei de a fi este stăpânirea calmă a procesului 


de ajustare la anturaj. 


Buna stimă de sine, un ideal imposibil de atins? 


Astfel definită în aspectele sale optimale, buna stimă 
de sine ar putea părea să reprezinte un obiectiv imposibil 
de atins pentru muritorii de rând. Or, ea nu este decât un 
ideal de care cauţi să te apropii, dacă doreşti totuşi acest 
lucru. 

Ce înseamnă să trăieşti, dacă nu să te apropii de 
idealurile tale? Idealuri de trudă sau de trândăvie, de 
descoperiri sau de verificări, de aventuri sau de 
siguranţă... Mai sunt şi preferatele psihoterapeuţilor: 
idealurile de dezvoltare personală, ale acelor călătorii 
interioare care ne fac să aflăm, să facem să evolueze şi 
uneori să ne vindecăm de trecutul nostru, de rănile 


noastre, de lipsurile noastre... 


Toate acestea nu sunt nici plictisitoare, nici 
anevoioase, ci sunt întru totul compatibile cu viaţa zilnică. 
Să te apropii de idealul tău e chiar mai degrabă interesant, 
cu condiţia să te pui pe drumul cel bun, cu mijloacele care 
trebuie, şi să înveţi să depăşeşti câteva proaste obiceiuri, 


care, după cum vom vedea, apar deseori în drum. 


Şchiopătaturile stimei de sine 


„Amorul-propriu îşi găseşte în fluxul şi refluxul 
valurilor sale continue o expresie fidelă a succesiunii 
turbulente a gândurilor sale şi a veşnicelor sale mişcări”. 


La Rochefoucauld 


Într-o zi te iubeşti şi într-alta nu. 

Este normal să avem suişuri şi coborâşuri în 
raporturile noastre cu noi înşine. Aceste oscilaţii ale stimei 
de sine sunt legitime şi utile. Ele ne informează despre 
reuşita sau nereuşita eforturilor noastre, despre nivelul de 
acceptare sau de respingere socială. Ele simt aşadar 
preţioase şi e bine să ai îndoieli despre tine însuţi: în acest 
domeniu, patologicul este sistematicul (să te vezi mereu 
pozitiv sau negativ). Aceste fluctuații sunt dovezile unor 
ajustări constante între noi şi ceea ce ni se întâmplă: ca şi 


respiraţia şi bătăile inimii, moralul nostru (cu care ea 


întreţine legături cvasisanguine, fiind într-un fel „eul 
nostru emoţional”), auto-stima noastră variază. 

Ea se poate modifica în funcţie de „alimentele” pe 
care i le oferă viaţa de zi cu zi, dintre care două sunt 
esenţiale şi contribuie la majoritatea modificărilor de 
elevaţie sau de scădere a stimei noastre de sine. 

În primul rând, recunoaşterea socială, indiferent că e 
manifestă (obţinerea unor semne de afecţiune sau de 
stimă) sau indirectă (şi atunci este o autorecunoaştere, în 
referinţă cu idealurile de care crezi că te apropii). Este, de 
departe, hrana cea mai importantă pentru stima de sine. 

Apoi, sentimentul de eficiență personală. El 
cântăreşte mai puţin, şi depinde în parte de recunoaşterea 
socială (să fii eficient şi recunoscut ca atare este la fel de 
important cu a fi pur şi simplu). Dar el dispune şi deo 
autonomie faţă de recunoaştere: plăcerea de a-ţi cultiva 
roşiile şi de-a le mânca este bună pentru stima de sine, 
chiar dacă nimeni nu o vede şi nu o ştie. 

Recunoaşterea şi eficienţa sunt amândouă necesare. 
Performanţa fără recunoaştere duce la acel sentiment de 
vid care însoţeşte anumite succese sociale: „La ce bun să 
câştig atâţia bani dacă nimeni nu mă iubeşte?” Şi 
recunoaşterea fără performanţă duce la frustrare: „Mi se 
spune că sunt bun, dar nu mi se măreşte salariul”. „Toată 


lumea îmi spune că sunt inteligent, şi atunci de ce nu 


reuşesc să-mi găsesc o slujbă interesantă?” 

Felul în care fiecare dintre noi procedează pentru a- 
şi hrăni stima de sine de la aceste două surse joacă un rol 
fundamental în starea noastră de bine personală. Între 
stima de sine înaltă şi joasă există desigur diferenţe 
individuale, dar ce contează deopotrivă este felul în care 
ne orientăm existenţa în căutarea acestor surse ale stimei 
de sine. 

Cu toate acestea, succesele pe care le reprezintă 
fatalmente aceste „alimente” sunt şi subiective: putem 
sabota succese sau masca înfrângeri, putem să ne dăm 
iluzia de-a controla mediul... Acţiuni, relaţii şi presupuneri 
deci, de vinde şi mai multe surse de erori şi de probleme: 

+ observându-ne, ne focalizăm pe ceea ce nu merge în loc 
să avem o viziune globală (problema complexelor, de 
exemplu, pe care o vom aborda ceva mai încolo); 

e judecându-ne, o facem după criterii de severitate, de 
exigenţă şi de perfecţionism atât de riguroase încât nu 
putem decât să fim decepţionaţi de noi înşine (şi apoi să 
fim deprimaţi de acest lucru sau să ne acuzăm); 

e comparându-ne, ne folosim greşit de aceste comparații 
(pentru a ne linişti sau a ne devaloriza, şi nu pentru a 
învăţa observându-i pe ceilalţi); 

+ focalizându-ne pe privirea şi judecata celorlalţi: ne 


întrebăm în permanenţă ce cred ceilalţi despre noi şi 


despre acţiunile noastre. Şi, mai ales, nu doar ne 
întrebăm (şi căutăm răspunsurile la ceilalţi, punându-le 
întrebarea sau  observându-i şi  ascultându-i cu 
adevărat), ci ne răspundem singuri la întrebări („Cum 
am fost? - Jalnic!”). Această închidere în sine este una 
dintre caracteristicile cele mai robuste şi mai toxice 
(blocând orice evoluţie) ale problemelor stimei de sine. 
Unii pacienţi anxioşi par să facă invers şi să caute 
neîncetat asigurări, ajungând să-şi exaspereze anturajul, 
dar, în realitate, deşi pun efectiv întrebări, nu ascultă 
răspunsurile. 

Din acest motiv se întâmplă ca stima de sine să pară 
că evoluează într-o lume deconectată de real: unele 
persoane se subestimează când, de fapt, sunt pline de 
merite şi de calităţi, în timp ce altele se supraestimează 
într-un mod destul de nerealist. Tot din acest motiv 
oscilaţiile respective, uneori dincolo de ceea ce ar putea 
explica împrejurările vieţii, pot fi violente (disperare sau 
euforie), neadaptate (declanşate de detalii fără importanţă 
sau de evenimente imaginare) sau temute (împingând 
persoana în chestiune să facă orice ca să nu le simtă, prin 


fugă sau negare). 


Simptomele suferinţei stimei de sine 


Toate manifestările de suferinţă ale stimei de sine 
sunt normale atâta timp cât rămân ocazionale. Problema 
nu se pune decât dacă ele devin frecvente sau chiar 
constante, intense, disproporţionate în raport cu ceea ce 
le-a declanşat. Ele simt atunci dovada unui eşec al 
mecanismelor de reglare „normale” ale stimei de sine. lată 
un primă prezentare scurtă a acestor simptome, asupra 
cărora vom reveni. 

Obsesie de sine, ca în toate cazurile când suntem 
frământaţi de o grijă şi ea nu e rezolvată, întrebările 
despre sine şi despre imaginea personală, recunoaşterea ei 
socială, pot lua o amploare obsedantă, apăsătoare, 
excesivă în spiritul persoanei, indiferent că o recunoaşte 
sau nu. Noi - sau mai curând imaginea noastră, eul nostru 
social - devenim atunci o preocupare pentru noi înşine. 

Tensiune interioară, insecuritate în situaţiile sociale, 
cu o impresie de uzură mentală legată de sentimentul unei 
supravegheri prin privirea celorlalţi, şi de întrebările 
neliniştite despre conformitatea personală. 

Sentiment de singurătate, impresia de-a fi o 
persoană diferită de ceilalţi: mai fragilă, mai puţin 
competentă, mai vulnerabilă, mai izolată... O pacientă îmi 


spunea în această privinţă: „Când eram deprimată, mă 


duceam să mă uit la bebeluşul meu care dormea. Sufeream 
pentru el: îl vedeam atât de fragil, atât de singur pe lume. 
Eram oarbă faţă de toată dragostea care îl înconjura. Mă 
simţeam întru totul singură şi, drept urmare, îmi 
proiectam toate fricile asupra lui. În aceste momente, am 
înţeles ceea ce psihiatrii numesc «sinuciderea altruistă», 
acea tentaţie, sinucigându-te, de a-ţi lua cu tine în moarte 
copiii pentru ca să nu rămână singuri şi să sufere în 
această lume atât de aspră”. 

Sentiment de impostură, ocazional sau frecvent, care 
se declanşează la cel mai mic succes, la cel mai mic semn 
de recunoaştere şi atrage întrebarea obsedantă: „Merit cu 
adevărat ceea ce mi se întâmplă?” Sau alta: „Şi acum, o să 
fiu eu la înălţimea acestui succes27?” 

Comportamente inadecvate faţă de interesele 
noastre (să devii dezagreabil când te simţi judecat) sau de 
valorile noastre (să încerci să impresionezi, să îl înjoseşti 
pe celălalt, în situaţia în care aceasta nu corespunde 
valorilor noastre personale). Să te vezi făcând ce nu 
trebuie să faci, dar să o faci. Să faci nişte lucruri care te 
îngrozesc, te întristează sau te exasperează: „Nu mă pot 
împiedica să spun porcării, să vorbesc de rău, e peste 
puterile mele. Cu vremea, am înţeles că nu era un semn 


27 Wood J.V. şi colab., „Snatching defeat from the jaws of 
victory: self-esteem differences in the experience and 
anticipation of success", Journal of Personality and Social 
Psychology, 2005, 89 (5): 764-780. 


bun în ce mă priveşte, că eu cât îmi mergea mai rău, cu 
atât îi desfiinţam pe ceilalţi. Dar porneşte de la sine, dacă 
nu sunt atent în mod special”. Uneori, să te laşi în voia 
„înclinațiilor rele” poate oferi o delectare mohorâtă şi 
paradoxală: ca un obicei de înfrângere de sine aproape 
securizantă, deoarece e familiară (sunt atâţia ani de când 
procedez aşa) şi care nu necesită multă energie pe 
moment. 

Tendinţă de autoagravare când îţi merge rău. Destul 
de multe lucrări?8 au studiat această înclinaţie irezistibilă a 
persoanelor cu stimă de sine redusă de-a „intra în vrie” 
când încep să fie cuprinse de melancolie şi de-a nu face 
atunci ceea ce ar trebui să facă dacă ar vrea să se simtă 
mai bine. „Ce fac când îmi merge prost? Tocmai că nimic, 
nimic din ce m-ar putea ajuta. Şi o ştiu, sunt conştient de 
asta. În loc să mă văd cu prietenii, mă izolez, în loc să 
ascult muzică veselă, mă năucesc cu tot felul de piese 
sinistrissime. În loc să ies la plimbare şi să iau aer, rămân 
închisă în casă, ghemuită pe canapea, uitându-mă la 
serialele proaste de la televizor. Fac aşa de când eram 
mică de tot: cu cât îmi merge mai prost, cu atât mă 
scufund mai rău. Totuşi, nu am impresia că aş fi vreo 


masochistă în celelalte sectoare ale vieţii mele. Dar e 


28 Heimpel S. A. şi colab., „Do people with low self-esteem 
really want to feel better? Self-esteem differences in motivation 
to repair negative moods", Journal ofPersonality and Social 
Psychology, 2002, 82: 128-147. 


ciudat, ca şi cum în loc să vreau să mă ajut, aş vrea mai 
întâi să mă pedepsesc pentru ceva”. 

Adoptarea unor opţiuni de viaţă contrare dorințelor 
noastre, intereselor şi intuiţiilor noastre. Chiar dacă aceste 
atitudini nu sunt, din fericire, atât de frecvente, ele nu 
rămân mai puţin surprinzătoare. Îmi amintesc de o 
pacientă, totuşi plină de viaţă şi inteligentă, care îmi 
povestise că optase, în deplină cunoştinţă de cauză, să ne 
căsătorească cu un bărbat pe care nu îl iubea şi că 
divorțase peste câţiva ani, cu un sentiment de irosire şi de 
Absurditate. „Nu era masochism, nu mă simt masochistă. 
Doar un amestec complicat de teamă de-a o sfârşi singură 
(din moment ce cineva era interesat de mine, nu trebuia să 
pierd şansa), de îndoială în privinţa opţiunilor mele (m-am 
lăsat să fiu aleasă ca să nu-mi asum responsabilitatea de-a 
o face), de resemnare obscură (la urma urmei, crezi că 
meriţi ceva mai bun?) şi alte lucruri care îmi scapă, dar la 
ce bun să-mi petrec viaţa despicând firul în patru? Ani de 
zile, un psihiatru la care mă duceam a încercat să mă 
convingă că era vorba de masochism. Dar nu era! S-a 
întâmplat fiindcă nu mă stimam, nu aveam încredere în 
mine, nu mă ascultam, nu mă cunoşteam, nu mă 
respectam. De când am progresat în acest domeniu, sunt 
mai atentă să nu mă maltratez aşa. 


Dificultate de-a cere ajutor. Paradoxal, persoanele cu 


o bună stimă de sine sunt cele care cer cel mai uşor ajutor 
de la ceilalţi. Ele nu se simt devalorizate făcând acest 
lucru: e normal ca oamenii să se ajute, nu? Cu câteva zile 
înainte de-a scrie acest fragment, o fată care participă la 
unul dintre grupurile noastre de terapie ne povestea cum, 
pentru prima oară în viaţa ei, îndrăznise să le ceară 
prietenilor ei să o ajute într-o perioadă grea a vieţii ei 
(prietenul ei tocmai o părăsise) şi cum îşi dăduse seama 
că, fără a îndepărta tristeţea, această atitudine punea o 
stavilă, o împiedica să devină o obsesie şi o rană otrăvită. 
„Altă dată, m-aş fi închis în casă, scoțând telefonul din 
priză, deopotrivă de disperare şi de ruşine. Acum, am făcut 
invers, nu am rămas niciodată singură, m-am dus să 
vorbesc, nu neapărat de cele întâmplate, cu prietenii şi 
cunoştinţele mele. Şi am simţit că asta mă ajuta să blochez 
invazia gândurilor negre şi dorinţa de-a mă demola şi de-a 
mă agrava”. 

Dependenţă excesivă de normele şi codurile 
grupurilor sociale, în privinţa înfăţişării corporale, a 
modei, a vocabularului, a bunurilor materiale, a regulilor 
implicite ale bunelor maniere... Sindromul lui „asta nu se 
face... să îi deranjezi pe oameni la ora mesei, să ceri o 
reducere la magazin, să spui nu, să ceri ajutor, să spui că 
nu ştii... Codurile sociale variază în funcţie de epoci şi de 


culturi: odinioară, subiecţii cu o stimă de sine fragilă erau 


preocupaţi de faptul de-a fi respectabili şi cum se cuvine. 
Acum, ei se supun altor dictaturi: să pară tineri, să aibă un 
corp convenabil, zvelt, bronzat, fără riduri. 

A te preface că eşti puternic („nu, nu, nu-i nicio 
problemă...”), slab („sunt atât de prost, puteţi să mă 
ajutaţi?”), indiferent („nu, nu sunt dezamăgit şi nici trist, 
nici nefericit”). A recurge la diverse minciuni sociale, cel 
mai adesea prin omisiune (să laşi să planeze o confuzie 
favorabilă în privinţa diplomelor de studii, a meseriei, a 
nivelului de succes sau de cultură...). Capcana falsului-eu, 
şi a prefăcătoriei din care nu mai poţi să ieşi: odată ce am 
lăsat să se înţeleagă că îmi plăcea ciocolata, ceilalţi vor 
continua să mi-o ofere şi va trebui să continui să o mănânc, 
prefăcându-mă că îmi place. Este o viaţă alături de sine, te 
afli într-un para-sine permanent. Acest lucru are deseori la 
bază căutarea conformităţii maximale: încercând să fii cât 
mai conform cu putinţă cu dorinţele celorlalţi de-a ne 
vedea puternici sau iscusiţi, te asiguri că nu eşti respins. 
Te ascunzi în spatele unui personaj social, pe care îl pui 
între sine şi ceilalţi. Cine ne opreşte însă să verificăm dacă 
cel adevărat ar fi sau nu acceptat: „Ce s-ar întâmpla dacă 
aş fi cu adevărat eu?” Minciuna merge uneori până la 
capăt şi până la cel mai rău stadiu. Îmi amintesc de acel 
coleg medic pe care îl ştiusem întotdeauna ca având o 


bună dispoziţie minunată, un optimism de neştirbit, şi care 


s-a sinucis, de prima dată, fără să rateze, aşa cum se 
întâmplă deseori cu medicii, profesionişti până la capătul 
disperării. Am vorbit cu soţia lui, care mi-a făcut atunci 
portretul unui coleg mistuit de temeri, de îndoieli şi de 
angoase, despre care nu vorbise niciodată nimănui, 
devastat de certitudinea de-a nu fi niciodată la înălţime, 
epuizat de eforturile de-a se preface, de a fi competent şi 
popular, până în ultima zi a vieţii sale. 

Tentaţia negativismului, de-a înjosi pe toată lumea, 
de-a nu vedea decât laturile rele, meschinăriile, lucrurile 
întunecate sau triste. Printre ţelurile, mai mult sau mai 
puţin conştiente, ale acestei strategii: să nu fii singurul de 
o mediocritate jalnică. Uneori, această tendinţă caută o 
justificare şi un veşmânt în luciditate: „Pe mine nu mă 
păcăleşte nimeni”. Intoleranţa faţă de tot ce contestă 
valorile şi certitudinile noastre este deopotrivă sensibilă la 
oscilaţiile stimei de sine: cu cât te îndoieşti mai mult de 
tine, cu atât mai puţin îi suporţi pe cei care te fac să te 
îndoieşti, pe cei care contrazic, pe străini, pe cei care nu 
au aceeaşi părere sau aceeaşi viaţă ca tine. 

Probleme cu repunerea în discuţie: prea permanentă 
şi dureroasă, la persoanele cu o joasă stimă de sine, dificilă 
sau imposibilă la persoanele cu o înaltă stimă de sine 
fragilă, care, în faţa a ceea ce ar putea să afle de la alţii, 


preferă să îşi nege responsabilitatea, să întoarcă privirea 


sau să „întoarcă pagina”. 

Caracter excesiv al emoţiilor negative (ruşine, furie, 
îngrijorare, tristeţe, invidie...) prin frecvenţa, intensitatea, 
durata, repercusiunile lor comportamentale şi relaţionale 
şi prin nenumăratele daune din viaţa zilnică pe care le 
provoacă. Îndeosebi frecvenţa conflictelor sau a tensiunilor 
cu anturajul, indiferent că aceste conflicte sunt pe faţă sau 
ascunse: furii şi certuri sau resentimente şi ranchiune etc. 
Problemele stimei de sine creează adesea persoanele 
„complicate”: „Cu tine, totul devine complicat, iei în tragic 
toate nimicurile. Până la urmă, oamenii preferă să te 


evite”. 


Până unde pot ajunge problemele stimei de 


sine? 


Tulburările stimei de sine sunt întrucâtva „marii 
factori agravanţi” ai tuturor formelor de dificultăţi: ele 
sunt un factor de risc când sunt asociate cu boli psihice 
(depresii, anxietate, fobii etc.) sau cu probleme de 
autocontrol al vieţii zilnice (renunţarea la fumat, 
respectarea unui regim, trecerea examenelor şcolare şi 
alte misiuni dificile...). Ele facilitează şovăielile sufleteşti şi 
ale fericirii şi sunt factori de blocare ale dezvoltării 


personale, făcând ca dificultăţile indivizilor să se repete 


fără vreun progres. Ne vom apleca acum mai mult asupra 


acestor stime de sine precare. 


Stimele de sine vulnerabile: cele joase şi cele 


false 


„Spiritul îndoielii, suspendat deasupra capului 
meu, tocmai îmi turnase în vene o picătură de 


otravă”. 


Alfred de Musset 


În afară de oscilaţiile normale ale stimei de sine, pot 
exista profiluri durabile, stiluri obişnuite. Nu ne mai aflăm 
aici în cadrul unor fenomene tranzitorii şi reacţionale, ci în 
al unor trăsături de personalitate care vor depinde uneori 
de evenimente ca să se dezvăluie, dar uneori şi ca să le 
provoace. Eşecuri, retrageri, conflicte vor presăra astfel 
existenţa lor zilnică. Destul de stabile în evoluţia lor, 
aceste profiluri de stimă de sine nu sunt totuşi inaccesibile 
la schimbare, dar aceasta din urmă va trebui să procedeze 
la eforturi personale: timpul care trece nu va fi suficient 


pentru a linişti exclusiv aceste stime de sine neliniştite. 


Fragilitatea stimei de sine şi reflexele de 


apărare ale acesteia 


Mulţi dintre noi suferă de un important sentiment de 
vulnerabilitate. Ne simţim atunci ameninţaţi de simpla 
desfăşurare a vieţii zilnice şi de vicisitudinile sale: micile 
riscuri la care ne expune (să te înşeli, să eşuezi, să 
greşeşti, să te pomeneşti într-o situaţie de competiţie...) 
vor evoca pentru noi nişte ameninţări considerabile. 

Acest sentiment de fragilitate ne poate duce la 
numeroase erori: prima este cea de-a plasa imaginea şi 
stima de sine în centrul preocupărilor şi al eforturilor 
noastre, de unde şi această obsesie secretă de sine, de 
care am pomenit. A doua rezidă în tentaţia de-a apăra cu 
orice preţ stima de sine personală şi de-a recurge în mod 
sistematic, şi deci nu prea adaptat, la o atitudine ofensivă 
(pentru a o promova) sau deopotrivă defensivă (pentru a o 
proteja). Aceste două strategii diferă în exterior, dar se 
întemeiază în realitate pe aceleaşi baze: un sentiment de 
vulnerabilitate, conştient în primul caz, care este cel al 
stimelor de sine scăzute, joase, şi mai puţin conştient, ba 
chiar uneori total inconştient, în celălalt caz, care este cel 
al stimelor de sine înalte şi fragile. 

Înalte şi fragile sau joase, aceste două profiluri ale 


stimei de sine sunt atât de apropiate, încât se observă 


uneori o trecere de la una la alta în funcţie de perioadele 
vieţii. Este cazul lui Matthieu, care a fost multă vreme un 
adolescent timid şi şters, dar care a făcut studii strălucite, 
la şcoli mari, şi a obţinut destul de devreme, şi prea de 
tânăr, un post important de management în administraţie. 
El a devenit tăios şi arogant la şedinţe şi în ieşirile sale în 
public. Ca să pară mai vârstnic, se credea obligat să fie 
mai aspru. Ca să pară convingător, i se părea că trebuia să 
fie ameninţător. 

Aceste două profiluri pot deopotrivă coexista în 
acelaşi moment la aceeaşi persoană în funcţie de domeniile 
existenţei: te poţi comporta conform regulilor unei înalte 
stime de sine cu apropiații tăi (să te lauzi, să emiţi păreri 
peremptorii, să faci pe grozavul), dar să adopţi reflexele 
joasei stime de sine cu necunoscuţi sau cu persoane 
impresionante etc. Un exemplu al acestor combinaţii 
uneori uimitoare îl constituie  timizii, la care 
comportamentele de joasă stimă de sine în situaţie socială 
pot coexista cu o înaltă stimă de sine în stările de reverie 
(de unde şi acel „orgoliu al timizilor”, alimentat mai mult 
cu imaginaţie decât cu realizări). Ei prezintă uneori şi 
„tresăriri de revoltă sau de inconştienţă”, după cum le 
califica unul dintre pacienţii mei, tresăriri care îi împing să 
îndrăznească în sfârşit, dominati atunci de acea legendară 


„îndrăzneală a timizilor”, din păcate, pentru ei, rară şi 


imprevizibilă. 


Subpoziţionarea: arta eschivării persoanelor cu 


stimă de sine joasă 


„Sunt definitiv convinsă că sunt mai prejos decât 
ceilalţi, în toate domeniile: fizic, psihologic. E simplu: dacă 
mi se face vreun compliment, asta îmi declanşează 
aproape un rău fizic, o dorinţă de-a fugi sau de-a plânge. 
Dacă cineva manifestă interes faţă de mine, îmi spun că e 
din greşeală, că persoana respectivă încă nu ştie cine sunt 
eu cu adevărat. Nicio altă explicaţie convingătoare nu îmi 
vine în minte. Şi, odată trecută prima reacţie de 
recunoştinţă - cineva este interesat de mine! - sunt rapid 
copleşită de angoasă: ce-o să fac cu stima asta care pare 
să mi se adreseze? În cât timp o să dezamăgesc, înainte 
de-a recădea în anonimatul şi indiferența pe care le provoc 
de obicei”. (Philippine, 32 de ani). 

Chiar dacă sunt obişnuiţi cu acest lucru, terapeuţii 
sunt întotdeauna miraţi de strania privire pe care 
persoanele cu joasă stimă de sine o aruncă asupra lor 
însele, ca urmare a orbirii lor selective faţă de tot ce e 
frumos şi bun la ele şi faţă de tot ce este în ele demn de 
stimă. Nu e un delir, ele nu îşi inventează defectele, nu le 


creează de la un cap la altul: ele există realmente, toate 


aceste deficienţe, ca şi toate acele imperfecţiuni şi limitări. 
Dar sunt aceleaşi ca la toată lumea sau pe-aproape. Doar 
că la persoanele cu stimă de sine joasă, nu există nicio 
relativizare „nicio distanţare, nicio clemenţă faţă de aceste 
mici lipsuri: e decretat o dată pentru totdeauna că ele 
trebuie să le împiedice să trăiască fără griji şi aşa cum 
simt, ca toţi ceilalţi oameni. 

Totuşi ceilalţi sunt supravegheați şi observați, dar nu 
pentru a înţelege cum reuşesc să trăiască cu defectele lor. 
Ei sunt supravegheați deoarece aceste persoane cu joasă 
stimă de sine se dedau în permanenţă jocului toxic al 
comparaţiilor sociale: nu numai toxic, ci şi deformant, 
deoarece ele nu privesc şi nu văd la ceilalţi decât ceea ce 
este mai bun, ceea ce face ca respectiva comparaţie să fie 
dureroasă, şi nu motivantă. Uneori, comparaţia se face în 
defavoarea celorlalţi, ceea ce are un efect cât de cât 
liniştitor, pe moment. Apoi, foarte rapid sau ceva mai 
târziu, aceasta se adaugă insecurităţii şi  neliniştii, 
deoarece în ea se întrezăreşte un viitor posibil: „Şi dacă o 
să ajung şi eu aşa?” 

Cum se poate trăi totuşi? în primul rând, evitând 
riscurile. Un singur cuvânt de ordine: protecţia stimei de 
sine. Dacă îndrăznesc să caute puţină recunoaştere a 
valorii personale, aceste persoane o fac cu prudenţă, 


evitând orice risc de eşec: ar fi prea dureros, mai ales dacă 


ceilalţi sunt martorii eşecului. Valorizările sociale riscă 
«tund să fie rare. 

Pentru hrana acţiunii, acţionează cu precauţie, fără 
nă-şi asume nici cel mai mic risc, şi dacă e posibil chiar mă 
nu acţioneze într-o siguranţă totală. În privinţa hranei 
relationale, persoanele în cauză caută cu orice preţ 
acceptarea, încearcă să se facă admise şi apreciate, în loc 
Hă se arate cuceritoare sau întreprinzătoare. Ele evită 
conflictele şi tot ceea ce ar putea provoca o respingere: să 
emită o opinie, să ceară ceva ce ar putea deranja. Ele 
aşteaptă să fie sigure de faptul că simt apreciate ca să se 
destindă şi să se dezvăluie. Ele iau puţine iniţiative, care ar 
presupune o asumare a riscului („şi dacă tentativa mea de 
apropiere va fi respinsă sau dispreţuită?”). Ele depind 
finalmente mult de bunul-plac al celorlalţi, având şi o 
problemă de hiperempatie: se află prea mult în mintea 
celorlalţi, imaginându-şi prea mult nevoite lor, până la a 
uita de ale lor însele. 

Tot gândindu-se la ce gândesc ceilalţi despre ele, 
aceste persoane uită să se mai gândească pe sine. Joasa 
stimă de sine este o formă de alienare: nu e de mirare că 
în cele din urmă ele au sentimentul de-a fi pustii şi 
plictisitoare, tot  împiedicându-se să existe, să se 
construiască şi supunându-se logicii lui „mai ales să nu mă 


fac remarcat şi nici respins”, tot lucrând la construirea 


unui sub-eu, insipid, inodor, fără savoare, dar având 
virtute, indetectabil, nereperabil. 

Văzute din exterior, stimele de sine joase par să fi 
făcut clar opţiunea renunţării: renunţarea la rolurile de 
prim-plan, la ieşirea în evidenţă, la orice formă de 
competiţie prea vizibilă. Evitările şi subpoziţionările în 
raport cu capacităţile lor reale sunt pâinea lor zilnică. 
Strategia lor este cea a „celor săraci în privinţa stimei de 
sine” care ar vrea să evite ruina: cum să nu ajungă mai rău 
decât sunt (sau mai rău decât cred că sunt deja). Aceste 
persoane au dezvoltat o artă considerabilă a eschivării 
riscului judecății sociale: înainte de toate să rămână lipiţi 
de grup, să nu încerce să iasă din rând; dar totodată să nu 
fie alungate. Lipsa lor de încredere este reprezentată de 
aceste aspecte: să nu acţioneze sau să o facă cât mai puţin 
cu putinţă, de teamă nu numai a eşecului, ci şi a 
consecinţelor sociale ale eşecului. 

Îmi amintesc, de pe când eram rezident la psihiatrie, 
de o colegă de-ale mele, excelentă în toate, chiar şi în 
îndoielile sale asupra ei înseşi, şi care visa în perioadele ei 
de mare angoasă să renunţe la medicină ca să se facă 
grădinar: îşi imagina că presiunea pe care trebuia să o 
suporte avea să fie mai redusă. „Slujba asta mă apasă: cea 
mai mică greşeală poate fi fatală. E prea greu pentru 


mine”, repeta ea. Şi când nu vorbea despre acest lucru, se 


vedea bine că era obsedată de el după febrilitatea în faţa 
cazurilor dificile, după lacrimile care îi veneau în ochi când 
şefii de clinică sau profesorii noştri făceau remarci în 
privinţa lacunelor observaţiilor sale. Gândul de-a greşi în 
privinţa unui diagnostic, de-a nu prescrie cel mai potrivit 
medicament, de-a înşela încrederea pacienţilor sau a 
familiilor lor, sau deopotrivă a superiorilor noştri care ne 
încredinţau bolnavii lor, toate acestea erau mai mult decât 
simpla grijă care ne preocupa pe toţi: la ea era o obsesie în 
toată regula. Atunci, acest vis de-a se face grădinar nu era 
până la urmă o formă de înţelepciune? De ce nu, la urma 
urmei: există lupte prea epuizante de dus; şi să fii un 
grădinar trăind liniştit te poate face mai fericit decât 
exercitarea medicinei într-o aprehensiune constantă. 
Totuşi, când opţiunea nu este o opţiune, ci un reflex de 
frică, de oboseală, de fugă, cine ştie dacă nu vor urma 
regrete şi dacă chiar neliniştile nu vor sfârşi prin a se 
cuibări acolo unde nu credeai că pot ajunge? 

Desigur, această construcţie şi această acceptare a 
unui sub-eu comportă câteva avantaje, altfel ar fi la fel de 
insuportabilă ca o depresie: renunțând la orice presiune şi 
la orice competiţie, obţii o linişte relativă, şi o totală 
acceptare socială (nu mai deranjezi pe nimeni, în afară de 
cei care îşi puseseră în tine speranţele şi aşteptările). 


Deoarece aceste comportamente de evitare şi de eschivare 


reprezintă un fel de lubrifiant social: care ar fi viaţa într-un 
mediu populat de înalte stime de sine nervoase şi 
combative? Ca să o aflaţi, uitaţi-vă la mediul 
cinematografiei, al televiziunii, al politicii. 

Dar, tot evitând eşecurile, eviţi să acţionezi, şi deci 
eviţi şi succesele, de unde o veritabilă devalorizare, adică 
nu numai un sentiment, ci şi o viaţă din punct de vedere 
obiectiv mai săracă şi mai puţin plină, o sărăcire personală 
prin diminuarea şi limitarea unor noi experienţe: ar trebui 
atunci, paradox dureros, multă stimă de sine pentru a-ți 
bate joc de această situaţie. „O viaţă de eschivări: fără 
sudoare, fără sânge, ci cu lacrimi, tristeţe, plictiseală, 


n 


decepţie...” îmi scrisese într-o zi o pacientă pentru a-mi 
descrie situaţia ei. 

Alt risc: să cazi în frustrare şi amărăciune, tot 
renunțând, tot văzându-i pe ceilalţi, nu neapărat mai buni 
ca tine, luânducţi-o înainte, izbutind, având succes, 
afişându-şi şi savurându-şi reuşitele... Poziţia de joasă 
stimă de sine este întotdeauna dureroasă, dacă nu ţine de 
o opţiune făcută în deplină libertate (vom aborda mai 


încolo problema umilinţei, care răspunde acestei dileme). 


Suprapoziţionarea: minciuni şi crispări ale 


persoanelor cu stimă de sine înaltă 


lată nişte persoane pe care noi, psihoterapeuţii, nu 
le vedeam prea des la cabinet, până de curând. Cei pe care 
aveam obiceiul de a-i asculta povestindu-ne lehamitea („el 
- ea - ne face viaţa imposibilă”) sau îngrijorarea („el - ea - 
şi-i pune pe toţi în cap”) erau mai degrabă apropiații lor. 
Dar, de ceva vreme, cererile sunt mai frecvente: o înaltă 
stimă de sine fragilă provoacă suferinţă... îmi amintesc de 
o muziciană de nivel foarte înalt care era astfel pe cale de 
a-şi rata cariera de concertistă internaţională din pricina 
caracterului ei imposibil: „Declanşez antipatie. Sunt în 
stare să mă fac detestată de oricine în mai puţin de cinci 
minute. Multă vreme, am fost convinsă că era din invidie: 
credeam neabătut că ceilalţi îmi invidiau calităţile şi mă 
detestau pe dată, deoarece prezenţa mea, existenţa mea îi 
făceau să se simtă inferiori şi îi umbrea. Am sfârşit însă 
prin a înţelege că problema nu era strălucirea persoanei 
mele, ci aroganţa mea. Chiar şi astăzi, când am înţeles 
acest lucru, de multe ori nu mă pot stăpâni, gândurile 
astea îmi apar în minte. Oamenii simt că nu mă pot 
împiedica să îi judec. 

Cândva, o făceam intenţionat: îi priveam din cap 


până în picioare, cu o privire glacială, preţ de o secundă, 


înainte de-a le întinde mâna ca să îi salut şi să le vorbesc. 
Asta îmi dădea un ascendent. În orice caz, în mintea mea... 
Continui să îmi vină greu să mă împiedic să ies în evidenţă, 
să vorbesc pe un ton categoric, să îi reped pe ceilalţi, să îi 
contrazic şi, în acelaşi timp, să arăt ostentativ că am 
dreptate, să nu-mi recunosc niciodată greşelile. La serate, 
în cursul dineurilor, al cocteilurilor, încerc mereu să fiu în 
mijlocul atenţiei şi dacă se poate chiar deasupra. Mă laud, 
amintesc de concertele mele în străinătate şi, uneori, sunt 
mustrată de cei care-mi simt apropiaţi: «Bine, bine, ştim că 
ai fost de unsprezece ori în Statele Unite...» Dar dacă nu 
captez atenţia, am impresia că-mi pierd vremea şi, mai rău 
Chiar, o impresie atroce: aceea că nu exist, că mă 
anihilez”. 

Aceste persoane prezintă în realitate aceleaşi 
fragilităţi ale egoului ca şi cele cu o joasă stimă de sine 
(ceea ce şi sunt întrucâtva sau ceea ce pot redeveni în 
cazul unor eşecuri repetate). Ele însă luptă în mod diferit 
cu îndoielile lor, de unde şi alte caracteristici 
supraadăugate, mai vizibile: tentative de-a străluci, de-a 
domina, de-a se face iubit şi admirat, caracteristici stivuite 
peste neliniştile joasei stime de sine. Dar totul duce la o 
construcţie  şchioapă, instabilă... La aceşti subiecţi, 
eforturile de menţinere a stimei de sine la un nivel ridicat 


servesc drept mecanism de apărare pentru a nu se îndoi 


prea mult sau pentru a nu trebui să îşi accepte limitele, 
pentru a nu se pomeni faţă în faţă cu fragilităţile care 
stârnesc neliniştea. Comparaţiile sociale sunt, şi în acest 
caz, permanente: când e vorba de superioritatea altora, 
apare invidia, iar uneori devalorizarea lor, pentru a reduce 
distanţa, nu urcând la nivelul lor, ci coborându-i pe ceilalţi. 
Când e vorba de inferioritatea altora, apare disprețul şi o 
îngrijorare vagă („cum să fac ca să nu ajung şi eu aşa?” 
sau deopotrivă „nu cumva dau şi eu impresia asta 
celorlalţi?”). Unul dintre pacienţii mei mă făcuse într-o 
bună zi să râd copios prin formula: „Nu sunt stabilizat. 
Stima mea de sine e fie să mă simt fals, fie să înghit 
găluşca. Simt mereu în criză de mine!” 

Cum să înţelegem şi să numim aceste înalte stime de 
sine fragile? în funcţie de şcoli şi de autori, li se dau 
denumiri variate: instabile, nesigure, defensive, false etc. 
În vremea din urmă au fost efectuate numeroase studii 
despre aceste profiluri de stimă de sine, care sunt mai 
implicate decât se credea în numeroase dificultăţi 
psihologice (furii incontrolabile, abuz de alcool, depresii 
brutale şi severe...). Dar studierea acestor persoane nu e 
simplă, nu numai fiindcă ele nu prea vin la cabinetele 
medicale, ci şi fiindcă nici ele nu ştiu întotdeauna clar cum 
funcţionează. lar atunci când se încearcă depistarea lor 


prin intermediul unor simple întrebări despre stima de 


sine, este aproape imposibil să se facă deosebirea între 
„adevăratele” stime de sine înalte, stabile şi senine, şi 
acestea. De unde şi recurgerea, pentru a detecta această 
„Trealitate” a stimei de sine, la metode de evaluare 
subliminale. De exemplu, şi în mod simplificat, vi se poate 
cere, în faţa ecranului unui computer, să reacţionaţi rapid 
la adjective pozitive (simpatic, inteligent, generos...) sau 
negative (distant, ipocrit, coleric...), după cum au sau nu 
legătură cu dumneavoastră. Nu se studiază atât numărul 
de răspunsuri autovalorizante, cât rapiditatea lor. Aceasta 
din urmă e cea care, de fapt, traduce „sinceritatea” 
răspunsurilor dumneavoastră sau mai curând faptul că 
opinia dumneavoastră declarată corespunde efectiv cu 
convingerile secrete pe care le aveţi despre 
dumneavoastră înşivă: dacă înalta dumneavoastră stimă de 
sine este autentică, atunci rapiditatea răspunsurilor 
dumneavoastră va fi semnificativ superioară faţă de cea a 
răspunsurilor date de cei cu stimă de sine fragilă, chiar 
dacă înaltă?. 

Convinşi că în materie de judecată socială cea mai 
bună apărare este atacul, aceşti subiecţi consacră în 
consecinţă mai multe eforturi promovării stimei lor de sine 
decât unei construiri solide a acesteia din urmă şi se dedau 
la rândul lor unor numeroase comparații sociale, 


29 Jordan D. şi colab., „Secure and defensive high self-esteem", 
Journal ofPersonality and Social Psychology, 2003,85:969-978. 


invidiindu-i sau  devalorizându-i pe cei superiori şi 
dispreţuindu-i pe cei inferiori. Ei se lansează uşor în 
acţiune, din pricina nevoii lor importante de gratificare, 
dar suferă de o puternică intoleranţă la eşecuri şi de o 
dificultate globală de-a se îndoi de ei înşişi, deoarece ar fi 
prea costisitor şi prea riscant. În faţa îndoielii, ei încearcă 
să îşi păstreze nivelul cu orice preţ, să pozeze, să adopte 
postura dominanţei. În faţa unei probleme (ridicate de 
realitate sau de o persoană), nu există în cele din urmă 
decât două soluţii: să se îndoiască de sine sau să pună la 
îndoială pertinenţa sau realitatea problemei. A doua 
opţiune este cea mai frecventă la aceste persoane. 

Această suprastimă de sine exprimă tentativa de 
construire a unui „supra-eu”, personaj social care 
protejează persoana subiacentă, mult mai fragilă. Acest 
supra-eu are o mare nevoie de recunoaştere prin 
deosebirea de mulţime: „Dacă mă mulţumesc să fiu 
normal, voi pieri. Trebuie să ies în evidenţă şi deasupra 
celorlalţi. În acest fel voi fi protejat şi nimeni nu se va 
putea apropia prea mult de mine, voi fi prea sus sau prea 
impresionant. Nu se va mai vedea decât imaginea mea, 
personajul meu, pe care îl ţin sub control”. A te impune 
pentru a te proteja... Există, aşadar, destul de frecvent, la 
aceste înalte stime de sine fragile o stare de indispoziţie 


faţă de orice formă de apropiere sau de intruziune psihică: 


dat fiind că se încearcă construirea unei imagini puternice 
şi dominante, proximitatea şi intimitatea reprezintă o 
primejdie. 

Bineînţeles, aceste strategii provoacă stres şi au un 
cost emoțional ridicat. Obsesia recunoaşterii şi a 
performanţei reprezintă un exces de investiţii în privinţa 
energiei intime. De unde şi o uzură, o fragilizare şi 
frecvenţa manifestărilor anxioase, cu prilejul mişcărilor şi 
al aspirațiilor stimei de sine în sus: de teama de-a nu reuşi 
sau de-a fi demascat, dar şi un risc depresiv, cu prilejul 
mişcărilor în jos şi al conştientizărilor brutale ale 
fragilităţii stimei de sine, sau cu prilejul unor momente de 
oboseală, legate de apărarea permanentă şi îngrijorată a 
personajului şi a privilegiilor sale. 

Aceste înalte stime de sine fragile şi suprapunerea 
lor epuizantă reprezintă pentru persoana în cauză un 
impas şi mai mare decât cel provocat de stimele de sine 
joase. Odată protejat de un asemenea joc de rol, prizonier 
al succeselor relative, cum să mai ieşi din personajul tău? 
Cum să devii sincer, să păşeşti aşa cum eşti în realitate, 
când te-ai ascuns atâţia ani şi a mers. De altfel, de ce să-ţi 
asumi acest risc? Ce ai avea de câştigat? Cu atât mai mult 
cu cât anturajul crede că are de-a face cu cineva cu un ego 
robust. 


„În cele din urmă, nu mai reuşeam să mă mint nici 


pe mine însămi. Ajunsesem prea lucidă şi această 
luciditate mă făcea să sufăr atât de rău... înainte eram 
angoasată, dar apărată de deprimare prin negare. Acum, 
simţeam că eram tot atât de angoasată, dar că alunecam 
încetul cu încetul spre depresia gravă. Continuam să mă 
prefac faţă de ceilalţi, dar nu mă mai suportam. Mi-era 
teamă clipă de clipă să nu clachez, să nu mă fărâmiţez sub 
privirile lor neîncrezătoare, să mă prăbuşesc deodată. Mă 
simţeam atât de rău în minciuna asta, încât uneori, 
oriunde, la serviciu, pe stradă, îmi venea să încep să urlu: 
am minţit! Am minţit dintotdeauna! M-am prefăcut, de la 
bun început, de când eram mică de tot, m-am prefăcut, dau 
de crezut că sunt puternică şi de fapt sunt slabă, mai rău 
decât slabă, jalnică! Nu sunt bună de nimic. Aveam 
impresia că asta m-ar uşura, că m-ar face să mă simt ca un 
vinovat care a mărturisit. Dar nici măcar asta nu am făcut- 
o niciodată. Decât în vis”. 

Îmi amintesc că am citit cândva această frază crudă 
a unei femei politiciene despre unul dintre colegii ei 
bărbaţi faţă de care - din câte se părea - nu avea o stimă 
prea mare: „Cutărescu? Gură mare, dar bun de nimic...” 
Batjocura care face înconjurul microcosmului: coşmarul 
absolut al subiecţilor cu înaltă stimă de sine fragilă. 

Se mai întâlneşte şi o ipostază extremă, cea a 


narcisicilor... „Mă văd tot timpul şi ăsta e cel mai rău 


lucru: de îndată ce sunt mai mult de trei persoane, într-o 
primă fază trebuie să «fac pe deşteptul». Apoi, dacă nu îmi 
farmec auditoriul, devin amar şi paranoic...” Atâta vreme 
cât persistă im minimum de distanţare faţă de sine, este 
întotdeauna posibil să evoluezi. Dar cu cât această 
luciditate se diminuează, cu atât mai mult te apropii de 
ceea ce psihiatrii descriu cu termenul de „personalitate 
narcisică”, adică o formă de hipertrofie a stimei de sine. 
Aceşti pacienţi (de fapt, ei nu vin decât rareori la 
consultaţii, cu prilejul depresiilor grave, datorate în 
general unor eşecuri tot atât de grave...) sunt convinşi că 
sunt superiori celorlalţi şi că merită tot ce e mai bun: 
tratamente mai bune, locuri mai bune. Ei simt convinşi 
totodată că trebuie să beneficieze de drepturi superioare, 
din moment ce sunt superiori: să conducă cu viteză mai 
mare decât ceilalţi (ei conduc mai bine şi maşina lor e mai 
sigură), să vorbească mai mult la şedinţe (ideile lor sunt 
mai utile), să fie serviţi meii repede (timpul lor e mai 
preţios) etc. Succesele lor nu le aduc mândrie (centrată pe 
actele lor), ci îi cufundă în hubris, acest soi de orgoliu de 
care se temeau atât de mult vechii greci: acea mândrie 
care umflă toată persoana, acea inflaţie a eului, acea 
dilatare a egoului. Narcisicii fac multe eforturi pentru a 
arăta că nu simt nişte oarecare şi pentru a căuta sistematic 


să capteze atenţia, ceea ce reuşesc frecvent să facă, de 


altfel, cu un oarecare talent, de unde şi prezenţa lor 
importantă pe platourile de televiziune şi de cinema. 
Preocupate să obţină mult, în materie de respect şi de 
atenţie, ba chiar de omagii şi respect, personalităţile 
narcisice sunt în schimb mult mai puţin preocupate de 
noţiunile de reciprocitate, de ascultare a celuilalt şi de 
empatie. Frecventarea lor este din acest motiv frustrantă 
şi uneori neplăcută. Celălalt nu există decât ca element de 
comparaţie pentru punerea sa în valoare, ca adversar sau 
ca obstacol. Ei ating o culme a orbirii stimei de sine, 
intrând într-un impas total, atât pentru a exista, cât şi 


pentru a progresa. 


Evoluţiile problematice ale stimei de sine: de la 


joasă la înaltă instabilă şi viceversa 


Se observă frecvent acest fenomen la începutul 
psihoterapiilor prin afirmare de sine: persoanele cu joasă 
stimă de sine nu ştiu să se afirme, uneori, decât în mod 
ostil, arătându-se distante (ca să nu poată fi văzută 
emotivitatea lor) şi tăioase (pentru a-l convinge pe 
interlocutor să nu înceapă să discute sau să contraatace, 
deoarece nu se simt în stare să păstreze distanţa într-o 
discuţie încordată). Mai durabil, ca în exemplul lui 


Matthieu pe care îl menţionam mai sus, dacă împrejurări 


de viaţă deosebite (succes, avansare) se dovedesc mai 
rapide decât maturaţia stimei de sine, se pune atunci 
problema tipică a joaselor stime de sine: cum să te „pui la 
adăpost” faţă de reuşită? Aceasta din urmă va atrage 
asupra mea deopotrivă privirile şi presiunile, solicitările, 
aşteptările etc. Sindromul impostorului se activează 
atunci: „Şi dacă o să-şi dea seama că nu simt la înălţime, 
pe toate planurile, material, personal...” Atunci survine 
tentaţia unei caricaturi a bunei stime de sine şi care este 
supralicitată prin certitudinile manifestate. 

Aceste modificări de suprafaţă a comportamentelor 
legate de stima de sine se pot produce şi pe cicluri scurte, 
prin oscilaţii în funcţie de momente. De exemplu, cu 
prilejul variațiilor moralului, la acei oameni care, atunci 
când le merge rău, devin aroganţi şi dezagreabili. Sau în 
funcţie de domenii (sferă publică sau viaţă personală), sau, 
deopotrivă, în funcţie de mediu  (securizant sau 
ameninţător). Persoanele cu slabă stimă de sine, dar care 
vor să îşi dea aere pot uneori să o facă desconsiderându-i 
pe ceilalţi. Îmi amintesc de o soţie care devenea ironică şi 
rea chiar şi cu soţul ei, în faţa unor prieteni care o 
impresionau: desconsiderându-şi public soţul, ea îşi dădea 
iluzia de-a se înălța ea însăşi, de-a se valoriza distanţându- 
se de el, despre care îşi închipuia că ceilalţi nu prea îl 


găseau la înălţime. Din păcate pentru ea, ea şi căsnicia ei îi 


făceau pe ceilalţi să nu se simtă în largul lor şi stârneau 
judecăţi severe sau compătimitoare asupra persoanei sale. 

Mai există un mic detaliu care ne poate face să fim 
atenţi: felul în care sunt tratate persoanele cu un statut 
inferior (colaboratori, stewardese, personal de serviciu 
etc.). Am observat deseori pe platourile de televiziune că 
unele vedete ale micului ecran dădeau dovadă de 
amabilitate atâta vreme cât mergeau camerele de luat 
vederi sau atâta vreme cât se aflau în faţa publicului, dar 
care se transforma în dispreţ sau meschinărie imediat ce 
nu mai era cazul. 

Trebuie spus că toate acestea nu au niciun efect şi, 
în cele din urmă, ceea ce se repetă este acelaşi scenariu şi 
odată cu el efectele sale negative: 1. Un sentiment de 
fragilitate personală, reală sau presupusă. 2. Care 
provoacă îngrijorarea (anticipație) şi vulnerabilitatea 
(momentul prezent) față de agresiunile (reale sau 
presupuse) la adresa stimei de sine. Aceste reflecții 
inadecvate asupra sinelui şi a mediului declanşează reflexe 
nepotrivite. 3. Şi duc la strategii neadaptate (acestea cât 
se poate de reale). O mare parte din suferinţele stimei de 
sine provine şi din greşelile de conduită, şi aceste tentative 
de soluţionare devin o problemă mult mai supărătoare 
decât cele pe care se presupunea că le rezolvă. 4. 


Consecințele pe termen lung sunt emoţii de inconfort 


cronic şi succese niciodată securizante, deoarece sunt 
întotdeauna condiţionale („Nu sunt acceptat decât şi 
numai dacă mă comport într-un anume mod.”) 

Aceste strategii neadaptate de protecţie a stimei de 
sine sunt cele ce definesc, în realitate, problemele stimei 
de sine, tot atât de mult, dacă nu mai mult chiar, decât 
competențele sau statutul real al persoanei, indiferent că e 
competentă sau nu, în şomaj sau nu, frumoasă sau urâtă, 
sau că a avut o copilărie dificilă sau fericită, deoarece cu 
toate acestea te poţi obişnui. Simt, desigur, elemente 
facilitante sau limitante, dar inteligenţa umană li se poate 
adapta şi e foarte bine aşa. Dacă inegalităţile nu ar mai 
putea fi compensate, pe pământ ar domni oroarea 
desăvârşită. 

Atitudinile  supradefensive ale stimei de sine 
blochează învăţarea, evoluţia, construcţia de sine. Toate 
eforturile sunt consacrate mai mult autoapărării decât 
dezvoltării, care este sacrificată pentru securitatea 
personală şi, în acest fel, te pomeneşti blocat într-un eu- 
închisoare, în care te sufoci, te plictiseşti şi eşti mereu 
neliniştit... în loc să profiti de un eu-vioară, pe care îl 
acordezi zilnic, la care înveţi, încetul cu încetul, să cânţi 
din ce în ce mai bine, singur sau împreună cu ceilalţi. 
Toate acestea se pot construi, lună de lună, an de an. Dar 


eu trebuie să fiu acela care să ia personal iniţiativa acestui 


„şantier psihologic”, fiindcă cine altul decât mine ar putea 


face această muncă? 


Dezvoltarea durabilă a stimei de sine 


„Am început aşadar o lucrare enormă asupra 
mea însumi, şi astăzi, după aproape cincisprezece 
ani, pot spune în sfârşit că rezultatele se văd: nu mă 


mai detest, mă dispreţuiesc”. 


Desen umoristic de VOUICH 


P 

poate fi ameliorată durabil stima de sine? Astăzi ştim 
că acest lucru este întru totul posibil, atât în domeniul 
dezvoltării personale, dacă problemele nu sunt prea 
severe, cât şi în cel al psihoterapiei, dacă ele se complică 
cu simptome psihiatrice (tulburări depresive sau anxioase, 
fobii, tulburări ale conduitei alimentare,  pulsiuni 
autodestructive etc.) Demersul schimbării, în materie de 
stimă de sine, comportă mai multe etape, şi îndeosebi pe 
aceea de-a înţelege clar ce nu mai depinde de noi (cum ar 
fi trecutul nostru, suferinţele şi carenţele lui) şi ce depinde 
de noi (raportul cu acest trecut şi conduita vieţii noastre 


de zi de zi). De la caz la caz, eforturile se vor îndrepta 


către o construire adevărată sau reconstruire a stimei de 
sine, iar uneori doar către o „simplă” dezvoltare. Apoi, tot 
în privinţa duratei, se va pune întrebarea „mentenanţei”, 


a atenţiei. 


De ce trebuie să te ocupi de stima ta de sine 


Unul dintre pacienţii mei îmi spunea cândva: „Eul 
este detestabil, desigur, dar cu el o să-mi petrec viaţa... 
Dacă nu vă ocupați de dumneavoastră înşivă, cine să o facă 
în locul dumneavoastră? Şi cine altul decât dumneavoastră 
poate şti ce vă este necesar, ce vă este de dorit ca să vă 
simţiţi bine? 

Cu toate acestea, ne petrecem destul timp fugind de 
această reflecţie despre noi înşine şi suntem adesea 
conduşi de pilotul automat în privinţa vieţii şi a 
personalităţii noastre. Ne lăsăm conduşi de circumstanţe şi 
de influenţe: cele ale trecutului, apoi ale apropiaților 
noştri, ale mediului, ale societăţii noastre. Rezultatul riscă 
serios să fie mediocru, doar dacă nu am fost foarte 
răsfăţaţi de viaţă: dacă am primit totul în copilărie şi 
continuăm să trăim într-un mediu unde domnesc dragostea 
şi armonia. Dar chiar şi în situaţia aceasta, dacă nu există 


opţiune personală şi sentiment de autodeterminare, până 


şi asemenea medii pot să nu se dovedească atât de propice 
stimei de sine, după cum dovedeşte relatarea lui Aurelie 
(26 de ani). 

„Una dintre problemele mele e că nu văd de ce m-aş 
putea plânge: părinţii mei erau simpatici şi iubitori, viaţa 
acasă era plăcută, ambianța bună şi comoditate materială. 
Am studiat, am călătorit, mi-am găsit repede o slujbă şi un 
soţ. Atunci de ce am aceste îndoieli? De ce simt această 
insatisfacţie vagă faţă de viaţa mea? Dacă încep să caut în 
trecut, pot, dacă mă străduiesc, să găsesc mici detalii, 
lucruri care nu mergeau, de genul «părinţii mei erau prea 
perfecţi». E drept că tatăl meu era atât de strălucit, încât 
toată lumea îl admira, iar mama era atât de drăguță cu toţi 
şi de fină, încât toată lumea o iubea. Toţi cei din jurul 
nostru nu încetau să spună că aveam noroc să avem 
asemenea părinţi. Poate că am dus lipsă de spaţiu ca să mă 
afirm, să mă construiesc în opoziţie sau în revoltă? Dar 
când compar cu problemele pe care le-au putut avea unele 
dintre prietenele mele, cu incesturi, violenţe, crize teribile 
între părinţi... Nu, mă întreb dacă problema mea nu e pur 
şi simplu că nu am făcut decât să urmez şinele care mi-au 
fost puse înainte. Nu am luat niciodată obiceiul de-a 
medita despre mine, despre ceea ce eram, despre ceea ce 


voiam. Nu am avut niciodată vreo luptă de dus”. 


Munca asupra stimei de sine 


Trebuie să căutăm să ameliorăm stima de sine în 
mod direct? E acelaşi tip de întrebare ca aceea care se 
pune în privinţa fericirii: pentru unii, faptul de-a vrea să fie 
fericiţi este primul obstacol în atingerea acestei stări. 
Ideea este atrăgătoare, dar greşită. În realitate, nu trebuie 
confundate eforturile de-a te apropia de fericire (necesare) 
şi obsesia fericirii (toxică). La fel e şi cu stima de sine. 

Problemele stimei de sine nu constituie o boală, ci 
rezultă dintr-un ansamblu de feluri de-a fi, de-a te proteja 
şi de-a te promova, care nu sunt adaptate. Din acest motiv 
trebuie cunoscute câteva reguli pentru a determina o 
schimbare eficace. Există astăzi numeroase studii în 
materie de dezvoltare a stimei de sine, în domeniul 
tulburărilor psihiatrice, sau adresându-se unor subiecţi 
„normali”, scutiţi de tulburări precise, dar care caută să îşi 
amelioreze starea de bine personală3!. 

Trecutul ne lasă moştenire îndoieli şi fragilităţi. 
Prezentul le poate repara, uneori chiar vindeca, cu 
condiţia să trăim cu adevărat. A trăi înseamnă a acţiona, a 
te descoperi, a te dezvălui, a-ţi asuma riscuri... A te lăsa în 


voia întâmplării, a renunţa la dorinţa de-a controla mereu 


3OFennell Overcoming low self-esteem, Londra, Constable and 
Robinson, 1999. 


31 Carlock C.J. (ed.), Frihancing self-esteem, Philadelphia, 
Taylor and Francis, 1999 (ed. a III-a). 


totul şi a-ţi controla imaginea. Dacă ne protejăm prea mult, 
viaţa nu va face în cazul nostru această muncă de 
reparaţie şi de maturizare. Asta este toată problema 
stimelor de sine vulnerabile, înăbuşite şi rigidizate în 
mecanismele lor de apărare. A te schimba înseamnă a 
localiza şi a  dezamorsa aceste protecţii devenite 
închisoare, pentru a te elibera de ele. De altfel, poate că ar 
fi mai bine, în materie de stimă de sine, să nu utilizăm 
cuvântul schimbare, care presupune o modificare radicală, 
ci evoluție, prin care se subînţelege o progresivitate, mai 


conformă cu ceea ce putem observa. 


Cum să facem să evolueze favorabil stima de 


sine 


> înţelegerea trecutului nu e suficientă pentru a 


schimba prezentul 


> 


Nimic nu e decis o dată pentru totdeauna! Nivelul 
stimei noastre de sine şi felul în care o protejăm depind în 
mod cât se poate de evident de influenţele trecutului 
nostru: felul în care părinţii noştri ne-au făcut să ne simţim 
în siguranţă prin dragostea lor, în care ne-au valorizat prin 
încurajările lor, în care ne-au dat exemplu prin modul în 


care se stimau pe ei înşişi... Totuşi, prezentul psihologic nu 


este dominat numai de trecut“. El este determinat şi de 
prezentul însuşi: dacă nu facem eforturi potrivite în viaţa 
zilnică, vom rămâne prada „pilotului automat” instalat în 
copilăria noastră sau jucăria unor influenţe sociale. 
Dificultăţile stimei de sine pot proveni din bazele proaste 
moştenite din trecut, dar şi din proasta lor uzanţă. Nu 
există fatalitate în materie, ci o povară incontestabilă a 
trecutului, pe care trebuie să o înţelegem ca să acţionăm 
asupra prezentului. Totuşi soluţia nu este explorarea la 
infinit a istoriei noastre personale. Trecutul e trecut, prin 
definiţie; noi ne luptăm cu fantoma lui. Dar ne luptăm 
întotdeauna în prezents. 

Nu e de ajuns să înțelegem, trebuie şi să 


acţționăm şi să practicăm 


Puteţi citi toate cărţile despre stima de sine şi să 
asistați la toate conferințele ţinute pe această temă, să 
înţelegeţi totul despre mecanismele ei, că nimic nu se va 


schimba în dumneavoastră atâta vreme cât nu veţi fi 


32 în privinţa problemelor de determinism psihologic, a se 
vedea capitolul „Faut-il croire au determinisme psychologique?" 
în Kagan 

Des idees regues en psyckologie, Paris, Odile Jacob, 2000. 
33 îi trimitem pe cititorii interesaţi de o aprofundare a 
problemelor legate de dezvoltarea în copilărie a stimei de sine, 
ca şi de ansamblul aspectelor sale teoretice, să consulte 
lucrarea noastră precedentă pe această temă: L'Estime de soi, 
de Christophe Andre şi Franţois Lelord, apărută tot la Odile 
Jacob. 


practicat şi testat în realitate preceptele de schimbare, ca 
acelea pe care le vom aborda peste câteva pagini. Trebuie 
să acţionezi ca să te schimbi şi, mai exact, să procedezi la 
neîncetate du-te-vino între acţiune şi reflecţie. Nu te 
schimbi decât prin acţiunea inteligentă. E vin lucru capital, 
deoarece problemele stimei de sine tind fie să inhibe 
acţiunea, fie să o facă stereotipă: să nu mai acţionezi sau o 


faci mereu în acelaşi mod. 


> învăţarea mai mult decât dezvăluirea 


> 


lată, fără îndoială descoperirea cea mai importantă 
din aceşti ultimi ani făcută în psihoterapie: schimbarea se 
învaţă. Modelul schimbării psihice prin conştientizare 
bruscă sau prin dezvăluirea unor amintiri şterse din trecut 
nu prea are efect. Dacă credinţa într-un asemenea mod de- 
a practica psihoterapia persistă, e fără îndoială din pricina 
aspectului său foarte romantic (secretul ascuns în adâncul 
sinelui) şi a recurenţei sale în foarte multe filme: într-un 
moment anume al acţiunii, muzica se aude mai tare, ochii 
eroului se tulbură şi o scenă din trecutul său îi reapare în 
conştiinţă. Această descoperire bruscă îl face pe erou sau 
pe eroină să plângă, dar nu îl vindecă niciodată pentru 


34 Ca în Soudain l'ete demier, de Joseph Mankiewicz (1959), 
sau La Maison du docteur Edwards, de Alfred Hitchcock (1945). 


totdeauna de fantomele sale. Acest model al conştientizării 
prin declic este bineînţeles caricatural şi nu funcţionează 
decât în imaginaţia cinefililor”. Dacă vrem să rămânem în 
domeniul artistic, schimbarea personală, îndeosebi în 
materie de stimă de sine, seamănă mai mult cu o ucenicie 
muzicală: nu înveţi să cânţi la pian printr-o simplă decizie 
personală sau fiindcă te-ai eliberat de fantomele trecutului, 
ci fiindcă ai urmat cursuri şi ai repetat zilnic gamele. Şi nu 
ajungi un virtuoz prin iluminare bruscă, ci prin obstinaţie 
plină de răbdare. Stima de sine se supune, după cum vom 
vedea, aceloraşi reguli: desigur, trebuie să înţelegi de 
unde provin limitările noastre şi greşelile de pilotaj, dar în 
primul rând trebuie să faci eforturi să creezi noi feluri de-a 
fi. 


> Schimbarea nu e complicată 


> 


Schimbarea psihologică este un efort care ţine mai 
mult de cursa de fond, decât de sprint. Dar nu este 
complicat: veţi vedea, este vorba aproape întotdeauna de 
lucruri simple (ca majoritatea strategiilor eficace în 


psihoterapie). Când sunt solicitat de ziarişti, sunt întrebat 


35 Gabbard G.O., Gabbard K., Psychiatry and the Cinema, 
Washington, American Psychiatric Assodation, 1999 (ediția a Il- 
a). 


frecvent, pentru a stârni interesul dtitorului, despre 
„trucuri pentru sporirea stimei de sine” sau mi se pune 
întrebarea: „Dacă nu ar exista decât un singur sfat, care ar 
fi el?” Trucuri sunt destule, singura problemă e că trebuie 
aplicate toate! Şi multă vreme! Şi regulat! Şi schimbarea 
se produce, aşa, pe etape, uneori minuscule, uneori 
spectaculoase. Dar ceea ce pare azi minuscul se va putea 
dovedi mâine spectaculos. Şi să te schimbi chiar puţin e 


deja mare lucru! 


> Te poţi „descotorosi” de problemele stimei de 


sine? 
> 


Să  sfârşeşti o dată pentru totdeauna cu 
şchiopătaturile stimei de sine nu cumva este un mit 
întreţinut de anumiţi psihoterapeuţi? Care constă în a 
asigura pacientul că trebuie „să se meargă până la capătul 
problemelor” pentru a spera într-o stare de bine durabilă. 
Dar în ce priveşte capătul problemelor, nimeni nu te poate 
asigura că există cu adevărat, mai ales în materie de stimă 
de sine. Şi chiar dacă s-ar ajunge la ceea ce ar semăna cu 
„capătul lucrurilor” înseamnă aceasta că poţi fi sigur de un 
echilibru veşnic? Pe deasupra, terapiile care pretind că 
merg până la capătul problemelor expun deseori pacientul 


unui risc de împotmolire: odată ce ai ajuns la capăt, nu mai 


reuşeşti să te întorci... Deseori, stima de sine seamănă mai 
mult cu ceea ce li se propune pacienţilor care suferă de 
diabet, de astm sau de hipertensiune arterială: te 
organizezi pentru a face în aşa fel ca boala (sau 
vulnerabilitatea) să nu altereze calitatea vieţii, să nu 
împiedice o existenţă normală şi agreabilă. Şi cel mai 
adesea se reuşeşte. Aceste eforturi răbdătoare, această 
trudă zilnică nu sunt poate foarte poetice? Cu siguranţă, 
dar nici suferinţa nu este poetică. Şi există în schimb 
atâtea lucruri poetice care pot fi savurate în jur odată ce 
ne simţim mai bine şi putem fi receptivi faţă de lume! 
Eforturile sunt poate mai uşoare când e vorba de un regim 
alimentar sau de exerciţii fizice. Deşi chiar şi atunci... 
Există însă şi reguli de viaţă ce pot fi clar definite în 


materie de stimă de sine. 


Drumul e lung, dar există un drum... 


Schimbarea ţine, aşadar, de depunerea unor eforturi 
regulate, ceea ce nu înseamnă neapărat şi îndelungate. 
Faptul de-a te simţi mai bine poate începe chiar şi de 
astăzi. Se poate - şi trebuie, chiar - să resimţi destul de 
repede beneficiile eforturilor tale. În schimb, ele nu vor fi 
încă rezistente şi automatizate; numai practicarea regulată 


va transforma aceste eforturi deliberate în automatisme 


mai puţin costisitoare ca energie psihică. O sursă de 
demotivare clasică în eforturile noastre pe termen lung e 
constituită de momentele în care ne vedem distanţându-ne 
şi revenind la vechii noştri demoni. „Alungaţi firescul, şi el 
se întoarce în fugă”. Detest această formulă, plină de rea- 
voinţă faţă de cei care fac eforturi să se schimbe. Nu vă 
lăsaţi impresionat de ea. Recăderile sunt normale, în toate 
procesele de învăţare. Chiar şi eforturile de schimbare 
bine conduse, în direcţia cea bună, nu vor opri întoarcerea 
vechilor demoni, sub efectul oboselii, al repetării 
problemelor, al confruntării cu o situaţie care ne lasă 
deosebit de neajutoraţi, sau, pur şi simplu, al unei 
oarecare neglijenţe. E normal: aceste reviviscenţe ale 
răului nu înseamnă că eforturile noastre au fost zadarnice 
sau că schimbarea este imposibilă. Ele înseamnă doar că 
viaţa e grea şi că, atunci când eşti fragil, trebuie să ai grijă 
de tine. Vedeţi ce spunea Marc Aureliu, împăratul-filosof: 
„Nu te descuraja, nu fi dezgustat, nu fi consternat dacă nu 
reuşeşti frecvent să acţionezi în fiecare privinţă în 
conformitate cu principiile cerute”. 

Alte cuvinte de înţelepciune: „Dumnezeule, dă-mi 
seninătatea de-a accepta ceea ce nu pot schimba, curajul 
de-a schimba lucrurile pe care le pot schimba şi 
înţelepciunea de-a vedea diferenţa dintre ele”. Poate 


cunoaşteţi deja această „Rugăciune de Seninătate”. Ea îi 


este tradiţional atribuită lui Reinhold Niebuhr (1892 - 
1971), un teolog protestant nord-american, şi a fost 
popularizată îndeosebi de Alcoolicii Anonimi, care au făcut 
din ea unul dintre instrumentele lor de terapie psihologică 
şi spirituală. Această rugăciune de seninătate insistă 
asupra unui domeniu fundamental: cel al discernământului 
şi al flexibilităţii. 

Obiectivul evoluţiilor stimei de sine nu este cel de-a 
deveni un altul, de-a te transforma total, ca prin farmec, 
de-a trece de la cele mai mari îndoieli la cele mai solide 
certitudini. Nu, scopul este doar cel de-a fi „eu, dar mai 
bine”... Ceva mai senin, ceva mai încrezător, ceva mai 
îndrăzneţ, ceva mai indiferent faţă de privirile şi de 
judecăţile celorlalţi... Şi, în acest scop, trebuie să ţinem 
cont de trăsăturile personalităţii noastre: nu are rost să 
sperăm că vom deveni un personaj popular dacă 
personalitatea noastră iniţială este mai curând rezervată. 
Dar nu este satisfăcător să ne simţim mai în largul nostru 
şi să ne simţim bine în societate, în loc să fugim de ea? 

Există o ecologie a stimei de sine şi i se pot aplica 
principiile dezvoltării durabile: să ţinem cont de teren, să 
luăm în calcul costul eforturilor de dezvoltare, să ne 
gândim la avantaje şi la inconveniente, să nu sacrificăm 
viitorul pentru prezent şi nici să nu-i consacrăm trecutului 


forţele vii pe care le cheamă prezentul! Acesta este preţul 


cu care vom evolua nu numai către o stimă de sine mai 
înaltă, ci şi, şi mai ales, către o stimă de sine mai bună. 

La treabă, deci! Dar tocmai asta e: asupra a ce 
anume trebuie să ne concentrăm eforturile? Cu ce să 
începem? 

Trebuie bineînţeles să lucrăm asupra relaţiei cu sine. 
Să încetăm să ne mai pedepsim, să ne devalorizăm, să ne 
ascundem... Acest demers este indispensabil, dar nu e de 
ajuns: dezvoltarea stimei de sine nu înseamnă doar să ne 
ocupăm de noi înşine, ci şi să progresăm în raportul cu 
ceilalţi. 

Va trebui deci să lucrăm asupra tipului de relaţie pe 
care o stabilim cu ceilalţi: relaţii reale şi relaţii fantasmate. 
Să nu mai tremurăm la gândul respingerii, să ne facem loc 
fără ciocniri sau să acceptăm aceste ciocniri dacă sunt 
inevitabile. Sunt tot atâtea obiective care trebuie atinse 
încetul cu încetul. Dar efortul nu va fi încheiat nici atunci. 

Să reflectăm şi să acţionăm nu e de ajuns? Nu, ceea 
ce ne face să evoluăm sunt reflecţia, acţiunea şi repetiţia. 
Înainte de-a fi conceput pentru gândire, creierul nostru 
este conceput pentru acţiune. lată de ce, chiar dacă aţi 
înţeles tot ce trebuie înţeles, în realitate nu veţi fi înţeles 
nimic şi mai ales nu veţi fi schimbat nimic, atâta vreme cât 
nu veţi fi transpus roadele reflecţiilor dumneavoastră în 


fapte şi nu veţi fi repetat demersul de zeci de ori, aşa cum 


un meşteşugar sau un artist îşi repetă gesturile. Acţiunea, 
deci, modestă şi regulată: o singură dată nu e niciodată de 
ajuns... Veţi fi ajuns atunci la capabil eforturilor 
dumneavoastră? Da şi nu. 

Deoarece va mai fi de făcut ceea ce e mai important: 
să nu vă mai gândiţi la dumneavoastră. Devenirea stimei 
de sine e să se facă uitată, ca o respiraţie căreia nu îi mai 
dai atenţie, dar care continuă să existe. Respirație pe care 
veţi avea grijă să o reglaţi sau să o calmaţi, uneori, dar 
care nu necesită nici vigilenţă, nici eforturi. Să te stimezi 
aşa cum respiri... Să uiţi de tine ca să te întorci spre toate 
celelalte: ceilalţi, viaţa. 

Acesta va fi programul nostru şi acestea toate sunt 
lucrurile pe care le vom aborda în cartea noastră. Mai e 


însă un lucru... 


Capital: crearea unei ambianţe psihologice 


propice schimbării de durată 


Chiar dacă eforturile depuse pentru ameliorarea 
stimei de sine pot fi pasionante şi pot da rapid rezultate, 
ele necesită totuşi regularitate şi continuitate. În aceste 
eforturi de lungă durată, în care eşti deopotrivă propriul 
tău stăpân şi discipol, e capital să te tratezi cum trebuie. 


Exerciţiile regulate pe care le vom avea de făcut şi 


de care are nevoie schimbarea vor fi repede abandonate 
dacă se petrec într-o ambianţă nepotrivită, dacă ne 
mustrăm în caz de eşec, dacă ne culpabilizăm. Există astfel 
o necesitate absolută, şi de durată, a unui climat de 
toleranţă faţă de dificultăţile proprii: e normal să existe 
perioade în care vechile obiceiuri se impun din nou. 
Învăţarea corectă a unei limbi străine sau a unui 
instrument muzical ia ani de zile. Stima de sine nu este 
nici mai greu, nici mai uşor de învăţat decât limba rusă sau 
vioara. Dar cei care vorbesc limba rusă sau cântă la vioară 
ştiu că au avut nevoie de timp şi eforturi. 

Pentru ca aceste eforturi prelungite să nu fie 
dureroase şi nici furtunoase, e nevoie de un cod de bună 
purtare faţă de sine: trebuie să învăţăm respectul de sine. 


Şi acest lucru se învaţă şi are un nume: acceptare. 


Stima de sine începe prin acceptarea de sine 


„Vei intra în Paradis cu totul sau nu vei intra 


deloc”. 


Maximă sufită 


M 


— Am întrebat mereu cum făceau ceilalţi când li se 


părea că simt jalnici, când aveau impresia că au spus sau 
au făcut o prostie cât toate zilele pe care toată lumea ar fi 
putut să o vadă sau să o afle, când sufereau un eşec, când 
erau daţi deoparte, când înşelaseră încrederea care li se 
acordase sau când pur şi simplu se simțeau singuri. Cum 
fac să nu se urască, să zâmbească şi să continue să 
trăiască şi să nu fugă de ceilalţi? Cum fac să se iubească în 
ciuda defectelor pe care le au? Ca să îşi spună că ceilalţi 
puteau dori să îi invite, să îi mai vadă, să îi iubească, să 
lucreze cu ei... Oare i-am întrebat cum făceau? Nuuul!... 


Cred că nici ei nu ştiu”. (Clementine, 34 de ani). 


Să te accepţi ca să te stimezi 


Cum procedează subiecţii cu o bună stimă de sine? 

Sunt ei mai buni decât ceilalţi? Mai inteligenţi, mai 
frumoşi, mai înzestrați? Au avut o copilărie mai fericită? în 
realitate, diferenţa nu se situează, sau nu întru totul, la 
acest nivel al calităţilor obiective. Persoanele cu o înaltă 
stimă de sine au defecte şi îndoieli, cunosc şi eşecuri nu 
numai succese, resimt şi ele, uneori sau deseori în cazul 
unora dintre ele, îndoieli şi sentimente de fragilitate. 

Pur şi simplu le acceptă. 

Eşecurile îi afectează, dar ei ştiu că sunt inevitabile, 


dacă ai ales să acţionezi. 


Criticile îi tulbură, mai ales dacă simt întemeiate, 
dar ei reuşesc atunci să îşi recunoască greşelile fără să 
simtă nevoia excesivă de-a se justifica sau, mai rău, de-a le 
nega. Limitele şi insuficienţele lor îi deranjează şi îi 
stânjenesc uneori, dar nu îi incită totuşi să fugă de 
situaţiile sociale sau să tacă din gură. Numai că 
fragilităţile îi incită să caute să înveţe şi să progreseze, în 
loc să afirme şi să peroreze, să se inhibe sau să tremure. 

Pe scurt, cea mai importantă caracteristică a 
subiecţilor cu o bună stimă de sine e că sunt capabili să îşi 
tolereze şi să îşi accepte imperfecţiunile, deoarece au 
construit şi au integrat o bună imagine globală de sine, şi 
presupun că interlocutorii lor oneşti şi binevoitori vor fi 
mai sensibili la această imagine globală decât la „detaliul 
care ucide” - în orice caz. Ei sunt, de altfel, în stare să nu 
se lase „frânţi” de răuvoitori şi au învăţat că nu are rost să 
îţi conduci viaţa şi comportamentele după aceştia: ei îşi 
vor urma opiniile, interesele şi ciudăţeniile, orice am face 
noi ca să îi convingem de contrariu. Nu înfruntăm niciun 
risc cu cei care ne apreciază, în schimb niciun risc şi 
niciun succes nu vor fi suficiente pentru cei care nu ne 
apreciază. Să vrem să umplem cu orice preţ acest butoi al 
Danaidelor riscă, dimpotrivă, să ne uzeze şi să ne ruineze 


stima de sine. 


Să te accepţi ca să te schimbi 


Acceptarea înseamnă doar să spui „da”. Da la ceea 
ce există, din moment ce există. Problema sau teama mea 
de problemă există realmente. Atunci, mai bine să o accept 
şi să o recunosc, în loc să îmi spun „nu, nu e nicio 
problemă” sau „nu, nu mi-e teamă, nu trebuie să-mi fie 
teamă”. Să recunosc că, pentru moment, lucrurile sunt aşa 
cum sunt, şi nu cum aş vrea eu să fie. 

A accepta nu înseamnă doar a tolera (ceea ce e, de 
fapt, totuna cu a refuza, dar uitându-te în altă parte), şi 
nici a te resemna şi a renunţa la gândul de-a acţiona şi de- 
a schimba, ci a privi problema în faţă şi a-ţi spune: da, 
problema aceasta există. 

Dacă problemele de acceptare îi interesează atât de 
mult pe psihoterapeuţi, ca şi pe filosofi, e fiindcă te 
schimbi mai uşor acceptându-te. Ca să te tratezi trebuie să 
recunoşti că eşti bolnav: „Dacă nu îţi accepţi boala, adaugi 
angoasa la simptomele tale şi iată-te bolnav de 


existenţă3*” 


„Şi ca să progresezi, trebuie să te recunoşti şi 
să te accepti ca fiind imperfect. Nu vinovat, nu jalnic, ci 
imperfect! Pur şi simplu. De fapt, nu, nu e deloc simplu, ci 
mai curând cumplit de greu şi, mai ales, cu totul contrar 
reflexelor care, de atâţia ani de zile, ne îndeamnă să ne 


36Compte-Sponviile A., De l'autre cote du desespoir, Paris, 
L'Originel, 1997. 


prefacem că suntem mai frumoşi, mai eficienţi, mai 


inteligenţi decât suntem. 
A accepta: un fel de-a fi pe lume 


„Să admitem că am spune da într-un singur şi unic 
moment, şi în acest fel vom fi spus da nu numai nouă 
înşine, ci şi întregii existenţe. Fiindcă nimic nu e izolat, 
nici în noi, nici în lucruri. Şi dacă, fie şi o singură dată, 
fericirea ne-a făcut sufletul să vibreze şi să răsune, toate 
eternităţile erau necesare pentru a crea condiţiile acestui 
unic eveniment şi toată eternitatea a fost aprobată, 
răscumpărată, justificată, afirmată în această clipă unică în 
care am spus: da”, scria Nietzsche”. 

A accepta înseamnă a ceda: descoperim atunci că o 
parte întreagă a problemelor dispare de la sine şi că ceea 
ce rămâne pare mai simplu de schimbat. Dar dacă am 
început prin a vorbi de acceptarea de sine, trebuie ştiut că 
acceptarea este în realitate o filosofie de viaţă generală. 
Sunt milenii de când acceptarea figurează în inima 
înţelepciunii orientale ca şi a filosofiei antice: a spune „da” 
la ceea ce este, apoi a înfrunta ceea ce este. Stoicii şi 
budiştii, printre alţii, o susţin de multă vreme: „Puteţi să 


spuneţi: «Nu, nu s-a întâmplat»? Imposibil! Atunci 


37 Nietzsche F., Fragments posthumes, Paris, GaUimard, 1997. 


acceptați?!” Sau deopotrivă: „Nu trebuie să te înfurii pe 
lucruri, fiindcă lor nu le 

Exercitarea capacităţilor de acceptare în privinţa 
vieţii cotidiene reprezintă un preludiu al acţiunii senine de- 
a o schimba dacă acest lucru e necesar. Aceasta 
depăşeşte, bineînţeles, domeniul stimei de sine, dar îl şi 
înlesneşte indirect: modificarea felului în care vedem 
lumea va modifica felul în care ne vedem pe noi înşine. Şi 
acceptarea lumii ne va ajuta să ne acceptăm. Şi ne va 
îngădui să progresăm. 

Conceptul de acceptare este greu de înţeles şi de 
admis pentru occidentalii care suntem, obişnuiţi să ne 
luptăm cu realitatea şi să avem reflexul imediat de-a o 
schimba dacă ea ne loveşte. Ne temem de tot ce seamănă 
în ochii noştri cu pasivitatea. Totuşi acceptarea nu are 
nimic comun cu supunerea, cu demisia, cu renunţarea la 
acţiune. lată câteva exemple. 

Trebuie să luaţi avionul şi maşina dumneavoastră 
este blocată într-un ambuteiaj. Există un risc serios de-a 
pierde avionul. Reacţia reflexă care vă ameninţă este cea a 
stresului: nu acceptaţi - sau acceptaţi foarte greu - gândul 
că veţi pierde avionul. Şi pe bună dreptate: toate 
necazurile şi problemele care vor decurge din acest fapt 
dau năvală în mintea dumneavoastră, provocând emoţii şi 
gânduri negative în cascadă. Sursa tuturor acestor lucruri 


38 Svâmi Prajnanpad, citat de Andrâ Compte-Sponville, op. cit. 


este faptul de-a pierde avionul. Cum să accepţi ceva atât 
de neplăcut?  Inconvenientul acestei atitudini de 
neacceptare e că stresul nu vă va rezolva cu nimic 
problema întârzierii şi riscă chiar să mai adauge şi altele: 
vă veţi enerva, veţi risca un accident conducând prea 
repede dacă ambuteiajul dispare sau încercând să vă 
strecuraţi dacă persistă, veţi alerga prin aeroport, poate 
greşind din grabă poarta de îmbarcare, vă veţi certa cu 
persoanele care vi se va părea că vă întârzie... 

Atitudinea de acceptare constă în a-ţi spune: „Bun, 
poate că voi pierde avionul. E foarte neplăcut, dar asta e. 
Nu sunt nici primul, răci ultimul care păţeşte aşa ceva. Ce 
pot să fac acum? în primul rând, să încerc să nu îl pierd. 
Apoi să încerc, dacă totuşi îl pierd, să nu îmi mai creez un 
necaz enervându-mă, creându-mi noi complicaţii”. Scopul 
acceptării faptelor (întârzierea) nu e de-a renunţa la 
acţiune, ci, dimpotrivă, de-a proceda cât mai adecvat cu 
putinţă. 

Discutaţi politică cu un prieten. Opiniile lui sunt 
idioate, nule şi stupide. Mă rog, asta cel puţin vi-o spuneţi 
dumneavoastră! Şi aici începe problema. Afirmațiile 
prietenului dumneavoastră vă afectează şi vă enervează 
fiindcă simt opuse celor pe care le aveţi. Neacceptarea 
constă în a vă spune: „Nu are dreptate. E o prostie să crezi 


aşa ceva. Cum poate fi aşa de orb faţă de realitate?” E 


posibil ca această neacceptare a ceea ce crede el şi a 
faptului că are dreptul să creadă aşa ceva vă va agrava 
starea emoţională, vă va reduce inteligenţa dialogului şi, în 
sfârşit, va deteriora, cel puţin pe moment, calitatea relaţiei 
cu prietenul dumneavoastră, ceea ce reprezintă multe 
inconveniente. Atitudinea de acceptare constă în a accepta 
ceea ce crede el, chiar dacă nu sunteţi de acord. Faptul că 
nu sunteţi de acord şi că (poate) aveţi dreptate nu face ca 
această realitate să nu existe: el nu gândeşte ca 
dumneavoastră, aşa cum aţi voi. Atunci? Acceptaţi acest 
lucru! Şi în loc să îi refuzaţi dreptul de-a gândi astfel, 
începeţi prin a vă pune întrebări mai interesante, cum ar 
fi: de ce crede aceste lucruri? Cum să-l fac ca să asculte 
mai atent părerea mea? Acceptarea nu încheie şi nici nu 
blochează dialogul, ci, dimpotrivă, îl deschide, în ambele 
sensuri. 

Îmi amintesc că am fost eu însumi angajat într-o 
bună zi într-o discuţie cu un prieten despre nişte conflicte 
care agitau lumea psihoterapiei. Avuseseră loc înfruntări 
verbale foarte violente între terapeuţi comportamentalişti 
şi anumiţi psihanalişti lacanieni, puţini la număr, dar 
foarte enervaţi. Din punctul meu de vedere, eu fiind 
comportamentalist, adversarii noştri aveau vina cea mai 
mare: ei iniţiaseră conflictul, utilizaseră invectivele şi 


intimidările nesănătoase etc. Dar acest prieten al meu nu 


vedea lucrurile la fel şi îi punea în aceeaşi oală pe 
comportamentalişti şi pe lacanieni: „Sunteţi la fel de 
vinovaţi”, spunea el. Îmi era greu să îi accept poziţia, 
deoarece mi se părea că nu eram deloc „la fel de vinovaţi”. 
Dar atâta vreme cât mă aflam în această neacceptare, 
discuţia bătea pasul pe loc şi simţeam că încep să mă 
enervez. Atunci mi-am schimbat poziţia, zicându-mi: „Bine, 
accept să creadă ceea ce crede, e un fapt şi e dreptul lui”. 
M-am simţit atunci mult mai destins şi am putut discuta 
într-un mod med constructiv şi precis, punând întrebări 
precum: „Explică-mi de ce crezi asta. Care sunt elementele 
pe care te bazezi? Spune-mi, mă interesează”. Şi mă 
interesa cu adevărat. Din moment ce îi acceptasem opinia, 
puteam acum să fiu interesat de argumentele lui, în timp 
ce neacceptând-o, singurul lucru care mă interesa era ca el 
să şi-o schimbe. A accepta înseamnă în acest caz a încerca 
să înţelegi. Ceea ce nu înseamnă, în materie de dezbatere 


de idei, să îi dai dreptate celuilalt. 


Se poate accepta orice? 


De acord cu acceptarea, a ta şi a defectelor tale, de 
acord cu acceptarea defectelor celorlalţi, a necazurilor mai 
mari şi mai mici din viaţa de toate zilele. Dar rasismul, 


nedreptatea, nenorocirea? Ar trebui să le acceptăm şi pe 


ele? 

Acceptarea nu constă neapărat în a tolera sau a 
aproba. Răul, de exemplu. Nu se pune problema de a-l 
accepta. Dar întrebarea este deopotrivă: în ce stare de 
spirit trebuie să îl combaţi? Ce atitudine va fi mai 
eficientă? Dalai-lama aminteşte în această privinţă: „Dacă 
eşti lovit cu un băț, te superi pe cel care ţine băţul, nu pe 
băţul în sine. Dar cel care te loveşte e stăpânit de ură%”. 
Vom schimba mai uşor lumea acceptând mai întâi că ea 
este aşa cum este. În acest fel vom evita reflexele 
animalice de răzbunare: acceptarea faptului că există 
asasini şi hoţi permite să se facă dreptate, nu să se aplice 
legea talionului sau reacţiile brutale: acceptarea, de 
exemplu, a faptului că copiii simt copii evită tentaţia furiei 
şi a violenţei faţă de ei, dar nu duce la renunţarea la 
efortul de a-i educa şi uneori de a-i pedepsi. 

Orice am crede despre violenţă sau despre 
nedreptate, ele există. Indiferent că ne-am enerva sau că 
ne-am resemna, ele există. Acest lucru nu putem decât să 
îl acceptăm. El nu este deloc un pretext pentru a nu 
acţiona, ci este o invitaţie, o pregătire de-a o face într-un 
mod mai lucid: evitând, de exemplu, să acuzăm persoanele 
violente, când de fapt problema o constituie 
comportamentele violente. A accepta nu înseamnă a te 


39 Citat de Matthieu Ricard: Plaidoyer pour le bonheur, Paris, 

resemna: a accepta ceea ce este nu reprezintă decât o 
etapă prealabilă înainte de-a o schimba. 

Scopul acceptării nu este de-a se substitui acţiunii, ci 
evitarea gesticulaţiei („e scandalos, e inacceptabil”, după 
care ne întoarcem liniştiţi acasă...). A accepta înseamnă a 
hotări să îţi acorzi mai multă forţă şi luciditate în vederea 
schimbării. Este anticamera acţiunii eficace, cu mult mai 
mult decât simpla indignare emoţională. 

Când le explic principiile acceptării de sine 
pacienţilor mei, ei sunt la început puţin îngrijoraţi. 
Crezuseră că au venit la un psihiatru şi iată că acesta 
acum le vorbeşte de lucruri care seamănă cu filosofia sau 
cu religia. Apoi, sunt perplecşi: „Să mă accept? Dar nu fac 
decât asta încă din copilărie: să accept, să nu spun nimic, 
să mă supun, să tac din gură, să-mi înghit vorbele, să 
înghit jigniri. Să accept? Dar tocmai ca să nu-mi mai 
accept soarta am venit aici! Şi acum dumneavoastră îmi 
cereţi să accept!” 

Noţiunea de acceptare în materie de stimă de sine e 
foarte grea, deoarece simt abordate fenomene foarte 
intime şi dureroase legate de imaginea de sine: cine e de 
acord să se accepte ca fiind inferior? 

Chiar dacă ne simţim deseori inferiori, în realitate nu 
vrem să acceptăm. Şi e cu atât mai bine dintr-un anumit 


punct de vedere, din moment ce nu suntem inferiori. În 


fine, nu chiar atât pe cât ne temem că suntem sau nu chiar 
în atâtea domenii pe cât ne temem. Deoarece întotdeauna 
suntem inferiori, imperfecţi într-o privinţă sau într-alta... 
Atunci? 

Să luăm un exemplu: la o serată, majoritatea 
musafirilor cunosc foarte bine un subiect anume şi vorbesc 
cu însufleţire despre el. Dumneavoastră nu ştiţi nimic 
despre acel subiect. Dacă acceptaţi acest lucru, veţi 
petrece un moment interesant, veţi învăţa nişte lucruri noi, 
veţi îndrăzni să puneţi întrebări. Va fi uşor dacă acceptaţi 
că nu ştiţi nimic în acea privinţă şi dacă admiteţi că acest 
lucru se poate vedea. Este exact ceea ce permite existenţa 
unei bune stime de sine: să te accepţi ca fiind limitat în 
anumite momente şi în anumite domenii. Acceptare 
flexibilă. Uneori, veţi putea chiar să exageraţi un pic; o să 
vedeţi că e amuzant şi, în ultimă instanţă, confortabil. 

Dacă nu vă acceptaţi „ignoranţa”, veţi petrece un 
moment neplăcut: vă veţi preface că ştiţi, dând doct din 
cap, tremurând la gândul că vi s-ar putea cere părerea. Vă 
veţi enerva pe musafirii care îşi etalează cunoştinţele şi vă 
veţi întoarce acasă epuizat sau iritat. Este reflexul unei 
joase stime de sine: să nu îţi accepti limitele şi să nu vezi 
că ele nu ne fac cu nimic mai puţin demni de stimă în ochii 
celorlalţi. Neacceptare de sine rigidă. Cu cât vă acceptaţi 


mai puţin limitele, cu atât le sunteţi într-o măsură mai 


mare prizonieri! 

Vom vedea în curând cum acceptarea de sine 
nuanţată şi flexibilă este foarte diferită în realitate de 
acest amestec rigid şi stereotip de resemnare şi crispare, 
care caracterizează neacceptarea din cazul stimelor de 
sine joase. 

Atitudinea de acceptare se bazează, pe de o parte, 
pe respectul de sine: să fii convins de valoarea ta ca fiinţă 
omenească, să fii convins că imperfectiunile tale nu 
condamnă o persoană şi că valoarea ei rezidă dincolo de 
existenţa slăbiciunilor sale. Ea se bazează, pe de altă 
parte, pe pragmatism: oricum, ce rost au furia şi tristeţea 
faţă de deficienţele mele? Să îmi facă şi mai mult rău? Să 
mă blocheze în lamentaţia şi reactivitatea epidermică? 

În aceste „zadarnice revolte” de care vorbeşte Marc 
Aureliu: „Castravetele ăsta e amar: aruncă-l. Pe drum sunt 
tufişuri de spini; ocoleşte-le. Asta e de ajuns. Nu adăuga: 
«De ce există aşa ceva pe lume?»” 

E preferabil să accept mai întâi ceea ce îmi stârneşte 
furia sau tristeţea şi să-mi păstrez energia pentru acţiuni 
mai importante decât lamentaţia sau enervarea. 

Dacă examinez felul în care pacienţii noştri se 
schimbă în cadrul psihoterapiei, această schimbare este 
mai degrabă o evoluţie, aşa cum spuneam: în realitate, ei 


se folosesc mai bine de ei înşişi. Forţele şi slăbiciunile lor 


fundamentale sunt în continuare prezente, dar ei le 
utilizează cum pot mai bine în loc să se împotmolească în 
slăbiciunile lor şi să îşi irosească puterile. Cheile acestei 
evoluţii se găsesc întotdeauna, în bună parte, în sporirea 


capacităţilor lor de autoacceptare. 
Beneficiile acceptării de sine 


Ele sunt duble: ameliorarea bunăstării emoţionale şi 
înlesnirea schimbării personale. 

Primul beneficiu al acceptării de sine rezidă în mai 
buna stare emoţională astfel obţinută. Să îl ascultăm de 
exemplu pe William James, părintele conceptului de stimă 
de sine, pe care o descrie în 1892: „E ciudat, dar îţi simţi 
inima extrem de uşoară odată ce ţi-ai acceptat cu bună- 
credinţă incompetenţa într-un domeniu anume”. Sau 
deopotrivă: „Ce bine e când renunţăm să mai fim tineri - 
sau zvelţi“”!” James, care ştie ce este stima de sine, a 
înţeles beneficiile renunţării la toate aceste lupte şi 
spasme, la această bătălie inutilă cu sine, la căutarea 
otrăvitoare a unei perfecţiuni iluzorii. 

Al doilea aspect este poate cel mai paradoxal: te 
schimbi mai uşor dacă te accepţi. Acest lucru nu 


corespunde unei dogme frecvent răspândite: insatisfacţia 

ar fi marele motor al schimbării, ba chiar al oricărei forme 
de acţiune. Este o greşeală importantă. Dacă pornim de la 
principiul că schimbarea psihologică ţine mai mult de 
legile învăţării (antrenamentul în vederea practicării unor 
noi stiluri de comportamente şi de gândire) decât de cele 
ale descoperirii cathartice de sine (descoperirea în sfârşit 
a cauzei (unice) a suferințelor noastre), atunci tensiunea şi 
insatisfacţia devin toxice şi nemobilizatoare, deoarece 
perturbă învăţarea. Se învaţă mai bine într-o ambianţă 
senină şi binevoitoare. Pentru a face ca un elev să 
progreseze, cei mai buni profesori nu trebuie să îl streseze 
sau să îl inferiorizeze, amintindu-i fără încetare de 
defectele şi de insuficienţele sale. Dacă fac asta, ei vor 
demoraliza majoritatea şcolarilor şi discipolilor lor. Numai 
câţiva supradotaţi robuşti vor supravieţui unui asemenea 
învăţământ. Progresele majorităţii elevilor se bazează pe 
acceptarea limitelor acestora de către un profesor care 
menţine o presiune amicală asupra necesităţii de 
schimbare. Este, de exemplu, ceea ce se întâmplă în 
psihoterapie: psihoterapeutul - care evident că nu are 
nimic comun cu un „profesor”, ci doar se străduieşte să fie 
un pedagog - îşi acceptă pacientul fără a renunţa să îl 
împingă domol înainte. Dacă procedează astfel, e fiindcă el 
ştie că te schimbi mai uşor într-o ambianţă de calm 


emoţional şi de respect de sine. Nici în acest caz nu 


înseamnă că obiectivul este uitat: o mai bună stare 


emoţională. 
Daunele aduse de neacceptarea de sine 


O parte importantă a problemelor stimei de sine este 
legată de neacceptarea a ceea ce suntem: a slăbiciunilor şi 
a limitelor noastre... Şi, deopotrivă, neacceptarea 
dificultăţilor noastre de-a ne schimba: ne enervăm, suntem 
disperaţi că nu progresăm, că nu facem din viaţa noastră 
ceea ce am vrea să facem, că nu suntem ceea ce am vrea 
să fim. Aceste probleme de neacceptare au fost identificate 
în numeroase cazuri de suferinţă psihologică“! şi îndeosebi 
în cele trei familii ale frecventelor tulburări psihice: 
depresie, anxietate şi abuz de alcool. 

În tulburările anxioase şi fobice, dificultăţile 
pacienţilor de-a accepta frica din ei, de-a accepta să îşi 
înfrunte cele mai rele imagini ale fricii („scenariile- 
catastrofă”) sunt considerate principalele surse de 


cronicizare a acestor temeri. În tulburările depresive, la 

fel stau lucrurile cu incapacitatea de-a accepta să se 
renunţe la exigenţele excesive faţă de sine. În problemele 
cu alcoolul, deopotrivă, numeroase simptome au la bază 
incapacitatea de-a accepta aspecte notabile ale realităţii“, 
şi atunci această capacitate este căutată în alcool, acest 
elixir al acceptării. 

Cercetări pasionante în materie de psihoterapie 
arată că eforturile în privinţa acceptării de sine, a 
emoţiilor proprii, a gândurilor, reprezintă o cale capitală, 
până acum neglijată, de ajutorare chiar şi pentru 
persoanele prezentând tulburări severe%. 

A învăţa să te accepţi? 

Într-o frumoasă carte consacrată împăratului roman 
şi filosofului stoic Marc Aureliu“, filosoful Pierre Hadot 
vorbeşte în legătură cu el de disciplina asentimentului. 
Marc Aureliu, în timp ce conducea treburile Imperiului, 
consacrându-se respingerii barbarilor la graniţele nordice, 


dejucării comploturilor şi luptelor de succesiune, se 

supunea unor exerciţii zilnice de meditaţie şi de reflecţie, 
după principiile maeştrilor săi stoici. El a lăsat despre 
această cercetare personală o mărturie foarte emoţionantă 
în Maximele” sale. 

Trebuie să fii înţelept ca să reuşeşti să te stimezi? 
într-un anumit mod, da, fără îndoială, cultivând prin 
acceptare luciditatea şi seninătatea de care îndoielile şi 
temerile noastre ne lipsesc frecvent. Dar, mai mult decât 
să fii înţelept, trebuie să fii receptiv la micile oscilaţii ale 
sufletului nostru. La fel ca toate învăţăturile, cea a stimei 
de sine începe cu atenţia acordată unor lucruri cât se 


poate de mărunte. 
Portbagajul scuterului meu 
„Der Teufel steckt im Deta. il”. 


Proverb german, care aminteşte că „diavolul se 


ascunde în detalii” 


A 
I 
ntr-o seară de primăvară, puțin după ora 19, ies de 


la serviciu, după ce am condus o şedinţă de terapie de 


47 Marc Aureliu, Pensies pour moi-mime, Paris, Gamier, 1964. 


grup cu pacienţii mei cu fobii sociale. Sunt binedispus, 
şedinţa s-a desfăşurat bine, am lucrat bine împreună, 
pacienţii fac progrese. Mă apropii de scuterul meu, din 
parcarea spitalului. Unul dintre colegii mei se pregăteşte 
să plece cu motocicleta lui. Schimbăm câteva cuvinte. 
După ce mi-am luat casca din portbagaj, îmi pun înăuntru 
servieta şi îl încui. Maşinal, după ce am scos cheia din 
încuietoare, verific dacă portbagajul e încuiat. Această 
mişcare discretă nu i-a scăpat ochiului vigilent al 
confratelui meu (suntem amândoi în aceeaşi secţie de 
psihiatrie) şi profită de ocazie ca să mă ia cu blândeţe 
peste picior: „Ce e cu mania asta de-a verifica? Nu cumva 
ai TOC18?” 

Mă pregătesc să mă apăr, să îi explic că nu, nu am 
TOC, nici măcar vreo manie, ci că e doar un reflex normal, 
că scuterul meu e vechi, că portbagajul a început să nu se 
închidă bine, că odată când mă aflam pe şoseaua de 
centură s-a deschis în mers, că... 

Deodată, îmi amintesc despre ce am lucrat cu 
pacienţii mei: acceptarea de sine. Le-am pus să facă din 
belşug exerciţii şi jocuri de rol pe tema acceptării de sine: 
cum să accepte criticile şi observaţiile negative despre ei 
fără să se enerveze; cum să ceară, dimpotrivă, mai multe 
precizări; cum să nu cedeze la acel prim gest care ne 
împinge, ca prin reflex, să ne justificăm, să ne apărăm... 

Şi acum, la o remarcă anodină şi legată de un gest 
cât se poate de real, mă pregătesc să mă apăr. Vai, 
terapeuţii ăştia care nu fac pentru ei înşişi ceea ce le 
recomandă pacienţilor lor! 

Atunci mă răzgândesc. Şi în loc să mă justific, accept 
observaţia: „Da, e nostim, nici măcar nu mai dau atenţie 
reflexului ăstuia. Ai ochiul format, ce să zic...” Şi colegul 
meu, care, din cauza celor câteva secunde de tăcere, 
începea să se teamă că m-a jignit, îmi mărturiseşte: „Da, şi 
pe bună dreptate: şi eu fac la fel!” 

Am plecat, fiecare în direcţia lui. Dar povestea nu s-a 
terminat pentru mine. În timp ce conduceam, continuam să 
meditez la acest episod, care, la fel ca multe alte episoade 
din viaţa zilnică, poate fi interpretat în două feluri. 
Negativ: nu e uşor să te schimbi, dacă până şi un psihiatru 
exersat în acceptarea de sine se poate lăsa prins astfel în 
capcană! Şi pozitiv: e atât de simplu să te schimbi! Nu are 
rost să ataci obiective enorme; lucrurile neînsemnate sunt 
tot atât de bune. E suficient să arunci asupra reflexelor o 
privire binevoitoare şi amuzată. O privire amicală asupra 
ta însuţi... 

Ciudat raport e această relaţie cu noi înşine: 
adoraţie apoi detestare, calm afişat faţă de ceilalţi şi 
nelinişte febrilă faţă de noi înşine... 


Cum să nu ne judecăm decât pentru a ne ajuta, şi nu 


pentru a ne violenta sau a ne pedepsi? Cum să trăim, 
simplu, în prietenie cu noi înşine? Cum să găsim echilibrul 
potrivit între exigenţă şi bunăvoința care caracterizează 
tocmai o relaţie amicală? 

Acceptându-ne, chiar şi imperfecţi. Să ne acceptăm 
pentru a ne schimba şi a evolua. Pentru a ne naşte în 


sfârşit în adevărata noastră fire. 

Partea a doua 

Să ai grijă de tine 

Nu cunoaştem despre noi decât aceleaşi lucruri, 
măgulitoare sau dureroase, la care ne întoarcem 
mereu. 

Credem că reflectăm, dar nu facem deseori 
decât să ascultăm murmurul confuz al sufletului 
nostru. Care ne face să ne rătăcim, uneori. Pe căile 
violenţei sau ale complezenţei faţă de noi înşine. 


Practicarea acceptării de sine 


„Când nu îţi găseşti odihna în tine însuţi, nu 


are rost să o cauţi în altă parte”. 


La Rochefoucauld 


A 

ude este o femeie inteligentă. Ieri, una dintre 
prietenele ei a invitat-o la prânz, împreună cu altă prietenă 
pe care nu o cunoştea. Încă de la începutul mesei, Aude nu 
s-a simţit bine: această a treia persoană, vădit foarte 
cultivată, s-a apucat să discute despre expoziţii de pictură 
şi să pomenească de artişti despre care Aude nu ştia mare 
lucru. „Vorbea pe vin ton care voia să spună: «Evident, 
toată lumea ştie asta, nu-i aşa?» Şi, cum eu nu ştiam, am 
început să nu mă simt bine... Aude nu s-a bucurat de masă: 
impresionată de la bun început, ea a fost mai întâi 
neliniştită („Cum să ascund că nu ştiu nimic?”), apoi 
agasată („S-o ia naiba pe pretenţioasa asta care ne strică 
masa.”) şi în sfârşit întristată: în după-amiaza şi seara care 
a urmat, ea şi-a dat seama cât de mult se pusese în 
defensivă şi se crispase, cât de mult acest gen de reflex îi 
otrăvea regulat viaţa. Când am abordat acest lucru în 
şedinţa noastră de psihoterapie, s-a mirat când am 
întrebat-o de ce nu acceptase pur şi simplu evidenţa: că 
acea persoană ştia mai multe decât ea despre acei pictori. 
Că ea, Aude, avea întru totul dreptul de-a nu îi cunoaşte şi 


că, acceptând acest lucru, s-ar fi simţit mai bine la masă şi 


în restul zilei... 

Arthur este vin tânăr foarte susceptibil... „Chiţibuşar 
şi lipsit de umor”, precizează el cu umor, tocmai fiindcă se 
simte în siguranţă pe durata consultaţiilor. „Când se fac 
glume la adresa mea sau mi se aduc reproşuri, mă crispez. 
De exemplu, în vacanţă, cu prietenii mei, dacă îmi 
reproşează că sunt zgârdt sau maniac, ceea ce şi simt într- 
o oarecare măsură, mi-e imposibil să o iau în glumă sau să 
rămân calm şi să le spun: «Păi, da, prieteni, aşa sunt eu, 
îmi pare rău că vă fac să suferiţi cu nevrozele mele!» 
Genul ăsta de răspunsuri îmi vin în minte după zece zile şi 
asta doar de când am început terapia. Înainte, nici măcar 
nu îmi trecea prin cap. Mă enervam pe ei şi făceam 
scandal câteva ceasuri bune. Acum am înţeles că cel mai 
bun mod de-a reacţiona e să accept că ei au dreptul să-mi 
spună chestii din astea, chiar dacă, pe moment, mi se pare 
exagerat sau nedrept. Cu cât mă crispez mai mult, cu cât 
refuz să mi se spună aşa ceva, cu atât transform mai mult 
o vorbă aruncată într-o problemă gravă. În cele din urmă, 
am înţeles că cel mai important nu e să caut să corectez ce 
mi s-a spus, ci să accept pentru ca să nu mă simt pus în 
discuţie din cauza asta. Procedând astfel, mi-am dat 
seama, în plus, că mă apăr mult mai bine ulterior, atunci 
când simt această nevoie, ceea ce se întâmplă tot mai rar. 


Nu cred că în prezent sunt mai puţin criticat, dar aceste 


critici mă afectează mai puţin ca până acum. Drept 
urmare, le uit şi am impresia că simt mai puţine la număr, 
astfel încât sunt mai relaxat etc. E un cerc virtuos, exact 
contrar cercului vicios dinainte”. 

Louis nu ştie să piardă la tenis. De fiecare dată când 
joacă prost sau când un adversar îl face să joace prost, se 
crispează dincolo de ce ar fi normal. A rupt deja multe 
rachete şi a insultat (sau a vrut să insulte) mulţi parteneri, 
arbitri şi spectatori. Şi, dat fiind că ajungea să se enerveze 
atât de rău, s-a întrebat deseori de ce continua să practice 
acest sport. Felul acesta de-a se purta îi degrada nu numai 
plăcerea de-a juca, ci şi performanţele din cadrul 
competiţiei. Când i-am atras atenţia asupra acestui lucru, 
mi-a răspuns că i se pare totuşi că e o bună modalitate de- 
a se motiva. În realitate, nu. Louis nu acceptă să rateze o 
lovitură sau o serie de lovituri şi la fel se prezintă situaţia 
şi în destule alte domenii ale vieţii sale. El este ceea ce se 
cheamă un „luptător”, mereu sub presiune. În realitate, 
stima de sine a lui Louis este foarte dependentă de 
performanţele sale (sportive, universitare, sentimentale), 
adică este foarte fragil. Va trebui să lucrăm asupra 
acceptării de sine: atâta vreme cât nu va accepta să joace 
prost, va juca prost, şi chiar din ce în ce mai prost, mai 
ales în zilele când va începe să-şi rateze cele dintâi mingi. 


Hipermotivaţia lui se va dovedi cu două tăişuri: ea îl va 


duce uneori în sus, când lucrurile se vor înlănţui cum 
trebuie, dar îl va trage la fel de des în jos, când vor exista 
rateuri. În toate cazurile, de succes sau de eşec, preţul 
care va trebui plătit în materie de stres va fi foarte ridicat, 
aşa cum se întâmplă întotdeauna la subiecţii cu o înaltă 
stimă de sine fragilă. Scopul terapiei e ca Louis să ajungă 
să îşi spună sincer: „Ai jucat prost, bătrâne. Stai calm, se 
întâmplă. Problema nu e să ratezi o lovitură, ci să te 
enervezi fiindcă ai ratat o lovitură, fiindcă asta dublează 
problema... „în acel moment, el îşi va fi rezolvat problema. 

Acceptarea de sine nu este doar un concept, ci un fel 
de-a fi, care nu poate fi aşadar dobândit decât printr-o 
practică repetată. Obiectul acestui capitol este să vă ajute 
să aplicaţi acceptarea de sine în viaţa de zi cu zi, în toate 
situaţiile în care se pot ascunde problemele stimei de sine. 
Obiectele acestui efort de acceptare sunt emoţiile, 
gândurile, comportamentele noastre declanşate de aceste 
situaţii: în toate aceste momente, vom vedea cum 
acceptarea de sine înlesneşte mai întâi liniştea sufletească 


şi apoi stima de sine. 


Suferințele stimei de sine sunt deseori legate 


de neacceptarea de sine 


Se întâmplă frecvent ca problemele stimei de sine să 


corespundă unor gânduri sau emoţii ale refuzului de sine. 
Când ne spunem sau mai degrabă ne auzim spunându-ne 
„n-o să reuşesc niciodată”, acest gând nu e singurul care 
ne face să suferim, ci unda de şoc a acestuia din urmă, 
faptul că după el mai vine unul: „N-o să reuşesc niciodată, 
m-am săturat să fiu aşa, sunt prea incompetent, mă 
detest”, „Nu se poate, nu e cu putinţă” şi emoţiile asociate 
(furie, ruşine, tristeţe etc.). 

Ce facem în faţa suferinţei provocate de aceste 
reacţii automate? în general, există două reacţii spontane: 
încercăm să alungăm aceste gânduri, să le îndepărtăm din 
minte sau ne lăsăm în voia lor şi le rumingăm. Acestea 
sunt cele două strategii pe care le întâlnim cel mai des în 
studiile despre acest fenomen. 

Se ştie că încercarea de-a alunga aceste gânduri 
spunându-ne „nu te mai gândi” sau distrăgându-ne nu este 
eficientă decât pe termen scurt. Există uneori un efect 
„rebound” al gândurilor astfel îndepărtate, mai ales la 
persoanele cu o joasă stimă de sine (la celelalte, 
distragerea funcţionează): gândurile reprimate reapar 
ulterior cu putere. Dar chiar şi fără efect de revenire, acest 
tip de funcţionare mentală (încercarea de-a suprima 
gândurile stânjenitoare) provoacă un inconfort emoţional 
notabil“%. 

Într-adevăr, ruminaţile se definesc prin repetiţia 
unor gânduri sau imagini sumbre, centrate pe aspecte 
negative ale sinelui sau ale lumii. Ruminaţile despre sine 
sunt foarte frecvente în cazul problemelor stimei de sine. 
Ele ocupă deseori un loc important de fundal în activitatea 
mentală a persoanelor respective. După ce au trăit un 
eveniment care le destabilizează stima de sine, ele 
continuă să acţioneze sau să discute, dar o morişcă de 
ruminaţii s-a pus în mişcare, şi funcţionează în surdină... 
Din când în când, ele îşi dau seama, dar cel mai adesea nu. 
Şi acest lucru le perturbă felul de-a fi şi de-a gândi. 

În asemenea momente, trebuie să se situeze efortul 
de acceptare de sine: în momentul precis în care sunt 
scoase la suprafaţa conştiinţei aceste gânduri denumite 
„automate şi intruzive” de către psihoterapeuţi, în situaţii 


care ameninţă stima de sine. 
Situaţiile cu risc pentru neacceptarea de sine 


Sunt toate situaţiile în care suntem confruntaţi cu 
propriile noastre limite: ca urmare a unui eşec sau a unei 
dificultăţi de-a atinge un obiectiv pe care ni-l stabiliserăm 
sau ca urmare a unei comparații cu alţii, care ni se par 
„mai buni”, şi la fel de bine ca urmare a unei remarci, a 

unei critici, a unei ironii, chiar benigne sau amicale. 
Câteva exemple. 

Să eşuezi pierzând la un joc, nereuşind să faci uşor 
ceva, să găteşti ceva anume, să meştereşti ceva. Să nu te 
orientezi uşor cu maşina. Nu accepţi că eşti atât de stupid. 
Te enervezi pe tine, crezi că eşti stupid fiindcă ai avut 
(după părerea ta) o comportare stupidă. 

e În conversațiile cu persoane pe care le credem mai 
ceva decât noi: mai inteligente, mai diplomate, mai 
cultivate, mai rafinate, mai importante. Ne imaginăm 
că nu avem dreptul să vorbim decât dacă avem lucruri 
noi, nostime, originale de spus. Drept urmare, 
preferăm deseori să tăcem, ca să nu riscăm să ne 
dezvăluim lacunele sau platitudinile. Dar ne acuzăm 
pentru acest lucru. Nu ne acceptăm. 

e Când ni se pune o întrebare şi vrem cu orice preţ să 
dăm răspunsul bun. Dacă nu este cazul, putem să ne 
simţim vexaţi, umiliţi, inferiorizaţi, incompetenţi. Nu 
acceptăm să ne pomenim prinşi în flagrant delict de 
ignoranță. 

e Sub privirile celorlalți, dacă credem că ar trebui să 
ştim la perfecţie să dansăm, să plonjăm, să moţăm, să 
gustăm vinurile, să conducem, să jucăm bridge, golf 
etc. Nu numai că nu o vom face, ceea ce este dreptul 


nostru, dar ne vom simţi prost că nu le facem, ceea ce 


este absurd. 

e Să fim criticaţi, ironizaţi. Anumite persoane se tem 
cumplit să nu fie ţinta glumelor. „La seratele la care 
sunt invitată, îi localizez imediat pe cei cu «gura 
mare» şi fac tot ce pot să nu am de-a face cu ei. Să nu 
mă apropii de ei, să nu îi privesc, să nu le vorbesc, să 
nu mă aşez lângă ei”. Ni se pare că ar trebui să nu 
avem (sau să nu dezvăluim) niciun punct slab care să 
poată atrage remarcile sau să avem suficient simţ al 
replicii sau suficientă autoritate ca să îi convingem să 
renunţe ori să le ripostăm. 

În toate aceste situaţii, de ce nu ne dăm dreptul de-a 
spune pur şi simplu: „nu ştiu”, „nu cunosc nimic despre 
asta”, „îmi pare rău, nu reuşesc”, „n-am înţeles nimic”, „e 
adevărat, acest comportament este uneori cam absurd sau 
ridicol”? De ce nu ne acceptăm? 

Nu ne acceptăm fiindcă suntem convinşi că 
acceptarea reprezintă o primejdie. Primejdie faţă de sine: 
„să te destinzi înseamnă să îţi dai drumul”. Sau o primejdie 
din partea celorlalţi: „să te accepţi cu ceea ce ai vulnerabil 
şi fragil înseamnă să te expui criticii, judecății şi 
respingerii”. Procedând astfel, agravăm situaţia: să nu te 
accepţi este o evitare şi, ca toate evitările, menţine 
convingerea că te-ai H pus în primejdie dezvăluindu-te, 


îndeosebi recunoscându-ţi sau dezvăluindu-ţi limitele şi 


vulnerabilităţile. 


Practica acceptării de sine 


lată cinci căi importante asupra cărora trebuie 
concentrate eforturile: 

1. Să rămânem conştienţi. Deseori, nici măcar nu ne dăm 
seama de reticenţele noastre faţă de acceptarea de 
sine: reflexele noastre de crispare sau de disimulare ni 
se par normale şi sfârşim chiar prin a nu le mai acorda 
atenţie. Prima etapă (dureroasă) constă în a deveni 
conştienţi de ele, de fiecare dată când ne agasăm din 
cauza unui contratimp, de fiecare dată când ne 
justificăm în faţa unei observaţii, de fiecare dată când 
ne enervăm din cauza unui eşec. Să devenim 
conştienţi de ceea ce se întâmplă în noi: în general, 
suntem pe cale de-a ne spune 

2. Să spunem da. Să ne antrenăm să spunem pur şi 
simplu „da” în mintea noastră. Să recunoaştem că 
lucrurile nu se petrec aşa cum vrem noi şi să 
acceptăm acest fapt. Să ne spunem: „Da, aşa stau 
lucrurile, chiar dacă mă enervează. Primul şi cel mai 
bun lucru de făcut este mai întâi să accept că asta 
este situaţia”. Să nu încercăm, în orice caz nu imediat, 


să evităm: să negăm, să minimalizăm, să ne justificăm. 


Filosofii stoici din Antichitate, precum Marc Aureliu, 
se încurajau singuri să cultive o anumită distanţă faţă 
de stările lor sufleteşti: „Dacă un gând te deranjează, 
recunoaşte-l şi examinează acest gând”. 

„Să rămânem în situaţia prezentă. Să nu începem să ne 
măcinăm cu gânduri despre nedreptate sau 
prejudiciu. Să nu exagerăm, să nu dramatizăm, să 
revenim în contextul situaţiei şi să ne desprindem de 
temeri. În general, în spatele refuzului limitelor şi 
eşecurilor proprii există, bineînţeles, teama: teama de 
mediocritate (în ochii noştri) şi de eticheta 
mediocrităţii (în ochii celorlalţi). Scopul acceptării de 
sine este să ne permită să ne întoarcem către 
realitatea situaţiei, să continuăm să acţionăm şi să 
interacţionăm. Pentru a ne ajuta, putem utiliza mici 
fraze de protecţie: „Ai grijă de tine”, „Nu spori 
necazul”, „Acceptă şi acţionează” etc. Fiecare dintre 
noi utilizează asemenea fraze, deoarece le găseşte 
frumoase, deoarece i-au fost transmise de cineva în 
care are încredere, deoarece l-au ajutat într-un 
moment important. 

„Să facem efortul de-a accepta ideea răului celui mai 
mare, ceea ce nu înseamnă nici să îl dorim, nici să ne 
resemnăm. Şi chiar, dacă e necesar, să mergem până 


la capăt, să derulăm scenariul complet al temerilor 


noastre: eşec total, respingere completă... Ca în 
tulburările anxioase severe, importanţa exerciţiilor de 
contemplare a „celui mai rău lucru care ni se poate 
întâmpla” este mare: de ce anume mă tem? Care este 
riscul? Şi în cel mai rău caz, ce se va întâmpla? E 
oarecum similar cu procedeul din vremurile de 
demult, care ne recomanda să contemplăm imagini 
legate de moarte ca să devenim mai puternici nu în 
faţa morţii (derizorie şi de necontrolat), ci în faţa fricii 
de moarte. În cazul de faţă lucrurile stau la fel cu 
teama de respingere şi de degradare socială: să nu 
mai tremurăm în faţa acestor virtualităţi. Pentru a ne 
ajuta în asemenea exerciţii, meditaţia este un 
instrument bun. Ea mai are şi avantajul de-a ajuta 
normalizarea emoţională şi distanţarea de gândurile 
toxice. Este tehnica  meditaţiei numite deplină 
conştiinţă care a fost obiectul celor mai multe studii în 
materie de psihoterapie. Ea reprezintă fără îndoială 
unul dintre cele mai bune instrumente pentru ca 
acceptarea de sine să devină un fel de automatism 
mental5. 

5. Să acceptăm deopotrivă trecutul. Am văzut că trebuia 


să evităm să ne înecăm în acest „clei al trecutului”, la 

care suferinţele noastre tind să ne facă să revenim, 
prin intermediul regretelor sau al ranchiunelor. Dacă 
trecutul ni se impune astfel prin intermediul 
evenimentelor din prezent, dacă emoţiile de odinioară 
revin ca nişte fantome insistente, e pentru că nu l-am 
acceptat. Când spunem că ne-am împăcat cu trecutul 
nostru, asta nu înseamnă că am reuşit să îl uităm: 
astăzi se ştie că creierul nostru nu uită nimic. El 
păstrează totul în memorie. Atunci, măcar să 
„curăţăm” amintirile dureroase de încărcătura lor 
emoţională, lucrând asupra lor în acelaşi fel ca asupra 
temerilor noastre, de care tocmai am pomenit. Să le 
observăm şi să le notăm impactul asupra noastră în 
mod durabil până la extincţia prea-plinului de emoţii 
neplăcute. Dacă unul dintre părinţii noştri - sau 
amândoi, ne-a violentat - e necesar să putem „revedea 
filmul”, cum spun pacienţii, fără să tremurăm, nici să 
plângem şi nici să fim cuprinşi de furie. Cu cât 
durerile trecutului sunt mai mari, cu atât acest efort 
va trebui desfăşurat cu ajutorul unui terapeut. La 
originea unui anumit număr de probleme ale stimei de 
sine există evenimente grave, precum incesturile, 
violențele fizice sau sexuale: în aceste cazuri, e 
preferabil să se facă o psihoterapie. lertarea, de care 


vom mai vorbi şi care este cea mai importantă cheie 


pentru a te elibera de trecut, se bazează în majoritate 

pe acceptarea a ceea ce a fost: renunţarea la a judeca 

sau a detesta, acceptarea şi reînceperea unei vieţi noi. 
6. 


Acceptarea de sine funcţionează 


Eficacitatea acestor tehnici ale acceptării de sine 
începe să fie demonstrată în diferite studii. 

În faţa unor gânduri intruzive legate, de exemplu, de 
un eşec, s-a putut arăta că represiunea induce stres, în 
timp ce acceptarea înlesneşte un mai bun confort 
emoţional”!. În general, nu numărul gândurilor intruzive e 
diminuat de tehnica de acceptare, ci doar impactul lor 
emoţional: adică interfaţa dintre gând („am eşuat”) şi 
consecinţa gândului („nu e normal, nu sunt bun de nimic”) 
e cea în care procesul intervine. Consemnul este deci să 
recunoaştem imediat eşecul (în loc să încercăm să îl 
minimizăm, să îl negăm sau să ne gândim la altceva) sau 
impresia de eşec, pentru a evita ca acest lucru să nu 
declanşeze un şir de „ruminaţii” negative despre sine, 
despre viaţă, nedreptate, ghinion etc. 

În cursul unei cercetări”? despre modalităţile de-a 
51 Marcks B.A. şi colab., „A comparison of thought suppression 
to an acceptance-based technique in the management of 
personal intrusive thoughts: a controlled evaluation", Behaviour 


Research and Therapy, 2005,43: 433-445. 
52 Watkins E., „Adaptative and maladaptative ruminative self- 


„digera” dificultăţile, se propunea unor voluntari să se 
gândească la un eşec fie într-un mod zis „experenţial” 
(adică cu consemnul: acordaţi atenţie ponderată reacţiilor 
pe care le-aţi avut în momentul eşecului, clipă de clipă: 
emoţii, gânduri, reacţii...), fie în mod evaluativ (reflectaţi la 
cauzele, la semnificaţiile, la consecinţele acestui eşec) şi să 
observe apoi impactul acestor consemne. Ruminarea 
evaluativă (gânduri de tipul: de ce? şi acum ce fac? etc.) 
producea mult mai multă nefericire şi suferinţă emoţională 
decât ruminarea experenţială (când se dă acces liber în 
conştiinţă unor fragmente de amintiri despre situaţia 
respectivă). Studiul mai arăta că diferenţa era şi mai clară 
la voluntarii care se descriseseră ca „rumegători”, adică 
dintre cei care au tendinţa de-a reveni neîncetat asupra 
dificultăţilor vieţii. Aceste exerciţii de acceptare vor fi cele 
mai utile şi mai eficace în cazul lor. 

Acceptarea de sine este deopotrivă utilizată în 
tratamentul durerilor fizice cronice”, în care se ştie că 
revolta (de înţeles) împotriva suferinţei o agravează pe 
aceasta din urmă. În realitate, toate durerile pot beneficia 


de pe urma acestui exerciţiu, deoarece acceptarea este un 


focus during emoţional processing", Behaviour Research and 
Therapy, 2005, 42:1037-1052. 

53McCracken L.M. şi colab., „Acceptance-based treatment for 
persons with complex, long standing chronic pain: a preliminary 
analysis of treatment outcome in comparison to a waiting 
phase", Behaviour Research and Therapy, 2005,43:1335-1346. 


instrument special adaptat nu pentru a suprima suf erinţa, 
ci pentru a-i limita extensia la întreaga persoană. 

La fel stau lucrurile cu stima de sine. Cel mai bun 
mijloc de-a evita ca o rană minoră a amorului nostru 
propriu să devină o desconsiderare globală, o respingere a 
persoanei şi să nu provoace o suferinţă a stimei de sine, 
este pur şi simplu să o accepţi drept ceea ce este: o rană a 


amorului-propriu, întemeiată sau nu pe un element real. 


Cum să acceptăm „adevăratele” probleme? 


Durerile, fizice sau morale, pe care le echilibrează 
meditaţia sunt nişte dureri adevărate. Meditaţia nu le 
suprimă, ci doar le limitează influenţa asupra persoanei 
care suferă. Dar acceptarea trebuie totodată să cuprindă şi 
sursele durerilor stimei de sine bolnave, care sunt şi ele 
cât se poate de reale. De exemplu, să nu corespunzi 
normei sociale: să nu ai o slujbă când eşti adult, să nu ai 
soţ/soţie când ai 40 de ani, să nu ai copii când eşti femeie. 

Astfel, să ai complexe faţă de profesia ta este un 
lucru: să te devalorizezi fiindcă nu eşti „decât” poştaş sau 
instalator într-un grup de ingineri sau doar generalist într- 
un grup de chirurgi etc. este un lucru de înţeles, dar care 
trebuie şi combătut. „Nu există meserie proastă”, se 


spune. Cu toate acestea, la persoanele aflate într-un eşec 


profesional important, ruşinea faţă de sine şi de limitele 
proprii ia forme şi mai grave. Lor le este ruşine să se 
pomenească lipsite de statut, drept pentru care se tem de 
ieşirea în public sau de contactele sociale, deoarece 
reflexul e să întrebi: „Şi dumneavoastră cu ce vă ocupați?” 
Să răspunzi: „cu nimic” este efectiv dureros. Dar ce 
altceva să faci care să te satisfacă? Să schimbi subiectul? 
Fie că diversiunea nu merge şi manevra poate crea o stare 
de stânjeneală la interlocutor, fie că merge şi întrebarea va 
fi atunci amânată naiv pe mai târziu. Să minţim sau să dăm 
răspunsuri evazive? Va fi şi mai rău dacă persoana 
respectivă consideră neclaritatea răspunsurilor noastre 
drept modestie şi începe să insiste sau dacă vorbeşte 
despre noi altcuiva, care e la curent cu situaţia reală... 
Neacceptarea este atunci autoagravantă. Dar tentaţia e 
atât de mare, încât majoritatea oamenilor îi cedează. Nu 
există altă soluţie pe termen lung decât să acceptăm: să 
acceptăm să spunem că, într-adevăr, nu avem de lucru în 
momentul de faţă (sau nu avem niciun prieten, sau 
soţ/soţie...), să acceptăm că celălalt are dreptul să ne pună 
această întrebare, anodină pentru el şi dureroasă pentru 
noi. 

Îmi amintesc de Yanne, o pacientă, mamă a mai 
multor copii (excelentă, de altfel, în acest rol social) al 


cărei soţ era arhitect. Yanne suferea mult că nu lucrează şi 


ea: fusese invalidă ani îndelungaţi din pricina unei 
agorafobii foarte severe, pe care am reuşit în cele din 
urmă să o vindecăm, dar care, între 20 şi 40 de ani, o 
împiedicase să urmeze studii sau să îşi facă o carieră 
conformă cu posibilităţile ei. Această boală îi minase şi 
stima de sine: în ciuda faptului că putea stabili contacte 
facile şi inteligente cu ceilalţi, ea îşi punea în permanenţă 
întrebări sfâşietoare despre valoarea sa şi despre judecata 
celorlalţi despre ea. „Toată lumea mă ia drept o burgheză 
înstărită, trândavă şi stupidă”. Când era întrebată: „Cu ce 
vă ocupaţi?”, ea ocolea răspunsul. Dacă i se oferea 
„ajutorul”, fiind întrebată: „Lucraţi cu soţul 
dumneavoastră?”, ea profita de ocazie şi răspundea 
afirmativ, se simţea uşurată, apoi schimba cu iscusinţă 
subiectul, temându-se ca întrebările prea precise să nu îi 
dea de gol subterfugiul. Yanne sfârşea prin a purta pică 
oamenilor pentru lipsa lor de imaginaţie: „De ce se pune 
întotdeauna întrebarea asta idioată încă de la începutul 
întâlnirilor? Ca şi cum nu ne-am rezuma decât la profesia 
noastră!” Exact, dar nu e chiar atât de simplu să înfiripezi 
o conversaţie: să vorbeşti despre profesie este o soluţie 
uşoară. Din păcate, e foarte împovărătoare pentru şomeri 
şi pentru persoanele care suferă că nu au o profesie. 

Cum am procedat cu Yanne? în primul rând, am 


insistat asupra evidenţei de-a trebui să ascundă că nu 


lucrează, ceea ce nu a fost uşor: „Ştiţi, voia ea să mă 
convingă, nu e doar o impresie, există oameni care te 
judecă după acest lucru: dacă nu lucrezi, în ochii lor eşti 
un incapabil, un veleitar sau un parazit!” Asta se poate 
întâmpla, efectiv, dar nu cu toţi interlocutorii şi nu 
întotdeauna. Încă o dată, acceptarea de sine şi dezvăluirea 
de sine care decurge din acest fapt nu trebuie înţelese ca o 
obligaţie rigidă: este doar o opţiune care ne va face să 
progresăm şi deci de care trebuie să ne străduim să 
profităm de fiecare dată când este posibil. Scopul este să 
procedăm în mod flexibil. La început, Yanne nu era cu 
adevărat flexibilă: ea nu dezvăluia niciodată spontan că nu 
lucrează (cum nu dezvăluia nici alte „defecte” pe care 
credea că el are), dar atunci când îi pomeneam despre 
acest lucru, ea avea impresia că asta însemna că trebuia 
întotdeauna să îl dezvăluie... Ca să ne apropiem mai mult 
de numeroasele situaţii posibile, am întocmit cu ea o listă 
destul de lungă cu toate persoanele cu care s-ar putea găsi 
în situaţia să vorbească, a tuturor circumstanțelor şi a 
tuturor momentelor în care acest lucru ar putea avea loc. 
Apoi, în funcţie de aceste diferite contexte, am pregătit-o 
pe Yanne să vorbească într-un anume fel, nici devalorizant, 
nici plângăreţ, prin intermediul jocurilor de rol, în care 
puneam la punct modalităţi posibile de-a vorbi despre sine: 


„Cu ce mă ocup? Tocmai, asta e problema mea, trudesc 


serios în momentul de faţă ca să-mi găsesc de lucru. Nu 
mi-e uşor să vorbesc despre asta, dar mă forţez să o fac 
dintr-o groază de motive: în primul rând fiindcă asta e 
situaţia şi nu am de ce să mint în această privinţă; în cel 
mai rău caz, e mai bine să spui că nu ai chef să vorbeşti. 
Apoi, fiindcă îmi spun că povestind ce mi se întâmplă, asta 
le-ar putea permite celorlalţi să mă ajute sau să îmi dea 
eventual sfaturi sau ponturi ca să-mi găsesc de lucru. În 
sfârşit, şi mai ales, pentru că, dacă ascund adevărul, mi-e 
şi mai ruşine şi n-o să se mai termine niciodată”. 

Astăzi, Yanne nu se mai enervează din cauza „celor 
care pun întrebări indiscrete”. De altfel, şi-a găsit în cele 


din urmă din nou de lucru. 


Riscuri ale acceptării de sine? 


Dacă acceptarea de sine ne este atât de grea e 
fiindcă de ea sunt legate în mintea noastră numeroase 
temeri. Printre acestea: 

e Teama de-a deveni complezent cu sine, moale şi 
resemnat. „Nu să mă accept reprezintă pentru mine o 
problemă, ci să mă accept mediocru”, îmi spunea la 
un moment dat un pacient. Totuşi aici este problema: 
tuturor ni se întâmplă să fim mediocri, în anumite 


momente ale vieţii. Să te comporţi uneori mediocru nu 


face totuşi din noi nişte indivizi mediocri. Să fii în 
stare să îţi recunoşti mediocritatea în anumite 
momente fără să fii satisfăcut de ea înseamnă deja să 
fii mai puţin mediocru... Ni se întâmplă tuturor să nu 
ne comportăm în conformitate cu idealurile şi 
dorinţele noastre. Citiţi biografiile oamenilor mari pe 
care îi admiraţi: toţi au cunoscut îndoieli, au făcut 
greşeli, au înfăptuit uneori nedreptăţi, au făcut 
porcării sau rău altora. Putem totuşi continua să îi 
admirăm, să îi stimăm. 

Teama de-a deveni tem, fără savoare, fără culoare. 
Am remarcat că această reticenţă apărea frecvent la 
persoanele cu înaltă stimă socială instabilă, care preferau 
să îşi considere furiile şi exagerările drept dovezi de 
personalitate, chit că anturajul lor avea de suferit mai mult 
sau mai puţin. În realitate, cred că sunt două probleme 
diferite: câştigul de seninătate adus de acceptarea de sine 
nu se face în detrimentul personalităţii, ci doar 
debarasează persoana respectivă de unele dintre emoţiile 
sale patologice. 

Teama că acest lucru va face ca toţi să fie 
asemănători, subînţelegând teama de un univers formatat, 
în care fiecare, datorită acceptării de sine, va fi liniştit şi 
senin. Acest gen de teamă pare înainte de toate retorică. 


Ea ne proiectează, având în vedere starea psihologică 


actuală a majorităţii noastre, într-un viitor foarte, foarte, 
foarte îndepărtat! 

Cea mai mare parte a acestor temeri sunt „teoretice” 
şi neîntemeiate în practică. Ele depind de credinţele 
implicite pe care familia sau societatea noastră ni le-a 
inculcat: să fii aspru cu tine însuţi îţi permite să 
progresezi; dacă crezi că nu eşti în stare să faci ceva, mai 
bine nu face; trebuie să  urmăreşti întotdeauna 
perfecțiunea... Aceste credinţe nu sunt toxice decât fiindcă 
le aplicăm fără recul şi fără flexibilitate. Acceptarea de 
sine nu ne împinge să renunţăm la valori importante 
pentru noi, ci să nu devenim sclavii sau victimele lor. Să 
precizăm în sfârşit pentru cei îngrijoraţi că psihoterapiile 
nu modifică personalitatea de la un cap la altul, ci ajută 
doar persoana să facă faţă diferit trăsăturilor de 
personalitate şi exigenţelor interne excesive care ne pun 
probleme. Aceasta este toată diferenţa între psihoterapie 


liber consimţită şi îndoctrinarea sectară. 


Discernământul în acceptarea de sine 


Să mai amintim o dată evidenţa: acceptarea de sine 
nu se face „în locul a ceva”, nu elimină nimic. Ea nu 
elimină faptul de-a trăi, de-a acţiona, de-a ne bucura, de-a 


resimţi emoţii, de-a protesta, de-a sări în sus de bucurie... 


Ea vine în plus faţă de toate acestea. Maxima sa nu este „a 
accepta sau a acţiona”, ci „a accepta şi apoi a acţiona”. 
Antrenându-ne aşa cum am văzut, căpătând încetul cu 
încetul gustul calităţii şi al lucidităţii acţiunii atunci când 
ea urmează acceptării. Astfel, acceptarea de sine nu ne 
reîmboldeşte deloc să renunţăm la eforturile de schimbare 
care ni se par necesare. Ea ne ajută să le desfăşurăm în 
linişte şi cu bunăvoință faţă de noi înşine. 

Dat fiind că aceste eforturi de evoluţie personală 
durează toată viaţa, e lesne de înţeles necesitatea 
acceptării de sine pentru a trăi şi a te schimba într-un 
climat interior calm. Este singura posibilitate de-a 
continua să resimţim plăcerea de-a lucra în timp asupra 
noastră înşine! Este singura filosofie de viaţă posibilă în 
raportul cu sine. Este singurul demers care permite 
efortului îndreptat asupra stimei de sine să continue să fie 


o plăcere, şi nu o violenţă sau o constrângere. 


Să nu ne mai judecăm 


„Să judeci înseamnă să nu înţelegi”. 


Andre Malraux 


N 
e înşelăm mereu - sau aproape mereu - când vrem 
să ne judecăm pe noi înşine. Mai ales în situaţiile în care e 


în joc stima de sine. 


Cred că mă observ, dar în realitate mă judec... 


Nicio privire asupra noastră înşine nu este neutră. 
Stima de sine este astfel, prin esenţă, o judecată: te 
observi şi te judeci. Este chiar o dublă judecată sau o 
judecată sub presiune, cum vreţi, din moment ce această 
judecată pe care o facem asupra noastră înşine este în 
realitate dublată (sau contaminată, sau stresata) de 
judecata celorlalţi: ne judecăm după ce credem, pe bună 
dreptate sau nu, despre judecata celorlalţi. Fantoma 
privirii celorlalţi ne determină să ne judecăm şi ne pune 
sub presiune. 

Prima problemă, aşadar, e că ne judecăm în loc să ne 
analizăm şi să ne înţelegem. A doua problemă: judecata 
este cel mai adesea prea severă. Ce înseamnă să judeci? 
înseamnă să raportezi un fapt la o valoare. Şi valorile 
persoanelor cu probleme de stimă de sine sunt toxice, 
deoarece sunt prea înalte şi prea rigide: dorinţa lor de 
perfecţiune serveşte la calmarea dorinţei lor de protecţie. 


De ce există această tendinţă de judecare de sine şi a 


actelor proprii, înaintea oricărei forme de analiză şi de 
înţelegere? Şi uneori chiar în loc de orice formă de analiză 


şi de înţelegere. 


Problema: criticul interior 


Ceea ce se numeşte în psihoterapie „criticul interior” 
e constituit de judecăţile constant negative şi limitatoare, 
de autocritica cvasiconstantă, de această deformare 
permanentă şi parţială a ceea ce ni se întâmplă, succes sau 
eşec: „Ce e ratat e din vina mea, ce e reuşit se datorează 
hazardului. Ce e ratat e total ratat, ce e reuşit nu e decât 
parţial reuşit (întotdeauna e de blamat). Ce e ratat e 
durabil, pentru totdeauna, ce e reuşit nu e decât 
temporar”. 

Cum de suportăm acest lucru? Deoarece credem că 
este o formă de luciditate şi de exigenţă, în cel mai rău 
caz, o severitate faţă de sine care ne e mai curând 
benefică. Luciditate severă? în realitate, criticul interior 
doar ia aparenţa onestităţii şi a lucidităţii, ca toţi călăii 
care încearcă mai întâi să se dea drept prieteni severi, dar 
drepţi. Această tendinţă de autocritică feroce nu este 
decât o caricatură a unui fenomen normal de recul şi de 
exigenţă, dar fără bunăvoință şi nici flexibilitate şi cu 


preţul a numeroase erori: dramatizare, generalizare, 


concluzii fără dovezi, impunere ca evidențe a unor 
exigenţe lipsite de realism... Criticul interior dă drept 
informaţie ceea ce nu este decât autointoxicaţie. El nu 
trage niciodată învăţăminte din eşecul predicţiilor sale: 
când formulele sale „n-o să meargă” sunt infirmate, el 
păstrează tăcerea sau picură fiere prin „n-o să dureze, nu 
are rost să te bucuri prea mult”. Dar el triumfă atunci când 
predicțiile sale se adeveresc: „[i-am spus eu!” 

Criticul interior este neîncetat în acţiune. Predicţii 
înainte de acţiune: „Nu are rost să încerci, n-o să meargă”. 
Comentarii în timpul acţiunii: „Uite ce nepriceput eşti”. 
Concluzii după: „Ai fost jalnic”. El este ca un veritabil 
duşman intim în noi înşine. 

Acest duşman suntem noi, bineînţeles. În orice caz, 
noi suntem cei care îi dăm viaţă, îl auzim, îl găzduim, îl 
ascultăm şi tot noi suntem cei care îl credem. Sfârşim prin 
a nu mai avea niciun recul şi prin a crede că aceste 
gânduri stereotipe sunt întemeiate şi juste. Din acest motiv 
utilizăm în terapie imaginea „criticului interior”, pentru a 
introduce oarecare distanţă faţă de acest mecanism care 
se ascunde în inima persoanei noastre. Un alt mod de-a-l 
descrie este termenul de „radio critic5”: acest flux regulat 
de autoverbalizări negative seamănă efectiv cu un post de 
radio plasat cu perfidie într-un colţ, pe care nimeni nu se 


54 Fanget F., Oser. Therapie de la confiance en soi, Paris, Odile 
Jacob, 2003. 


gândeşte să îl oprească şi nici să îl asculte cu atenţie ca să 
îşi dea seama că nu debitează decât grozăvii şi exagerări. 
Autointoxicare halucinantă. Cum se explică faptul că ne 
trebuie atât de mult timp ca să înţelegem acest lucru şi să 
îl schimbăm? 

„Tot spunându-ţi acelaşi lucra, ajungi să-l 


crezi!” 


De unde vine criticul interior? în general, de 
departe: dacă nu mai dăm atenţie caracterului exagerat şi 
stereotip al raţionamentelor sale prea chiţibuşare, se află 
în noi de multă vreme. 

El provine cel mai frecvent dintr-un discurs părintesc 
interiorizat: 

e fie că părinţii noştri ne-au ţinut în mod regulat un 
discurs de interdicţie şi limitator de acest tip, 
făcându-ne în permanenţă să renunţăm să acţionăm 
sau să ne bucurăm de ceva; 

e fie că şi-l ţineau lor înşişi în faţa noastră, 
verbalizându-şi propriile lor critici interioare cu glas 
tare (sau ţipând): „de ce m-am băgat în mizeria asta”, 
„nu ar fi trebuit să încerc niciodată”, „totul s-a dus 
naibii”, „e o catastrofă...”; 

e fie că ni l-au băgat în cap ca pe o valoare esenţială a 


raportului cu şinele („nu trebuie să fii niciodată 


mulţumit de tine”, „trebuie să te critici întotdeauna 
dacă vrei să progresezi”). 

Apoi, profesorii noştri, la şcoală, superiorii noştri 
ierarhici, la serviciu, au putut prelua ştafeta acestui gen de 
discurs care inculcă întotdeauna nemulţumirea de sine. Şi, 
deopotrivă, unii membri ai anturajului nostru, prieteni sau 
soţi, uneori cu toată drăgălăşenia, cu toată buna-credinţă: 
„Ţi-o spun spre binele tău, nu mi-o lua în nume de rău”. 

O dată în plus, problema nu e să nu primim mesaje 
critice sau de contestare. Acest lucru este normal şi util şi 
trebuie să ştim să le ascultăm şi să le acceptăm. Problema 
e să nu primim decât acest gen de mesaje, în mod constant 
şi dozat, aproape firesc şi uşuratic. Criticul interior este cu 
atât mai toxic, cu cât suntem obişnuiţi cu el şi nu mai dăm 
atenţie naturii sale. Prin permanenţa şi discreţia lui, el 
face i să se uite caracterul parţial şi eronat. Sub masca 


lucidităţii şi a onestităţii se ascunde toxicitatea. 


Toxicitatea judecății de sine atunci când emană 


dintr-o autocritică oarbă 


Această autosugestie negativă se dovedeşte din 
păcate eficace şi alimentează o bună parte a problemelor 
stimei de sine. 


Ea este îndeosebi motivul pentru care nu tragem 


foloase din experienţele noastre de viaţă pozitive, deoarece 
orice succes, sau orice recunoaştere este imediat trecută 
prin focul criticii parţiale: „iluzorie”, „n-o să dureze”, „la 
urma urmei nu e chiar atât de important”. 

Contrar a ceea ce caută să dea de crezut, criticul 
interior nu ne ajută cu nimic să progresăm pe planul 
persoanei noastre globale. El nu este decât un discurs cu 
scop disuasiv şi limitator, care ne determină să ne temem, 
să fim suspicioşi, să tremurăm, să nu fim niciodată 
mulţumiţi de noi înşine. El nu ne duce înainte: nimeni nu 
poate fi împins înainte de un discurs critic constant, care 
nu poate decât să îl ducă spre şi mai mult stres, şi mai 
multe inhibiţii, insatisfacţii şi tensiuni. Şi spre şi mai 
puţină stimă de sine. 

Criticul interior se supune unei logici de 
perfecţionism patologic şi ineficient. Chiar dacă uneori 
poate ajuta la atingerea unor obiective din domenii precise 
şi limitate (performanţe şcolare, profesionale, sportive) 
aplicând o presiune extremă, costul său emoţional este 
foarte mare, şi se dovedeşte foarte stresant. În realitate, el 
fragilizează stima de sine globală. La persoanele cu un 
înalt nivel autocritic, se întâlneşte astfel disforia (dispoziţie 
deseori mohorâtă şi neagră, cu puseuri de angoasă sau de 
iritabilitate), vulnerabilitate la stres (ele sunt rapid 


destabilizate de micii provocatori zilnici de stres), 


frecvente sentimente de neputinţă („nu se poate, n-o să pot 
face niciodată față”) etc. Ce valoare mai au 
performanţele realizate în asemenea ambianţe 
psihologice? 

Criticul interior acţionează deopotrivă ca un filtru, 
care îndepărtează de noi beneficiile succeselor noastre 
(tentativele de  autofelicitare sunt puţin credibile), 
readucându-ne neîncetat la eşecurile noastre 
(autoreproşurile sunt imediat considerate foarte rezonabile 
şi meritate56). 

Atunci, ce eforturi să facem pentru a limita şi a 
repune la locul cuvenit această tendinţă de autocritică 


oarbă, nedreaptă şi excesivă? 
Cum să practicăm o autocritică utilă? 


Condillac, filosof discret din epoca Luminilor, 
preocupat de luciditate în materie de legătură între 
gânduri şi emoţii, propunea lucrul următor: „Să se evite 
greşeala, evitând să se facă judecăţi”. Sarcină dificilă, dar 


cel puţin putem manifesta ceva mai multă vigilenţă faţă de 


55 Dunkley D.M. şi colab., „Self-critical perfectionism and daily 
affect: dispositional and situational influences on daily affect", 
Journal of Personality and Social Psychology, 2003,84: 234r-252. 
5657josephs R.A. şi colab., „Self-esteem maintenance 
processes: why low self-esteem may be resistant to change", 
Personality and Social Psychology Bulletin, 2003,29 (7): 920- 

gândurile al căror obiect suntem noi înşine. 

Ceea ce ajută schimbarea este mai mult o informaţie 
neutră şi binevoitoare, decât o judecată parţială şi 
agresivă. Pentru a progresa, va fi deseori necesar să înveţi 
să te critici diferit. Să te critici cu măsură. Nu te poţi 
schimba cum trebuie, după cum am văzut, decât pe o bază 
de acceptare de sine, a greşelilor şi a limitelor tale. Apoi, şi 
numai apoi va veni vremea judecății, critice sau favorabile. 

În faţa oricărei activări a tendinței de autocritică, 
trebuie, pe cât de repede cu putinţă, să se efectueze un 
proces de decontaminare şi de revizuire a tuturor 
elementelor. Într-adevăr, „criticul interior” se hrăneşte cu 
confuzia sentimentelor noastre şi profită întotdeauna de 
mica dezordine creată de neliniştile noastre. Pentru a-l 
înfrunta mai bine, trebuie: 

+ Să ne amintim că producem noi înşine o mare parte a 
suferințelor noastre. Să vorbim cu noi înşine despre 
acest lucru: „Nu mai accepta ca o idee sau un gând să 
te sperie sau să te distrugă. Recunoaşte-ţi neliniştea 
în loc să cauţi să o minimalizezi imediat sau să o 
alungi gândindu-te la altceva. Dacă teama ta a 
detectat o problemă, ocupă-te de această problemă. 
Dar cu calm. Să fii atent la teama ta nu înseamnă săi 
te supui, ci dimpotrivă. De unde vine problema? Din 


imaginaţia mea? Se întâmplă rar. Din tendinţa mea de 


amplificare? E mai frecvent”. 

e Să facem clar diferenţa între ceea ce se întâmplă 
(faptele) şi ceea ce cred eu despre ele (interpretarea 
mea), în situaţiile în care criticul interior tinde să mă 
facă să le confund şi să mă facă să iau interpretarea 
sa a lumii drept lumea însăşi. Problemele stimei de 
sine provoacă hipersensibilitate. Dacă am impresia că 
nu sunt apreciat de cineva, acest lucru poate proveni 
desigur din răceala interlocutorului meu, dar şi din 
teama mea de-a nu fi apreciat de ceilalţi în general, 
sau de această persoană în particular. Aceste 
conştientizări regulate, separând informaţia şi 
observația (neutre) de judecata de valoare 
(subiectivă), sunt indispensabile dezvoltării stimei de 
sine”. 

e Să ne arătăm prudenţi faţă de concluziile precipitate 
ale criticului interior. Luând tot exemplul unui 
interlocutor rece, autocritica ne va determina să 
credem şi să aderăm la ideile de tipul: „Vezi bine că îi 
eşti antipatic sau indiferent. Las-o baltă”. Dar această 
judecată de gata poate duce la numeroase greşeli, 
cum ar fi o greşeală de atribuire: faptul că cineva e 


rece cu noi nu înseamnă că noi suntem de vină (se 


57 Fennel M.]. V., „Depression, low self-esteem and 

poate ca şi el să aibă la rândul lui probleme, care îl 
fac să fie rece şi distant), sau o personalizare: această 
persoană poate că este dezagreabilă cu multe alte 
persoane, şi asta nu are mare legătură cu noi, sau 
deopotrivă un sentiment de neputinţă de-a acţiona: 
pot totuşi să hotărăsc să fiu în continuare amabil („să 
vedem dacă pot să-i schimb felul de-a fi faţă de mine”) 
sau să mă îndrept către persoane mai receptive (în loc 
să cred că toată lumea va funcţiona astfel după 
modelul respingerii la adresa mea). 

e Să reformulăm diferit autoverbalizările. Să nu mai 
suportăm termenii radicali şi definitivi: catastrofă, 
nul, inacceptabil, complet ratat... în spatele naivităţii 
aparente a procedeului, ponderea cuvintelor este 
reală şi eficienţa tehnicii de reformulare este destul 
de mult atestată în psihoterapie. Este de altfel una 
dintre mizele psihoterapiilor cognitive ale stimei de 
sine’. Ca să rămânem la exemplul nostru, nu veţi 
obţine acelaşi efect asupra dumneavoastră în funcţie 
de cum veţi gândi: „Totuşi, tipul ăsta nu e prea 
amabil. E oare din cauza mea sau a lui?” sau: „Mă 

58Gross J.J., John O.P., „Individual differences in two emotions 
regulation processes: implications for affect, relationships and 

detestă, sau mă dispreţuieşte, e clar”. Formulările 
negative şi categorice înlesnesc declanşarea unor 
scenarii catastrofice de respingere socială. De îndată 
ce apare o îndoială („şi dacă oamenii nu mă plac?”), 
ea se transformă în certitudine („cu siguranţă că nu 
mă plac”). O autoverbalizare utilă e cea care desigur 
că nu neagă faptele, dar are grijă să se limiteze la 
ceea ce este real şi nu virtual şi care separă net 
observaţia de speculație. 

+ Să înţelegem că schimbările nu vor avea loc, ca toate 
schimbările raportului cu sine, decât încetul cu 
încetul. Trebuie ca mai întâi să ne antrenăm în 
privinţa unor situaţii mai puţin „calde” pe plan 
emoţional, adică implicând în mod redus stima de 
sine, apoi să atacăm aspectele mai delicate. Să 
acceptăm reveniri regulate ale criticului interior pe 
scena noastră mentală. Să nu intrăm în panică din 
acest motiv. Să îl conducem binişor înapoi la uşă. 

Ceea ce ne împiedică să facem acest efort, simplu 
din punct de vedere tehnic, de recul faţă de sine este 
bineînţeles faptul că noi confundăm discursul autocritic cu 
un discurs realist, dar şi acela că suntem convinşi, deseori 
fără temei, mai ales în situaţiile „emoţional calde”, că 
suntem un bun expert în privinţa noastră, şi acest 


argument ne determină să acceptăm  reproşurile 


neîncetate ale criticului interior. Acel „mă cunosc bine” al 
persoanelor cu o joasă stimă de sine este deseori o 
greşeală. În realitate, ele nu cunosc bine decât o parte din 
ele însele: cea a slăbiciunilor lor, dar tot restul le este la 
urma urmei destul de necunoscut. Toate calităţile le simt 
mai bine percepute de anturajul lor decât de ele însele. 

Regulile autocriticii eficiente sunt aceleaşi ca şi ale 
criticilor pe care le avem de adresat celorlalţi: pe de o 
parte, să dăm dovadă de o acceptare necondiționată 
globală şi de o capacitate de autocritică în privinţa unor 
aspecte precise („eşti cumsecade, dar acum ai greşit”). Cu 
cât o critică este mai precisă şi nu globală, cu atât ea 
activează mai mult reflecţia decât emoția“. Pe de altă 
parte, ea trebuie să se dovedească ori de câte ori se poate 
mai curând constructivă decât numai critică. Aici e toată 
diferenţa între „ai fost jalnic” (judecată globală şi negativă) 
şi „data viitoare încearcă să faci mai bine” (specifică şi 
constructivă). 

Pentru a ajunge la acest discurs interior e nevoie de 
recul şi de antrenament. O regulă ar putea fi cea de-a nu 
acorda o încredere oarbă intuiţiilor noastre atunci când 
suntem într-o situaţie în care stima noastră de sine e 


ameninţată, mai ales dacă suntem de obicei critici faţă de 

noi înşine: orice autoevaluare va fi iremediabil deformată 
de stresul imaginii de sine6!'6. Nu există niciun judecător 
mai aspru decât noi înşine: studiile confirmă că atunci 
când am făcut o greşeală (sau ceea ce ni se pare a fi una) 
supraestimăm sistematic severitatea privirii celorlalţis3. Să 
ne amintim această realitate, înainte de-a aborda situaţiile 
care ne neliniştesc, pare o regulă bună. Să ştim să ne 
vorbim nouă înşine astfel: „Ai grijă de tine: nu te lăsa 
impresionat de  alarmele tale interioare, care se 
declanşează fără motiv, din cauza unor ameninţări minime 
sau inexistente; concentrează-te asupra situaţiilor; nu 
judeca prea repede ceea ce se întâmplă; nu îţi face rău ţie 


însuţi; nu te lăsa învins de temerile tale”. 


Să nu sporim necazul: nu are rost să ne acuzăm 


că ne acuzăm 


Deseori, ne vin în minte acuzaţii referitoare la faptul 

că ne gândim prea mult la noi înşine: „Ai face mai bine să 
relativizezi, să vezi că există oameni mai nefericiţi ca tine, 
în loc să crezi că toate ţi se întâmplă numai ţie... Aceste 
acuzaţii referitoare la acuzaţie sunt clasice, iar „emoţiile la 
pătrat”, „emoțiile legate de emoţii” şi „ruminaţiile 
ruminaţiiilor” se întâlnesc în tulburările emoţionale: în 
depresie (eşti necăjit că eşti trist), în stările anxioase (te 
nelinişteşti că nu îţi mai poţi controla neliniştile) sau fobice 
(ţi-e frică să nu îţi fie frică). Anturajul propune deseori o 
reetalonare a grijilor cotidiene: să te gândeşti că alţii o duc 
şi mai rău decât tine... Pentru ca acest lucru să 
funcţioneze, trebuie ca mai întâi să te fi liniştit şi să te fi 
acceptat, apoi să nu te consideri stupid din cauză că 
trebuie mereu să îţi aminteşti că trebuie să te gândeşti la 
lucruri grave ca să nu te laşi învins de micie tale 
probleme. Ne credem buricul pământului? Aşa sunt 
oamenii. Nu e nicio ruşine să simţim aşa. Nu trebuie să ne 
întristăm din cauza aceasta, şi nici să ne refuzăm 
responsabilitatea şi să continuăm să ne privim cum gemem 
şi suferim, ci doar să acţionăm: ca şi în cazul curăţeniei, 
când ştergem praful sau întreţinem grădina sau casă, 
îndepărtarea treptată a ruminaţiilor despre sine e un lucru 


care trebuie repetat şi luat mereu de la capăt. 


Să-ţi vorbeşti 


„Când spunem că puţin ne pasă de ceva, 


înseamnă că ne pasă”. 


Henri de Toulouse-Lautrec 


V 

iaţa noastră interioară... Toate aceste gânduri, toate 
aceste amintiri, imagini, dialoguri cu noi înşine... Muzica 
înceată a eului: cum îţi vorbeşti ţie însuţi. În cazul 
problemelor stimei de sine, această muzică este din păcate 


foarte adesea şi confuză, şi negativă. 


Să dialoghezi cu tine nu este doar o imagine 


Platon spunea că „să gândeşti înseamnă să vorbeşti 
cu tine însuţi”. Viaţa noastră interioară este astfel făcută 
din imagini, din impresii, din emoţii şi din gânduri mai 
mult sau mai puţin precise, pe care le producem pentru noi 
înşine. În absenţa unui răspuns căpătăm încetul cu încetul 
obiceiul de-a nu încerca să dăm o formă precisă acestor 
producţii ale minţii noastre, cărora le suntem deopotrivă 
sursa şi  receptaculul. Clarificarea acestor murmure 


încurcate şi a acestor rumori interioare nu ar merita 


efortul? 

Se observă în general, în cazul problemelor stimei de 
sine, o ocupare a terenului gândurilor noastre de către 
ruminaţii mohorâte sau defetiste, gânduri negative şi vagi, 
sărace, repetitive, cu efect deteriorant în timp, dar cărora 
nu li se acordă cu adevărat un interes, şi de care nu 
scăpăm decât prin distragere: citind, uitându-ne la 
televizor, pentru a ne umple mintea cu altceva, sau cu un 
gol, la urma urmei, mai puţin toxic. 

În aceste momente de automatisme mentale şi de 
pilotaj automat a stărilor noastre sufleteşti şi de conştiinţă, 
nu gândim cu adevărat, ci doar mormăim la adresa noastră 
înşine vagi intenţii pe care le numim „proiecte”, ruminaţii 
vagi pe care le numim „gânduri”. Problema e că acest 
murmur confuz joacă un rol mai important decât credem 
spontan: el condiţionează o mare parte a satisfacţiei 
noastre de sine, a moralului nostru, a cutezanţelor şi a 
renunţărilor noastre. Ca un soi de mic geniu răuvoitor şi 
inhibator, aplecat peste umărul nostru, care ne-ar îndemna 
ca mai curând să gemem decât să acţionăm şi să renunţăm 


decât să înaintăm. 


Să ieşim din murmurul confuz al sufletelor 


noastre 


În privinţa gândirii noastre, atunci când rătăceşte în 
această ţară a nimănui, fără niciun gând voluntar al 
rezolvării unei probleme, fără nicio gândire activă a 
construirii unui proiect, filosoful Andre Comte-Sponville 
vorbeşte de acel „murmur confuz al sufletului nostru”. 
Formula e nimerită şi frumoasă. Clarificarea acestui 
murmur confuz, folosirea lui adecvată (şi nu suportarea lui 
pasivă), transformarea gândirii proprii într-un instrument, 
când noi înşine îi suntem obiectul, nu se produc de la sine. 

Nu o facem singuri - sau o facem rareori - deoarece 
nu ştim cum să procedăm, deoarece nu am fost învăţaţi 
niciodată. De altfel, se întâmplă rar ca vreo persoană să-şi 
vorbească sieşi. Odinioară, era un semn mai mult de 
nebunie decât de înţelepciune: numai cei suferind de delir 
o făceau. Astăzi, scena a devenit curentă pe străzi: cel mai 
adesea este însă vorba de persoane care telefonează 
folosind free-hands. Frecvent, ca să învăţăm să ne vorbim 
nouă înşine, mergem la un psihoterapeut. Nu numai ca să 
vorbim despre noi, contrar a ceea ce cred numeroase 
persoane, ci şi ca să ne vorbim nona înșine. O bună parte 
din eficacitatea psihoterapiei cred că vine din acest aspect: 


să te duci regulat la cineva a cărui muncă constă în a te 


face să reflectezi la tine însuţi şi care te ajută să te extragi 
din acest murmur confuz, din aceste aproximaţii, din 
aceste obiceiuri, din aceste prejudecăţi care constituie 
viaţa noastră de zi cu zi. Care ne ajută să reflectăm, adică 
nu să ruminăm doar vag, ci să facem fraze, să folosim 
cuvinte, şi deci să precizăm senzaţii vagi sau intuiţii. Să 
căutăm să aflăm cum s-au construit dificultăţile noastre, 
cum se menţin, ce anume ne spunem nouă înşine despre 
ele. Atunci ieşim din acest exerciţiu, cel puţin dacă terapia 
s-a desfăşurat cum trebuie, cu capacităţi crescute de 
autoreflecţie. În acest domeniu, ca şi în altele, nu trebuie 
depăşită doza. Există şi alte subiecte de reflecţie necesară 
în afară de noi înşine. O terapie interminabilă ar putea să 
ne facă să devenim obsedaţi de noi înşine. O terapie 
reuşită însă ne va da acea capacitate prețioasă de dialog 
cu noi înşine. Totuşi putem să ne şi lipsim de terapeut, şi 


acesta este cazul cel mai frecvent. 


Arta de a-ţi vorbi ţie însuţi 


Multă vreme, raportul cu sine a ţinut de filosofie sau 
de spiritualitate. Primii care s-au ocupat de ei au fost 
filosofii stoici: Epictet, Marc Aureliu, Seneca ne-au lăsat 
astfel opere care le dovedesc eforturile de a-şi clarifica 


gândurile şi de a-şi împăca sufletele. Apoi, gânditorii 


creştini, de exemplu Sfântul Augustin în Confesiunilest 
sale, s-au dedat exerciţiului, în acelaşi scop al ameliorării 
de sine, dar prin intermediul supunerii faţă de voinţa 
divină. A urmat atunci tradiţia exerciţiilor spirituale ale 
tradiţiei catolice, dintre care cele mai celebre sunt ale 
Sfântului Ignaţiu de Loyola®. Acesta din urmă scria 
următoarele: „Prin însuşi termenul de exerciţii spirituale 
se înţelege orice fel de a-ţi examina conştiinţa proprie şi, 
totodată de-a medita, de-a contempla, de-a te ruga mental 
şi vocal, şi, în sfârşit, de-a desfăşura toate celelalte 
activităţi spirituale, după cum vom afirma în continuare. 
Într-adevăr, tot aşa cum a te plimba, a merge şi a alerga 
sunt exerciţii corporale, a pregăti şi a dispune sufletul [...] 
sunt exerciţii spirituale”. 

Când ai căutat tu însuţi să practici aceste exerciţii, 
oricare ar fi contextul lor, laic sau spiritual, se impun trei 
constatări: 

1. la început este enorm şi surprinzător de dificil; 
2. ele se învaţă şi există reguli; 
3. au efect bun. 

Faceţi experienţa. Uite, încercaţi: lăsaţi deoparte 

cartea de faţă şi începeţi să reflectaţi la ce vreţi 


dumneavoastră. De exemplu, faceţi precum copiii o mică 

rugăciune pentru o dorinţă sau pentru a-i mulţumi cuiva. 
Sau reflectaţi la ce vreţi să faceţi cu viaţa dumneavoastră. 
Încercaţi să precizaţi cuvintele, să înlănţuiţi ideile, să nu 
rămâneţi la o vagă intenţie neclară. Nu încercaţi să 
„reflectaţi la...”: faceți-o cu adevărat. Veţi constata că 
exerciţiul este mai greu decât credeaţi şi că gândirea 
dumneavoastră  vagabondează sau caută im sprijin 
exterior. Ce uşor ar fi dacă v-ar pune cineva întrebări şi v- 
ar sili să vă precizaţi gândurile, dacă v-ar readuce cu 
blândeţe şi regularitate înapoi la această reflecţie, în loc să 
vă lase spiritul să vagabondeze şi să se gândească la 
nenumărate alte lucruri. 

Nu e de mirare că e dificil: nu o facem niciodată cu 
adevărat. Ne vorbim mereu nouă înşine, dar întotdeauna în 
mod neclar. Pălăvrăgeli superficiale şi stereotipe, ruminaţii 
pe care le lăsăm în voia sorții lor... 


Ce anume ne poate ajuta? 


Întâlnirile cu tine însuţi: jurnal intim şi răgaz 


de meditaţie 
Numeroşi autori au subliniat interesul psihologic al 
acestei „scrieri de sine” reprezentate de jurnalul intims6. 


Acest fapt a fost clar demonstrat la persoanele care au 

trăit evenimente traumatizante sau cel puţin foarte 
dureroase“. S-a definit atunci ce anume era eficace: a 
scrie nu numai evenimentele, ci şi impactul lor asupra 
noastră, a gândurilor noastre, a emoţiilor noastre şi, 
totodată legătura între toate acestea. Se descoperă în 
general că, pe termen scurt, a scrie despre evenimente 
penibile, ca şi a reflecta la ele, poate mări suferinţa sau 
provoca emoţii penibile, dar că, în cele din urmă, 
beneficiile sunt sistematice$8. E de dorit ca exerciţiul să se 
facă cu regularitate, dacă nu zilnic. 

De altfel, nu suntem obligaţi să scriem zilnic. Putem 
să ne acordăm deopotrivă în fiecare dimineaţă sau seară 
câteva clipe ca să reflectăm asupra noastră: ce mi s-a 
întâmplat astăzi? Plăcut, mai puţin plăcut? Ce am învăţat? 
Cum m-am comportat cu mine însumi? Dar cu ceilalţi? Etc. 
Acest gen de listă este evident personalizată, în funcţie de 
necesităţile şi totodată de credinţele sau necredinţele 
fiecăruia... Pusesem odată la punct cu un pacient o metodă 
pe care el o numise „DAMM”, de la: „Da, Acum, Mâine, 
Mulţumesc”. În fiecare seară, petrecea câteva minute 


reflectând conform acestor patru etape: 

+ Da pentru „acceptare”. Las să vină în conştiinţă tot ce 
se petrece actualmente în viaţa mea, evenimentele şi 
reacţiile mele la evenimente, şi le accept fără să judec 
sau să reacţionez prea repede. 

e Acum pentru „ce să fac atunci, în acest moment precis 
în care îmi vin aceste gânduri şi emoţii?” Mă liniştesc, 
reflectez, apoi încetez să le mai ruminez. 

e Mâine pentru ceea ce doresc să fac a doua zi, cu 
situaţia şi cu reacţiile mele. 

* Mulţumesc pentru un mic exerciţiu de gratitudine faţă 
de un moment al zilei, un cuvânt sau un gest al cuiva 
care a reprezentat un moment plăcut (vom mai vorbi 
despre acest gen de exerciţiu mai încolo). 

Avantajul acestor exerciţii „de gata”, ca precedentul, 
este că ele simplifică demersul structurându-l şi ne silesc 
să clarificăm confuzia experienţei noastre intime, amestec 
de impresii, de imagini, de sentimente vagi şi de gânduri 
neclare. În cadrul acestor exerciţii, se recomandă să 
formulăm întotdeauna clar frazele, întrebările şi 
răspunsurile... Acest lucru pare naiv, dar efortul de-a 
articula frazele face ca gândirea noastră să treacă de la 
neclar la precis, şi deci de la inutilizabil la utilizabil. 
Cuvintele  şlefuiesc şi modulează realitatea. Dacă în 
copilăria dumneavoastră vi se spunea (şi vi se repeta) în 


caz că dădeaţi dovadă de neîndemânare sau făceaţi o 


greşeală: „Ce prost poţi să fii! Cu ce am păcătuit ca să am 
un copil atât de nătâng!”, cu siguranţă că nu avea acelaşi 
efect cu: „Fii atent, te rog! Fă-o mai încet şi o să vezi că o 
să-ţi iasă mai bine”. Impactul formulărilor la adresa stimei 
de sine este astfel considerabil, cu atât mai mult, cu cât 
suntem activaţi emoţional. 

Cei mai mari scriitori s-au pretat acestor „scrieri ale 
eului”. Dar dacă le vom practica şi noi, vom observa 
rapid că aceste exerciţii de punere în cuvinte, îndeosebi în 
cazul jurnalului intim, sunt deopotrivă exerciţii de 
umilinţă: ele ne dezvăluie uneori vidul gândurilor noastre 
sau, mai degrabă lipsa lor de originalitate sau de 
densitate. Duşi de emoția momentului, avem uneori 
impresia că avem o „idee genială”. Să ne acordăm câteva 
minute ca să o punem în frază sau să o aşternem pe hârtie, 
şi ea nu mai este atât de genială. E dureros? Fără îndoială. 
E mai bine să păstrăm toată viaţa iluzia că am fi putut să 
fim, dacă ne-am fi dat osteneala, un mare spirit sau un 
mare filosof? Asta e discutabil... Dar preţul care trebuie 
plătit (deziluzii în privinţa propriilor capacităţi literare sau 
a trăsăturilor de geniu) nu e atât de mare în comparaţie cu 
câştigurile: clarificarea şi densificarea gândirii proprii. 
Stima de sine nu are prea mare interes să se hrănească cu 
iluzii mincinoase despre capacităţile sale. 

Când să facem aceste exerciţii? Toate şcolile de 
filosofie sau de spiritualitate recomandă să li se consacre 
vin timp specific, în general dimineaţa sau seara. 
Dimineaţa, să ne sculăm cu câteva minute mai devreme, să 
respirăm în faţa unei ferestre şi să ne vorbim nouă înşine. 
Seara, în loc să luăm o carte sau o revistă (sau, în cel mai 
rău caz, să lâncezim în faţa televizorului), să ne întindem şi 
să reflectăm la ziua care a trecut în termenii pe care îi vom 
fi ales... îmi amintesc astfel de un stagiu de meditaţie 
aplicată psihoterapiei pe care îl efectuasem împreună cu 
vreo douăzeci de colegi din diferite ţări ale Europei, în 
atmosfera paşnică a munţilor elveţieni. Un consemn foarte 
util după meditaţia colectivă de seară, cerința de a ne 
întoarce în camerele noastre, de a nu mai vorbi, citi, 
telefona, scrie... până a doua zi dimineaţa. Trebuia deci... 
să nu facem nimic, să reflectăm, să medităm. În prima 
seară, toată lumea era puţin dezorientată. Acest consemn 
cât se poate de simplu m-a făcut să înţeleg din experienţă 
(şi nu numai intelectual, fiindcă eram deja convins) în ce 
măsură „factorii de distragere” din viaţa noastră de zi cu zi 
ne îndepărtează de noi înşine: să vorbim, să citim, să ne 
uităm la televizor sau să ascultăm muzică, toate acestea 
pot reprezenta un mod de-a nu reflecta în linişte şi cu 
regularitate la noi înşine. Printre alte contribuţii 


importante, din acest stagiu mi-a rămas obiceiul de-a 


repeta regulat exerciţiul: să meditez seara în pat înainte 
de-a adormi, să nu dau drumul sistematic la radio în 
maşină sau în bucătărie, să nu mă cufund sistematic în 
lectura unei cărţi când merg cu transportul în comun... 
Trebuie să căpătăm - sau să ne recăpătăm-obiceiul 
de-a reflecta, cu ochii deschişi, la viaţa noastră. De-a lupta 
cu ispita de-a înlănțui evenimentele, gândurile, solicitările. 
De-a ne elibera tocmai de aceste lanţuri, cel puţin din când 
în când (pe unele le-am ales, şi celelalte nu sunt chiar atât 
de înjositoare). Să ne acordăm însă câteva clipe pentru a 
reflecta la ceea ce am făcut cu orele sau cu zilele noastre 
de viaţă care s-au scurs. Să ne eliberăm spiritul şi să ne 
decalăm privirea. Să observăm pur şi simplu momentul 


prezent, în loc să îl străbatem cu ochii spiritului închişi. 


Trebuie să ne vorbim pozitiv? Rolul 


„ambianţelor mentale” 


„E bine să-mi spun lucruri pozitive? Nu Înseamnă 
autosugestie? întrebarea aceasta ne este pusă frecvent în 
psihoterapie. Ea ne trimite imediat cu gândul la Emile 
Coue, farmacistul din Nancy, care a pus la punct în secolul 
al XDC-lea celebra sa metodă, bazată pe convingerea 
următoare: „Orice gând care ne ocupă exclusiv spiritul 


devine adevărat pentru noi şi are tendinţa de-a se 


transforma în act”%. Pare simpla? Recitindu-l pe Coue în 
amănunt, putem fi tentaţi să reabilităm memoria: ţinând 
cont de ceea ce se ştia în epoca lui, intuiţiile sale erau 
bune, îndeosebi în privinţa rolului toxic al semnificației 
gândurilor negative, chiar dacă a supraestimat categoric 
puterea gândurilor pozitive de a se repeta neîncetat. 

În studiile recente, s-a putut demonstra existenţa 
unor influenţe inconştiente asupra stimei de sine: de 
exemplu, prezentarea subliminală a cuvântului „eu” pe un 
ecran de computer, înainte ca pe acelei ecran să apară 
adjective pozitive (curajos, simpatic, inteligent...) va 
augmenta stima de sine implicită a subiecților voluntari şi 
îi va face ulterior mai rezistenți la critici referitoare, de 
exemplu, la inteligenţa lor”!. 

Acest tip de studii nu demonstrează că trebuie să 
utilizăm fără încetare discursuri pozitive. Nu are rost să 
aşteptăm minuni de la acest tip de instrumente 
psihologice. Dar, având în vedere dificultatea de-a te 
schimba, e preferabil să nu neglijăm niciunul. Ştiind că 
până în momentul de faţă nu există vreo „cură 
miraculoasă” a stimei de sine, înmulţirea gesturilor de 


ecologie psihologică ca acesta (să nu ne poluăm inutil 

mintea) este de dorit. Aceste cercetări subliniază, după 
părerea mea, importanţa „ambianţelor” şi a „băilor” în 
materie de stimă de sine. 

Aceste ambianţe mentale joacă un rol foarte 
important. Ele sunt alcătuite dintr-o mulţime de mici 
mesaje subliminale dintre care niciunul nu are în sine o 
pondere mare, dar al căror efect cumulat, an de an, devine 
important. Dacă aţi fost distrus în copilărie de un discurs 
sistematic devalorizant la adresa dumneavoastră, compus 
din mici fraze zilnic repetate - chiar şi dintre cele nu chiar 
atât de rele, precum „lasă că o fac eu, altfel iar o să iasă 
prăpăd” -, de ce să continuaţi acelaşi proces de demolare 
la vârsta adultă? Ştim cu toţii că există persoane care ne 
fac bine, fiindcă au o privire pozitivă asupra noastră şi 
această privire pozitivă se exprimă în mod subtil, tocmai 
prin intermediul unor mici microasociaţii vehiculate de 
utilizarea cuvintelor pozitive care ni se adresează. Când 
mă ocup de problemele stimei de sine ale pacienţilor mei, 
sunt conştient că este una dintre componentele importante 
ale terapiei: sublinierea succeselor, calităţilor şi reuşitelor 
lor, atribuindu-le originea şi meritul şi făcând-o într-o 
manieră discretă, banalizată, neoficială. Nu trebuie să caut 
să le remontez moralul, ci doar să le recunosc meritul, aşa 
cum doresc să o facă încetul cu încetul şi ei. Să te feliciţi 


liniştit şi fără emfază pentru un lucru bun pe care l-ai făcut 


pare o manieră foarte ecologică de-a conforta stima de 
sine. Trebuie să rosteşti clar frazele acestea, cel puţin 
mental, şi să te gândeşti totodată să nu te laşi contaminat 
de competitivitate. Vom vedea mai încolo de ce „eşti cel 
mai bun”, „ai câştigat” nu sunt întotdeauna adecvate. Sunt 
de preferat: „Ai jucat bine”, „Ai făcut ce trebuia”... E inutil 
să te sărbătoreşti: e suficient să recunoşti ceea ce faci cum 


trebuie, să vezi limpede calităţile proprii, pur şi simplu. 
Limitele dialogului cu tine însuţi 


„Jurnalul acesta e cel ce îmi permite să rezist lumii 
ostile şi numai lui îi pot povesti ce mă întristează sau mă 
apasă. Acest confident mă scuteşte de mulţi alţii. Primejdia 
e că el risipeşte în cuvinte atât hotărârile, cât şi necazurile 
mele; el tinde să mă dispenseze să trăiesc, să îmi 
înlocuiască viaţa”. 

Aceste rânduri extrase din cel mai mare jurnal intim 
pe care îl cunoaştem, al elveţianului Amiel”?, arată clar 
beneficiile şi limitele exerciţiului autoconfesiunii şi, mai 
larg, ale dialogului cu tine însuţi. Am văzut că e legitim să 
îl clarifici şi să îl dezvolţi, că e util să îi dai şi o orientare 
pozitivă, şi nu numai critică. Dar acest monolog interior 


care trebuie să ne conforteze are ca vocaţie să se 

substituie ruminaţiilor, şi nu contactelor cu ceilalţi şi nici 


acţiunii. Vom mai vorbi despre acest lucru. 


Nonviolenţă cu tine însuţi: încetează să-ţi mai 


faci rău! 


„Nu o să ştiu niciodată de ce mă detestam 
atâta... Nici de ce a trebuit să ajung în pragul 
bătrâneţii, atunci când e prea târziu, ca să recunosc 


că a fost o greşeală”. 


Frederic Mitterrand, La Mauvaise Vie 


Lupta cu emoţiile şi cu gândurile negative ale stimei 
de sine nu trebuie să fie o luptă cu tine însuţi. 

Am văzut lucruri uimitoare tratând stima de sine a 
pacienţilor mei. Îmi amintesc de o femeie drăguță şi tânără 
care îşi dădea palme violente când nu era mulţumită de ea 
însăşi, de exemplu, la întoarcerea de la o serată unde se 
comportase ca o idioată (vorbind prea mult) sau ca o 
năroadă (vorbind prea puţin). Această dorinţă de-a te lovi 
este frecventă când persoanele cu probleme ale stimei de 
sine sunt nemulţumite de sine. Unele se mulţumesc cu 
dorinţa, altele se muşcă, se ard cu ţigara. Altele se dau cu 


capul de pereţi. Şi toate se maltratează cu cuvinte, se 


insultă, se ameninţă, se devalorizează... „Dacă aţi şti cum 
îşi vorbeşte uneori!”, spunea într-o zi soţia unui pacient 


depresiv cronic cu o foarte joasă stimă de sine. 


Maltratarea de sine 


Pana unde poate merge raportul rău cu tine însuţi? 
Probleme stimei de sine ne pot face să derapam cu mult 
dincolo de simpla agasare fata de propria persoana, atunci 
când nu reuşim să facem ce am vrea, sau să fim aşa cum 
am dori. Exista astfel diverse grade de raporturi rele cu 
sine: 

e îndoieli şi insatisfacţii: să nu te mulţumeşti să notezi 
că ai eşuat atingerea obiectivelor şi să regreţi acest 
fapt, dar să mai adaugi un nivel criticându-te în exces 
sau devalorizându-te. În mod normal, e tocmai acţiunea 
emoţiei date de regret: să ne administreze o mică 
suferinţă, ca să ne facă să vrem să reuşim data viitoare. 
E inutil să supralicităm: rolul inteligentei noastre nu e 
să ne pedepsească, ci tocmai să ne ajute să reflectăm 
pentru ca decepţia să nu se mai repete. 

e Conduite de eşec: exista conduite de punere în eşec 
care sunt modalităţi de a evita judecata de sine. Astfel, 
să nu te pregăteşti pentru un examen, pentru ca să poţi 


spune, dacă îl pici, că eşecul se datora mai mult 


nepregătirii decât lipsei de inteligenţa. Dar anumite 

puneri în eşec pot avea şi un aspec autopunitiv: „Din 

moment ce aşa stau lucrurile, nu merit să plec în 
concediu, să merg la serata aceea, să beneficiez de 
recompensa asta... Mai bine să mă dau la fund...” 

e Autoagresivitate: psihică (să te insulţi) sau fizică 
(întristător de frecventa „dorinţă de-a mă lovi”, în cel 
mai bun caz derivată în violenţe şi lovituri la adresa 
obiectelor). Am întâlnit mulţi pacienţi care îşi făcuseră 
singuri răni diverse: fracturi de picior sau de mână în 
urma unor lovituri date în uşă, fracturi ale nasului 
după ce s-au dat cu capul de pereţi. Există uneori 
impulsuri suicidare care ţin de această detestare de 


sine consecutivă unei decepţii de sine. 


Război sau pace cu tine însuţi? 


„Mintea mea e un câmp de bătălie...”, îmi spunea 
într-o zi un pacient. De ce această ambianţă, atât de 
frecventă în cazul suferințelor stimei de sine, de tensiune 
şi de război cu tine însuţi? De ce nu ne rezolvăm cu mai 
multă simplitate chestiunile provocate de problemele 
ridicate de egoul nostru? 

Nu există una, ci mai multe explicaţii, care pot, de 


altfel, să se adauge unele celorlalte. Putem ajunge să 


ducem război fiindcă prelungim şi repetăm carenţele 
copilăriei: această detestare de sine este frecventă la cei 
care nu au fost iubiţi, care au dus lipsă de afecţiune de la 
cea mai fragedă vârstă. Sau fiindcă suntem victima 
propriilor idealuri: atunci decepţia de sine e cea care ne 
face violenţi cu noi înşine. Sau fiindcă credem că asprimea 
faţă de noi înşine este benefică: manifestăm în permanenţă 
o veritabilă suspidune faţă de noi înşine, avem sentimentul 
că, dacă ne-am permite prea multă (când li se spune „mai 
multă”, aceşti pacienţi înţeleg „prea multă”) blândeţe şi 
respect, atunci, „înclinațiile rele” ne-ar invada existenţa şi 


ne-ar duce spre culmile moliciunii şi ale mediocrităţii. 


Să ne pedepsim sau să ne ajutăm să ne 


schimbăm? 


O întrebare importantă la care va trebui să 
răspundem este următoarea: ce căutăm, să ne pedepsim 
sau să ne schimbăm? Dacă răspunsul dumneavoastră este 
„să mă pedepsesc ca să mă schimb”, să ştiţi că psihologia a 
arătat din plin, şi de multă vreme, importanţa scăzută a 
pedepsei ca instrument pedagogic. Ne face ea să 
progresăm? Nu, deloc. „Pedeapsa nu te învaţă decât un 
lucru: să eviţi pedeapsa”, obişnuia să spună Schinner, unul 


dintre cei mai buni specialişti ai studiului ştiinţific al 


condiţionării”3. Pedeapsa serveşte - eventual - la 
menţinerea ordinii, nu la crearea unei ambianţe 
psihologice de motivare a schimbării personale. 

Şi violenţa, sub toate formele sale, chiar şi violenţa 
întoarsă către tine însuţi, nu este decât un detestabil uz 
abuziv al forţei. Să crezi că forţa şi severitatea faţă de sine 
sunt suficiente pentru a te schimba constituie o viziune 
arhaică şi ineficientă, chiar primejdioasă. Aceasta 
deoarece încetul cu încetul se instaurează o logică a 
violenței, care facilitează revenirea sistematică a aceloraşi 
greşeli şi a aceluiaşi sentiment de insatisfacție de sine: din 
moment ce rezultatele la care visăm nu apar, sporim 
violenţa faţă de noi înşine, mărim severitatea pedepselor 
pe care ni le administrăm. Este logica dublei suferinţe: la 
cea a eşecului se adaugă cea a pedepsei. Dar suferinţa nu 
te face să progresezi. Ceea ce te face să progresezi e 
faptul de-a înţelege de ce suferi şi cum să depăşeşti 
această suferinţă. Pedeapsa şi violenţa nu ne pot învăţa 
nimic în acest domeniu. 

Atunci, cum să ne tratăm? Trebuie să fim mai aspri 
sau mai blânzi cu noi înşine? Să nu uităm în primul rând că 
contrarul violenţei nu e slăbiciunea, ci blândeţea. Poţi fi 


foarte bine blând şi ferm cu tine însuţi. 

Arta schimbarii nonviolente 


Orice formă de violenţă şi de ofensă aplicată ţie 
însuţi este deci inutilă. De fiecare dată când oamenii au 
renunţat să utilizeze violenţa, omenirea a progresat. Astăzi 
s-au uitat, cel puţin în lumea occidentală, toate justificările 
violenţei la adresa femeilor („bate-ţi nevasta zilnic, că, 
dacă tu nu ştii de ce, va găsi ea motivul”), a copiilor („să-i 
mână cu băţul”), a sclavilor („nu înţeleg decât de bătaie”), 
a deţinuţilor („au meritat-o cu vârf şi îndesat”) etc. 
Violenţa faţă de sine nu este decât o reminiscență a 
acestor modalităţi vechi de-a proceda. Violenţa faţă de sine 
nu are decât un înţeles, şi chiar şi atunci limitat: e 
înţelesul expresiei „a te violenta”, care înseamnă a te 
constrânge. Dar să te violentezi, e clar că nu merge, o dată 
pentru totdeauna. Este o dublă suferinţă. Ea pregăteşte 
întoarcerea violenţei la următoarea dificultate. Ea mai 
riscă şi să faciliteze răspândirea ei de jur împrejurul 
nostru: violenţa noastră faţă de noi înşine îi poate 
contamina pe cei apropiaţi sau pe copiii noştri, prin 
simplul fapt că ei ne văd procedând astfel faţă de noi 
înşine. 

Îmi amintesc de un pacient de-al meu, în cazul căruia 
unul dintre lucrurile care îl convinseseră să renunţe la 


autoviolenţă fusese privirea copiilor săi: „Ceea ce m-a 


făcut să mă schimb sunt copiii mei: nu am vrut să le 
transmit acest lucru. Când eram înfuriat pe mine însumi, 
tipam la mine, mă făceam în toate felurile urlând prin 
apartament: «Ce prost poţi să fii, ce prost poţi să fii!» Mă 
pedepseam refuzând să ies la plimbare cu familia în 
weekend, să merg la o petrecere de familie sau la o 
gustare la nişte prieteni. Copiii mei înțelegeau încetul cu 
încetul că aşa reacţionam eu la eşecurile mele. Într-o zi l- 
am văzut pe fiul meu mai mare insultându-se şi enervându- 
se pe sine din cauza unei teme la matematică pe care nu 
reuşea să o facă, folosind la adresa lui aceleaşi insulte ca 
acelea pe care le utilizam la adresa mea. Am fost răscolit. 
Atunci mi-am spus: asta vrei să-i înveţi? Asta vrei să le 
laşi? Aşa vrei să se poarte cu ei înşişi? Eu, unul, ştiu de 
unde mi se trag toate astea. În orice caz, ştiu măcar una 
dintre surse: toată copilăria l-am văzut pe tatăl meu făcând 
la fel. Nu accept în ruptul capului să transmit mai departe 
chestia asta”. 

Eradicarea violenței durează mult, când te-ai 
obişnuit cu ea, sub presiunea problemelor stimei de sine 
proprii. Dacă ai practicat vreme îndelungată agresivitatea 
la adresa propriei persoane, va trebui, fără îndoială să 
continui să te fereşti de ea toată viaţa: cu cât vei fi mai 
obosit, cu atât vechile reflexe vor încerca să revină. Dar 


fiecare bătălie condusă cu succes, fiecare retragere la care 


vom fi fost în stare să o silim vor face ca, încetul cu încetul, 


revenirile sale să fie mai puţin... violente. 


Lupta cu propriile complexe 


„Atunci vor tremura de spaimă Fără să fie vreo 


pricină de spaimă”. 


Psalmul 53 


U 

n complex este o îndoială care se transformă în 
suferinţă. 

E normal să te îndoieşti de tine şi să nu fii întru totul 
satisfăcut(a) de ansamblul caracteristicilor tale. Dar 
complexul depăşeşte cu mult stadiul insatisfacţiei 
ocazionale. El este focalizarea dureroasă şi obsedantă, 
constantă sau foarte frecventă, a ansamblului gândurilor 
noastre asupra unei părţi a corpului, considerată 
dizgraţioasă, sau a vinei dimensiuni a personalităţii 
noastre, considerată insuficientă sau inadecvată, şi care va 
perturba binele nostru moral şi comportamentul social. De 
pe urma acestui fapt suferă toată stima de sine, dar starea 


de rău se concentrează asupra complexului. 


Putem fi complexaţi de orice 


Complexele sunt atât de frecvente şi atât de 
variate... Un sondaj realizat de revista Psychologies” a 
arătat astfel că oamenii se îndoiesc cel mai mult de cultura 
lor (70%, din care 10% se îndoiesc „frecvent”), apoi 
capacitatea de-a se exprima corect (69%), capacităţile 
intelectuale (67%), aspectul fizic (54%). Putem să ne 
focalizăm astfel asupra a ceea ce nu e cum trebuie (în 
orice caz, după părerea noastră) în înfăţişarea noastră 
fizică: există complexele de „prea mult(a)” (grăsime, păr), 
de „nu îndeajuns de mult(a)” (păr, înălţime, muşchi), de 
„nu e cum ar trebui” (piele, nas, sâni), în sfârşit de „nu- 
ştiu-exact-ce-dar-nu-e-cum-trebuie” (graţie, ţinută, mers) 
etc. Global, insatisfacţia legată de corp este un factor 
foarte important de destabilizare a stimei de sine'5. Ne 
putem focaliza deopotrivă pe defectele presupuse ale 
caracteristicilor noastre psihice: lipsă de cultură, de 
inteligenţă, de vivacitate de spirit (nu găseşti răspunsul pe 
care ar fi trebuit să îl dai decât după aproximativ două ore 


de la momentul când ar fi fost util), de charismă etc. Putem 


74 Sondaj efectuat în aprilie 2003 asupra a 1 000 de persoane 
reprezentative pentru populaţia de peste 18 ani, în Psychologies 
Magazine, nr. 220, iunie 2003, p. 100-104. 

75 Johnson F., Wardle „Dietary, body dissatisfaction, and 

în sfârşit să ne concentrăm asupra unei intuiţii insidioase 
şi generale de insuficienţă: atunci suferim de un complex 
global de inferioritate, activat în legătură cu totul şi cu 
nimic. Este un fel de capacitate universală de-a complexa, 
hiper reactivă, care se poate declanşa chiar şi atunci când 
nu eşti ţinta privirii sau judecății celorlalţi, de exemplu, 
doar când începi să admiri calităţile altcuiva. Apar atunci 
foarte rapid gânduri negative despre tine însuţi: nu te 
mulţumeşti să admiri, ci te compari defavorabil şi te acuzi 
că nu eşti la înălţime în dimensiunea comparată. Aceste 
complexe de inferioritate sunt un teren nesfârşit de 
suferinţe. Ele sunt mai puţin spectaculoase decât 
complexele fizice, dar uneori şi mai pernicioase. Ele 
dovedesc certitudinea, obscură şi dureroasă, a unei 
„insuficiențe de sine”. 

În cadrul terapiilor noastre de grup, mi se întâmplă 
să „îi aduc la ordine” pe pacienţii mei în această privinţă, 
când abordăm problema  comparaţiei sociale şi a 
sentimentelor de inferioritate pe care le poate induce. 
Observându-i pe ceilalţi participanţi, majoritatea lor este 
convinsă că simt cei mai puţin înzestrați din grup: când îşi 
dau seama de acest lucru, el îi face să zâmbească şi să 
reacționeze. Astfel, fiecare din ei, chiar şi aceia pe care îi 
admiră, se simte inferior celorlalţi... Atunci, asta vrea 


poate să însemne că aceste sentimente de inferioritate 


sunt pe cât de absurde, pe atât de inutile. Dar ne ocupăm 
şi de tendinţa lor de a-i idealiza pe terapeuţii grupului, pe 
medici, pe psihologi, pe infirmiere, care li se par „atât de 
în largul lor” faţă de ei. Şi în această privinţă le reamintim 
că nimeni nu le este „superior” ca fiinţă omenească, ci că 
există doar persoane care stăpânesc mai bine decât ei 
anumite obiceiuri, anumite abilităţi. Că terapeuţii par în 
largul lor în îndrumarea unei terapii - ce poate fi mai 
normal şi banal, şi mai puţin revelator în privinţa vreunei 
superiorităţi. Un instalator e în largul lui când îşi face 
meseria, asta-i tot... Un terapeut este ca un instructor 
auto: nu e un campion de formula 1, ci a petrecut destule 
ore într-o maşină ca să ştie totuşi, ce greşeli trebuie 
evitate şi ce gesturi trebuie cultivate ca să conduci 
corect... Dacă există vreo superioritate, ea rezidă în 
experienţă, în antrenamentul în domenii precise. Toate 
acestea se pot învăţa şi dobândi dacă există dorinţa de-a o 
face. E numai o chestiune de timp şi de muncă. Trebuie 
doar să decizi dacă merită osteneala în ce te priveşte. 
Complexele sunt evident legate mai mult de un 
deficit global al stimei de sine, decât de realitatea 
eventuală a defectului care complexează (uneori real, 
alteori imaginar); convingerea că ceilalţi nu îl văd decât pe 
acesta, şi că va avea consecinţe negative e ceea ce 


constituie complexul: având un fizic egal, unii se vor arăta 


în costum de baie, iar alţii nu; având o cultură egală, vinii 
vor îndrăzni să vorbească în cadrul unui dineu, iar alţii 
nu... Obiectul însuşi al complexului nu este deci decât o 
foarte mică parte a problemelor legate de complex... Am 
tratat ca psihoterapeut persoane foarte scunde. Unele erau 
foarte complexate, altele, surprinzător, având în vedere 
valorizarea socială legată de înălţime, nu. Îmi amintesc de 
un pacient de 1,48 metri care îmi povestea cu umor cum 
trebuia să ceară ajutorul altor clienţi când se ducea la 
supermarket fiindcă nu putea să ajungă la obiectele puse 
prea sus pentru el şi cum depăşise aceste complexe, cum 
se amuza chiar să ceară întotdeauna ajutorul femeilor, pe 
cât posibil al celor care îi plăceau. Îi plăcea mult să 
glumească cu ele despre înălţimea lui: „Îmi plac nespus 
femeile înalte!” Şi lucrurile mergeau cel mai adesea foarte 


bine. 
Complexe: ce anume trebuie evitat 


Complexele nu sunt doar această grijă minoră, ci 
sunt capabile să provoace suferinţe mari, de exemplu, ceea 
ce în psihiatrie se numeşte dismorfofobie, insatisfacţia 
maladivă dată de înfăţişarea fizică”€. Ca toate problemele 


legate de stima de sine, complexele, oricare le-ar fi sursa, 


76 Tignol J., Les Defauts imaginaires, Paris, Odile Jacob, 2006. 


sunt agravate şi cronicizate de atitudini de supunere şi de 
demisie faţă de fricile vehiculate de insatisfacţia de sine. 
Tot ce merge deci în sensul complexului trebuie combătut: 

— Supunerea faţă de complex, adică renunţarea la a 
te expune privirilor sau judecăților, evitând ocaziile de a-ţi 
dezvălui presupusul defect: să nu mai vorbeşti ca să nu ţi 
se vadă lipsa de cultură, să nu apari în costum de baie etc. 

— Să nu te expui decât odată ce complexul este 
„compensat” şi sub control: să nu iei cuvântul decât pe 
subiecte pe care le-ai pregătit în prealabil, să nu ieşi din 
casă nemachiată, să porţi talonete sau perucă. 

— Să îţi sacrifici libertatea sau demnitatea ca să te 
faci acceptat: multe destine de „tapi ispăşitori” sunt legate 
de complexe care induc teama de-a fi respins. Aceste 
persoane sunt atunci gata de orice ca să fie acceptate, 
chiar şi să suporte batjocuri şi umiliri. Este una dintre 
sursele numeroaselor comportamente de dependenţă sau 


de supunere, în domeniul relaţional, sexual etc. 


Complexe: ce e adecvat 


n 


Nu există „o” soluție care să vindece infailibil 
complexele, ci un ansamblu de eforturi care, puse cap la 
cap, vor face să se retragă încetul cu încetul complexul 
său, cel puţin, manifestările sale excesive: 

— Să înţelegem, ca întotdeauna, de unde ne vin 
complexele. Ambianţă educativa global devalorizantă, 
chiar dacă nu avea scopul de a înjosi. Mesaje umilitoare 
din partea părinţilor? Complexele părinţilor înşişi? Carenţe 
afective? Anumite evenimente de viaţă? Am avut deja 
experienţa unei respingeri fiindcă dezvăluisem de ce 
anume mi-era ruşine? Dar în acest caz, experienţa 
respectivă se poate repeta după intervale de ani de zile? 
Cu alte persoane? Cu persoanele pe care le frecventez 
actualmente? 

— Să îi observăm pe ceilalţi: să vedem cum „defecte” 
asemănătoare nu îi împiedică pe alţii să trăiască liber. Să 
încercăm să vedem cum cu defectele lor şi nu încearcă cu 
orice preţ să şi le ascundă. Să înţelegem că această 
libertate luată faţă de limitele lor nu este doar un noroc, ci 
rezultatul unor atitudini mentale şi comportamentale 
adaptate, precum cele despre care vom vorbi aici. 

— Să vorbim cu ceilalţi: complexele se hrănesc din 


ruşine şi izolare. Faptul de a vorbi despre ele cu cei 


apropiaţi nu le vindecă, dar le diminuează puterea. Şi dacă 
ceilalţi spun: „Şi eu am complexe”? Să îi ascultăm, să îi 
facem să vorbească, să îi întrebăm, în loc să ne închidem 
ca o stridie spunându-ne: „Nu au înţeles nimic, nu îşi dau 
seama că mie, unuia, complexele îmi distrug viaţa şi mă 
paralizează”. Chiar dacă aveţi dreptate, la ce ar servi 
enervarea şi retragerea? 

— Să ascultăm mai atenţi părerea celorlalţi, când ne 
spun că nu aveţi dreptate să vă îndoiţi atât de mult. Chiar 
dacă adesea persoanele complexate spun: „Ştiu că ceilalţi 
se descurcă. Dar insatisfacţia vine din mine”, efortul de a 
vă aminti regulat părerile pozitive exterioare este benefic. 

— Să luptăm cu „paranoia complexului”: nu, nu toate 
eşecurile noastre vin din defectele care ne complexează, şi 
toate privirile aţintite asupra noastră nu înseamnă că 
ceilalţi ne observă punctele slabe. Intensitatea 
complexelor este uneori atât de mare, încât ne determină 
să le atribuim toate dificultăţile pe care le avem... 

— Să facem experienţa de-a ne confrunta: e cel mai 
bun mod de-a eroda încetul cu încetul complexele. 
Punându-ne pentru mai mult timp în situaţia de-a ne fi 
ruşine, şi făcând-o treptat, fără să ne violentăm, ajungem 
puţin câte puţin, prin mecanisme de atenuare progresivă a 
răspunsului emoţional, să contestăm mai uşor gândurile 


legate de complex („toţi îmi văd defectul, e groaznic, sunt 


ridicol...”). 

— Să lărgim privirea asupra noastră: să ne vedem ca 
pe o persoană globală, să ne lărgim viziunea de sine şi să 
nu ne reducem la slăbiciunile, limitele şi defectele noastre. 
Să nu ne concentrăm asupra lipsurilor noastre. Să ne 
amintim că nu suntem doar o grămadă mare de complexe! 
în cazul formelor celor mai severe ale complexelor, cele 
care au dus, de exemplu, la tulburări de conduită 
alimentară, precum bulimia sau anorexia, s-au demonstrat 
cvasiincapacitatea de-a se interesa de părţile armonioase 
ale corpului şi o obsesie centrată pe părţile considerate 
dizgraţioase, în timp ce la subiecţii „normali” lucrurile stau 


invers”. 


Chirurgia estetică „tratează” complexele numai 


dacă modifică comportamentul... 


Multe persoane pot recurge astăzi la chirurgia 
estetică (rebotezată iscusit „plastică”, formulare mai 
neutră şi mai discretă). Există probabilitatea ca numărul 
lor să crească regulat în anii care vin, din pricina 
presiunilor sociale exercitate asupra imaginii corpului. 


Oricât de bizar ar putea să pară acest lucru, nu 

dispunem de date clare ca să ştim dacă ea ameliorează 
durabil starea de bine psihologică şi stima de sine. 
Puținele studii efectuate, mai curând pozitive, emană de la 
asociaţii de chirurgi plasticieni americani şi sunt sprijinite 
cu fondurile lor, ceea ce ridică o problemă importantă“, 
mai ales atunci când cunoaştem cifrele pieţei „frumuseţii 
cusute de mână”: 11,9 milioane de intervenţii recenzate 
doar în Statele Unite, şi numai în anul 2004”. Chirurgia 
estetică este eficace în privinţa defectelor fizice, dar este şi 
în privinţa stimei de sine? 

S-ar putea să fie, facilitând anumite modificări de 
comportament: în cazul existenţei unui complex, se ştie că 
este important să te străduieşti să ieşi din izolare, în loc să 
te închizi în tine. Complexele se dezvoltă în izolare, şi 
izolarea hrăneşte complexul, fiindcă te împiedică să îi 
verifici limitele şi să îţi dai seama că poţi fi acceptat în 
pofida defectelor tale. 

Dacă observăm cum acţionează chirurgia estetică, 
atunci când are succes, se pare că acest lucru se datorează 
în mare parte faptului că nu modifică doar înfăţişarea 
fizică, ci şi acceptarea de sine. Persoanele respective, 
convinse că au scăpat de defectul pe care îl aveau, şi deci 

că vor fi mai uşor acceptate, se comportă mai liber, mai 
firesc. În consecinţă, ele au mult mai multe „succese” 
sociale, sunt efectiv mai bine acceptate decât atunci când 
erau pline de precauţii, suspicioase şi temătoare, şi se 
supravegheau în loc să se desfăşoare. Dar aceste beneficii 
se datorează mai mult schimbărilor comportamentului 
decât ale înfăţişării. În cele din urmă, chirurgia estetică, 
atunci când are succes, acţionează în primul rând asupra 
psihismului, a stimei de sine... 

Acest efect seamănă întrucâtva cu ceea ce se 
întâmplă cu acei tulburători pacienţi autodidacţi şi 
complexaţi din pricina acestui fapt, care urmează cursuri 
de cultură generală pentru a se simţi mai în largul lor în 
societate. Când acest lucru le vine în ajutor, e clar că ceea 
ce îi ajută de fapt e mai mult încrederea legată de 
sentimentul că cultura lor le dă dreptul să vorbească, 


decât cunoştinţele însele. 


Lungul marş de trecere de la complexele 


maladive la îndoielile benigne 


Ceea ce e mai mult de dorit este „complexul zero” 
decât „defectul zero”. De altfel, nici măcar „complexul 
zero” nu e cel ce trebuie urmărit, ci doar situaţia de-a nu 


mai avea decât simple îndoieli de sine, pe care poţi alege 


să nu le bagi în seamă sau să le bagi în seamă uneori. E 
preferabil să ai în vedere obiectivul de a-ţi restaura 
libertatea de mişcare, decât să te apropii de o funcţionare 
desăvârşită... Scopul este, în cele din urmă, să ai opţiunea 
de a-ţi arăta sau nu defectele. Complexele nu oferă această 
opţiune: ele ne forţează să ni le ascundem. 

În general, lupta cu complexele este o luptă de lungă 
durată, a cărei evoluţie trece prin fazele următoare: 

— Te gândeşti la ele tot timpul, chiar şi în afara 
situaţiilor declanşatoare. Nu încerci să le înfrunţi, e prea 
dureros. 

— Apoi, nu te mai gândeşti la ele tot timpul, ci numai 
în situaţiile declanşatoare. Încerci să le înfrunţi, dar e 
dureros. 

— Încetul cu încetul, rămâi afectat de situaţiile 
declanşatoare, dar reuşeşti totuşi, din când în când, să-ţi 
uiţi complexele, să te eliberezi de această hiperconştiinţă 
de sine dureroasă. 

— În sfârşit, reuşeşti să nu prea mai fi afectat de ele, 
cu excepţia cazurilor în care eşti confruntat cu supereroi, 
foarte frumoşi sau foarte inteligenţi. Şi cum asta nu se 
întâmplă zilnic, poţi să te limitezi deseori la acest stadiu... 

Până la urmă, cel mai greu în privinţa complexelor e 
„să ieşi din pădure”. Când ţi-ai ascuns toată viaţa o parte 


din tine, cum să faci pasul, chiar şi începând din momentul 


în care ai înţeles că nu trebuie să o mai ascunzi? Cum să 
nu mai porţi perucă, să nu îţi mai vopseşti părul şi să rişti 
să atragi atenţia asupra ta, lucru cu care nu eşti obişnuit? 
Cum să nu mai păstrezi tăcerea de îndată ce un „licenţiat- 
mai-inteligent-şi-mai-sclipitor” intră în cameră? Şi să rişti 
atunci să spui uneori prostii (ca toată lumea)? în timp ce, 
la urma turmei, complexul - şi tăcerea pe care ne-o 
impunea - era un mijloc radical de a nu spune niciodată 
prostii... Deseori, în acest caz sunt cel mai delicat de 
condus eforturile de schimbare în terapie: să accepţi să 
înfrunţi riscul privirilor şi al judecăților asupra ta permite, 
desigur, să îţi recapeţi libertatea, odată cu imensele ei 
avantaje, dar şi, în treacăt, să suporţi câteva din micile ei 
inconveniente. Cu cât te-ai arătat mai talentat în arta de-a 
te preface, cu atât te pomeneşti mai prins în capcană de 
complexele pe care le ai, ca un mincinos de minciunile 
sale. Acest lucru trebuie ştiut, deoarece deseori el e cel 
care te blochează, odată ce eşti hotărât şi motivat să scapi 
de complexe. Acesta este aspectul în care un terapeut 


poate da frecvent ajutor. 


Morala: să nu te ascunzi în întregime ca să 


ascunzi doar o mică parte din tine 


În cele din urmă, cele două mari direcţii ale luptei 


anticomplex sunt, pe de o parte, acceptarea acelei părţi 
din sine presupuse inadecvate şi, pe de altă parte, lărgirea 
privirii asupra sinelui. Nu trebuie luată în considerare 
decât această parte din sine care nu ne place, sau, mai 
rău, e chiar în inima noastră. Ea nu este decât o parte, 
care nu merită nici supraexpunerea pe care imaginaţia 
noastră i-o acordă, nici disimularea pe care ruşinea 


noastră i-o impune. 


14 
Protejarea stimei de sine de influenţele toxice, 


de publicitate şi de presiunile sociale 


„Societatea este întemeiată pe un avantaj mutual: 
dar atunci când devine prea costisitoare pentru mine, ce 
mă împiedică să renunţ la ea?” 


Montesquieu, Lettres persanes 


Influențele sociale sunt inevitabile... Şi stima de sine 
şi dereglările ei sunt în foarte mare măsură dependente de 
aceste influenţe. Desigur, aceste norme sociale nu sunt 
întru totul absurde: dacă majoritatea persoanelor se simt 
mai demne de stimă când sunt bogate şi nu sărace, înalte 
şi nu scunde, frumoase şi nu urâte, înseamnă că aceste 
caracteristici sunt în general de dorit în societăţile 
noastre, că aduc avantaje concrete. Este vorba evident de 
o formă de inegalitate, pe care societăţile au rolul de-a le 
limita cât mai bine: în orice grup uman demn de acest 
nume trebuie să existe un loc pentru fiecare individ, 
oricare ar fi caracteristicile sale, de dorit sau nu. În istoria 
speciei umane, fiecare societate s-a străduit să elogieze 
alte calităţi, precum inteligenţa, bunătatea şi alte virtuţi, 
care se supuneau nu atât legilor geneticii sau transmiterii 


familiale, cât frumuseţii, avuţiei sau puterii. Noi trăim însă 


într-o epocă ciudată, în care se pare că suntem pe cale de- 
a ne îndepărta de aceste moduri de-a dobândi stima 
personală şi regresăm către baze primare şi inegalitare: 
pare din ce în ce mai greu să te stimezi dacă nu eşti tânăr, 
bogat şi frumos. Alte forţe decât cele naturale sporesc 


aceste inegalităţi, de exemplu, publicitatea şi marketingul. 
Presiuni asupra imaginii corpului 


Căutarea frumuseţii a existat dintotdeauna, din 
pricina avantajelor sociale pe care le oferă%. Latinul 
Cicero amintea deja: „Binele final şi sarcina supremă a 
unei persoane avizate este să se  împotrivească 
înfăţişăriis!”. Dar fără îndoială că astăzi s-a ajuns la o 
presiune maximală, în care dictatura înfăţişării - a fi tânăr, 
frumos, zvelt - atinge un nivel de toxicitate rareori întâlnit. 

Se pot da multe explicaţii, dar cea mai simplă poate 
că este acceleraţia tehnologică. Suntem supuşi de câteva 
secole unei omniprezenţe de imagini, cum nicio altă 
cultură dinaintea noastră nu a mai fost vreodată, sub 
efectul unei duble presiuni: pe de o parte, popularitatea 
căpătată de oglindă, fotografii, videocameră (pentru 
propriile noastre imagini), dar şi, pe de altă parte, 
proliferarea imaginilor corpurilor perfecte la cinematograf, 

81 Citat de Myers, op. cit., p. 730. 


la televizor şi în reviste. 

Din această dublă tendinţă decurge o creştere a 
conştiinţei corpului nostru, în general imperfect, şi a 
ocaziilor, înmulţite la nesfârşit, de comparaţie cu modelele 
sociale perfecte (vedete de toate felurile), din care rezultă 
o insatisfacţie crescândă faţă de înfăţişarea personală. 

Numeroşi indicatori  coroborează la aceste 
îngrijorări: dispunem astfel de studii care arată că faptul 
de-a spori conştientizarea de sine (de exemplu, faptul de-a 
fi filmat) augmentează tendința de-a te compara cu 
standarde (nu numai corporale, de altfel%2). Şi se ştie că 
rezultatele acestor comparații depind de stima de sine: 
dacă este fragilă, ele vor fi rele... Există şi dovezi cvasi 
experimentale pe planul evoluţiilor sociale: apariţia 
aceloraşi temeri provocate de comparaţia cu imaginea 
corpului la bărbaţi, la câteva decenii după femei, atât în 
Europa, cât şi în Statele Unite. Şi totodată dezvoltarea 
tulburărilor psihiatrice, echivalente cu anorexia feminină, 
la numeroşi culturişti, tot atât de convinşi de-a fi prea 
puţin musculoşi, precum sunt anorexicii de-a fi obezit?. 


82Duval T.S., Silvia P., „Self-awareness, probability of 

Gândiţi-vă, în ce priveşte cauzele posibile, la înmulţirea de 
câţiva ani a publicităţii adresate bărbaţilor şi femeilor, 
utilizând corpuri musculoase ale unor tineri adonişi. 
Gândiţi-vă şi la dezvoltarea foarte impresionantă a 
musculaturii războinicilor de jucărie precum GI Joe, Jungle 
Jim şi alţi Action Men, care joacă pentru băieţi acelaşi rol 
cu Barbie pentru fete şi prezintă, încetul cu încetul, ca 
norme standarde fizice inaccesibile. Mai gândiţi-vă la 
creşterea regulată a musculaturii eroilor de cinema: 
comparaţi-i pe eroii din vechile filme de tip peplum din anii 
1960 cu cei de astăzi, ştiind că e suficient să prezinţi 
imagini ale corpurilor masculine foarte musculoase pentru 
a diminua satisfacția bărbaţilor faţă de propriul lor corp, 
exact ca şi pentru femei8. 

Cum să-ţi sporeşti insatisfacţia de sine? Expuneţi-vă 
cât mai mult cu putinţă imaginilor vândute de societatea 
noastră. Nu reflectaţi la ele într-o manieră prea critică. 
Gândiţi-vă doar la sânii dumneavoastră mici sau la 
pectoralii dumneavoastră ridicoli. Întrebaţi-vă în mod 
obsedant cum să vă apropiaţi de modelele ideale care vă 
înconjoară de pretutindeni. Consacraţi înfrumuseţării 
corpului dumneavoastră o parte importantă a energiei şi 
veniturilor proprii. Nu frecventaţi decât persoane care 
împărtăşesc aceleaşi preocupări. Şi nu citiţi decât presă 


85LorenzenI L.A. şi colab., „Exposure to muscular male models 

obsedată de corpurile lucrate ale vedetelor... lată cum 


putem să ne distrugem viaţa. E atât de uşor! 


Presiuni asupra reuşitei şi a conformismului 


social 


În societăţile tradiţionale, marcate de puternice 
inegalităţi legate de rangul naşterii, exista puţină 
mobilitate socială: dacă erai copil de ţăran, deveneai ţăran, 
dacă te năşteai om de rând, rămâneai om de rând, în timp 
ce naşterea într-o familie nobilă asigura un statut 
privilegiat. În acest caz, nu trebuia să dovedeşti nimic, ci 
doar să îţi ocupi locul cuvenit şi să fii conform cu el. 
Satisfacţia de sine era legată de faptul de a-ţi fi făcut 
datoria (ah! noblețea „lucrului modest, dar bine făcut”...) 
şi de a-ţi fi păstrat locul pe eşichierul social. Pentru cei 
care nu avuseseră noroc de la bun început şi care erau 
săraci şi oprimaţi, creştinismul amintea că câştigătorii 
jocului social îşi pierdeau locul în lumea cealaltă, şi că cei 
din urmă vor fi cei dintâi. Nu era deci cazul să te 
devalorizezi dacă erai sărac printre săraci, urât sau lipsit 
de dragoste. Toate acestea le puteai primi mai târziu şi nu 
semnifica o lipsă de valoare personală. Să notăm că acest 
aspect aducea foloase tuturor: cei bogaţi puteau vedea un 


argument prin care să le explice săracilor că trebuiau să 


rămână săraci, iar săracii, deşi săraci, puteau să nu se 
simtă inferiori pe planul stimei de sine. 

Odată cu marile revoluţii politice şi intelectuale 
născute de secolul al XVII-lea, societăţile tradiţionale lasă 
locul unora mai mobile, în care este posibilă schimbarea 
locului: săracii reuşesc să facă avere, iar nobilii cad în 
mizerie. Este un progres, cel puţin pentru săraci. Există 
însă şi un revers al medaliei: dacă eşuezi în această 
competiţie socială, nu mai este o problemă de destin, ci o 
problemă de lipsă de valoare personală. Aceste noi reguli 
ale jocului social, pretins meritocratice, continuau să fie 
interesante pentru clasele dominante, deoarece, în 
competiţia care începea, membrii ei porneau totuşi cu un 
avantaj serios (moştenirea averii şi a educaţiei alese). 
Săracii însă se găseau acum în situaţia de-a fi acuzaţi de 
sărăcia lor, ceea ce anunţa, cu oarecare anticipație, 
severele probleme de stimă de sine pe care aveau să le 
aibă dezmoşteniţii acestei organizări sociale, când ea 
începea să funcţioneze prost: se ştie, de exemplu, că 
şomerii pe lungă durată sfârşesc prin a avea mari 
probleme de stimă de sine. 

În realitate, orice societate îşi secretează propriile 


norme şi propriile presiuni: asupra faptului de-a avea o 


86 De Botton A., Du statut social, Paris, Mercure de France, 

meserie, dar şi de-a avea un soţ/soţie, când ai peste 30 de 
ani, sau un copil, când eşti femeie... Neîndeplinirea acestor 
condiţii va cere eforturi suplimentare în materie de stimă 


de sine. 


Minciunile publicităţii 


Ca să revenim la exemplul cel mai caracteristic al 
epocii noastre, cel al corpului, problema, în cele din urmă, 
este că sunt bani de câştigat în mod industrial cu imaginea 
de sine. Desigur, aspectele cele mai psihologice ale stimei 
de sine pot aduce şi ele câştig, de exemplu 
psihoterapeuţilor, dar în mod artizanal, categoric mai 
puţin interesant pentru economia capitalistă. Şi asta în 
pofida câtorva tentative, precum acele ciudate şi foarte 
americane Self-Esteem Shop pe care le puteţi găsi fără 
greutate pe internet şi care vă propun, printre alte 
produse, ceşti sau tricouri arborând devize semeţe („Sunt 
mândru că sunt eu însumi”, „Mă simt bine”). Fondul 
problemei este fără îndoială aici: sunt mai mulţi bani de 
câştigat (datorită hainelor şi produselor de înfrumusețare) 
şoptindu-le femeilor că trebuie să fie frumoase şi 
atrăgătoare decât sugerându-le să fie vesele, simpatice sau 
deschise (ceea ce nu ar permite vânzarea). 


Multe studii sugerează rolul toxic al publicităţii din 


reviste despre stima de sine a femeilor, mai ales în cazul 
celor care acordă importanţă înfăţişării lor fizice şi care 
sunt nesatisfăcute de ea%. Ce propun aceste imagini 
nenumărate, dacă nu nişte comparații permanente - şi din 
start dezavantajoase - cu cele mai frumoase fete din lume? 
Mecanismul comparaţiei sociale este atunci redutabil. 
Chiar dacă încerci să lupţi, el funcţionează în mod 
inconştient. S-a demonstrat de multă vreme că, după ce au 
fost confruntate cu fotografii ale unor fete foarte frumoase, 
femeile se simt mai puţin atrăgătoare. Astăzi însă se ştie 
că fenomenul e mai amplu. E ceea ce demonstra un studiu 
despre prezentarea de imagini subliminale unor voluntari: 
după ce a fost prezentată o figură de sugar, persoanele se 
considerau mai bătrâne&. 

La fel, instantaneele şi posturile fericirii, dragostei, 
prieteniei vândute de publicitate sunt atât de îndepărtate 
de realitate (fericirea, dragostea şi prietenia ţin de o 
muncă de construcţie răbdătoare), încât nu pot rezulta 
decât frustrări şi decepţii de sine, şi un număr crescând de 
87 Patrick H. şi colab., „Appearance-related social comparisons: 

persoane în eşec intim cu stima lor de sine, cu atât mai 
mult, cu cât sunt supuse în acelaşi timp unor presiuni ale 
pieţei şi ale publicităţii, mergând exact în sensul opus: deci 
fiţi zvelţi, dar mâncaţi mult, tot timpul („un pic de foame?”) 
şi beti lichide dulci. Să aveţi mulţi prieteni, dar fiţi voi 


înşivă, cultivaţi-vă independenţa, nu faceţi concesii. Etc. 
Nu culturismului stimei de sine! 


Şi dacă am spune „nu” acestor minciuni, acestor 
false promisiuni? Stima noastră de sine merită mai mult. 
lată câteva piste: 

— Să învăţăm să descifrăm reclamele: ce vor să mă 
facă să cred? Prin ce resort, prin ce linguşire a egoului 
meu vor să mă facă să cumpăr chestia asta? Cea mai mare 
primejdie e să te crezi protejat, în general, de aceste 
influenţe sociale toxice de inteligenţa ta sau de luciditatea 
ta, în general. Singura protecţie este reconsiderarea 
proceselor de influenţă şi de manipulare în momentul când 
se exercită asupra noastră. Există pe tema aceasta cărţi 
bune de popularizare”. 

— Să învăţăm să ne cunoaştem punctele slabe: „De 
unde îmi vine de fapt dorinţa de-a cumpăra ce mi se 
arată?”, „Chestia asta chiar o să mă facă să mă simt mai 

bine?” Şi să reflectăm la nişte mijloace necomerciale de-a 
progresa şi de-a fi puţin mai fericiţi. 

— Să ne amintim, în faţa imaginilor frumoaselor şi 
frumoaselor manechine: sunt într-adevăr frumoşi, dar e 
meseria lor să fie aşa (viaţa lor constă în a mânca, a dormi, 
a avea grijă de corpul lor şi a poza), iar fotografiile sunt 
masiv retuşate, iluzia naturalului pe care o dau este întru 
totul falsă (două săptămâni de fotografiere în Caraibe cu o 
echipă de douăsprezece persoane) etc. 

— Să ne gândim la viitor şi să îi învăţăm foarte 
timpuriu pe copii să critice reclamele*!. Vom fi oare, în faţa 
acestor manevre asupra stimei de sine a cetăţeanului 
modern, din ce în ce mai nerozi sau din ce în ce mai 
inteligenţi? Se pot observa ici şi colo primele semne ale 
dezvoltării capacităţii de luptă, cum par a fi dobândite 
încetul cu încetul noile generaţii, mai critice faţă de 
publicitate decât înaintaşii lor. Dar nu e chiar aşa de 
simplu, deoarece discursul critic al adolescenților faţă de 
reclame poate fi compatibil cu comportamente de 
supunere faţă de presiunile sociale (cf. obsesiile lor pentru 


mărci). 
Consecințele presiunilor sociale asupra stimei 


91 A se vedea de exemplu dosarul „Comment on vous 
manipule", din Science et Vie Junior, nr. 170, noiembrie 2003, p. 
36-72. 


de sine 


Trebuie să mai precizăm că acest bombardament 
permanent, ca o poluare pe care nu o observi, dă roade şi 
ne modifică aşteptările în ce priveşte stima de sine? Ca 
întotdeauna în materie de agresiuni sociale, cei care o 
încasează sunt cei mai slabi, cei mai săraci, aceia dintre 
cetăţeni care nu dispun de contramodele fiabile în materie 
de stimă de sine. Contramodele care ar arăta, de exemplu, 
că poţi fi un om de bine fără să porţi haine de firmă sau să 
conduci o maşină mare. 

Societatea noastră, influenţată de aceste mesaje, 
făureşte astfel stime de sine foarte înalte, dar fragile, 
instabile, dependente,  condiţionale („sunt  stimabil 
dacă...”), neadecvate adevăratelor lupte ale vieţii, care 
sunt cele pentru fericire şi pentru a da un rost vieţii 
noastre. „Sunteţi formidabili!” ni se repetă întruna. De ce 
toată lumea (politicienii, mass-media, publicitatea) vrea să 
ne convingă într-o asemenea măsură că suntem 
formidabili? Aceste stime de sine „hormonale”, factice, 
sunt înalte, dar plângăreţe („nu am ce merit”) sau 
revendicative („n-o să las eu lucrurile aşa”), adică oricum, 
numai mature, nu. 

În timp, lupta va consta în internalizarea surselor 


stimei de sine: cum să o facem să nu mai depindă doar sau 


majoritar de obiective dictate de alţii? Să ne enervăm mai 
rar sau mai puţin. Să îi ascultăm mai mult pe ceilalţi. Să 
lucrăm mai eficient. Să progresăm în practicarea muzicii, a 


unui sport, a unei arte. 


15 


Să te asculţi, să te respecţi şi să te afirmi 


„Întreb la Lion d'Or: 

— La ce oră e prânzul? 

— La ora unsprezece. 

— Bine. O să dau o raită prin oraş. 

Am prânzit la alt hotel şi nu am mai îndrăznit să trec 
prin faţă la Lion d'Or. Poate că mă mai aşteaptă şi acum. 

«O să vină la prânz», îşi zic cei de acolo. 

Nu cumva o să-l trimită după mine pe comisar? Etc. 
Groaze stupide”. 

Anecdotă povestită de Jules Renard în /urnalul lui 
(15 august 1898) 


Sărmanul Jules! De unde ne vine îngrijorarea 
aceasta provocată de judecata celorlalţi, teama aceasta - 
împinsă la extrem - de consecinţele celui mai benign 
dintre actele noastre? De ce apar aceste transe la gândul 


de-a te afirma, la gândul că s-ar putea, eventual, să 


deranjezi? Câteva reflecţii pentru cei şi cele care văd 


pretutindeni situaţii de genul celei de mai sus. 
Ce este afirmarea de sine? 


Să te afirmi înseamnă să îţi poţi exprima nevoite, 
gândurile, emoţiile: adică să nu trebuiască să te inhibi, 
ţinând în acelaşi timp cont de ceilalţi: adică fără să 
trebuiască să o faci în mod agresiv. 

Nu ne naştem gata afirmaţi, ci devenim, în general 
printr-o educaţie adaptată care ne încurajează să ne 
exprimăm liber, fără să ne pedepsim pentru faptul de-a ne 
fi exprimat. Sau, ulterior, printr-o ucenicie deliberată la 
vârsta adultă. 

Teoretic, întotdeauna pare simplu să te afirmi, dacă 
nu te afli în anumite situaţii, cum ar fi cea de-a cere, de-a 
refuza, de-a avea o părere diferită de a interlocutorului, 
de-a negocia, de a-ţi exprima nemulţumirea etc. 
Dificultăţile de-a te afirma sunt extrem de răspândite: 
masive şi cronice în bolile precum fobia socială%?, 
ocazionale în cursul anumitor forme de depresie, ele îi pot 


afecta pe cei mai mulţi oameni în mod punctual. 


Cum să te afirmi dacă nu te stimezi? 

Lipsa de afirmare de sine este frecvent asociată cu 
problemele stimei de sine scăzute şi provoacă atunci 
numeroase conduite de evitare, care întăresc, la rândul 
lor, proasta imagine de sine. În mare, persoana evită să se 
confrunte cu toate situaţiile care i se par că reprezintă un 
risc social în termenii de posibilităţii de-a fi respins sau 
devalorizat: „Nu îndrăznesc să cer, fiindcă mă tem să nu 
deranjez, bineînţeles, dar şi pentru că ştiu că un refuz 
reprezintă pentru mine o formă de traumatism”. Există, de 
asemenea, bineînţeles, teama de conflict, pe care aceste 
persoane o supraevaluează sistematic: „Toți oamenii mă 
impresionează chiar şi în relaţiile normale şi calme; atunci 
îmi spun că, dacă îi enervez şi îi înfurii, voi fi şi mai 
impresionată, şi aşa se şi întâmplă, în rarele ocazii în care 
se ţipă la mine, fără ca eu să fi fost de vină, fiindcă, 
evident, fac orice pentru ca asta să nu se întâmple...” 

Lipsa de afirmare de sine se poate întâlni şi la 
persoanele cu o înaltă stimă de sine fragilă, dar atunci 
numai sub forma comportamentelor agresive şi 
neafirmate: aceşti oameni cer cu agresivitate (ca să fie 
siguri că obţin ceea ce vor), refuză tăios (fiindcă nu se simt 
în largul lor) etc. Această agresivitate de suprafață este o 
proastă deghizare a fricii de ceilalți şi de împotrivirea lor 


posibilă: „Nu mă simt în largul meu decât dacă am putut 


lua un ascendent moral, altfel, în relaţiile egalitare, nu 
sunt destins. Simt ca o nevoie să intimidez dinainte, ca să 
preîntâmpin orice agresiune sau intruziune posibilă”. 

Manifestările deficitului asertiv sunt multiple: 

— Comportamentale: să nu îndrăzneşti să spui nu, să 
nu îndrăzneşti să ceri sau să deranjezi, să nu îndrăzneşti 
să recunoşti că nu ştii, să nu îndrăzneşti să spui că nu eşti 
de acord; să îţi fie greu să răspunzi criticilor... Când 
reuşeşti să te poţi exprima, o faci cu crispare sau furie, sau 
agresiv. 

—  Emoţionale: frustrare, furie reţinută, tristeţe, 
resentiment faţă de sine sau de ceilalţi etc. 

— Psihologice: imagine a unui eu vulnerabil, 
dependent, dominat... Mici lovituri repetate aduse stimei 
de sine, cumul de mici renunţări toxice. 

Pretextele de-a nu te afirma, în sfârşit, dovedesc 
geniul de care suntem capabili când e vorba să nu privim 
în faţă realităţile care ne deranjează. Îmi amintesc de 
justificările eschivelor pe care mi le spusese o pacientă, în 
raporturile sale cu socrii. Ea voia să pună capăt ritualului 
care consta în a petrece an de an vacanţa de Crăciun la ei: 
„Aş vrea mult să le-o spun, dar nu reuşesc niciodată să 
găsesc momentul potrivit. Când ambianța e bună, îmi spun 
că nu e momentul, fiindcă ar putea strica totul. Dar când e 


proastă, îmi spun că momentul e şi mai nepotrivit, fiindcă 


ar putea declanşa un scandal”. 
Atâta vreme cât nu suntem gata să înfruntăm 
eventual contrarietatea celorlalţi, nu e niciodată momentul 


să ne afirmăm... 


Afirmarea de sine nu trebuie să fie doar un 


comportament, ci şi un fel de-a fi în lume 


Aceste dificultăţi de-a te afirma simt atât de 
frecvente şi atât de jenante, încât s-a pus la punct un 
ansamblu de tehnici psihoterapeutice de afirmare de sine. 
Este vorba de un ansamblu de tehnici de comunicare 
concepute în anii 1960, iniţial pentru apărarea 
minorităţilor (femei, negri), apoi utilizate pentru ansamblul 
indivizilor care pot beneficia de acestea. Ele constau cel 
mai frecvent din jocuri de rol în care se regizează 
situaţiile-problemă, pe care pacienţii sunt puşi să le 
interpreteze şi să le perfecţioneze, în general în cadrul 
terapiilor de grup. 

Ca şi stima de sine, afirmarea de sine nu a devenit o 
nevoie decât odată cu apariţia societăţilor moderne, 
democratice şi nu patriarhale: odinioară, felul în care îţi 
permiteai să vorbeşti cu ceilalţi depindea mai mult de 
statutul şi de puterea lor, şi de ale tale, decât de 


competenţa proprie. Nevoia de-a şti să te afirmi nu există 


aşadar decât în societăţile în care raporturile dintre 
indivizi sunt declarate libere şi egale, cel puţin teoretic%. 
Nu este însă vorba doar de recitarea unor formule 
gata făcute. Asertivitatea nu este doar un comportament 
placat şi stereotip. Natura sa profundă priveşte nu numai 
comportamentele, ci şi viziunea globală pe care o are 
persoana despre sine, şi deci stima ei de sine: îndrăznind 
să ne exprimăm şi să înfruntăm anumite situaţii, construim 
încetul cu încetul o imagine de sine mai pozitivă, ne 
permitem să existăm printre ceilalţi, fără a trebui totuşi să 
îi inferiorizăm. În terapie, exerciţiile pe care le propunem 
merg cu mult dincolo de „şmecheriile” unei comunicări 
mai bune: făcându-i pe participanţi să se angajeze în noi 
situaţii pe care până atunci le evitau, îi facem să trăiască 
noi experienţe emoţionale şi intelectuale, şi îi repunem în 
funcţiune, învăţându-i să poată învăţa din viaţa lor de zi cu 
zi. În terapia de afirmare de sine, un terapeut nu îi spune 
pacientului ce trebuie să facă (să spună „da” sau „nu” într- 
o situaţie sau alta), ci cum poate să o facă pentru ca să se 
petreacă lucruri interesante. E întrucâtva la fel cum un 
profesor de muzică îl învaţă pe un elev să cânte la un 
instrument, care apoi va alege singur stilul bucăţilor şi al 
repertoriului (jazz, clasic sau altul) pe care vrea să le 
interpreteze. (Ca toate metodele comportamentale, 


93 Wilson K., Gallois C., Assertion and its social context, Oxford, 
Pergamon Press, 1993. 


afirmarea de sine nu se  cantonează numai la 
comportament, ci utilizează comportamentul ca pe o 
pârghie, o uşă de intrare în schimbare. 

De unde şi etapele pe care le descriem în acest 
capitol: pentru a te afirma, este mai întâi necesar să te 
asculţi (ca să-ţi discerni nevoite), să te respecţi (altfel, 
continui să ţii în tine interdicțiile trecutului şi ale 
societăţii, fără să reflectezi la ele, fără să te revolţi), apoi 
să te arunci în apă (şi aici, doar practica regulată are sens, 


şi nu eforturile punctuale). 


Să te asculţi în loc să te minţi 


Deficienţele stimei de sine duc deseori la refularea 
aspirațiilor şi a nevoitor fundamentale, deoarece pot să 
pară incompatibile cu imensa nevoie de acceptare socială 
sau pot părea mai puţin necesare: „Mai bine să renunţ la 
nevoite mele şi să mă simt frustrat(a), decât să mi le 
exprim şi să înfrunt riscul de-a fi judecat(a) defavorabil, 
prost înţeleasă şi în cele din urmă respins(a)”. 

An de an, persoanele care procedează în acest fel cu 
ele însele sfârşesc prin a nici nu-şi mai simţi măcar în mod 
conştient nevoite psihologice de-a se afirma: ele şi-au 
refulat totalmente dorinţa de-a spune „nu”, dorinţa de-a 


lua cuvântul, gândul că ar putea spune „nu” etc. Ele simt 


în acele existenţe de „calmă disperare” de care vorbea 
scriitorul american Henry Thoreau. Să îndrăznească să se 
afirme sau să se facă ascultate nici măcar nu le mai trece 
prin minte, să spună ce vor sau ce cred nu le mai vine pe 
buze. 

Negarea de sine reprezintă o formă de represiune 
faţă de tine însuţi care se extinde şi la negarea emoţiilor. 
Dezamăgit? Niciodată.  Invidios? Niciodată. Nefericit? 
Niciodată... în ciuda tuturor eschivărilor pe care ni le 
impunem... Dar raţionalizările noastre („la urma urmei, nu 
am cu adevărat nevoie sau nu doresc”) ne pot amăgi 
mintea, dar nu şi emoţiile: ele sunt cele care ne vor 
împiedica să îndeplinim confortabil această mică crimă 
contra noastră înşine reprezentată de toate aceste 
renunţări. Deoarece emoţiile noastre nu renunţă niciodată 
să se activeze: ele ne fac să resimţim în general mici 
semne fizice de tensiune sau de disconfort. E ceea ce 
cercetătorul  neuropsiholog Antonio Damasio numeşte 
„markeri somatici”. Ele" sunt semne că, dacă raţiunea 
noastră vrea să prindă în cursă interesele noastre vitale, 
creierul nostru emoţional, mai primar şi mai puţin sensibil 
la subtilităţile convenienţelor sociale (excesive în cazul 
tulburărilor stimei de sine), se revoltă: „Hei, eu unul vreau 


n 
! 


acest lucru 

E necesar să învăţăm să ne arătăm mai atenţi la 
aceste mici semnale, la toate aceste discrete senzaţii fizice 
în cazul unor situaţii cu miză socială. Nu e uşor, când ai 


trăit ani de zile reprimându-ţi nevoite... 


Să te respecţi 


Să te respecţi, în materie de afirmare de sine, 
înseamnă să îţi respecţi aşteptările. Nu îndeplinindu-le pe 
toate şi cu orice preţ, ci primindu-le şi ascultându-le, în loc 
să le reprimi, cam aşa cum ar face un părinte abuziv cu 
cererile legitime ale copilului: „Să-ţi dau de mâncare şi de 
băut? Să te duci să te joci cu prietenii? Nici să nu te 


Li 


gândeşti...” Tot convingându-ne că e mai bine să 
renunţăm, sfârşim prin a nu mai vedea că ne agresăm pe 
noi înşine. Sub pretextul de-a ne proteja de necazuri şi de 
respingere, ne înăbuşim lent, ne negăm dreptul la 
existenţă. 

Şi aici, consecinţele sunt multiple. Am vorbit de 
costul emoţional al acestei represiuni, dar ea are şi un cost 
comportamental: ea ne abate de la numeroase comunicări 
sociale. Când renunţăm să cerem un serviciu sau să 
spunem nu, îi împiedicăm pe ceilalţi să ştie cu adevărat 
cine suntem, să se intereseze de noi, şi ne privăm atunci 


de hrana relaţională de care orice om are nevoie. 


Neasumându-ne niciun risc în relaţiile noastre sociale, le 
aseptizăm la maximum şi le sărăcim. Există, bineînţeles, şi 
un cost psihologic, direct legat de problemele stimei de 
sine: menţinerea unei imagini de sine inferioară celei 
aparţinând altora. 

Un mod de-a lucra asupra acestui domeniu, cu 
pacientul în terapie, constă, de exemplu, în a reflecta la 
drepturile sale personale: dreptul de-a spune nu, de-a se 
ocupa de sine, de-a dezamăgi, de-a reveni asupra 
cuvântului dat dacă există motive serioase pentru aceasta. 
Se face atunci o listă de situaţii în care persoana nu a 
îndrăznit sau a îndrăznit să se afirme, evaluând de fiecare 
dată avantajele şi  inconvenientele. Pacienţii sunt 
reintroduşi în scenele respective, fiind făcuţi să le 
retrăiască prin intermediul jocurilor de rol. Se stabilesc 
obiective pentru a înfrunta în mod diferit aceste situaţii în 


săptămânile ce urmează. 


Să te afirmi pentru a-ţi lua locul, dar nu 


împotriva celorlalţi 


Aplicarea tuturor acestor reflecții duce la 
practicarea comportamentelor afirmate. Această 
practicare regulată e singura care va permite instalarea în 


profunzime a tuturor schimbărilor evocate. În profunzime 


înseamnă nu neapărat într-un inconştient ipotetic, ci la 
nivelul automatismelor şi al atitudinilor noastre reflexe. 
Acest lucru se face progresiv. 

Pacienţii povestesc astfel că primele modificări nu 
sunt să spună „nu” în situaţiile în care spuneau „da”, ci să- 
şi spună „de ce nu spun acum nu?” foarte repede, 
instantaneu, să se lanseze din când în când, să nu 
reuşească din când în când, dar să reflecteze atunci la 
motivul acestui blocaj etc. Cu cât practici mai mult un 
comportament, cu atât acesta devine mai uşor de 
practicat, de unde şi recomandarea de către terapeut a 
unor mici exerciţii. Pentru cei cărora le e greu să spună nu 
le recomandăm, de exemplu, să se ducă la diferiţi 
vânzători de bucătării integrate, să îi lase să le propună un 
ansamblu de mobile şi să nu îl cumpere. E important să 
practici numeroase exerciţii de acest tip, fără miză 
relaţională importantă, pentru a putea încetul cu încetul să 
te dovedeşti capabil să te afirmi când mizele sunt mai 
importante, cum e cazul cu cei apropiaţi sau în mediul 
profesional. În toate cazurile, insistăm cu pacienţii noştri 
asupra necesităţii de-a practica aceste comportamente 
afirmate în mod pozitiv şi respectuos faţă de ceilalţi, ceea 
ce, contrar temerilor pacienţilor (care îşi imaginează că a 
te afirma declanşează deseori conflicte) este aproape 


întotdeauna posibil, cu aproape toţi interlocutorii. 


Comportamentele afirmate trebuie să fie compatibile 
cu menţinerea unei legături sociale de durată şi, în acest 
sens, ele se diferenţiază de comportamentele relaţionale 
agresive, incluzând empatia, care este recunoaşterea 
nevoitor interlocutorilor. Nu te afirmi contra, ci pentru. Nu 
contra celorlalţi, ci pentru sine, pentru o persoană căreia îi 
iei apărarea, pentru un ideal... Obiectivul este de a-ţi lua 
locul, nu de a-l lua pe al altora. Or, greşeala frecventă 
când cauţi să te afirmi e de-a recurge la agresivitate: „Mă 
săturasem să mă fac mic în faţa celorlalţi”, îmi explica într- 
o zi un pacient pentru a justifica o criză de furie cumplită 
care îi adusese mustrări la serviciu. 

Astfel, orice comportament relaţional vizează trei 
familii de obiective, care pot foarte bine uneori să nu fie 
atinse în acelaşi timp: 

— Obiective materiale: să obţin ceea ce doresc 
(serviciul dorit, reducerea de preţ, să nu fac ceea ce nu 
vreau să fac...). 

— Obiective emoţionale: să fi făcut ceea ce vocea 
mea interioară îmi spunea să fac (am îndrăznit să cer o 
reducere; mi-a fost refuzată, dar sunt totuşi mulţumit că 
am îndrăznit; dacă nu aş fi făcut-o, lucrul acesta m-ar fi 
chinuit mai mult). 

— Obiective relaţionale: să te afirmi păstrând 


legătura în timp. Ceea ce nu înseamnă să renunţi la orice 


formă de conflict, ci să ştii să nu le înveninezi: dacă 
situaţia se degradează, să ştii să mai cedezi, spunând de 
exemplu: „Bine, nu suntem de acord, o să mai vorbim, 


voiam doar să-ţi spun că asta îmi crea o problemă”. 


Practica, şi numai ea, e cea care duce la o 


adevărată schimbare 


Ca şi stima de sine, căreia îi este unul dintre 
instrumente, afirmarea de sine nu se decretează, ci se 
învaţă. Simt foarte des frapat, în terapie, să văd marea 
diferenţă care există între faptul de-a vorbi de dificultăţile 
proprii şi faptul de-a le înfrunta. Deseori, şi în chip ciudat, 
pacienţii care au probleme de stimă de sine îşi 
subevaluează dificultăţile de-a se afirma. Când îi întreb 
dacă nu le e greu să ceară, să refuze, să spună că nu sunt 
de acord, ei îmi spun frecvent că în mare nu au probleme. 
Şi când, ca să fiu cu conştiinţa împăcată, îi pun totuşi să 
facă un joc de rol, această punere în situaţie trezeşte 
aprehensiunile, într-un mod care îi miră chiar şi pe ei: „Nu 
credeam că ar putea avea un asemenea efect asupra mea”. 

Această emoție, care îl năpădeşte pe pacient de 
îndată ce se opreşte din vorbit ca să se pună în situaţie, e 
constituită de toate micile renunţări din viaţa zilnică, pe 


care le practică de ani de zile şi care o împing în 


avanscenă. Şi ea este prețioasă, deoarece arată calea şi 
necesitatea eforturilor viitoare şi, deopotrivă, simplitatea 
lor, într-un anume fel: e de ajuns să te pui în situaţie. 
Dificultatea e să o faci în linişte (alegând la început lucruri 
uşoare) şi cu regularitate (să faci în fiecare zi ceva ce ai 


avea tendinţa să eviţi). 


16 


A trăi imperfect: curajul de-a fi slab 


„Să-ţi placă perfecțiunea fiindcă e pragul. 

Dar să o negi de îndată ce ai cunoscut-o, să o uiţi 
moartă. 

Imperfecţiunea e piscul”. 


Yves Bonnefoy 


Se întâlneşte un complex de inferioritate global, 
semnificativ la circa 15% din populaţie în absenţa 
tulburărilor psihologice“. Un asemenea sentiment cronic 
de inferioritate nu necesită neapărat confruntarea cu 
anumite situaţii, ci poate exista în simpla lor anticipare 
imaginată. Evident, el declanşează în situaţie un puternic 
sentiment de ruşine şi îmboldeşte la numeroase inhibiţii şi 
evitări. Dar gânduri ocazionale de inferioritate şi de 


incompletudine apar la o parte mult mai mare a populaţiei. 
Sentimentul de insuficienţă personală 


Cum se poate transforma sentimentul - totuşi normal 
- de-a avea limite şi insuficiențe în suferinţa de-a nu fi 
perfect? Şi deci în îngrijorarea de-a ajunge, din această 

pricină, să fii respins şi dat deoparte? Este vorba cel mai 
adesea de un fel de eroare de judecată asupra a ceea ce 
provoacă popularitatea şi stima celorlalţi: credem că vom fi 
mai acceptaţi şi stimaţi dacă suntem perfecţi, dacă 
strălucim, dacă suntem ireproşabili. Alfred Adler, un elev 
de-a lui Freud, pe care acesta din urmă l-a excomunicat 
rapid din cauza divergenţelor de vedere asupra naturii 
umane, a fost unul dintre primii care a insistat asupra 
omniprezenţei în psihismul nostru a acestui complex de 
inferioritate: „A fi uman înseamnă a te simţi inferior”, scria 
el. Pentru Adler, multe dintre motivațiile noastre de-a 
acţiona şi de-a reuşi s-ar datora dorinţei de-a depăşi acest 
sentiment de inferioritate, indiferent că îşi are rădăcinile 
în domeniul fizic, relaţional sau social”, şi sentimentul de 
inferioritate, această „credinţă a unei persoane în 
incapacitatea ei de-a rezolva problemele vieţii”, ar avea 
astfel numeroase repercusiuni asupra vieţii noastre de zi 


cu zi. 
Situaţiile în care ne temem că ne facem de râs 


În funcţie de intensitatea lui, acest sentiment de 
inferioritate poate fi o constantă a peisajului nostru 
mental, sau poate să nu se activeze decât în situaţii 

precise. Este vorba în mare de toate situaţiile în care, pe 
bună dreptate sau nu, avem sentimentul de-a ne dezvălui 
limitele şi punctele slabe. De exemplu: 

— Să nu ştii să răspunzi la o întrebare 

— Să pierzi la un joc 

— Să eşuezi în faţa altora sau să te afli într-o situaţie 
în care ai putea eşua în faţa lor 

— Să nu cunoşti codurile şi uzanţele unui mediu 
anume 

— Să ai mai puţină cultură (sau mai puţine diplome, 
cunoştinţe...) decât ceilalţi (mai ales dacă eşti - sau crezi 
că eşti - singurul aflat în această situaţie). 

Ceea ce facilitează percepţia acestor situaţii ca fiind 
primejdioase pentru stima de sine e faptul că evaluăm 
pentru că nu este normal să nu ştim sau să nu fim ca 
ceilalţi, şi credem că, dacă acest lucru este observat, va 
avea drept urmare o pierdere a stimei celorlalţi, şi deci o 
ameninţare de respingere socială. De unde şi optarea 
pentru strategiile de disimulare (nu ne mai putem eschiva 
din moment ce ne-am vârât în necaz, aşa că mascăm pe cât 
se poate...), de la cea mai puţin compromiţătoare (să te ţii 
cu grijă deoparte ca să nu rişti să fii solicitat) la cea mai 
compromiţătoare şi mai costisitoare emoţional (să te 
prefaci că ştii, că cunoşti...). Mai există, la subiecţii cu 


înaltă stimă de sine fragilă, tentaţia preîntâmpinării, de-a 


străluci pentru a înlătura îndoiala: ei încearcă să rămână 
în avanscenă, dar atrăgând conversaţia spre subiectele cu 
care se simt în stare să îi impresioneze pe ceilalţi. Altă 
tentaţie, cea a diversiunii, e să facă mult zgomot şi tapaj, 
prin umor şi causticitate, pentru a abate atenţia şi a 
descuraja pe oricine încearcă să testeze de mai 


îndeaproape soliditatea edificiului. 


Tentaţia costisitoare de „a te face că” 


În faţa amenințării acestor eşecuri sociale (sau, în 
orice caz percepute ca atare), tentaţia de-a te preface e 
mare: să te prefaci că ştii, să te prefaci că puţin îţi pasă 
etc. Or, aceste strategii ale lui „a te face că „au un preţ, 
atât emoţional, cât şi intelectual: eşti mai puţin în largul 
tău şi mai puţin performant. Printre studiile care au 
analizat acest gen de fenomen, au existat unele în care li s- 
a cerut unor voluntari să se prezinte în mod neobişnuit, 
adică avantajos, în faţa unor persoane cunoscute, şi în mod 
modest în faţa unor necunoscuţi, în timp ce, la majoritatea 
oamenilor, reflexele sunt inverse: să prezinte cel mai bun 
profil necunoscuţilor şi să se arate mai naturali cu 
apropiații şi cunoscuţii. După ce au făcut acest gen de 


exerciţiu, voluntarii vedeau o întreagă serie de disfuncţii 


discrete apărând la ei”: renunţau mai repede la rezolvarea 
unor probleme de matematică, se arătau mai puţin îngrijiţi 


cu prilejul contactelor sociale etc. 


Unul dintre riscurile prefăcătoriei: sentimentul 


de impostură 


Alt inconvenient: aceste atitudini de „a te face că 
„alimentează sentimentul de impostură, atât de frecvent la 
subiecţii cu probleme ale stimei de sine, înaltă sau joasă. 
Acest sentiment, evident, nu lasă să se prevadă cu nimic 
valoarea reală a persoanei în situaţia în care ea se simte 
„impostor” şi el nu rezultă nici dintr-o dorinţă de-a înşela 
deliberat, cum ar face-o un escroc. Acest sentiment de 
impostură este doar complicaţia strategiilor defensive 
inadaptate ale stimei de sine. Una dintre pacientele mele 
utilizase într-o zi formula: „Am impresia că sunt o 
înşelătorie şi că în curând toată lumea o să-şi dea seama 
de asta”. 

Paradoxul sentimentului de impostură e că el se 
activează începând din momentul în care am început să 


acţionăm şi să „reuşim” să găsim un anumit loc printre 

ceilalţi”. Dacă ne limităm la etapa de evitare şi de 
inacţiune, el nu se declanşează. Dar odată ce ne-am 
aruncat în apă, apare teama obsedantă de-a nu fi 
descoperit şi dat de gol drept ceea ce suntem în realitate: 
o persoană mai puţin competentă decât crezuseră ceilalţi. 
Atunci am înlocuit o emotie negativă, tristeţea („nimeni nu 
mă bagă în seamă”), cu alta, neliniştea („am fost băgat în 
seamă”), care duce atunci la teama de-a fi „demascat”. Îmi 
amintesc de un pacient care venise să mă consulte la 
vârsta de 50 de ani şi care îmi mărturisea: „Toată viaţa am 
avut o teamă absurdă şi de neînvins de-a nu fi demascat. În 
ciuda succesului meu profesional, a faptului că am 
prieteni, o familie, mi-am petrecut până la urmă viaţa 
având coşmaruri în care mă vedeam judecat, criticat, 
condamnat că îi escrocasem pe ceilalţi în privinţa 
capacităţilor mele reale. Mi-am petrecut-o temându-mă, la 
reuniuni sau la serate, ca alte persoane, care erau 
realmente în largul lor, să nu mă repereze şi să aibă o 
plăcere răutăcioasă de-a mă da de gol, dezvăluind astfel 
tuturor fragilitatea mea, incapacitatea de-a mă apăra, lipsa 
mea de resurse personale, golurile mele interioare”. 

La începuturile valului de telefonie celulară circula 


anecdota următoare: într-un TGV” se află un tip cu 

celularul lui, care vorbeşte, vorbeşte întruna... Toată 
lumea e enervată şi în acelaşi timp încântată, deoarece 
este unul dintre primele celulare pe care îl văd pasagerii. 
În realitate, tipul nu avea un celular adevărat, ci doar o 
jucărie de plastic. El continuă, aşadar, să se prefacă şi să 
încânte galeria, până în momentul când alt pasager se 
simte brusc rău, suferind probabil un infarct, şi e rugat să 
se folosească de acest telefon celular atât de rar şi de 
preţios ca să anunţe gara următoare, pentru ca să fie 
aşteptaţi de o ambulanţă. Pasagerul, încurcat, e nevoit 
atunci să recunoască că nu e decât o jucărie şi că se 
prefăcea doar că vorbeşte la telefon... Expresia „a muri de 
ruşine” se potriveşte foarte bine acestui gen de situaţie. 
Adevărată sau inventată, povestea aceasta stânjenitoare a 
cunoscut un oarecare succes, fără îndoială fiindcă a fost 


colportată din plin de persoanele îngrijorate de impostură. 


Să minţi ca să protejezi stima de sine... 


Problemele stimei de sine pot duce aşadar la 
minciună... Există în general mai multe explicaţii pentru 
minciuni, în funcţie de împrejurări: poţi minţi din teama 


de-a displăcea, din grija de-a nu provoca un conflict, din 


dorinţa de-a nu face necazuri altora!%. Şi, deseori, poţi 
ajunge să minţi din nevoia de-a te valoriza, dacă te simţi 
inferior într-un domeniu sau altul. 

În aceste din urmă cazuri, minciuna este un răspuns 
prost la o problemă adevărată. Prost, deoarece ne 
obişnuieşte să nu ne confruntăm cu dificultăţile existenţei. 
Prost, deoarece, în schimbul unor slabe beneficii imediate, 
el ne garantează necazuri pe viitor. În foarte scurt timp, 
totul devine complicat, culpabilizant, insecurizant atunci 
când am ales minciuna pentru a ne administra problemele, 
complexele, frustrările, limitele. Mulți mincinoşi cu 
repetiţie sunt oameni care se îndoiesc că ar putea fi iubiţi 
aşa cum sunt, fără a înfrumuseţa ceea ce sunt sau ceea ce 
fac; mulţi, de asemenea, nu ştiu să spună nu. Ca să nu mai 
mintă, ei vor trebui să înveţe să se afirme. Sau, altfel, să 
mintă ca să se valorizeze ori ca să atragă compasiunea, 
sau să evite explicaţiile ori un conflict de care vor să fugă. 
Jules Renard scria: „Omul cu adevărat liber e cel care ştie 
să refuze o invitaţie la cină fără a căuta pretexte”. Ispita 
minciunii împinge uneori la inventarea unor pretexte 
imaginare pentru a nu trebui să te afirmi... Dar în cazul 
mitomaniei, raportul cu minciuna merge mult mai departe, 
către o veritabilă dependenţă de faptul de-a minţi, chiar 
dacă e total inutil, ca un reflex lipsit de rost, o 


100Billand C., Psychologie du menteur, Paris, Odile Jacob, 
2004. 


autoaprindere a unui mecanism prea des pornit. 
Cel mai adesea însă minciunile legate de stima de 
sine sunt benigne şi se apropie mai mult de ceea ce Alain 


101, în care vrea să 


Souchon povesteşte în cântecul lui Bidon 
le facă pe iubitele sale să creadă că e rând pe rând 
cântăreţ de rock, pilot de formula 1 etc., înainte de-a fi 
nevoit să mărturisească, prins cu mâţa în sac, cănue 
„decât un tip prefăcut, îndopat cu aspirină”, cu o simplă 
bicicletă. Ceea ce ar fi fost, fără îndoială, suficient ca să le 


seducă, totuşi. 
Soluţia: afirmarea de sine negativă 


Dacă simţim că am recurs prea frecvent la 
disimulare sau la „micile aranjamente cu adevărul”, 
trebuie făcut ceva: este epuizant să petreci o viaţă 
întreagă minţind şi prefăcându-te. E mai puţin frustrant 
decât a renunţa, dar te uzează infinit mai mult. 

E cât se poate de evident că problema nu vine de la 
slăbiciunile noastre, ci de la incapacitatea noastră de-a le 
asuma, fără îndoială pentru că ne temem ca ele să nu 
provoace o respingere iremediabilă (şi nu înţelegere) sau 
pentru că noi credem că sunt insurmontabile. Aceste două 


greşeli ne duc atunci la strategii negative. 


101 Fals, trucat (n.t.) 


Terapia afirmării de sine negative constă din a 
căpăta încetul cu încetul obiceiul de-a fi gata să-ţi dezvălui 
slăbiciunile şi limitele, pentru ca în acest fel să îţi 
reetalonezi detectorul de riscuri de respingere socială. 
Persoanele cu o proastă stimă de sine supraevaluează 
acest risc de respingere din motive subiective şi 
neargumentate. Ele sunt puse aşadar să testeze validitatea 
predicţiilor lor prin intermediul unei serii de exerciţii cu 
terapeutul, de exemplu, antrenându-se să îşi mărturisească 
incapacitatea de-a răspunde unor fişe Trivial Pursuit, 
model Genius dacă se poate, sau unor întrebări de cultură 
generală: putem găsi asemenea liste de întrebări pe site- 
uri de internet; din când în când, le exersez cu anumiţi 
pacienţi. Alt exerciţiu clasic: să se ducă la un magazin, să 
ceară să li se explice funcţionarea unui aparat hi-fi sau 
electro menajer, să spună că nu au înţeles bine şi să ceară 
din nou explicaţii. Idem pe stradă, întrebând „pe unde să o 
ia”, şi să o pună pe persoana respectivă să repete 
explicaţiile. 

Ideea este de-a confrunta pacientul cu lucrul de care 
s-a temut întotdeauna atât de mult, încât a făcut tot ce i-a 
stat în puteri ca să nu îl înfrunte niciodată. Ca întotdeauna, 
el descoperă atunci că riscurile reale sunt inferioare 
riscurilor presupuse. 


După aceste mici exerciţii de încălzire, rămâne de 


înfruntat ce e mai greu: să te dezvălui în viaţa adevărată, 
cu persoane adevărate, şi nu numai în cadrul unui joc de 
rol. Fiindcă în acest moment, riscul pierderii stimei va fi 
mai mare în faţa unor necunoscuţi sau a terapeutului. 
Ceea ce terapeuţii încearcă să îl facă pe pacient să înveţe 
nu e să îşi dezvăluie întotdeauna slăbiciunile, ci să se simtă 
întotdeauna capabil să o facă, în funcţie de interlocutori, 
de împrejurări, de mediu etc. 

Îmi amintesc astfel de un pacient care nu ştie să îşi 
pună în funcţiune programul de computer în prima zi la 
noul lui serviciu. El petrece ore în şir înainte de-a îndrăzni 
să ceară ajutorul cuiva, după care sfârşeşte prin a se 
hotărî. Un coleg binevoitor îi dă atunci câteva explicaţii. 
Omul nu a înţeles totul, dar nu îndrăzneşte să o spună. Din 
fericire, colegul observă şi îi spune: „În general, nimeni nu 
înţelege de prima oară, o să vă trebuiască câteva zile ca să 
începeţi să vă descurcaţi, aşa că nu ezitaţi să mă întrebaţi, 
fiindcă am trecut cu toţii prin asta”. Dar dacă colegul nu ar 
fi fost binevoitor, probabil că pacientul ar fi demisionat. O 
mai făcuse o dată, pentru mai puţin de atât. 

Îmi mai amintesc de o pacientă care trebuia să se 
ducă la dirigintele fiului ei care avea probleme la 
învăţătură. Cum avea o listă de lucruri de întrebat, le 
scrisese pe hârtie. În faţa profesorului însă nu a îndrăznit 


să o scoată. Văzând mirarea mea, m-a întrebat sincer: 


„Sunteţi sigur că nu aş fi părut o proastă?” Pacienta 
aceasta era totuşi dintr-un mediu socio-profesional înalt şi 
avea o meserie prestigioasă. Dar tocmai acest lucru nu îi 
uşura cu nimic situaţia, ci îi favoriza mai degrabă teama să 
nu fie mai puţin stimată dacă îşi arăta slăbiciunile, chiar şi 
minime, îmi amintesc că am făcut atunci un mic joc de rol 
în care ea trebuia să scoată din poşetă lista cu „lucruri de 
întrebat”, mărturisind cu un zâmbet interlocutorului: „Nu 
mai ţin minte şi am vrut să fiu sigură că nu uit nimic. Nu 
vă deranjează dacă verific?” 

Altă pacientă, la fel, o fată, totuşi inteligentă, dar 
care se autocenzura la seratele cu prietenii, convinsă fiind 
că tot ce spunea era mai puţin nimerit sau mai puţin 
interesant decât ceea ce spuneau ceilalţi. Terapia consta 
să tragă la nimereală bileţele cu subiecte de conversaţie 
(ultimul film pe care l-a văzut, ultima carte pe care a citit- 
o, ultimul concediu, o amintire din copilărie...) şi să i se 
ceară să improvizeze o discuţie. A fost nevoie de câteva 
şedinţe ca să reuşească să atenueze puterea parazită a 
gândurilor care îi apăreau atunci în minte, de tipul: „E nul 
tot ce spun, e neinteresant, încurcat, neargumentat...” Şi 
deopotrivă câteva „lucrări practice”, cu nişte prieteni de 
încredere, ca să ajungă la aceeaşi concluzie ca La 
Rochefoucauld: „Încrederea ajută conversaţia mai mult 


decât spiritul”. Problema ei nu era cea a calităţii 


afirmațiilor, ci doar a exigenţelor stimei sale de sine. 


Invulnerabil sau aproape... 


Relatarea lui Loic, unul dintre pacienţii mei: „Am un 
amic care nu e deloc victimizabil! Are o capacitate 
incredibilă de a-i descumpăni pe toţi prădătorii sociali, pe 
toţi vampirii slăbiciunilor noastre, pe rechinii care se ivesc 
de îndată ce simt o fragilitate la cineva [Loic vede în 
realitate prădători peste tot, într-atât de mult se îndoieşte 
de el.] Imediat ce i se aduce o critică, el, făcându-se că 
plouă, o acceptă fără probleme. Nu o acceptă neapărat, 
dar întreabă imediat: «A, da? Spune-mi mai în amănunt.» 
în foarte scurt timp, el întoarce chestiunea asupra 
celuilalt, încât cel care critică e nevoit să se justifice şi să 
dea explicaţii. Fără ca el să refuze vreodată să se pună la 
îndoială, în nouă cazuri din zece, celălalt e cel care ajunge 
să o facă. E singura persoană pe care o cunosc care să 
funcţioneze aşa: ca un campion de aikido. Întotdeauna 
foarte puternic, dar fără să recurgă niciodată la forţă...” 

Am lucrat adesea cu pacienţi care trebuiau să ţină 
conferinţe sau să predea. Una dintre temerile lor era să nu 
ştie să răspundă la o întrebare din public sau de-a 
studenţilor. Dar de ce ar trebui să ştii întotdeauna totul şi 


pe loc? Ca să fii admirat? Stresul merită un asemenea 


efort? Am lucrat şi cu alţii cărora le era cât se poate de 
greu să recunoască într-o discuţie că nu aveau argumente 
sau că, în cele din urmă, se înşelaseră, afirmând prea 
repede o poziţie, şi că argumentele interlocutorului erau 
mai bune şi mai logice. În toate cazurile, singura soluţie, 
cea mai liniştitoare, cea mai onestă, cea mai puternică şi, 
până la urmă, cea mai profitabilă e totuşi să spui: „Nu ştiu” 
sau „Se poate să fi greşit”. 

Mişcările au loc în ambele sensuri: evident, o bună 
stimă de sine permite adoptarea unor comportamente 
anume. Dar, invers, adoptarea unor anumite 
comportamente este bună pentru stima de sine: asta ne 
învaţă că e posibil să continuăm să fim stimaţi fără să 
trebuiască să fim perfecţi. Să îţi asumi limitele e greu, dar 
e necesar şi util. Există riscuri? Persoanele cu joasă stimă 
de sine, care nu o fac des, au o groază de anecdote despre 
interlocutori lipsiţi de delicateţe care au abuzat de 
exprimarea acestei vulnerabilităţi. Li se aminteşte însă 
atunci că soluţia preconizată nu este de-a generaliza 
răspunsul de  „deszăvorâre”, ci de a-l adapta la 
interlocutori. De unde şi importanţa, în comunicările 
sociale, de a-i observa pe ceilalţi mai mult decât pe tine 
însuţi şi totodată de-a multiplica ocaziile de-a te afirma 
negativ pentru a-ţi crea această experienţă umană, bazată 


pe numeroase interacțiuni, care le lipseşte persoanelor 


respective. Pornind de aici, ele vor beneficia de avantajele 
atitudinii lor: obţinerea de adevărate informaţii despre 
acceptabilitatea socială a slăbiciunilor lor. Se progresează 
mai uşor pornind de la acest lucru decât de la fantasmele 
proprii. 

Paradox şi nedreptate obişnuite: cu cât cineva are o 
bună stimă de sine, cu atât este mai eliberat de nevoia de 
performanţă. Scriitorul Paul Valery, monden şi înzestrat în 
privinţa relaţiilor sociale, declara uneori la începutul unei 
conferinţe: „De fapt, nici nu ştiu de ce am venit în faţa 
dumneavoastră”. Am văzut de mai multe ori preşedinţi ai 
Statelor Unite, oameni poliţia dintre cei mai puternici, 
declarând înaintea unui discurs că se simt deosebit de 
emoţionaţi. Cochetărie, dar şi stare de spirit. Ce-ar fi să ne 
inspirăm din asemenea exemple, în loc să ne mărginim să 


le admirăm sau să le invidiem? 

Să te ocupi de moralul tău 


„Nu vă amărâți...” 


Courteline încurajându-l pe Jules Renard 


Stările mele de spirit şi cu mine” sau micul teatru al 


vieţii noastre interioare... 


Legăturile strânse dintre stima de sine, 


dispoziţii şi emoţii 


Stima de sine nu este numai o chestiune de privire 
asupra ta însuţi, ci şi acea simţire emoţională globală care 
ne cuprinde atunci când ne gândim la noi înşine. Unii 


cercetători definesc chiar stima de sine drept „componenta 


102” 


afectivă a conceptului de sine!%2”, pentru a indica în ce 


măsură ea este „contaminată” de această dimensiune 
emoţională. Ea este ceea ce face ca noi să nu fim doar 
nişte „identități reci1%”. 

Există o corelaţie categorică între dispoziţia şi stima 


noastră de sine: tot ce ne face să fim bine dispuşi (sau 


102 Kernis M.H., Goldman B.M., Stability and variability in self- 
concept and self-esteem, în Leary M.R., Tanyney J.P. (eds.), 
Handbook of self and identity, New York, Guilford, 2003, p. 106- 
127; 

prost dispuşi) ameliorează (sau scade) uşor stima de 
sinet’, Invers, orice oscilație (rană sau hrană) a stimei de 
sine influenţează (negativ sau pozitiv) dispoziţia noastră1%. 

Global, persoanele cu stimă de sine fragilă au o 
tendinţă netă de-a resimti afecte negative, mai ales în faţa 
unor situaţii stresante!%. Ne putem chiar întreba dacă 
anumite deficienţe cronice ale stimei de sine nu sunt doar 
o expresie specifică a tulburărilor de dispoziţie (adică toate 
formele de boli depresive) manifestându-se îndeosebi în 
domeniul privirii de sine. Astfel, la persoanele suferind de 
distimie (formă de depresie cronică şi puţin intensă) 
prescrierea unui tratament antidepresiv poate aduce 
uneori o ameliorare categorică a problemelor stimei de 
sine. 

O bună stimă de sine pare deopotrivă de natură să 
faciliteze tot ceea ce se numeşte inteligenţă emoţională: 
capacitatea de-a prevedea, de-a decodifica şi de-a regla 
ansamblul emoţiilor proprii şi pe al celorlalţi!”. O bună 


104 Neiss M.B. şi colab., „Executive seif, self-esteem, and 
negative affectivity: relations at the phenotypic and genotypic 
level", Journal of Personality and Social Psychology, 2005,89 (4): 
593-606. 

105 Brown J.D., Dutton K.A., „The thrill of victory, the 
complexity of defeat: self-esteem and people's emoţional 
reactions to success and failure", Journal of Personality and 
Social Psychology, 1995,68: 712-722. 

106 Watson D. şi colab., „Global self-esteem in relation to 
structural models of personality and affectivity", Journal of 
Personality and Social Psychology, 2002,83:185-197. 

107 Harber K.D., „Self-esteem and affect as information", 


stimă de sine joacă totodată rolul de termostat emoţional 
şi ajută la modularea impactului emoţiilor negative, 
nelăsându-le să ocupe prea mult loc sau să se generalizeze 
şi, probabil, împiedicând totodată o  „aprindere” 
psihologică pornind de la unda de şoc emoţională a 
eşecurilor şi a dificultăţilor: „M-am săturat, aşa nu se mai 
poate, n-o să reuşesc niciodată, e prea greu...” Emoţiile 
influenţează aşadar categoric privirea şi judecata asupra 
sinelui. Această legătură între stima de sine şi viaţa 
afectivă pare mai specifică în raport cu emoţiile legate de 
imaginea de sine: mai mult ruşine decât furie, mai mult 
mândrie decât stare de bine!%. 

Acest lucru nu se referă doar la emoţiile puternice. 
Efectul există chiar şi la un nivel la fel de simplu precum 
sentimentul global de energie: un studiu sistematic pe 
şapte săptămâni arăta astfel o corelaţie strânsă între 
nivelul de energie resimţit de voluntari (a fi în formă) şi 
stima de sine, În sfârşit, ştim că aceste emoţii discrete 
pe care le reprezintă stările noastre sufleteşti, aceste 
oscilaţii zilnice ale moralului atât de uşoare, că uneori 


uităm de prezenţa şi de influenţa lor, joacă şi ele un rol în 

echilibrele stimei noastre de sine. 


Persoanele cu probleme în privinţa stimei de 


sine nu ştiu să îşi remonteze moralul 


Se ştie că persoanele cu joasă stimă de sine au 
tendinţa de-a se „scufunda” când nu le merge bine: dacă 
se simt neiubite, vor avea tendinţa de-a se retrage în sine 
în loc să încerce să lege noi relaţii sociale reparatoare. 
Dacă presimt un eşec, vor avea tendinţa de-a se autoacuza 
şi de-a se autodevaloriza, în loc de-a se încuraja pentru a 
merge mai departe. Ele vor căuta mai puţin să îşi 
remonteze moralul!!0. Şi, mai rău chiar, se vor limita faţă 
de emoţiile pozitive, în timp ce subiecţii cu o bună stimă de 
sine vor fi capabili să le savureze cum se cuvine!!!. 

De ce se întâmplă aşa? Cercetările furnizează un 
ansamblu de explicaţii!!?. Obiceiul de-a te simţi mohorât, şi 


deci mai familiar cu emoţiile negative, ceea ce te-ar face să 

încerci mai puţin să le alungi? Convingerea, datorată 
eşecurilor trecute, că este foarte greu să îţi modifici 
dispoziţia, şi deci ai renunţa să o faci? Intuiţia că a-ţi 
ameliora moralul te-ar incita la o încurajare în situaţiile 
respective, şi deci teama ca acest lucru să nu atragă din 
nou răniri ale stimei de sine? Sau fragilitatea specifică a 
mecanismelor de reglare a dispoziţiei la persoanele cu 
joasă stimă de sine şi dereglarea lor rapidă din pricina 
factorilor de stres cotidieni (de unde şi dificultatea de a-ţi 
respecta hotărârile şi de-a face ceea ce ştii că trebuie să 
faci ca să te simţi mai bine)? Această din urmă ipoteză 
pare să corespundă cel mai bine observaţiilor de pe teren 
făcute asupra pacienţilor. 

Problema este că în mod evident aceste eşecuri 
repetate în tentativele de ajustare atrag după ele o uzură 
emoţională şi o demotivare psihologică (sentiment de 
neputinţă şi de ineficientă personală), care agravează şi 
mai mult problemele stimei de sine etc. 

Există poate circuite cerebrale care se sensibilizează 
încetul cu încetul la aceste eşecuri repetate şi fac ca, la cel 
mai mic incident, emoţii şi gânduri negative să survină cu 
o violenţă şi o intensitate disproporţionate. Unul dintre 
tinerii mei pacienţi, cercetător în neuroştiinţe, îmi vorbea 
astfel despre o „autostradă sinaptică negativă”: „Cu cât 


progresez în terapie, cu atât îmi dau seama că sunt capabil 


să o simt activându-se dinainte şi să creez deviații 
psihologice pentru ca să nu mă izbesc de fiecare dată de 


zid”. 


Scăderile moralului trezesc problemele stimei 


de sine 


La modul general, pacienţii noştri suferind de 
tulburări ale stimei de sine descriu clar cum anumite zile 
sunt mai rele decât altele, în funcţie de fluctuațiile (totuşi 
normale) ale moralului lor: ceea ce la alţii nu ar fi decât o 
mohoreală mentală trecătoare trezeşte la ei o grămadă de 
gânduri de  neiubire de sine, de ruminaţii despre 
dificultăţile proprii şi de scădere a dorinţei de-a acţiona şi 
de-a trăi. 

Dar stările sufleteşti negative nu provoacă doar 
disconfort. Ele par să diminueze capacităţile de-a acţiona, 
de-a rezolva problemele etc. Se crede, deopotrivă, că 
uşoarele scăderi de moral sunt favorizanţi ai recăderilor 
depresive la persoanele fragile la acest nivel, îndeosebi 
dacă ele au prezentat deja mai multe episoade depresive în 
trecut!15. S-a mai putut demonstra şi că scăderile de moral, 


chiar minime şi tranzitorii, la persoanele având 


113 A se vedea capitolul 2, „Cognition, mood, and the nature of 
depressive relapse", în Segal Z.V., Williams ].M.G., Teasdale 
J.D., Minafulness-based cognitive therapy, New York, Guilford, 
2002, p. 21-45. 


antecedente de depresie şi de tentativă de sinucidere 
aveau un impact asupra capacităţii lor de-a rezolva mici 
probleme simple din viaţa de zi cu zi!!1. Aceste lucrări sunt 
importante deoarece permit să se înţeleagă cum nişte 
evenimente adverse minore pot uneori duce la o veritabilă 
criză generală depresivă, cu un aflux de idei sumbre şi de 
sentimente de disperare, putând ajunge, la persoanele 
predispuse, până la idei suicidare, şi asta cu atât mai mult, 
cu cât tentativa de sinucidere a fost deja, în trecut, o 


„soluţie” pentru a scăpa de această suferinţă. 
O neuropsihologie a stimei de sine? 


Progresele neuro-imagisticii, tehnică permiţând să se 
vadă diferitele zone ale creierului în acţiune, au fost şi se 
anunţă spectaculoase: ele permit să se înţeleagă mai bine 
că toate fenomenele psihice, gânduri sau emoţii, sunt 
legate de manifestări psihobiologice, că nicio suferinţă 
psihologică nu există fără a fi asociată cu perturbări 
cerebrale: boala imaginară nu există. Şi cum diferitele 
tratamente,  psihoterapeutice sau medicamentoase, 
normalizează aceste perturbări!!5. Nu există deocamdată, 
114 Williams ].M.G. şi colab., „Problem solving deteriorates 
following mood challenge în formerly depressed patients with a 
history of suicidal ideation", Journal of Abnormul Psychology, 

după ştiinţa mea, lucrări de acest tip despre funcţionarea 
şi tulburările stimei de sine. Dar, dimpotrivă, există în 
domeniul depresiei, ale cărei legături cu stima de sine simt 
strânse. Astfel, o echipă franceză a demonstrat 
fundamentele neuropsihologice ale anumitor „erori” care 
survin în creierul persoanelor deprimate!!6. 

Experienţa se desfăşoară în felul următor: 
cercetătorii le prezintă subiecţilor voluntari, deprimaţi sau 
nu, liste de cuvinte. Unele descriu calităţi generale 
(generos, inteligent, amabil etc.), altele defecte (zgârcit, 
ipocrit, ranchiunos etc.). Li se cere mai întâi subiecţilor să 
citească aceste cuvinte într-o optică generală („Ce părere 
aveţi despre generozitate? Despre zgârcenie?”), apoi într-o 
optică personală („Dumneavoastră sunteţi generos? Sau 
zgârcit?”). 

Se observă atunci că la subiecţii „normali” (care nu 
sunt  deprimaţi) nu se activează aceleaşi zone ale 
creierului, în funcţie de cuvintele citite într-o optică 
generală (e o calitate sau un defect?) sau într-o optică 
personală (am eu însumi calitatea sau defectul acesta?). 


Psihismul persoanelor nedeprimate face astfel clar 


psychotherapy: basic science and clinical applications", Journal 
of Neuropsychiatry ană Clinical Neurosciences, 2005,17:145- 
158. 

116 Fossati P. şi colab., „In search of emoţional seif: an fMRI 
study using positive and negative emoţional words", American 
Journal of Psychiatry, 2003,160:1938-1945. 


diferenţa între a reflecta la o trăsătură de caracter şi a ţi-o 
atribui. Există, într-adevăr, o zonă specifică a creierului 
cunoscută de puţin timp ca fiind sediul tendinței de-a 
„personaliza” informaţiile tratate: cortexul prefrontal 
dorso-median. Dacă nu sunteţi deprimat(a), această zonă 
nu se va activa decât dacă vă puneţi întrebări despre 
dumneavoastră înşivă. La cei deprimaţi, această zonă tinde 
să se activeze în orice moment, îndeosebi la menţionarea 
cuvintelor negative, chiar şi într-o optică generală. Altfel 
spus, când simt întrebaţi: „Ce părere aveţi despre acest 
defect?”, cei deprimaţi reacţionează ca şi cum ar fi auzit: 
„Acest defect vă priveşte personal?” şi tind de altfel să 
creadă că aşa este. 

Se ştie că această tendinţă de personalizare a 
informaţiilor mai ales negative („E vina mea”, „întotdeauna 
mi se sparg toate mie în cap”) caracterizează boala 
depresivă. Ea este la originea sentimentelor de nefericire, 
de culpabilitate şi de autodevalorizare care parazitează 
constant viaţa interioară a depresivilor şi care le 
deteriorează stima de sine. Ea este de altfel una dintre 
ţintele privilegiate ale psihoterapiei cognitive, care constă 
în a face persoana deprimată să devină conştientă de 
existenţa acestor distorsiuni automate de gândire. 

E pentru prima oară (nu este, fără îndoială, decât un 


început) că bazele cerebrale ale unui mecanism 


psihopatologic sunt astfel dezvăluite de cercetarea în 
domeniul neuro-imagisticii. Când deprimaţii ne explică că 
fenomenul „ii depăşeşte” şi că nu se pot împiedica să 
reacționeze aşa, putem să îi credem: aceste mecanisme nu 
depind în niciun caz de voinţa lor. Ei nu pot decât să 
încerce să le corecteze, dar nu să le interzică apariţia. 

Din fericire, faptul că un fenomen are o bază 
biologică nu înseamnă că el nu poate fi modificat prin forţa 
psihismului. Aceasta este a doua lecţie importantă a 
acestui tip de cercetări. O altă echipă, canadiană de 
această dată, a demonstrat la rândul ei că disfuncţiile 
cerebrale ale deprimaţilor se ameliorau sub un tratament 
psihoterapeutic!!”: perturbațiile observate simt numite 
„funcţionale”, adică nu sunt provocate de leziuni ale 
creierului. Tendinţa de a-ţi atribui informaţii negative este 
deci „reparabilă” în cazul depresiei. Nu există niciun motiv 
de-a crede că nu la fel ar sta lucrurile şi în cazul 


suferințelor stimei de sine. 


Să te serveşti de emoţiile proprii pentru a lucra 


asupra stimei de sine 


Interesul şi posibilitatea de-a lucra asupra stărilor 


117 Goldapple M. şi colab., „Modulation of cortical-limbic 
pathways in major depression: treatment-specific effects of 
cognitive-behavior therapy", Archives of General Psychiatry, 
2004,61: 34-41. 


noastre de spirit, acest amestec de dispoziţii şi de gânduri, 
sunt larg atestate astăzi!18. Se ştie că nu e ceva anodin 
pentru confortul nostru sufletesc să lăsăm să persiste în 
noi, cel puţin prea mult şi prea des, emoţii negative 
(tristeţe, furie, nelinişte...)Nu e anodin nici pentru stima de 
sine. De altfel, o la fel de mare, dacă nu şi mai mare, 
atenţie trebuie acordată îndeosebi dispoziţiei proprii 
(denumire care acoperă în engleză termenul mai curent de 
mood): deşi mai discrete decât emoţiile, ele sunt deseori 
mai dăunătoare, deoarece sunt mai insidioase, mai greu de 
reperat şi deci de antagonizat şi pot avea un impact adesea 
mai mare asupra tuturor aspectelor comportamentului 
nostru şi a viziunii noastre despre lume. 

Mai puţin excepţionale, mai frecvente şi mai cronice, 
de asemenea, aceste stări sufleteşti care sunt dispoziţiile 


noastre acţionează întrucâtva prin „infuzie!1%”: 


nu prea 
puternice, dar active dacă sunt lăsate să ne impregneze 
multă vreme psihismul. O pacientă cu simţul umorului 
căreia îi explicasem acest mecanism îmi povestea într-o zi: 
„Am înţeles teoria dumneavoastră, doctore. La mine 


funcţionează aşa: aceste stări sufleteşti sunt ca o tizană 


118 Thayer R.E., „The origin of everyday moods", Oxford, 
Oxford University Press, 1996, op. cit. 

119 Forgas J.P., „The affect Infusion Model (AIM): an 
integrative theory of mood effects on cognition and 
judgements", în L.L. Martin şi G.L. Clore (editori), Theories on 
mood and cognition, Mahwah, NJ, Erlbaum, 2001, p. 99-134. 


sau o infuzie. Nu e mare lucru, dar dacă le laşi să infuzeze 
mult timp, se agravează. Eu una am deseori mintea într-o 
infuzie de spleen; nu-i dau atenţie, îl las să macereze şi la 
sfârşit mă simt rău. La fel, sunt zile în care sunt într-o 
infuzie de agasare... Uneori, e ca adevăratele tizane, de 
genul tei-mentă, mixte: simt furie-nelinişte sau spleen- 
remuşcări. Acum însă am înţeles: nu-mi mai las mintea să 
se bălăcească în ele...” 

Terapia acestor dispoziţii începe deci să reprezinte o 
miză importantă în psihoterapiile stimei de sine şi ale 
preîntâmpinării recăderilor depresive, deoarece aceste 
capacităţi se pot întări şi dezvolta încetul cu încetul printr- 
un antrenament regulat’. Bună veste, nu? Printre 
eforturile ce trebuie făcute pentru a dobândi încetul cu 
încetul aceste capacităţi: 

— Observarea regulată a oscilaţiilor emoţionale 
proprii (mari şi mici): e ceea ce se numeşte „cronometria 
afectivă”. Aceasta constă în a-ţi evalua regulat dispoziţia 
pe un carneţel şi a stabili legătura cu gândurile şi 


evenimentele de viaţă asociate!?!. Când sunt într-o stare de 


120 Muraven M., Baumeister R.F. (editori), „Self-regulation and 
depletion of limited resources: does self-control resemble a 
muscle?'", Psychological Bulletin, 2000,126: 247-259. 

121 A se vedea îndeosebi în: Baumeister R.F. şi Vohs K.D. 
(editori), Handbook of self-regulation. Research, theory and 
applications, New York, Guilford, 2004, capitolele lui Carver 
C.S., „Self-regulation of action and emotion", p. 13-39, şi ale lui 
Larsen R.J. şi Prizmic Z., „Affect regulation", p. 40-61. 


spleen, ce gen de gânduri îmi induce el, ce fel de 
comportamente? Cum reuşesc - sau nu - să le combat? Ce 
evenimente au declanşat aceste dispoziţii? Reacţia mea 
este proporţională cu ceea ce s-a întâmplat sau vădit 
excesivă? Dacă aşa e cazul, sunt, fără îndoială, victima 
unei forme de dereglare a termostatului meu emoţional: 
am interesul să practic exerciţii regulate pentru a-l regla 
într-un mod mai adecvat!72. 

— Terapia conţinuturilor de gândire, care se 
numeşte „muncă cognitivă123”: aceasta constă în mare în a 
nu-ţi mai confunda gândurile cu realitatea. Am mai vorbit 
despre acest lucru mai sus. 

— Practicarea regulată a exerciţiilor de meditaţie, 
oricare le-ar fi forma: deplină conştiinţă, za zen etc., care 
ajută considerabil la depistarea precoce a microoscilaţiilor 
dispoziţiei şi la distanţarea de ele. 

— Efortul deliberat pentru a provoca sau a primi în 
sine toate ocaziile de emoţii pozitive, legitime şi sincere!?4, 
efort care facilitează echilibrul emoţional global, dacă e 


practicat în mod adecvat, şi nu rigid sau stereotip. 


122 A se vedea ca sinteză: Andr£ C., Vivre heureux. Psychologie 
du bonheur, Paris, Odile Jacob, 2003. 

123 Bums D.D., „Ten days for self-esteem", New York, Harper 
Collins, 1999. 

124 Tugade M.M., Frederickson B.L., „Resilient individuals use 
positive emotions to bounce back from negative emoţional 
experiences", Journal of Personality and Social Psychology, 
2004,86:320-333. 


Ajutorul terapeuţilor este uneori necesar pentru a 
duce la bun sfârşit această terapie asupra sinelui, mai ales 
dacă prezentaţi tendinţe depresive deja recunoscute. 
Terapiile adaptate sunt cele care vă vor face să lucraţi 
asupra acestui punct precis de joncțiune între emoţii, 
gânduri şi situaţii declanşatoare. Va trebui însă ca apoi să 
nu uitaţi să daţi atenţie reglajelor „timostatului” nostru, 
termostatul stărilor noastre emoţionale discrete (thymie 
înseamnă în greacă „dispoziţie”). Dragul nostru Jules 
Renard observa: „Desigur, există momente bune şi rele, 


dar dispoziţia noastră se schimbă mai des decât norocul”. 


Baruch Spinoza 


Colegii mei mă iau deseori peste picior când vorbesc 
la reuniunile noastre ştiinţifice despre fericire sau emoţii 
pozitive. Meseria noastră de psihiatri, medici ai psihicului, 
ne determină să considerăm ca mai nobilă, mai legitimă şi 
îndeosebi mai urgentă sarcina de-a uşura suferinţele, şi ca 
secundară, anecdotică sau chiar neadecvată („nu e 
menirea noastră”) cea de a-i ajuta pe pacienţi să-şi 
construiască, încetul cu încetul, fericirea. Mărturisesc că 
aceste mici ironii ale colegilor şi prietenilor mei mă 
agasează uneori (nu vorbesc aici de măgăriile colegilor şi 


duşmanilor mei, pe care nu trebuie să-i aud sau să-i înfrunt 


niciodată, fiindcă nu sunt spuse de faţă cu mine). Le accept 
zâmbind, dar totuşi... 

Atunci, caut aliaţi. Unul dintre aliaţii mei cei mai 
prestigioşi este Baruch Spinoza (1632 - 1677), filosof 
minunat, cântăreţ al bucuriei. Ascultaţi ce spune despre el 
Gilles Deleuze, într-o carte pe care i-a consacrat-o: 
„Spinoza nu e dintre cei care cred că o pasiune tristă are 
ceva bun [...]. Numai bucuria are valoare, numai bucuria 
rămâne, ne face apropiaţi de acţiune şi de beatitudinea 
acţiunii. Pasiunea tristă este întotdeauna neputinţă. [...] 
Cum să ajungi la un maximum de pasiuni fericite şi, de 
aici, să treci la sentimente libere şi active125?” 

Spinoza nu era deloc naiv, nici visător. Şi tocmai din 
această cauză a elogiat astfel bucuria, opunând-o tristeţii. 
Hazard sau semn al destinului, prenumele lui era Baruch. 


Ceea ce înseamnă preaferici.t... 


125 Deleuze G., Spinoza, Paris, Editions de Minuit, 1981, p. 40- 
41. 

Să-ţi fii cel mai bun prieten 


„Prietenia pe care şi-o datorează fiecare”. 


Michel de Montaigne 


În celebra sa nuvelă, La Soirée avec M. Edmund 
Teste, Paul Valery descrie una dintre cele mai celebre 
sentinţe din literatura franceză despre raportul cu sine: 
„M-am pierdut rareori din vedere: m-am detestat, m-am 
adorat - apoi am îmbătrânit împreună”. După inevitabilele 
oscilaţii de neiubire şi de iubire de sine, cum să ajungi la o 


coabitare liniştită cu tine însuţi? 


Trebuie să încerci să te admiri? Riscurile 


autofiliei... 


Greşeala frecvent comisă de subiecţii suferind de 
probleme de stimă de sine este să creadă că nu eşti demn 
de stimă decât dacă eşti admirabil. Strategiile pot varia 
atunci în funcţie de nivelul stimei de sine. Cei care au o 
înaltă stimă de sine fragilă caută să obţină această 
admiraţie din partea celorlalţi, de unde şi eforturile lor de 
autopromovare şi de evidenţiere şi de-a se convinge ei 


înşişi că sunt admirabili. Cei a căror stimă de sine este 


joasă se mulţumesc să viseze la ea: fantasme de succes şi 
de glorie, dar absenţa lor de eforturi şi de asumare a 
riscurilor îi ţine, din păcate pentru ei, foarte departe de ea. 
Această căutare, activă sau visată, a admiraţiei este în 
realitate vin impas pentru stima de sine: am văzut că ea o 
fragiliza, făcând-o să fie „condiţională” şi dependentă la 
extrem de situaţii exterioare şi puţin controlabile. 

Să căutăm aşadar să ne stimăm, nu să ne admirăm. 

Diferenţa dintre stimă şi admiraţie a fost perfect 
rezumată de Andre Comte-Sponville!?65: admiraţie pentru 
ceea ce ne depăşeşte cu mult, stimă pentru ceea ce ne este 
uşor superior, „un fel de egalitate pozitivă”. Este o bază 
perfectă pentru definirea obiectivelor cotidiene pe care 
fiecare poate pretinde că le urmăreşte: pentru a ne stima, 
a face ceva mai bine decât am fi făcut-o spontan. Nu are 
rost să căutăm acţiunea glorioasă sau succesul răsunător. 
Ar fi prea dificil şi totodată un prea bun pretext pentru a 
renunţa dinainte să acţionăm. 

Această prudenţă în dorinţa de-a fi admirabil a fost 
întotdeauna descrisă, de exemplu de Jean-Jacques 
Rousseau, în Confesiunile sale: „M-a făcut să simt că 
trebuia infinit mai mult să ai întotdeauna stima oamenilor 
decât uneori admiraţia lor”. Sau La Rochefoucauld: 
„Meritul nostru atrage stima oamenilor cinstiţi, şi steaua 


126 Comte-Sponville A., Dictionnaire philosophique, Paris, 
Presses Universitaires de France, 2001. 


noastră pe cea a publicului”. 


Trebuie să ne iubim pe noi înşine? 


În materie de stimă de sine, majoritatea autorilor 
(printre care mă număr şi eu) au insistat îndelung asupra 
dragostei necesare pe care trebuie să ne-o purtăm ca să ne 
stimăm. Poate că este o idee proastă pe plan pedagogic. Pe 
lângă faptul că sentimentul de dragoste este dificil de 
comandat, se poate observa că dragostea se bazează pe un 
amestec inextricabil de atracţie fizică, o nevoie de fuziune 
şi de apropiere, o aşteptare de exclusivitate, care par 
incompatibile cu acest raport liniştit cu egoul tău pe care îl 
aşteptăm de la o bună stimă de sine. Am fi atunci mai 
aproape de narcisism, această dragoste excesivă de sine 
sau, mai curând, această dragoste pur şi simplu. De ce să 
vrem să ne iubim pe noi înşine? Nu există şi alte raporturi 
afectuoase cu sine posibile? 

În realitate, când observăm funcţionarea persoanelor 
cu bună stimă de sine, se pare că natura legăturii pe care 
o întreţin cu eul lor intim este mai curând de natură 
amicală. Buna stimă de sine este finalmente mai aproape 
de prietenie decât de dragoste: numai prietenia reuşeşte 
să asocieze exigenţa (să nu îţi laşi prietenii să facă orice) şi 


bunăvoința (să nu îi judeci, ci să vrei să îi ajuţi), prezenţa 


(eşti atent şi disponibil cu ei) şi toleranța (le accepţi 
greşelile şi defectele). Sau ar trebui ca această dragoste de 
noi înşine să fie de aceeaşi natură cu cea a părinţilor faţă 
de copiii lor: fără condiţii şi nemărginit de binevoitoare. 
Anumite terapii explorează astăzi această pistă a 


autoreparentajului, cu rezultate iniţiale promițătoare”. 
Doar să-ţi fii prieten 


Stima şi afecțiunea nu sunt caracteristicile 
prieteniei? Un prieten sau o prietenă înseamnă tocmai o 
persoană pentru care resimţim aceste două sentimente. Şi 
probabil că relaţia amicală reprezintă un foarte bun model 
posibil de raport cu sine. 

E ceea ce propune exerciţiul numit al „celui mai bun 
prieten”, un clasic al terapiei cognitive: terapeutul îi cere 
pacientului să-şi noteze gândurile negative, atunci când e 
într-o situaţie dificilă. De exemplu: „Când am eşuat în 
această privinţă, mi-am spus: chiar că nu eşti bun de 
nimic, las-o baltă, n-o să reuşeşti niciodată”. El îl întreabă 
atunci dacă i-ar fi spus asta celui mai bun prieten, 
confruntat cu aceeaşi situaţie. Nu, bineînţeles, răspunde 
pacientul, fiindcă îşi dă clar seama că acest discurs ar fi 
eronat, nedrept, ineficient... I se cere atunci pacientului 


127 Hahusseau S., Comment ne pas se gâcher la vie, Paris, 
Odile Jacob, 2003. 


să-şi modifice discursul ca şi cum ar trebui să îl ţină în faţa 
prietenului său: ce aţi zice dacă unul dintre prietenii 
dumneavoastră ar fi fost confruntat cu aceeaşi problemă? 
Atunci discursul se modifică: pornind de la aceleaşi fapte, 
tonalitatea lui este mai blândă şi mai ajutătoare. Şi 
deopotrivă mai dreaptă: „Bun, e greu, nu ai reuşit. Se 
întâmplă. Dacă te pui pe treabă, încetul cu încetul, o să 
reuşeşti. Iar dacă nu, las-o baltă dacă e prea greu”. 
Pacientul este incitat încetul cu încetul să recurgă la 
acest tip de discursuri interioare faţă de el însuşi. Pentru a 
înrădăcina reflexul, se fac regulat jocuri de rol în care 
terapeutul (pe baza însemnărilor sale) joacă rolul 
pacientului care se autocritică într-un mod prea sever, şi în 
care adevăratul pacient trebuie să joace rolul unui prieten 
cu discurs reparator: el trebuie astfel să îl reconforteze, 
fără a-l minţi, pe acest interlocutor care nu este altul decât 
el însuşi... Pacientul este încurajat să recurgă treptat la 
verbalizări de dorit: să nu se elogieze (ba nu, eşti genial, 
ceilalţi sunt idioţi, sau problema asta nu are niciun 
înţeles”), nici să nege problema („totul e în regulă, puţin 
ne pasă”), ci să o abordeze calm („de acord, există o 
problemă”), să nu generalizeze („e chiar atât de grav şi 
definitiv pe cât te împinge decepţia să crezi?”), să 
sublinieze soluţiile („nu eşti primul care are griji, trebuie 


să existe mijloace de-a face faţă”). 


Învăţarea relaţiilor autoamicale 


Anumite persoane reuşesc destul de uşor să 
stabilească această relaţie amicală cu ele însele. Ele au 
grijă de sine, nu se critică atunci când se decepţionează. 
De altfel, ele nu se „decepţionează”, ci îşi constată calm 
eşecurile şi trag învăţămintele de rigoare. Ele simt faţă de 
sine afecţiune fără pasiune. Dar acest tip de raporturi, 
când nu ne-a fost dat de trecutul şi de educaţia noastră, 
trebuie învăţat. Putem învăţa să trecem de la relaţii 
exigente, susceptibile şi condiţionale („te iubesc dacă...”) 
cu sine la relaţii mai senine. Acest lucru ia timp, ca toate 
învăţările stimei de sine. Dar, dacă eşti pe calea cea 


bună... 

„Aşezată între două vedete” 


E o pacientă care îmi place mult. 

A venit la mine din cauza unor atacuri de panică 
violente care o făcuseră claustrofobă şi agorafobă în 
ultimul grad. Am lucrat bine, timp de un an, şi acum a 
scăpat de ele. Din când în când, teama revine, dar ştie să o 
ţină la distanţă, fără greutate. Cum ne-am simpatizat, mi-a 
vorbit şi de alte probleme, mai puţin violente, dar care îi 
amărau şi ele viaţa, şi anume probleme de stimă de sine. 
De când era copil, ea a avut impresia că nu e destul de 
bună ca să merite dragostea celorlalţi. I se părea că 
părinţii ei îi preferă pe fraţii săi sau, în orice caz că, îi 
admiră; ea, una, era iubită, dar nu era deloc admirată. De- 
a lungul întregii sale vieţi, avusese nişte frici sociale 
ciudate; de exemplu, în adolescenţă, o teamă de a-i deranja 
pe ceilalţi cu mirosul sau urâţenia ei. Evident, nu existau 
niciun miros şi nicio urâţenie. Ea o ştie bine astăzi şi o ştia 
probabil şi pe atunci, dar asta era situaţia, temerile ei se 
fixaseră pe acest lucru, pe „teama ca nu cumva să miros 
sau să nu mă suporte nimeni”, îmi spune ea, zâmbind. Am 
lucrat şi am discutat o vreme despre problemele ei de 
stimă de sine. Ele nu sunt dramatice, cum e uneori cazul, 


dar totuşi o deranjează. Aş vrea ca ea să le atenueze, 


deoarece ar putea fi un factor de reagravare a fobiilor sale. 
Cu ea, munca mea e uşoară, deoarece progresează 
aproape singură, bazându-se pe sfaturile pe care i le 
sugerez. 

Astăzi, ea se prezintă cu o groază de lucruri de 
povestit: „M-am gândit la dumneavoastră ieri-seară, ghiciţi 
ce mi s-a întâmplat! Am înfruntat o situaţie care m-a făcut 
să folosesc toate lucrurile despre care a vorbit în ultima 
vreme. Am fost la cină şi am stat între X (scriitor celebru) 
şi Y (animator de televiziune). Vă puteţi închipui?” 

Îmi pot închipui destul de bine. Pacienta mea este 
atât de complexată, atât de inhibată de îndată ce are 
impresia că interlocutorii ei sunt mai inteligenţi decât ea, 
încât ceea ce ar fi putut să fie o serată pitorească şi 
interesantă a fost probabil un chin. Ea lucrează în 
administraţie şi soţul ei, şef de întreprindere în estul 
Franţei, este un om extravertit, foarte implicat în viaţa 
culturală şi asociativă locală, ceea ce o constrânge să 
participe frecvent la cocteiluri, ceremonii, vernisaje şi tot 
felul de dineuri mondene, de care s-ar lipsi bucuroasă. Mai 
ales de cel din seara trecută, organizat cu ocazia unui 
festival cultural. 

„Când ne-am apropiat de mese, am văzut că locurile 
erau stabilite dinainte şi în primul rând că eram pusă între 


cei doi invitaţi de marcă. Imediat, m-am simţit rău: ce o să 


le pot spune în tot răstimpul unei mese? Eram cu adevărat 
îngrijorată şi mă învinuiam că acceptasem invitaţia asta. 
Ştiu eu cum sunt mesele astea, la care număr felurile de 
mâncare spunându-mi: nu mai e decât desertul, decât 
cafeaua... Dar m-am gândit la exerciţiile noastre şi am 
făcut eforturi. M-am concentrat asupra a ceea ce văzusem 
împreună: să nu mă focalizez pe indispoziţia mea; să pun 
întrebări, fără să mă cenzurez întrebându-mă dacă sunt 
îndeajuns de inteligente sau de originale; să ascult 
răspunsurile, cu adevărat, în loc să mă torturez ca să-mi 
dau seama dacă răspunsul arată că întrebarea mea era 
bună... Ce greu e pentru mine să mă comport simplu! 

Ieri, surpriza plăcută a fost că X (scriitorul) s-a 
dovedit un om fermecător, uman, care a răspuns cu 
plăcere la întrebările mele şi care mi-a pus multe despre 
meseria mea, despre regiune etc. După o bucată de vreme, 
mă simţeam uşurată, în siguranţă, nu mai vedeam în el un 
cenzor şi niciun judecător, ci o persoană simpatică. Eram 
mulţumită că sunt acolo. Y (animatorul de televiziune) era, 
în ce îl priveşte, ceea ce eu numesc «dezagreabil la modul 
politicos», înţepat, arogant, distant, făcându-mă să simt 
clar distanţa dintre el, vedetă la Paris, şi mine, funcţionara 
de provincie: oftaturi, o sprânceană ridicată, priviri 
circulare ca să se asigure că era privit şi ca să arate că se 


plictisea... Atunci am simţit undele de nefericire urcând la 


asaltul micului meu ego fragil! Toate vechile mele gânduri 
automate se  deşteptau: «ldioată,  neinteresantă, 
insuficientă în toate privinţele...» Cu atât mai mult cu cât, 
treptat, Y s-a apucat să-mi întoarcă, făţiş din câte mi se 
părea, spatele şi să vorbească cu vecina lui, care avea cel 
puţin avantajul de-a fi mai tânără decât mine, dacă nu şi 
mai interesantă. Şi atunci s-a petrecut ce putea fi mai rău: 
nimeni nu îmi mai vorbea. Scriitorul meu era angajat într-o 
conversaţie susţinută în stânga mea; animatorul meu se 
uita la mine de sus. Eram singură între cele două vedete 
ale seratei, în faţa farfuriei şi a indispoziţiei mele, cu 
impresia, evident, că toată sala se uita la mine sau, mai 
curând, că se uita la ceea ce se întâmpla spunându-i: e 
atât de năroadă şi găunoasă, că i-a scârbit. Aveam 
impresia că toţi ceilalţi de la mesele din acea sală imensă 
nu mai vedeau nimic altceva... Şi atunci a fost momentul 
când am reacţionat altfel ca de obicei. Am tras aer în piept, 
şi mi-am spus: «Nu te retrage în tine, aşa cum faci mereu. 
Nu-ţi agrava situaţia. Rezistă, rămâi la suprafaţă, nu te 
îneca, nu te cufunda înapoi în nevroza ta.» 

Atunci, m-am îndreptat şi m-am uitat în jurul meu, 
luptând cu spaima de-a întâlni privirile celorlalţi. Câţiva 
prieteni m-au salutat discret de la celelalte mese şi le-am 
zâmbit. Şi mi-am spus că era totuşi normal ca aceste două 


vedete între care mă aflam să vorbească cu vecinii lor. Şi 


cum mesele erau aiurea, prea late ca să îi auzi pe cei din 
faţa ta în vacarmul din jur, era normal să mă pomenesc 
singură ca o nătângă. Şi, pe deasupra, aveam dreptul să nu 
fiu interesantă. Dreptul de-a fi imperfectă. Şi aceşti doi 
domni n-aveau decât să creadă ce vor, ca şi tot restul sălii, 
puţin îmi păsa... în realitate, nu, nu pot spune că puţin îmi 
păsa. Nu întru totul. Dar se întâmpla ceva nou: era prima 
oară când această frază «puţin îmi pasă» mi se părea 
aproape adevărată, când o simţeam aproape posibilă, când 
nu mai eram chiar aşa departe de-a o resimţi în propriile 
mele emoţii, în loc să mi-o repet doar în gând. Mă 
concentram atunci asupra unui ţel simplu: să mă simt bine 
pe moment, minut după minut, să stau bine, să respir uşor, 
să savurez fiecare înghiţitură de vin pe care o luam, fiecare 
dumicat pe care îl înghiţeam... 

Apoi, scriitorul s-a întors spre mine, foarte amabil, 
spunând: «lertaţi-mă, sunt un bădăran, cine ar putea 
părăsi o femeie atât de fermecătoare ca dumneavoastră?” 
Şi a reînceput să vorbească cu mine. lar eu am reînceput 
să-i răspund, total relaxată. Aceste cinci minute mă 
odihniseră. În loc să mă distrug şi să mă scufund, din 
cauza acestui abandon, a acestei dezaprobări văzute de 
toţi, apoi să fiu incapabilă să reiau cursul conversaţiei, aşa 
cum s-ar fi întâmplat înainte, eram pur şi simplu mulţumită 


să pălăvrăgesc din nou, aşa cum aş fi făcut cu un vechi 


amic foarte inteligent şi cultivat, dar a cărui cultură şi 
inteligenţă mă bucurau în loc să mă facă să mă înec în 
indispoziţia mea. N-aveţi idee ce plăcere mi-a făcut să mă 
văd comportându-mă aşa, normal. 

La urma urmei, cei doi convivi erau cele două feţe 
ale problemei mele, întruchiparea celor două fațete ale 
personalităţii mele. De o parte, plăcerea - şi capacitatea - 
de-a fi eu însămi, spontană, mulţumită, inteligentă şi 
interesantă fiindcă mă simt acceptată, şi deci în siguranţă. 
Iar de cealaltă, angoasa de-a mă simţi judecată şi de-a mă 
cufunda în această parte a eului meu crispată, îngrijorată, 
paralizată, înnămolită şi în cele din urmă realmente 
neinteresantă. Nu fiindcă sunt neinteresantă, ci fiindcă 
teama de-a fi mă face să devin astfel”. 

— E grozav, felicitări! Şi cum s-a terminat serata? 

— Foarte simplu. Sfârşitul mesei a fost plăcut, 
scriitorul meu şi cu mine ne-am luat rămas-bun în termeni 
foarte afectuoşi. Mi-a repetat că a petrecut o seară 
minunată datorită mie, că eram încântătoare şi aşa mai 
departe. 

— Şi ce impresie v-a făcut asta? 

— Ei bine, înainte, nu aş fi crezut o vorbă. Mi-aş fi 
zis: nu e decât o simplă politeţe, probabil că spune asta de 
fiecare dată, chiar dacă s-a plictisit cumplit. 


— Şi ieri? 


— Ieri, am procedat simplu. În loc să-mi împui capul 
cu o groază de întrebări complicate, de genul: ce gândeşte 
oare cu adevărat când îmi spune lucruri atât de drăguţe 
etc., mi-am pus două întrebări: 

1) Tu, una, ai petrecut o seară plăcută? - Da! 

2) El, unul, a petrecut o seară plăcută? - Probabil că 
da, din moment ce ţi-o spune şi ţi-o arată! Iar dacă o spune 
fără să o creadă, atunci asta e problema lui, dar nu mai e 
realmente a mea, nu-i aşa? 

— Într-adevăr! Exact aşa e. 

Scot un suspin de satisfacţie. Îmi plac la nebunie 
momentele astea când simţi că pacienţii sunt pe cale de-a 


se vindeca... 


Partea a treia 


A trăi cu ceilalţi 


Animal social. 

Și frici sociale. 

O mie şi una de frici: să fie uitaţi, respinşi, 
ridiculizaţi,  neiubiţi... Aceste frici ne fac uneori 
hipersensibili la lucrurile de care ne temem, într-atât de 
mult, încât ne fac să vedem pretutindeni riscuri de 
respingere şi de neiubire. Aşteptarea recunoaşterii se 
transformă atunci în fragilitate, apoi în suferinţă, 
provocată de o nimica toată. 

Marea îngrijorare, marea obsesie a stimei de sine 
este respingerea, sub toate formele ei: indiferenţă, 
răceală, răutate, agresiuni, dispreţ, neglijenţă... Pentru a 
evita toate acestea, suntem gata de orice: să luptăm, să ne 
supunem, să facem eforturi uriaşe. Orice, doar ca nu 
cumva să nu existăm în inima celorlalți. 

Pentru a ne elibera de excesul acestei enorme frici, 
trebuie să învăţăm alte moduri de-a trăi legătura: să 
cultivăm, în deplină libertate şi în deplină luciditate, 
încrederea, admiraţia, gratitudinea, gentileţea, 
împărtăşirea... Pe scurt, cele o mie şi una de forme ale 
dragostei. Nu e nimic surprinzător în asta: stima de sine 


preferă întotdeauna dragostea. 

Durerea insuportabilă a respingerii sociale 


„Vai de cel ce e singur!” 
Ecleziastul, 4,10 


Aţi acceptat să participaţi la o experienţă de 
psihologie la laboratorul universităţii dumneavoastră. 
După ce aţi făcut un test de personalitate, cercetătorul 
care v-a primit vă dă rezultatele: „Îmi pare rău, dar aveţi 
întru totul profilul psihologic al persoanelor care îşi 
încheie viaţa în singurătate, incapabile să menţină durabil 
relaţii benefice”. Şi zbang! Apoi, sunteţi invitat în altă 
cameră, sub pretextul de-a vi se propune un al doilea test. 
În camera aceasta sunt două scaune. Unul este pus cu faţa 
la o oglindă, celălalt cu faţa la un perete gol. Pe care o să 
vă aşezaţi? Dacă tocmai aţi primit această prezicere 
sinistră, veţi alege de preferinţă scaunul care e cu spatele 
la oglindă (90% din subiecţi). Dacă, dimpotrivă, aţi avut 
norocul de-a face parte dintr-un alt grup tras la sorţi, 
căruia i se anunţa o viaţă relaţională fericită, plină de 
afecţiune şi de legături durabile, veţi alege, la întâmplare, 
oricare dintre cele două scaune!?5. Să îţi vezi viitorul în roz 


128 Twenge J.M. şi colab., „Social exclusion and the 
deconstructed state: time, perception, meaningless, lethargy, 
lack of emotion, and self-awareness", Journal of Personality and 
Social Psychology, 2003, 85:409-423. 


nu te împinge deci la adulaţia de sine; să îl presimţi 
mohorât şi solitar înclină, dimpotrivă, la a nu mai căuta şi 


nici suporta propria imagine. 


„Nu puteam să mă mai privesc în oglindă” 


Îi aud frecvent pe pacienţi povestindu-mi cum şi-au 
scos toate oglinzile din casă, cum nu îşi mai suportă 
propria imagine, cum se dau la o parte de îndată ce cineva 
scoate un aparat de fotografiat sau o cameră de luat 
vederi. Este vorba aproape întotdeauna de persoane 
suferind de tulburări ale stimei de sine, de sentimente 
permanente de neiubire şi care au, efectiv, o experienţă de 
respingere socială cronică. 

Să te simţi respins te împinge să fugi de imaginea ta, 
care te trimite atunci la ceva inconfortabil, dureros: acest 
ceva eşti tu însuţi... „Din moment ce ceilalţi nu mă 
acceptă, cum aş putea să mă accept eu însumi?” Ca şi cum 
am fi vinovaţi de această respingere, ca şi cum am simţi 
dezgust faţă de noi sau, cel puţin, aversiune, când, de fapt, 
suntem victimele acestei respingeri, când, de fapt, ar 
trebui să ne consolăm, noi ne îndepărtăm de noi înşine, ne 


abandonăm. 


Durerea respingerii 


Ştim cu toţii cât de dureroasă este experienţa 
respingerii sociale. Majoritatea noastră nu a simţit decât 
forme „minore”: ruptură amoroasă, excluderea dintr-un 
grup sau dintr-o gaşcă, uneori îndepărtarea în cadrul unei 
întreprinderi. Unii au trăit respingeri traumatizante, 
precum umilirile publice, alţii, respingeri discrete, dar 
repetate, precum toate manifestările de rasism. 

„Zilnic iau trenul din suburbia mea şic. Zilnic sunt în 
costum şi cravată şi citesc un ziar şic. Şi zilnic sunt ultima 
persoană lângă care se aşază cineva. Mai ales femeile. 
Numai când nu mai e niciun loc liber se aşază cineva lângă 
mine. Într-o zi, când coborâsem după o asemenea femeie, 
am văzut-o ţinându-şi strâns lângă ea poşeta când m-a 
zărit în spatele ei. Am ajuns atât de hipersensibil la toate 
chestiile astea, încât acum, de fiecare dată când o femeie 
albă aleargă în faţa mea, fără îndoială fiindcă a întârziat 
undeva, primul gând care îmi vine în minte e că se teme de 
mine. Totul se declanşează de la sinet...” Această 
mărturie a unui cetăţean american negru, datând din 


2002, aminteşte de uzura şi sensibilizarea reprezentate de 


129 Mendoza-Denton R. şi colab., „Sensitivity to status-based 

2002,83: 896-918. Mărturia, prezentată în acest articol, este o 
traducere liberă a autorului. 


microrespingerile sociale zilnice. Putem presupune, din 
păcate, că ele continuă să fie de actualitate şi că se aplică 
şi în Europa... Rasismul nu înseamnă doar să auzi 
spunându-ţi-se „negru scârbos” sau „arab scârbos”, sau 
„evreu scârbos”, sau „gălbejit scârbos”, sau „alb scârbos” 
etc., ci şi tot acest context de evenimente subtile, 
insignifiante sau neobservate pentru ochii altora, care 
sfârşeşte prin a provoca o hipersensibilitate a respingerii, 
ale cărei efecte sunt dăunătoare: de îndată ce intri într-un 
context în care asemenea microrespingeri ar putea să 
apară, devii „paranoic”, sau eşti vigilent, „la pândă”, 
supraveghezi, detectezi şi amplifici totul. Şi uneori pe bună 
dreptate: rasismul există fără nicio îndoială, sub forme 
multiple şi cu intensităţi şi niveluri de conştiinţă multiple. 
lar alteori nu: detectorul, prea solicitat, a devenit prea 
sensibil. 

Exemplul rasismului este deosebit de lămuritor, 
deoarece arată clar cum este infinit mai dureros - şi 
revoltător - să fii respins din cauza a ceea ce eşti decât din 
cauza a ceea ce ai făcut. Poţi accepta că nimeni nu mai 
vrea să vorbească cu tine fiindcă ai vorbit de rău pe cineva 
sau că nu ţi-ai plătit datoria etc. În schimb, să ai 
sentimentul că oamenii te evită fiindcă eşti de rasă, 
naţionalitate, religie, clasă socială diferite reprezintă o 


suferinţă mult mai distructivă. 


Să fii respins în viaţa de zi cu zi 


În cadrul experienţelor de respingere socială 
organizate în laborator, una dintre faptele cele mai 
frapante este deci claritatea cu care aceste respingeri 
provoacă rezultate dureroase, când, de fapt, participanţii 
ştiu că nu trăiesc decât nişte situaţii artificiale şi 
tranzitorii, cu nişte persoane pe care nu le vor mai vedea 
niciodată. Ca şi cum un instinct profund ne-ar semnala că 
nimic nu e mai primejdios pentru noi decât să fim respinşi 
de către semenii noştri. Chiar şi respingerea de către nişte 
persoane necunoscute şi nevăzute, sau în situaţii fără miză 
concretă, ca faptul de-a fi ignorat în discuţiile pe internet, 
va provoca perturbări clare ale stimei de sine!15%0. 

În viaţa de zi cu zi, situaţiile echivalente sunt, de 
exemplu, să nu primeşti răspuns la o scrisoare, la un e- 
mail sau la un telefon: de unde şi aversiunea faţă de 
robotul telefonic a persoanelor cu probleme de stimă de 
sine (mai bine să nu lase un mesaj decât să îşi asume riscul 
de-a nu primi niciun răspuns, deoarece acest lucru ar 


deschide larg calea fantasmelor de respingere). Mai simt şi 

cei şi cele care nu îndrăznesc pur şi simplu nici măcar să 
telefoneze de teamă să nu deranjeze sau să nu nimerească 
într-un moment nepotrivit, dar care sunt încântați să fie 
sunaţi (atunci, cel puţin, pot fi siguri că interlocutorul lor 
vrea cu adevărat să le vorbească). Alte exemple de situaţii 
cu risc pentru stima de sine şi pentru activarea 
fantasmelor de respingere: să fii refuzat şi să ai impresia 
că alţii au primit un răspuns pozitiv la aceeaşi cerere; să 
nu fii invitat la o serată la care te-ai fi putut aştepta să fii 
invitat; să nu fii menţionat printre alte persoane de pe o 
listă mai mult sau mai puţin valorizantă (contribuţii la un 
proiect etc.); să fii dezaprobat sau criticat... 

Toate acestea sunt evident agravate dacă există şi un 
public: te simţi atunci respins de toţi, ceea ce este fără 
îndoială culmea durerii sociale. Acesta este motivul pentru 
care batjocurile marcând respingerea de către un grup de 
indivizi izolat şi vulnerabil sunt atât de periculoase. Ele 
sunt frecvente în copilărie şi în adolescenţă, iar părinţii 
trebuie să fie atenţi în cazul în care copiii lor le cad 
victime. Atunci trebuie să intervină pentru a pune capăt 
exceselor acestei  respingeri (care se poate rapid 
transforma în persecuție) şi să îl ajute pe copil să se bizuie 
pe o altă reţea de prieteni. Respingerea de către un întreg 
grup dă întotdeauna un sentiment teribil de izolare, în 


momentul batjocurii, dar şi ulterior, când persoana 


respectivă rămâne singură: durerea şi umilirea, ruminaţiile 
despre eternitatea şi gravitatea subiectului provoacă, după 
experienţa mea de psihiatru, o creştere a riscului suicidar. 
Alt factor foarte agravant şi el: dacă persoanele care ne 
resping sunt oameni apropiaţi sau de încredere 
reprezentând un sprijin presupus până atunci solid. Acest 
lucru induce în asemenea condiţii un dublu sentiment de 
trădare şi de abandon, care bulversează persoana şi îi 
anihilează dorinţa de-a trăi. Mărturii despre asemenea 
suferinţe există de când oamenii îşi aştern necazurile pe 
hârtie... De exemplu, acest fragment dintr-un psalm din 
Biblie131: 

„11. Din pricina potrivnicilor mei, am ajuns de ocară, 
de mare ocară pentru vecinii mei şi de groază pentru 
prietenii mei; cei care mă văd pe uliţă fug de mine. 

12. Sunt uitat de inimi, ca un mort, am ajuns ca un 


vas sfărâmat”. 
Perturbaţiile legate de respingere 


Dacă totul ar fi bine în cea mai bună dintre lumi, ar 
trebui să avem tendinţa, când suntem obiectul unei 
respingeri, de-a încerca să înţelegem de ce şi de-a îndrepta 


131 Psalmul XXXI, 11 şi 12, Biblia sau Sfânta Scriptură a 
Vechiului şi Noului Testament, Bucureşti, Societatea biblică 
pentru răspândirea Bibliei în Anglia şi în străinătate, 1934, p. 
624. 


ce se poate. Din păcate, respingerea provoacă deseori 
comportamente potrivnice intereselor persoanei 


respective132 


, Şi aceste comportamente vor spori şi mai 
mult riscul de-a fi respinsă din nou. lată către ce anume 
riscăm să tindem când suntem respinşi şi de ce anume 
trebuie să ne ferim: 

— Să ne comportăm faţă de ceilalţi în mod agresiv!3%3. 
Multe dintre comportamentele şi atitudinile agresive sunt 
facilitate de respingere sau de sentimentul respingerii: „În 
momentele când mă simt în nesiguranţă, când mă tem ca 
nu cumva să nu fiu la înălţime, mă manifest deseori de la 
bun început dezagreabil, preferând să nu se apropie 
nimeni de mine decât să fiu respins”. 

— Să ne izolăm. Este tentaţia retragerii în sine, care 
agravează şi mai mult problema, deoarece lasă persoana 
singură faţă în faţă cu emoţiile şi gândurile ei. Să te 
îndrepţi spre ceilalţi în caz de respingere este strategia 
prioritară: chiar dacă nu ne înţeleg decât parţial, chiar 
dacă se dovedesc dezamăgitori în ce priveşte calitatea 
sprijinului lor, cel mai rău ar fi să stăm singuri... Uneori 


acest lucru este foarte greu de explicat pacienţilor noştri 


132 Twenge J.M. şi colab-, „Social exclusion causes self- 

hipersensibili la respingere: să te îndrepţi spre ceilalţi nu 
pentru a te simţi mai bine sau pentru a te simţi consolat, ci 
ca act de supravieţuire, care nu ne va da neapărat (chiar 
dacă uneori se întâmplă şi aşa) o stare mai bună imediat, 
dar care este indispensabil. E la fel cu a dezinfecta o rană: 
nu îţi ia durerea, dar scade riscul de suprainfecţie. 
Suprainfecţia experienţelor de respingere este paranoia, 
autopedepsirea, amărăciunea, mizantropia, toate reacţiile 
care ne vor spori suferinţa şi ne vor diminua capacitatea 
de-a reintra ulterior în relaţie cu ceilalţi. 

— Să distrugem relaţiile existente cu persoanele 
apropiate. În situaţia în care tocmai de la ele am putea 
primi încurajare şi sprijin, hipersensibilitatea la respingere 
se infiltrează deseori în relaţiile conjugale, de exemplu, şi 
creşte riscul de insatisfacţie faţă de partenerul nostrut*. 
Nemulțumirea şi resentimentul pot fi deplasate şi asupra 
familiei şi a prietenilor noştri. 

— La unele persoane, cele mai fragile sau cele mai 
uzate de respingere, se profilează întotdeauna, mai 
devreme sau mai târziu, tentaţia de a-şi face rău. Ele 
resimt nevoia obscură de-a se automutila sau de-a se 
autodistruge. Consumul brutal de substanţe toxice, 


precum alcoolul, ţine de această dinamică a 

autodistrugerii, mai ales la femei, la care se observă, în 
urma respingerilor, absorbţia masivă de alcool mergând 
până la beţie, apoi până la comă. Crizele de bulimie, şi ele, 
sunt deseori declanşate de experienţe de respingere 
socială, chiar minime (să nu găseşti nicio scrisoare în 
cutie, niciun mesaj pe robot, niciun e-mail pe computer: 
„toţi m-au uitat, sunt singură...”), chiar presupuse şi fără 
dovezi. Persoana respectivă este atunci copleşită de un val 
de nefericire viscerală care o împinge să îşi facă rău, prin 
intermediul hranei. 

— În mod surprinzător, faptul de-a face pe cineva să 
sufere, chiar şi în imaginaţie, o experienţă de respingere îi 
va afecta negativ inteligenţa. El se va descurca atunci mai 
prost dacă e pus în faţa problemelor de rezolvat şi a 
testelor de 1Q13%5. Acest efect dăunător nu pare datorat 
exclusiv impactului emoţional al respingerii: performanţele 
noastre nu scad numai fiindcă suntem trişti sau îngrijoraţi, 
nici fiindcă ne gândim necontenit la nenorocul nostru. Se 
pare că există o „undă de şoc” inconştientă provocată de 
situaţia de respingere, care ne imobilizează şi care ne 
blochează întrucâtva energia psihică. Respingerea ne 
diminuează, aşadar, nu numai emoţional, ci şi intelectual, 


cel puţin în perioada imediat următoare. Astfel încât 

trebuie să fim prudenţi în asemenea momente cu „marile 
decizii” sau cu „marile dosare” ale existenţei noastre. 
Atenţie, rănile emoţionale legate de respingerea socială nu 
sunt întotdeauna spectaculoase, ci pot fi discrete, torpide, 
cum se spune în medicină despre un abces care evoluează 
discret... Când studiem intensitatea nefericirii consecutive 
unei respingeri, aceasta din urmă nu este sistematic 
intensă, cel puţin conştient, ca şi cum am fi echipați cu un 
mecanism de amortizare a durerii. Acest lucru poate fi util 
pe termen scurt. Dar această anestezie poate avea efecte 
perverse în timp: destinată, fără îndoială, să ne scutească 
de disperare cu prilejul experienţelor de respingere din 
viaţa zilnică, fatalmente numeroase când trăieşti în 
societate, şi nu toate dramatice, ele pot, deopotrivă, să ne 
amorţească ori să dea o iluzie de indiferenţă celor 
apropiaţi sau celor din jur, mai ales în cazul respingerilor 
repetate, obişnuite. 

E, de exemplu, ceea ce se întâmplă cu excluşii 
sociali, cerşetorii şi marginalii, victime încă din copilărie 
ale respingerilor repetate, în general violente şi masive156: 
la ei există o frecvenţă mare a „zombificării” în cazul celor 


mai avansați în dezinserţie, martoră a morţii esenţialului 


136 A se vedea despre acest subiect: Farge A. şi colab., Sans 

eclerc 

fiinţei lor sociale sau, cel puţin, a prăbuşirii stimei lor de 
sine. 

Într-un alt registru de mare disperare, numeroase 
lucrări despre stările  presuicidare, studiind starea 
psihologică cu puţin înaintea trecerii la act (în general 
având ca bază scrisorile lăsate de persoana sinucigaşă), 
descriu acelaşi tip de dezangajare din real, această 
sideraţie şi atonie a gândurilor şi emoţiilor, care nu este 
nici calm, nici renunțare, ci mai degrabă o stare secundară 
legată de intensitatea disperării. Numeroase sinucideri 
sunt consecinţa rupturilor insuportabile ale legăturii 
sociale, sentimentale, familiale, profesionale!3%. Ele sunt 
foarte numeroase la subiecţii aşa-zişi borderline, deosebit 
de puţin apti să stabilească legături satisfăcătoare şi să 
trăiască fără aceste legături. 


„Dacă nu sunt iubit, la ce bun să fac eforturi?” 


O nouă experienţă de psihologie deloc nostimă, dar 
care ne ajută să demonstrăm şi să urmărim mecanismele 
suferinţei provocate de respingerea socială158. Sunteţi în 


grupuri mici de şase persoane de acelaşi sex. După ce aţi 

fost puşi să faceţi cunoştinţă unii cu ceilalţi, prin 
intermediul unor întrevederi de câte douăzeci de minute, 
sunteţi introdus într-o cameră mică, în care vi se cere să 
alegeţi două dintre persoanele pe care tocmai le-aţi întâlnit 
ca să lucraţi în grup cu ele. Apoi, la puţin timp după aceea, 
cercetătorul revine ca să vă spună că, din păcate, nu aţi 
fost ales de nimeni (în realitate, este vorba de o simplă 
tragere la sorţi, dar asta nu o veţi afla decât după aceea). 
O altă jumătate a participanţilor primeşte, în ce o priveşte, 
un mesaj mai puţin penibil: „Aţi fost aleşi de mai multe 
persoane din grup pentru alte experienţe, dar nu imediat”. 
După care, indiferent că sunteţi astfel respins sau 
acceptat, vi se propune să participaţi, însă singur(a), la 
alte experienţe. Experienţa următoare constă în evaluarea 
după un chestionar precis a gustului şi a texturii unor 
prăjiturele, toate aceleaşi, din care o mare cantitate (35) a 
fost pusă pe o tavă. Sunteţi lăsat cu prăjiturelele 
dumneavoastră, cu chestionarul şi cu experienţa de 
respingere socială încă proaspătă, timp de zece minute. 
Participanţii care au suferit respingerea vor înghiţi 
în medie nouă prăjiturele ca să răspundă la chestionarul 
de evaluare a acestora, în timp ce subiecţii care nu au fost 
respinşi nu vor înghiţi decât patru sau cinci, ca şi cum 
„respinşii” şi-ar H pierdut capacitatea de autocontrol, atât 


de prețioasă pentru a nu te prăbuşi în faţa fiecărei greutăţi 


de care te izbeşti în viaţă... Alte manipulări în timpul 
aceluiaşi studiu vor duce la acelaşi rezultat: dacă eşti 
respins(a), eşti mai puţin capabil să faci eforturi, să te 
controlezi, renunţi mai repede la sarcinile dificile, îţi asumi 
mai multe riscuri absurde. Analiza fină a acestor rezultate 
arată că, la persoanele care suferă o experienţă de 
respingere, dorinţa de-a face eforturi este anihilată la fel 
de mult ca pierderea capacităţilor de autocontrol. 

Aceste date sunt similare la subiecţii care şi-au 
pierdut soţul/soţia, studii surprinzătoare arătând că se 
întâlneşte un procent anormal de mare de criminali în 
cazul văduvilor, ca şi cum absenţa partenerului de viaţă, 
pierderea acestei legături atât de fundamentale stării 
noastre de bine sufletesc ar favoriza dereglarea controlului 


de sine!%. 
Să faci faţă respingerii 


Cum să îţi recapeţi dorinţa de-a face faţă? Studiile de 
laborator arată că micile detalii pot juca un rol facilitant: 
după respingere, trebuie să fii motivat de sarcini simple 


sau doar să fii pus în faţa imaginii tale într-o oglindă. 


Sue A. 

autocontrol refăcându-se, în comparaţie cu cei care sunt 
lăsaţi în voia lor după respingere. Or, după cum am văzut, 
acest lucru fiind arătat de alte studii, aceşti subiecţi vor 
avea în mod firesc tendinţa de a-şi evita imaginea... în 
realitate, ar trebui ca ei să îşi revină, recăpătându-şi 
conştiinţa de sine, a identităţii şi a valorii lor. Pe scurt, să 
îşi tragă puterile din resursele stimei de sine. 

Să cauţi din nou sistematic legătura socială după o 
respingere; să nu fugi de tine însuţi, refugiindu-te în 
alcool, în muncă, în somn; să accepţi să te consacri unor 
sarcini cotidiene, chiar dacă par derizorii faţă de tristeţea 
ta... Să lucrezi asupra acestor nimicuri, să faci toate 
eforturile acestea de autocontrol, va reprezenta un ajutor 
minim, dar vital. Un studiu sistematic, desfăşurat pe o 
durată de douăzeci de ani asupra unor şcolari ajunşi adulţi, 
arăta clar că puterea de autocontrol (de exemplu, la copii, 
să prefere să aştepte puţin ca să primească o recompensă 
mare decât să primească una mai mică imediat: „O 
bomboană acum sau trei peste cinci minute?”) prezice 
destul de exact capacitatea ulterioară de-a regla 
hipersensibilitatea la respingere, care este de altfel 
asociată cu numeroase probleme: stimă de sine scăzută, 


conflicte frecvente, recursul la substanţe toxice etc. 

Un alt mijloc de-a face faţă rezidă în afiliaţiile 
multiple: cultivarea unei reţele sociale pe cât de vastă şi de 
variată cu putinţă, oferind toate gradele de intimitate. În 
general, cu cât eşti mai sensibil la respingere, cu atât ai 
tendinţa de-a selecţiona persoane foarte fiabile şi foarte 
sigure, despre care speri că „nu te vor dezamăgi”. În acest 
fel îţi asumi considerabil riscul de-a suferi rău dacă ele te 
dezamăgesc, deoarece raritatea legăturilor face ca 
pierderea sau alterarea lor să fie mai dureroasă. „Prefer 
calitatea în locul cantităţii”, ne spun uneori pacienţii. Dar 
cine spune că această calitate nu poate coexista cu 
cantitatea? De ce faptul de-a avea câţiva foarte buni 
prieteni intimi nu ar fi compatibil cu cel de-a avea şi mulţi 
alţi amici şi multe cunoştinţe mai superficiale? Desigur, 
poate că ei nu vor fi întotdeauna fiabili în condiţii de 
adversitate, dar pot deopotrivă să aibă alte multe calităţi: 
nu numai fiabilitatea trebuie să fie un criteriu de selecţie al 
contactelor noastre sociale. Încă un excelent exerciţiu de 
acceptare a celorlalţi: chiar dacă cutare bărbat este 
superficial, el poate fi foarte nostim; chiar dacă cutare 
femeie este cam plictisitoare, ea ştie să dea întotdeauna 
sfaturi bune; chiar dacă persoana asta mi-a făcut odinioară 
nişte „figuri urâte” (după părerea mea), suntem foarte 
performanţi când lucrăm împreună... De ce să-i îndepărtez 


din viaţa mea sub pretextul că nu sunt exact aşa cum aş 


vrea eu să fie? Pot să îi apreciez şi pentru calităţile lor, 


fără să aştept altceva de la ei. 

Lupta cu teama de respingere (şi excesele ei) 


„Nevoia noastră de consolare este imposibil de 
satisfăcut pe deplin”. 


Stig Dagerman 


Citesc gândurile şi citesc în priviri. Am dezvoltat un 
fel de al şaselea simţ pentru a depista ironia, 
condescendenţa, disprețul, ostilitatea ascunsă şi tot soiul 
de lucruri neplăcute din mintea oamenilor pe care îi 
întâlnesc. Sufăr însă cumplit din cauza acestei 
hipersensibilităţi. Când, la cantina întreprinderii mele, 
nimeni nu se aşază lângă mine, lucrul ăsta mă răneşte. La 
reuniunile lunare ale unei asociaţii de voluntari în care 
activez şi în care suntem destul de mulţi ca să nu ne putem 
cunoaşte cu toţii, dacă se întâmplă ca vreo persoană să 
înceapă să-şi pună lucrurile lângă mine ca să se aşeze, 
apoi se ridică şi se mută în altă parte, asta mă 
îmbolnăveşte. Povestea e veche, am trăit asta toată 
copilăria: să fiu uitată de ceilalţi, în cel mai bun caz, sau să 
fiu respinsă, în cel mai rău. Nu respinsă pe faţă, ci ţinută la 
distanţă,  neinvitată, neapreciată, neadoptată... Acum 
câţiva ani, îmi amintesc, de exemplu, că cumnata mea mi-o 


lăsase în grijă pe fiica ei de 10 ani pentru o zi. Ne-am 


distrat bine, şi la sfârşit, nepoata mea mi-a mărturisit: «Nu 
înţeleg de ce mămica mi-a spus că puteam s-o sun ca să 
vină să mă ia dacă mă plictiseam cu tine. Ne distrăm 
grozav!» Am fost foarte necăjită de cuvintele astea, venind 
din partea cumnatei mele. Mă întreb mereu dacă nu îi 
plictisesc pe ceilalţi. Mi se pare că nu ştiu să mă fac iubită. 
Am nevoie realmente de foarte multe semne liniştitoare, în 
realitate de durate foarte lungi de legături amicale, fiindcă 
mă tem de oamenii prea drăguţi, ca să mă simt în 
siguranţă şi să încep să mă destind. Astăzi ştiu foarte bine 
că e ceva maladiv. La un moment dat, pe vremea când 
copiii mei creşteau şi începeau să se uite la mine ca să 
vadă ce fac, simţeam că mă observau şi mă judecau. Acest 
moment, când începeam să citesc în privirile lor întrebări 
(„de ce se enervează din cauza asta?”) şi judecăţi („e ceva 
în neregulă cu ea?”) a fost foarte penibil pentru mine. 
Aveam impresia că îl preferau pe soţul meu, mai solid 
psihologic decât mine. Mă simţeam abandonată de singura 
sursă de dragoste necondiționată de care dispuneam. 


Atunci am început terapia” (Angele, 38 de ani). 


Teama de respingere şi derapajele ei 


Nevoia de legături, de apartenenţă şi de acceptare 


este, fără îndoială, una dintre cele mai fundamentale ale 


141, Este fără îndoială o moştenire din 


fiinţei omeneşti 
trecutul nostru genetic de primate fără apărare, care nu 
puteau supravieţui decât împreună în faţa prădătorilor: să 
fii respins însemna pe atunci să fii condamnat, de unde şi 
importanţa legăturii pentru stima de sine şi necesitatea de- 
a şti să o provoci şi să o savurezi, şi totodată teama care 
apare atunci când nevoia aceasta de legătură şi detectorul 
ei de respingere s-au dereglat şi au făcut din noi nişte 
hipersensibili la orice formă de îndepărtare. 

Când ne ocupăm de stima de sine, e capital să 
reflectăm serios la această problemă a respingerii sociale, 
a consecinţelor ei asupra noastră şi a propriei participări 
la aceste consecinţe, prin intermediul excesului de 
sensibilitate pe care pe care ea le poate atrage după sine 
an de an. Am văzut că era important să fim atenţi să nu 
neglijăm niciodată consecințele respingerii: trebuie 
acţionat repede şi bine, chiar dacă durerea, paradoxal, 
poate fi discretă. În schimb, este capital să acordăm 
atenție nu numai respingerii, ci şi sistemului nostru de 
detectare a respingerii: dacă e dereglat (ceea ce e frecvent 
în problemele de stimă de sine), putem să ne pregătim să 
suferim mult şi să ne punem masiv în situaţii de eşec... 


Deoarece a te simţi respins nu înseamnă că eşti cu 

adevărat respins: am văzut că, dacă am suferit des în 
trecut experienţe autentice de respingere, moştenim un 
detector de respingere devenit hipersensibil, chiar dacă 
anturajul nostru prezent a devenit mai binevoitor. 

Este vorba întrucâtva de vin sistem de alertă 
dereglat. Acest sistem de alertă ne-a fost lăsat moştenire 
de evoluţie: dat fiind că eram animale sociale şi nu puteam 
supravieţui decât în grupuri solidare, supraviețuirea 
noastră era legată de capacitatea de-a ne păstra locul în 
sânul grupului. Să te pomeneşti singur echivala cu o 
condamnare la moarte. Dar ceea ce se justifică în situaţii 
de primejdie obiectivă poate scăpa voinţei noastre în 
situaţiile în care ştim că nu există, teoretic, o primejdie 
chiar atât de mare: acest „program” nu mai poate fi atunci 
nici deconectat, nici reglat diferit în funcţie de necesităţi... 

Teama de judecata negativă a celorlalţi, atât de des 
întâlnită în problemele stimei de sine, este de fapt legată 
de posibilele ei consecinţe negative: să fii judecat 
înseamnă să fii respins dacă acea judecată este negativă. 
Cum, în general, dacă nu ne stimăm, ne judecăm noi înşine 
negativ, presupunem atunci că judecata celorlalţi va fi şi 
ea la fel de negativă, de necruțătoare şi de severă ca a 
noastră. Atunci ne îndepărtăm de ceea ce ni se pare a fi o 
primejdie şi, îndepărtându-ne astfel, validăm inconştient 


posibilitatea acestei primejdii. Această hipersensibilitate la 


judecată nu este decât partea care se vede a fricii de 
respingere. Ea este frecvent (întotdeauna?) asociată cu 
problemele stimei de sine!11?. Nimic nu mai e simplu atunci, 
deoarece stimei de sine îi este greu să facă deosebirea 
între a fi realmente în situaţie de eşec sau respins şi a 
crede că eşti astfel. În situaţia de îndoială, ea acordă lesne 
încredere intuiţiei. „Dacă mă simt respins sau neiubit, 
înseamnă că aşa sunt. Nu iese foc fără fum”. Din păcate, în 
materie de psihologie a stimei de sine, contrar proverbului, 
iese deseori fum fără foc. 

Din fericire, mecanismele care explică această 
hipersensibilitate încep să fie din ce în ce mai bine 


cunoscute. 
Raționamentul emoţional şi riscurile sale 


Acest tip de distorsiune a raţionamentului se 
întâlneşte la persoanele pradă vinei puternice activaţii 
emoţionale: dacă nu te simți în largul tău, eşti convins că 
nu eşti în largul tău şi că toată lumea te vede că nu eşti în 
largul tău. Dacă te simţi ridicol. crezi chiar că eşti etc. Nu 


ne mai luăm emoţiile drept un avertisment al posibilității 

unei probleme, ci drept o certitudine a realității şi a 
gravităţii sale. Sărim astfel peste o etapă capitală, dar fără 
să ne dăm seama. 

Forţa acestei convingeri atrage după sine o 
modificare a propriului comportament care se va adapta la 
ceea ce ne temem: putem atunci să atragem atenţia asupra 
noastră, fiindcă atitudinea noastră devine ciudată. Astfel, 
persoanele care se tem în mod obsedant să nu roşească 
atunci când sunt privite pot reuşi să atragă atenţia asupra 
lor nu fiindcă s-au înroşit, ci fiindcă simt rigide, crispate 
din pricina fricii, şi îşi pierd atunci orice urmă de firesc. 
Acesta este lucrul care face eventual din ele obiectul 
atenţiei celorlalţi. Faptul de-a roşi doar, dacă continui să 
vorbeşti şi să te comporţi normal, nu atrage prea mult 
atenţia, fiindcă se întâmplă frecvent cu multe persoane. Să 
te blochezi din cauza roşeţei sau a oricărei alte forme de 
indispoziţie, o va amplifica, dimpotrivă, o va face să dureze 
şi va spori riscul ca interlocutorul să remarce „ceva”. 

Trebuie deci să se acorde mare atenţie acestei 
tendinţe de citire a gândurilor şi a autointoxicaţiei cu 
gândurile eronate ale  raţionamentului emoțional: 
interacțiunile sociale sunt complexe şi subtile, şi există, 
aşadar, un risc de eroare ridicat în descifrarea unei 
atitudini sau a alteia. Semnificația unei priviri, a unui 


zâmbet, a unei tăceri, a unui cuvânt strecurat la urechea 


cuiva în timp ce suntem pe cale de-a vorbi sau de-a face o 
expunere riscă să fie interpretat în mod greşit sub efectul 
inconfortului nostru (indiferent că e legat de dorinţa de-a 
face lucrurile cum trebuie sau de teama de-a nu le face 
cum trebuie). În terapie se întâlnesc deseori persoane care 
prezintă o tendinţă de-a interpreta toate detaliile în mod 
suspicios, care suferă de un fel de „paranoia relaţională”, 
de care sunt conştiente, dar pe care le vine foarte greu să 
o controleze. „E suficient ca un coleg să-mi răspundă 
«Mda» fără să-şi ridice capul, când îl întreb ceva, ca să 
încep să-mi pun întrebări, îmi povestea unul dintre aceşti 
pacienţi. Sau ca dimineaţa altul să uite să vină să mă 
salute, când le-a spus tuturor «bună ziua». Pentru mine, 
asta aprinde imediat fitilul. Trebuie să fac nişte eforturi 
cumplite ca să nu mi se declanşeze gândurile paranoice. 
Din fericire, am remarcat că îmi trecea dacă mă duceam să 
vorbesc ulterior cu ei. Atunci vedeam cel mai adesea că nu 
aveau nimic cu mine. Sau, dacă totuşi aveau, asta îmi 
permitea să înţeleg imediat despre ce e vorba. Ani de zile 
însă, după asemenea detalii, mă îndepărtam de ei, şi asta 
avea efectul invers: prelungea îndoiala şi chiar răcea şi 
mai mult relaţia. Luam atunci acest lucru drept o dovadă 
că am dreptate, când de fapt era ceva provocat de mine 
însumi...” 


Putem de asemenea provoca autoîndepărtarea 


noastră, chiar şi cu persoane apropiate: de exemplu, când 
subiecţii cu joasă stimă de sine îşi percep partenerul de 
viaţă ca fiind critic sau nemulţumit de ei, aceştia au 
tendinţa de-a râd relaţia, de-a se distanţa, de-a începe la 
rândul lor să îşi vadă partenerul în termeni negativi, ceea 
ce, în viaţa reală, nu va rezolva cu siguranţă lucrurile, 
indiferent că nemulţumirea partenerului este reală sau 


imaginară!4%3. 


Efectul „spotlight”: dar nu-i adevărat, nimeni 


nu se uită la dumneavoastră! 


Atenţie deci la proiecția propriilor procese mentale: 
fiindcă ne îndoim de noi şi de acceptarea noastră socială, 
ne supraveghem; şi credem că ceilalţi fac la fel; şi atunci 
avem impresia neplăcută, şi deseori eronată, de-a fi în 
centrul atenţiei şi al interesului lor. Această supraevaluare 
a „remarcabilităţii” noastre în ochii altora este numită de 
psihosociologi „efectul spotlight”: impresia de-a fi în 

permanenţă sub luminile rampei!**. O experienţă foarte 


amuzantă a permis măsurarea diferenţei importante dintre 

impresia de-a fi observat de ceilalţi şi realitatea acestei 
observaţii. La început, li se cerea unor voluntari să poarte 
un tricou arborând chipul unei persoane celebre, dar 
devenită demodată (în Statele Unite, era vorba, în anul 
1998 în cursul căruia s-a desfăşurat experienţa, de un 
cântăreţ pe nume Barry Manilow, de care, în ce mă 
priveşte, nu auzisem niciodată). Ei trebuiau apoi să ia loc 
într-o cameră în care se găseau şi alţi voluntari, fără să 
ştie ce urma să se întâmple. Înainte de aceasta li se cerea 
să prevadă câte persoane vor remarca tricoul lor ridicol, 
apoi persoanele acestea erau întrebate dacă îşi aminteau 
de chipul de pe tricoul voluntarului care intrase ultimul în 
cameră... Evident, în timp ce purtătorul tricoului era 
convins că cel puţin jumătate din cei prezenţi vor remarca 
fotografia demodată, abia un sfert din ei îşi amintea vag 
(de două ori mai puţin decât prevăzut). Şi acest procentaj 
cobora la o zecime dacă portretul de pe tricou nu era al 
unui cântăreţ demodat, ci al unei persoane importante (de 
exemplu, Martin Luther King sau Bob Marley). 

Morala: supraevaluăm întotdeauna într-o proporţie 
de cel puţin 50% numărul persoanelor care ne observă cu 
atenţie. Şi încă studiul nu mersese până la capătul a ceea 
ce ar fi fost interesant: idealul ar fi fost ca observatorii să 
fie întrebaţi dacă faptul de-a purta acest tricou o 


devaloriza în ochii lor pe persoana respectivă, şi dacă da, 


cât de mult? Fiindcă deseori aşa se petrec lucrurile: nu 
numai că suntem mai puţin priviţi decât o credem, ci şi, 
când suntem priviţi şi judecaţi, suntem mult mai puţin; 
sever priviţi şi judecaţi decât o credem. Toate studiile pe 
această temă o confirmă: când nişte voluntari sunt făcuţi 
să eşueze la diverse probe sub privirea altora, judecăţile 
exterioare sunt întotdeauna mult mai favorabile decât o 
credem noi înşine!*. Şi, în sfârşit, când suntem judecaţi 
negativ, este întotdeauna posibil să inversăm această 
judecată printr-un comportament social interactiv şi 
pozitiv, care va permite corectarea impresiei iniţiale pe 
care am dat-o, în cazul în care ar fi fost critică. 

Această primă etapă de conştientizare şi de 
suspiciune la adresa ambalării sistemului nostru de 
detecție a judecăților şi respingerilor sociale este capitală, 
dar trebuie consolidată de lucrări practice pe teren: din 
acest motiv ni se întâmplă să facem cu pacienţii noştri 
exerciţii de expunere la ridicol, în răstimpul cărora, la fel 
ca voluntarii din experienţe, ieşim în stradă cu un detaliu 
vestimentar care ne expune judecății sociale. De exemplu, 


ne plimbăm cu pantalonii suflecaţi până la genunchi, cu 

cămaşa scoasă din pantaloni, cu şliţul descheiat sau cu o 
pălărie caraghioasă pe cap... Evident, aceste exerciţii nu 
sunt impuse de la bun început persoanelor care nu se simt 
capabile să le înfrunte. Se începe atunci cu „doze de 
ridicol” mai mici; pentru unii, pragul de declanşare a 
senzaţiei de ridicol este foarte jos şi demarează la faptul 
de-a întreba pe stradă un trecător pe unde trebuie să o ia 
ca să ajungă undeva sau de-a nu înţelege explicaţiile unui 
vânzător. În sfârşit, se înţelege de la sine că terapeutul 
trebuie să facă el însuşi exerciţiile, înaintea pacientului, 
sub ochii acestuia din urmă. Aceasta permite să se observe 


că una e să dai sfaturi, şi alta e să le aplici. 


A face faţă fricii de respingere 


„Nu te face aşa de mic, că nu eşti chiar aşa de 
mare!” 

Una dintre pacientele mele îmi povestea într-o zi 
cum această frază, sugerată de un prieten de-ai ei, îi 
servea drept resursă de fiecare dată când se simţea 
cedând sub presiunea fricii ei de judecata socială. Nu eşti 
aşa de mare pentru ca toată lumea să-şi întoarcă privirile 
spre tine, aşa cum te temi. Respiră, ridică-ţi capul, uită-te 
în jur: nu te face aşa de mic(a)... 


lată câteva strategii la care se poate recurge pentru 


a înfrunta teama de respingere: 

— Să cunoşti bine situaţiile starter ale anxietăţii 
noastre de evaluare: este vorba de toate dăţile când 
ajungem în situaţii de observaţie, de competiţie, de 
performanţă... Uneori, ceea ce unora li se poate părea 
anodin, pentru alţii va fi destabilizant: să joci Trivial 
Pursuit, să participi la o discuţie mondenă în care convivii 
fac exces de glume şi de cunoştinţe culturale. Să ştim că în 
asemenea momente tendinţa de-a supraevalua judecăţile 
făcute asupra noastră reprezintă o primă etapă: „leme-te 
de tine. Când eşti în asemenea situaţii, vei avea tendinţa 
de-a te supraveghea, de-a te critica, de-a te interesa de 
carenţele tale în loc să te bucuri de talentele celorlalţi sau 
să te amuzi de dorinţa lor de-a şi le arăta. Dacă nu ai nimic 
de spus, fii spectator şi observă, savurează. Bucură-te că 
eşti acolo, şi nu singur(a) şi uitat(a) undeva. Acceptă-te 
aşa, tăcut(a), amabil(a) şi atent(a). Tu, care nu te placi aşa, 
nu eşti în largul tău fiindcă crezi că nu vei fi acceptat decât 
dacă vorbeşti, dacă străluceşti. Dar lasă-i pe ceilalţi să 
judece asta. Acceptă judecata lor în loc să ţi-o imaginezi şi 
să o anticipezi. Ea va fi uneori favorabilă, alteori 
defavorabilă, în timp ce, dacă tu eşti cel care te judeci, ea 
va fi intotdeauna în defavoarea ta”. 

— Să ne amintim că ceilalţi se gândesc şi ei în cea 


mai mare parte la ei înşişi! Ei da, nu suntem buricul 


pământului, aşa cum disconfortul nostru ar avea uneori 
tendinţa de-a ne face să credem. „Şi dacă ceilalţi nu sunt 
pe cale de-a te observa şi de-a te judeca? Dar ceilalţi se 


n 


gândesc la ei! Ca şi tine...” Există un studiu ca să vă 
convingă în această privință, care privea o sută de cazuri 
de falşi medici care practicaseră în Marea Britanie. 
Majoritatea lor fuseseră demascați nu din cauza 
incompetenței (unii erau totuşi incompetenți, şi 
reprezentau o primejdie), ci din cauza micilor detalii anexe 
(situaţie administrativă în neregulă, fraude altele decât 
medicale, exces de lăudăroşenie şi de minciuni etc.). Dacă 
oamenii ar fi fost chiar atât de preocupaţi să judece 
valoarea celorlalţi, aceşti falşi medici nu ar fi rezistat 
niciodată ani de zile, aşa cum s-a întâmplat cu mulţi dintre 
ei!16. Şi încă studiul nu îi luă în calcul, şi pe bună dreptate, 
pe toţi cei care nu au fost niciodată demascaţi. 

— Să acceptăm eventual să fim judecaţi. Decât să 
vrem să evităm cu orice preţ această judecată, mai bine o 
acceptăm, apoi vedem în linişte cum să o îmblânzim (tot pe 
ideea unui eu global, şi nu a unui eu focalizat şi crispat pe 
limitele şi defectele sale): dacă ne gândim că nu suntem 
îmbrăcaţi cum trebuie pentru o serată, măcar să ne arătăm 


cordiali şi dispuşi la dialog. E mai bun un demodat 

simpatic decât unul care face figuri, nu? Să acceptăm, de 
asemenea, ideea că anumite persoane ne vor judeca 
efectiv după înfăţişare, conversaţie, accent, bunele 
maniere sau alţi parametri sociali stupizi. E adevărat, se 
întâmplă. Dar ce e la fel de adevărat e că aceste persoane 
nu constituie majoritatea (doar dacă nu evoluaţi în medii în 
care înfăţişarea este hotărâtoare, precum cercurile modei 
sau ale filmului). De ce să vă consacraţi esenţialul energiei 
protejându-vă de nişte oameni eventual critici, ceea ce vă 
va împiedica în cele din urmă să profitaţi de comunicarea 
cu persoanele mai îngăduitoare şi mai interesante? 

— Adoptarea unor comportamente sociale proactive, 
adică să mergem în întâmpinarea celorlalţi. Ne antrenăm 
frecvent, în psihoterapie, să luptăm cu primele semne ale 
fricii de respingere printr-o atitudine de nesupunere faţă 
de această frică: dacă ajung la o serată sau într-o 
localitate, în concediu, unde nu cunosc pe nimeni şi simt 
cum în eul meu se ivesc frica şi tentaţia de retragere, cel 
mai bun lucru pe care îl am de făcut e să mă duc imediat 
să mă prezint şi să vorbesc cu persoanele pe care nu le 
cunosc. Este cel mai bun mijloc de a-mi înăbuşi fricile din 
faşă şi pentru a-mi spori şansele de-a avea o surpriză 
plăcută: cineva simpatic sau interesant. E capital să nu 
aşteptăm să ni se adreseze „semnale de deschidere” 


socială, să nu aşteptăm ca alţii să facă întotdeauna primul 


pas, mai ales dacă avem probleme de stimă socială. Ştiu că 
deseori se procedează aşa, fiindcă ne spunem că e un fel 
de test: „Dacă oamenii vin la mine să-mi vorbească, 
înseamnă că o doreau cu adevărat. În timp ce dacă mă duc 
eu la ei, îi forţez întrucâtva”. 

Diferite studii au confirmat toxicitatea acestei 
atitudini de aşteptare care decurge din teama de 
respingere, mai ales în situaţiile sentimentale!1”. Astfel, cu 
cât frica de respingere este mai mare, cu atât 
supraevaluăm vizibilitatea acestor „semnale de 
deschidere” (a arăta că vrei o comunicare) şi cu atât 
aşteptăm mai mult ca alţii să le perceapă şi să le 
descifreze, sperând că ne vor înţelege jena şi vor face 
primii paşi... Dar aceste semnale de deschidere, pe care le 
credem clare şi manifeste, sunt deseori invizibile pentru 
ceilalţi. Şi, cum credem că am arătat destul, ne limităm la 
atât, sperând şi aşteptând. Dar nu se întâmplă nimic şi 
suntem dezamăgiţi... Această situaţie de atenţism explică 
frecvenţa decepţiilor sentimentale în viaţa persoanelor cu 
joasă stimă de sine: preferinţele şi atracțiile lor sunt mai 
puţin vizibile şi reperabile decât cred ele. Un sfat: fiţi mai 
clari, mai expliciţi! Trebuie să alegi între două riscuri: cel 


al unei eventuale şi punctuale respingerii sau cel al 


147 Vorauer ].D. şi colab., „Invisible overtures: fears of 
rejection and the signal amplification bias", Journal of 
Personality and Social Psychology, 2003, 84: 793-812. 


regretelor (despre care se spune deseori că sunt eterne...). 
Vom vedea în curând că povara regretelor este uneori mai 


greu de dus pe termen lung decât cea a unei respingeri. 


22 
Teama de indiferenţă şi dorinţa de 


recunoaştere: să exişti în privirea celorlalţi 


„Când simţi că nu ai cu ce să te faci stimat de cineva, 
eşti la un pas de a-l urf”. 


Vauvenargues 


Cea mai mare teamă pe care o am: indiferența. Să nu 
fiu uitată, să nu se mai intereseze nimeni de mine. De 
fiecare dată când am impresia că sunt invizibilă, 
transparentă în ochii celorlalţi, mă simt deja ca moartă, 
dinainte. Inexistentă. Când sunt necăjită şi merg prin 
mulţime, seara, şi nimeni - evident - nu mă priveşte, mă 
simt cu totul singură, mai ales iama, când toată lumea se 
grăbeşte să ajungă acasă. Mi-i imaginez, pe toţi aceşti 
ceilalţi, întorcându-se acasă, desigur, cineva îi aşteaptă, se 
instalează la căldură, cineva îi întâmpină, sunt iubiţi, 
contează pentru ceilalţi. Dar eu pentru cine contez? Mă 
întorc singură acasă. În asemenea clipe numai vagabonzii, 
oamenii străzii, cei fără locuinţă pot fi atât de nefericiţi sau 
de singuri ca mine. Uneori, am viziuni ciudate: mă văd ca 
un atom, o particulă izolată, în jurul căreia se rotesc 
miliarde de alte particule, toate legate între ele prin forţe 


invizibile, în afară de mine, şi ele nu mă ating niciodată”. 


Există şi o altă teamă decât cea a respingerii, o 
teamă situată în amonte de ea, mai discretă, mai puţin 
spectaculoasă, dar dăunătoare şi ea pentru starea noastră 
de bine şi pentru comportamentele noastre: cea de 
indiferenţă. Ce se întâmplă în noi când avem impresia că 


nu contăm deloc pentru ceilalţi? 


Dorinţa de recunoaştere 


E dureros să te simţi ignorat, astfel încât dezvoltăm 
cu toţii o foarte mare dorinţă de recunoaştere. Să fie un fel 
de manevră de preîntâmpinare a unor eventuale 
respingeri? Să simţi că ai un loc recunoscut şi confirmat cu 
regularitate pe lângă alte persoane îţi permite oare să te 
temi mai puţin de respingere şi, dacă aceasta apare totuşi, 
să suferi mai puţin? 

Să fii sau să te simţi recunoscut(a), deci. Dar ce este 
recunoaşterea? Este o nevoie diferită de nevoia de 
aprobare sau de dragoste şi care le precede. Este faptul 
de-a fi privit de ceilalţi ca o fiinţă omenească cu drepturi 
depline: de exemplu, să fii salutat şi întâmpinat când 
ajungi undeva, să fii chemat pe numele mic sau mare, în 
funcţie de familiaritatea pe care o avem cu interlocutorii 
noştri... Toate aceste manifestări simt întru totul discrete: 


prezenţa lor nu procură neapărat bucurie, dar este 


indispensabilă stării de bine psihice a tuturor fiinţelor 
omeneşti; absenţa lor nu se face remarcată în mod 
zgomotos, dar este insidios toxică. E normal să ne simţim 
liniştiţi de faptul că suntem cunoscuţi. Un exemplu 
interesant la persoanele în vârstă este cel al raporturilor 
lor cu vânzătorii: să fii întâmpinat şi să ţi se spună pe 
numele mic la piaţă, să ştii că ţi se cunosc obiceiurile, 
preferinţele, elemente ale existenţei noastre... Toate 
aceste detalii sunt importante pentru ei, deoarece 
legăturile lor sociale sunt deseori slabe, fragile, rarefiate 
(prietenii lor mor unul câte unul). De unde şi, poate, la 
persoanele vârstnice izolate, frecvenţa fricii de-a muri 
singure acasă, neştiuţi de nimeni. Cunoaştem cu toţii 
poveştile acelea cumplite cu vecini alarmaţi de mirosul de 
descompunere... 

Toate acestea provin din sentimentul de 
recunoaştere şi amintesc de necesitatea absolută a fiinţei 
umane de-a dispune de un capital social în jurul ei. De aici 
ne vine fără îndoială sentimentul obscur şi primitiv că 
anonimatul marilor oraşe este „impotriva naturii”. 
Împotriva naturii umane, în orice caz... Un alt exemplu de 
recunoaştere: să fii solicitat fără să o fi cerut, adică să 
primeşti invitaţii, atenţii, o ilustrată, o vizită, un mic cadou 
care ne arată că oamenii „se gândesc la noi” fără ca noi să 


trebuiască să ne manifestăm... Aceasta este una dintre 


plângerile frecvent auzite la anumiţi pacienţi depresivi 
care sunt numiţi, pe bună dreptate sau nu, „abandonici”: 
„Nimeni nu mă sună niciodată, nu se gândeşte niciodată la 
mine. Dacă mă manifest faţă de ceilalţi, dând semne de 
viaţă, mă acceptă şi mă primesc, nu asta-i problema. Dar 
dacă fac pe mortul, cum se zice, atunci mor cu adevărat 
pentru ei: nimeni nu se mai gândeşte la mine”. 

Îmi mai amintesc că am întâlnit nevoia aceasta de 
recunoaştere cu prilejul unui studiu asupra stresului 
şoferilor autobuzelor pariziene ale RATP!%:; în timp ce 
porniserăm de la ideea că stresul lor trebuia să fie legat de 
probleme ale condusului şi ale circulaţiei, aproape toţi ne 
spuneau că ceea ce îi afecta era mai curând situaţiile de 
nerecunoaştere socială. Faptul că toţi călătorii urcă fără să 
îi salute, fără ca măcar să îi privească („Ca şi cum am fi 
nişte roboţi”), era dureros pentru ei, îi micşora, îi umilea, îi 
anihila („Când sunt tratat aşa, am impresia că nu sunt 
decât o piesă a autobuzului meu, care poate fi schimbată, 
anonimă, o nimica toată...”). 

Să te simţi recunoscut conferă pur şi simplu un 
sentiment de existenţă socială, de existenţă pur şi simplu. 
Recunoaşterea nu trebuie neapărat să fie pozitivă, de 


altfel. Astfel, copiii atrag uneori atenţia asupra lor prin 

boacăne sau capricii în momentele când sunt neglijaţi. Sau 
o fac durabil, dacă familia îi uită în mod cronic... Anumiți 
pacienţi de-ai noştri, trecuţi prin comportamente de 
delincvenţă juvenilă, ne spun retrospectiv: „Acum îmi dau 
seama că o făceam ca să se intereseze de mine”. La unii 
narcisici mai există şi satisfacția de-a fi detestaţi: stârnirea 
detestării le alimentează nevoia de recunoaştere a 
existenţei lor şi totodată a importanţei lor, pe care o 
măsoară după intensitatea aversiunii pe care o provoacă şi 
după numărul oamenilor care îi detestă. Avem mult prea 
rar ocazia de-a discuta în terapie cu asemenea persoane 
(la consultaţie ne vine mai curând anturajul lor apropiat, 
pe care îl fac să sufere). Ele sunt deseori inapte de-a stabili 
legături amicale sau egalitare şi nu funcţionează decât în 
conflict şi în dominație. Ele au înţeles perfect că 
detestarea este o legătură şi o validare, contrar 
indiferenţei. Respingerea nu contează pentru ei; în acest 
sens, cu condiţia ca ea să fie însoţită de emoţii îndeajuns 
de puternice la cei care îi resping, ea este în ochii lor o 
recunoaştere şi o victorie, de unde şi nevoia lor de-a 
provoca cu regularitate: respingerea liniştită, indiferența 
le fac să intre în panică şi să aibă îndoieli, la fel ca pe toată 
lumea. Fără îndoială că o persoană cu asemenea profil a 
inventat expresia: „Sunt iubit sau sunt detestat, dar măcar 


nu le sunt indiferent celorlalţi”. 


Recunoaşteri de conformitate sau de deosebire? 
Două moduri de-a mări stima de sine fiind 


recunoscut de ceilalţi 


Există două moduri de-a obţine recunoaşterea (şi 
deci stima de sine): să fii la fel cum sunt ceilalţi constituie 
recunoaşterea prin conformitate; să te diferenţiezi de ei 
constituie recunoaşterea prin deosebire!1%. 

Căutarea vinei recunoaşteri prin conformitate este 
deseori prezentă mult mai accentuat la extremităţile 
existenţei, la copii şi la persoanele în vârstă. Să fii cum 
sunt ceilalţi, în ce priveşte înfăţişarea, gusturile, 
exprimarea... reprezintă atunci un paşaport, o garanţie de 
acceptare socială. Această recunoaştere de conformitate 
este frecvent asociată cu un sentiment de relativă 
fragilitate. 

Căutarea recunoaşterii prin deosebire este mai 
frecventă la adolescenţi şi la subiecţii tineri, deoarece le 
serveşte să se afirme şi să-şi construiască identitatea, de 
unde şi importanţa în cazul lor a Jook-ului, dar şi grija de-a 
prezenta acest look ca pe o opţiune de viaţă globală, şi nu 
numai ca pe o decizie futilă sau o supunere faţă de modă. 
Faptul că recunoaşterea prin deosebire nu este până la 


149 Todorov S., „Sous le regard des autres", Sciences 
humaines, 2002, 131: 22-27. 


urmă nimic altceva decât o recunoaştere prin 
conformitate, care funcţionează în sânul unui mic grup 
căruia te-ai hotărât să îi aparţii (sau încerci să îi aparţii) 
poate fi amuzant. Dar, în fond, este vorba tot de o nevoie 
de recunoaştere de către un grup, adică de o nevoie de 
afiliere: adevărata recunoaştere prin deosebire este în 
realitate rarisimă. Există ea cu adevărat? 

Existenţa unor semne de recunoaştere creşte, de 
altfel, odată cu faptul de-a te simţi minoritar sau 
ameninţat. De exemplu, salutul pe care şi-l adresează 
motocicliştii când trec unii pe lângă ceilalţi, care le 
procură un sentiment plăcut. El tinde să dispară ca semn 
de recunoaştere spontană, din cauza mai ales a înmulţirii 
numărului de motociclete (devenind mai puţin necesar ca 
urmare a faptului că această comunitate nu mai este o 
minoritate). În schimb, un alt mic ritual, specific 
motocicliştilor parizieni (şi poate că şi celor din marile 
aglomerări urbane; nu m-am interesat de acest aspect): să 
ridici piciorul, în semn de mulţumire, pe şoseaua de 
centură, dacă ai viteză mai mare şi cineva te lasă să îl 
depăşeşti. Este vorba de un semn de recunoaştere ca şi de 
mulţumire, al recunoaşterii efortului îndeplinit (să te uiţi în 
retrovizor, să te dai la o parte ca să te strecori în şirul de 
maşini). 


Să fii sau nu cum sunt ceilalţi este deci şi o miză 


pentru stima de sine: să te conformezi codurilor unei 
majorităţi este cel mai adesea opţiunea stimelor de sine 
scăzute. Să te deosebeşti sau să te conformezi celor dintr-o 
minoritate e opţiunea stimelor de sine înalte şi fragile. Şi 
să nu îţi pese, mai mult sau mai puţin, e cea a stimelor de 


sine bune. 


Riscurile şi greşelile căutării recunoaşterii 


Pentru stimele de sine înalte şi fragile, care încearcă 
să îşi compenseze îndoielile prin căutarea valorizării, va fi 
ruptura cu „masa”, în anonimatul căreia se simt dispărând, 
nerecunoscute. De unde şi riscul unor provocări gratuite şi 
inutile. La adolescenţi e destul de frecvent să întâlneşti 
tineri care se îndoiesc de ei înşişi şi care caută să se facă 
acceptaţi de unii mai psihopaţi decât ei, lansându-se în 
comportamente delincvente care le servesc drept permis 
de intrare în grup. 

Fiecare dintre noi este confruntat cu aceleaşi riscuri 
de-a greşi: 

— Greşeala de-a nu te simţi recunoscut când de fapt 
eşti, în realitate, şi de-a declanşa astfel o căutare a 
recunoaşterii suplimentară şi aleatorie, când, de fapt, ar fi 
fost suficient să deschizi bine ochii. 


— Greşeala de-a nu acorda importanţă semnelor de 


recunoaştere pe care le primeşti, de-a nu te simţi valorizat 
de grup şi de persoanele care ne recunosc. Adresându-se 
puternicilor vremii sale, Sieyes (om politic devenit celebru 
în 1789 prin broşura lui: Qu est-ce que le Tiers Etat?) scria 
despre acest subiect în timpul Revoluţiei franceze: „Voi 
cereţi nu atât să fiţi deosebiți de către concetăţenii voştri, 
cât încercaţi să fiţi deosebiți de concetăţenii voştri... Nu la 
stima sau la dragostea semenilor voştri aspiraţi voi, ci 
dimpotrivă, să nu vă supuneţi, decât unei vanităţi ostile 
împotriva unor oameni a căror egalitate vă răneşte!150”. 

— Greşeala de-a confunda dorinţa de recunoaştere 
cu dorinţa de dragoste şi de-a aştepta de la cea dintâi să o 
satisfacă pe cea de-a doua: există legături sociale care nu 
vor putea să ne dea decât recunoaştere, şi nimic mai mult. 
Nu trebuie să le denigrăm pentru atâta lucru, ci să nu le 
cerem mai mult. „Toată lumea mă iubeşte, dar nu am pe 
nimeni apropiat”, îmi spunea astfel o tânără pacientă. 
Totuşi înmulțirea legăturilor favorizează în general 
întâlnirea cu dragostea, ameliorând starea de bine 
psihologică (şi deci deschiderea către ceilalţi), şi 
dezvoltând aptitudinile  relaţionale.  Favorizează, dar 


evident că nu garantează... 


Singurătate şi sentiment de singurătate 


150 Citat de Haroche C. şi Vatin J.C., La Consideration, Paris, 
Desclee de Brouwer, 1998, p. 39. 


„Cel mai dureros lucru din timpul depresiei mele nu 
era tristeţea sau dificultatea de-a face ceva, ci acel soi de 
angoasă care mă copleşea, ca o ameţeală de singurătate. 
Mă simţeam cu totul singură, chiar dacă aveam în jur 
oameni care mă iubesc. Mă uitam la ei şi îmi dădeam 
seama - e o prostie - că ei nu erau eu, că erau persoane 
autonome din care nu cunoşteam decât ceea ce voiau ele 
să mă lase să văd. Şi asta îmi declanşa panici faţă de viaţă. 
Singurătatea aceasta mă angoasa fiindcă mă simţeam 
incapabilă să supraviețuiesc singură. De fapt, iată, nu era 
singurătate, ci o angoasă de singurătate, când înăbuşită, 
ca o rumoare discretă, când violentă, ca o ameninţare de 
sfârşit de lume. Acest sentiment apărea brusc, violent, 
sfâşia vălul iluziilor (iluzie pe care nu o creăm decât cu cei 
apropiaţi, pe care îi cunoaştem foarte bine). Am avut 
întotdeauna problema asta. Momentul când copiii mei 
creşteau şi deveneau autonomi, deveneau nişte oameni 
mari, începeau să nu-mi mai încredinţeze toate secretele 
lor, să aibă stările lor sufleteşti mă tulburase dintotdeauna. 

De atunci, am înţeles că acest sentiment de 
singurătate era inevitabil, dar că mă făcea să intru în 
panică pentru că nu mă simţeam în stare să am grijă de 
mine. Şi, în realitate, e chiar mai rău de-atât: e ca şi cum 


toată viaţa aş fi evitat să mă ocup de mine însămi, aş fi 


trăit cu iluzia că nu eram decât parte a unui tot: familie, 
grup”. 

Numeroase studii se referă la sentimentul de 
singurătate. Se ştie că în psihiatrie singurătatea şi izolarea 
sunt factori de risc, în materie de depresie, de recurs la 
alcool şi la drog şi, la un mod mai general, de fragilitate în 
faţa evenimentelor de viaţă stresante. Dar ceea ce se 
observă e că nu numai singurătatea reală dăunează 
sănătăţii noastre, ci şi singurătatea percepută: faptul de-a 
te simţi singur sau singură este o sursă de perturbări care 
nu sunt doar psihice, ci şi corporale, având îndeosebi un 
impact asupra funcţiei cardiace şi a tensiunii arteriale!5!. 
Observăm astfel că suma de contacte sociale la persoanele 
suferind de sentimentul de singurătate este deseori 
aproape aceeaşi ca la persoanele care nu se plâng de el! 
Este vorba probabil mai mult de o chestiune cantitativă 
legată de satisfacția obţinută de pe urma acestor contacte, 
de o chestiune de atitudine socială (profităm sau nu de 
aceste contacte sociale, de exemplu suntem „singuri 
printre ceilalţi”?) şi de o chestiune de atitudine mentală 
(să te simţi ca diferit şi neînțeles închide accesul la 
comunicare sau la capacităţile ei benefice). 


Singura singurătate care merită e cea pe care o 


151 Hawkley L.C. şi colab., „Loneliness în everyday life: 
cardiovascular activity, psychosocial context, and health 
behaviors", Journal of Personality and Social Psychology, 
2003,85:105-120. 


alegem, nu cea pe care o suferim. Este întru totul posibil 
să te defineşti ca un solitar sociabil: să apreciezi că eşti 
singur, dar să apreciezi şi compania altor fiinţe omeneşti. 
Este de preferat pe bună dreptate, întrucâtva, prima 
situaţie, nu cea de-a doua. Dacă această singurătate este 
hotărâtă de persoana în cauză şi apreciată, atunci e posibil 
să o elogiezi, cum făcea Malraux: „Dacă există o 
singurătate în care singuraticul este un abandonat, există 
şi una în care el nu este solitar decât pentru că ceilalţi 
oameni nu i s-au alăturat încă”. Dar nu toţi singuraticii 
visează la grandoare. Mulţi apreciază doar reculul care le 
este conferit de retragerea din lume şi iau singurătatea ca 
pe un exerciţiu salutar, după cum scrie Vauvenargues: 
„Singurătatea este pentru spirit ceea ce dieta este pentru 
trup”. Totuşi dieta nu are rost decât dacă nu eşti pe cale 
de-a muri de foame... Cei care nu au ales singurătatea, 
însinguraţii, abandonaţi, izolaţii, nu au decât de suferit de 
pe urma ei şi nu văd în ea decât o noapte nesfârşită a 
aşteptărilor şi a nevoitor lor de animale sociale. 

Deoarece, la urma urmei, singurătatea nu poate fi, 
pentru cei mai mulţi dintre noi, decât o paranteză, între 
două perioade de comunicare şi de legături. Singurătatea 
ca pasaj. Deseori utilă, uneori silită. Pasaj, şi nu destin, 
deoarece ne putem şi pierde în singurătate, anumite 


existenţe seamănă cu această imagine a lui Flaubert, mare 


singuratic, dar nu întotdeauna în mod voit: „Mi se pare că 
străbat o singurătate fără sfârşit, fără să ştiu încotro mă 
îndrept, şi eu sunt cel care este deopotrivă deşertul, 


călătorul şi cămila”. 

Căutarea dragostei, a afecțiunii, a prieteniei, a 


simpatiei: căutarea stimei celorlalţi 


„Nu poți tolera cantităţi infinite de elogii...” 
Freud, cu ocazia aniversării a optzeci de ani (când 


este în culmea notorietății sale) 


Am vorbit de nevoia de-a fi recunoscut în cursul 
vieţii. Există însă şi formele recunoaşterii pozitive, „calde”: 
simpatie, prietenie, afecţiune, dragoste chiar. Ştim că 
această hrană afectivă este indispensabilă omului: ca să se 
dezvolte, apoi ca să se simtă fericit şi demn de-a exista. De 
ce să le băgăm pe toate în aceeaşi oală? Nu există o 
diferenţă între simpla simpatie şi ataşamentul amoros? Da 
şi nu. Toate aceste legături sentimentale, în sensul larg al 
termenului, ţin de nevoia noastră de ataşament şi de 
siguranţă, moştenită bineînţeles din trecutul nostru 
personal, dar şi ca parte biologică: caracteristicile speciei 
umane fac ca noi să venim pe lume în stare larvară, şi că, 
fără dragostea şi atenţia celorlalţi - mamă, rude, membri 
ai comunităţii -, să nu supravieţuim. Memoria noastră 
emoţională nu poate decât să-şi amintească şi să se arate 
foarte exigentă în privinţa dovezilor de dragoste. În 


schimb, culturile sunt cele ce modelează obiectele 


valorizate de dragoste: relaţiile cu un partener de viaţă - 
sau cu copiii noştri - nu au fost întotdeauna elogiate drept 
modele ale dragostei desăvârşite. Oricum ar fi, nevoia de-a 
simţi că atragi simpatie, afecţiune sau dragoste este clar 
prezentă. Ca şi întrebarea fundamentală, ascunsă 
îndărătul acestei inepuizabile nevoi de-a fi iubit: cum să 


faci ca să exişti în inima celorlalţi? 


Până unde se poate merge cu nevoia de-a fi 


iubit? 


Pot exista dependențe extreme de semnele de 
recunoaştere şi de ataşament al celorlalţi. Astfel, la 
persoanele „prea drăguţe”, care îi pot sufoca pe ceilalţi cu 
solicitudinea lor sau cu cadourile excesive: „Simt prea 
preocupat să fac plăcere altora şi prea centrată pe ceilalţi. 
Am întotdeauna impresia că le datorez ceva. Mi-e imposibil 
să mă duc undeva fără cadou şi, în general, cu cât mă 
îndoiesc de stima care mi se acordă, cu atât cadoul e mai 
mare. Mă simt în permanenţă obligată faţă de ceilalţi. Nu 
îmi vine niciodată spontan în minte ideea că s-ar putea ca 
ceilalţi să îmi datoreze recunoştinţă sau să se simtă datori 
faţă de mine. Întotdeauna eu sunt cea care mă simt 
îndatorată. Ce să mai zic de uimirea asta, pe care o am în 


mine din copilărie, de-a descoperi că sunt iubită, apreciată. 


E ca o bucurie, ca o uşurare. O eliberare, fără îndoială. Ca 
şi cum undeva, în mine, zăcea întotdeauna ideea că asta nu 
vine de la sine, că eu aş putea fi iubită fără să fi cumpărat 
în prealabil această iubire, printr-un cadou sau printr-un 
serviciu pe care l-am făcut. Soţul meu e cel care mi-a atras 
atenţia asupra tuturor acestor lucruri, care m-a învăţat că 
nu trebuia să cumpăr atenţia sau afecțiunea celorlalţi prin 
gentileţe sau prin cadouri”. 

O treaptă mai sus, dăm peste  profilurile 
personalităţilor vulnerabile, în registrul a ceea ce psihiatrii 
numesc abandonism sau hiperapetenţă afectivă. 

În cazul abandonismului, persoanele reacţionează în 
mod foarte violent (interior, prin suferinţă, sau exterior, 
prin acuzaţii sau lacrimi) la tot ce li se va părea o formă de 
recul sau de distanţare. Spre marea lor surpriză, deseori, 
membrii  neavertizaţi ai anturajului lor (prietenii, în 
general, deoarece familia „ştie” de mult) mai puţin 
sensibili la distanţă şi pentru care a lăsa să treacă şase 
luni fără să dai sau să ceri semne de viaţă nu micşorează 
cu nimic afecțiunea faţă de cineva. Dar dacă prietenul 
respectiv este uşor abandonic, el nu va vedea lucrurile aşa. 

În cazul hiperapetenţei afective, persoanele vor 
căuta foarte repede să „încălzească” relaţia, să o facă să 
treacă la un mod afectiv: se împrietenesc prea repede cu o 


nouă cunoştinţă, intimidează rapid relaţia cu un coleg de 


serviciu angajat recent... Ca şi cum ar crede că în acest fel 
ar ajunge la esenţial: „nu există relaţie care să merite fără 
afecţiune”. 

Aceste două familii de personalităţi par să prezinte o 
nevoie nemărginită de semne de recunoaştere şi de 
afecţiune, ca şi cum însăşi existenţa lor ar depinde de ele, 
la modul formulei „fără dragoste nu eşti nimic” a 
cântecelor populare. Ca şi cum şi-ar fi însuşit această 
formulă a lui Gide: „Nu vreau să fiu ales, vreau să fiu 
preferat”, dar fără să îndrăznească să o recunoască 
deschis. Ele nu revendică exclusivitatea (deoarece nu au 
suficientă stimă de sine pentru aceasta), ci aşteaptă de la 
ceilalţi să le-o acorde de la sine, „ca şi cum” nu ar exista 


nimeni în afară de ei. 


Cum căutarea afecțiunii se activează sau nu în 


caz de respingere socială... 


Numeroase lucrări au studiat ce se întâmplă când 
suntem obiectul unui eşec, al unei respingeri, pe scurt, al 
unei ameninţări la adresa locului nostru în ochii celorlalţi, 
atât în cadrul studiilor de laborator, cât şi în mediu 


„natural!52”. Cel mai frecvent, va fi o chestiune de stimă de 


152 Vohs K.D., Heatherton T., „The effects of self-esteem and 

sine: după un eşec, persoanele cu stimă de sine fragilă şi 
joasă vor avea global tendinţa de-a se arăta mai plăcute, 
mai amabile, în timp ce persoanele cu înaltă stimă de sine 
vor avea frecvent tendinţa de-a se arăta mai puţin 
agreabile cu ceilalţi dacă au fost contestate. Ele par mai 
puţin dependente de nevoia de aprobare socială ca 
reparaţie şi consolare. Există însă un risc important pentru 
persoanele cu joasă stimă de sine: cum ele se simt într-o 
situaţie de eşec (real, temut sau fantasmat) în mod cronic, 
vor fi deseori tentate, după cum am văzut, să îi cumpere pe 
ceilalţi prin gentileţe. Să oferi gentileţe nu este un lucru 
rău în sine, dar este rău dacă e o strategie de supravieţuire 


şi de preîntâmpinare, în loc să fie o opţiune liberă. 
Dragoste şi stimă de sine 


Există atâtea întrebări în jurul dragostei şi al stimei 
de sine... Dragostea e bună pentru stima de sine? Este 
reparatoare sau fragilizantă? Şi în primul rând: este 
rezonabil să aştepţi toate acestea de la ea? 

Surprinzător, există o frecventă „risipă de dragoste” 
la subiecţii cu joasă stimă de sine, care au o tendinţă 
irezistibilă de-a subestima privirea pozitivă îndreptată 
asupra lor de partenerii lor sentimentali!5%: „Mi-au trebuit 


153 Murray S.I. şi colab., „Self-esteem and the quest for felt 

mai mulţi ani ca să «las jos garda» în cuplul meu. Nu că m- 
aş fi temut sau că nu aş fi avut încredere, dar aveam un 
reflex inconştient de prudenţă, de-a nu vrea să mă cred 
prea iubit, ca să nu devin prea dependent. Acest lucru a 
provocat multe crize, fiindcă soţia mea îl simţea. Dar ea îl 
lua ca pe o lipsă de dragoste, când, de fapt, era mai curând 
un exces de frică şi chiar, în realitate, o lipsă de încredere 
în mine. Ce m-a vindecat? Timpul care a trecut. Dar şi, 
tocmai, faptul de-a căpăta mai multă încredere: faptul că 
am avut succes în meseria mea, că am fost admirat de cei 
doi fii ai mei. Drept urmare, încetul cu încetul, am devenit 
mai sensibil şi mai receptiv şi mai deschis la dragostea 
conjugală. Am ajuns să înţeleg că eu eram efectiv cel pe 
care soţia mea îl iubea, şi nu doar imaginea pe care o avea 
despre mine sau vreun vis de-al ei de adolescentă”. 

Subiecţii cu joasă stimă de sine au de asemenea 
tendinţa de-a nu se „servi” îndeajuns de cuplul lor ca să îşi 
revină de pe urma sentimentelor de neadecvare şi de 
incompetenţă!5+, evitând să se confeseze sau să ceară 
sfaturi şi atenţie, în momentele când au nevoie de ele. 

Se mai observă în dragoste dorinţa de fuziune a 
personalităţilor dependente, despre care am vorbit: şi 

how perceived regard regulates attachment processes", 

acesta este legat de problemele stimei de sine. Fuziunea 
ne face mai puternici, deoarece suntem mai în siguranţă, 
dar şi mai puţin vizibili, mai puţin expuşi, cu riscul final, 
din păcate, de alienare în cuplu, cu tentaţia de-a ne 
ascunde în spatele partenerului, de-a nu mai exista 
socialmente decât prin el, de-a ne simţi cu totul uşuraţi şi 
anesteziaţi de propria identitate, şi apoi de-a ne trezi într-o 
bună zi dându-ne seama că am neglijat să ne construim 
altfel decât ca „soţie sau soţ al lui” sau ca „rudă a lui”, şi 
de-a ne vedea stima de sine scăzând proporţional. 

Acesta este poate motivul pentru care există atâtea 
plângeri şi suferinţe sentimentale şi pentru care domeniul 
vieţii amoroase este unul dintre cele pe care suntem siliţi 
să le abordăm foarte des în psihoterapie: între frica de 
legătură (frica de-a dezamăgi şi frica de-a fi dezamăgit), 
proasta ei folosinţă (ceri prea mult, sau nu îndeajuns de 
mult, sau ambele, în funcţie de domeniu) şi idealurile 
excesive, nu lipsesc nici suferinţele, nici eforturile de-a le 


depăşi. 
Un medicament pentru stima de sine... 
Îmi amintesc de o pacientă - să îi spunem Armelle -, 


care venea la mine cu intermitenţă ca să îşi trateze 


complexele şi stima de sine. Ea abandona regulat terapia 


de fiecare dată când se îndrăgostea. „În clipele acelea, nu 
mai am deloc nevoie de dumneavoastră, nici de terapie. 
Încetez să-mi mai pun întrebări despre mine de îndată ce 
mă simt iubită... Din păcate, iubirile ei nu aveau un efect 
terapeutic foarte durabil şi, încetul cu încetul, îndoielile 
reveneau. Ciudat, de altfel, ele reveneau în primul rând în 
legătură cu amanţii ei: „După o bucată de vreme încetez 
să-i mai idealizez, le văd defectele, pe care privirea mea le 
ignora sau le minimaliza până atunci. Şi apoi, foarte 
repede, ochii mi se deschid din nou asupra propriilor mele 
ciudăţenii, reîncep să mă îndoiesc de mine însămi, să fiu 
complexată... Atunci, îi părăsesc. Şi mă pomenesc iarăşi 
aşa cum nu mă plac, cu neliniştile şi insatisfacţiile mele 
perpetue”. 

Una dintre virtuțile iubirii în privința rănilor stimei 
de sine e că ne determină, atunci când este evident 
reciprocă, să ne descentrăm: nu ne mai gândim la noi, ci la 
celălalt. Nu ne mai gândim la persoana noastră, ci la 
cuplul amoros pe care îl formăm. Uitarea de sine prin 
obsesia celuilalt... 

Într-o zi, Armelle a sfârşit prin a-l găsi pe bărbatul 
vieții ei. Sau mai degrabă, a întâlnit un bărbat care a 
devenit încetul cu încetul bărbatul vieţii ei, în ciuda 
defectelor sale... Fără îndoială că făcuse destule eforturi 


asupra ei înseşi pentru ca îndoielile de sine şi exigenţele 


de perfecţiune să nu mai fie un obstacol pentru fericirea ei. 
Sau poate că, pur şi simplu, partenerul ei se dovedise a fi 


medicamentul cel bun. 

Prezentarea de sine: ce faţă să oferim? 


„Am câştiga mai mult dacă ne-am lăsa văzuţi aşa 
cum suntem, decât încercând să părem ceea ce nu 
suntem. 


La Rochefoucauld 


Ah, societatea asta care nu ne lasă deloc să uităm de 
imaginea noastră! Şi toate magazinele în care domnesc 
oglinzile, şi templul acesta modern al egoului care este 
cabina de probă, loc de suferinţe sau de bucurii... Loc 
deseori redat în filme, de altfel, uneori la modul nostim, ca 
în acel film în care eroina, complexată şi dusă acolo cu 
forţa de o prietenă binevoitoare şi mămoasă, strigă, 
disperată: „Sunt aşa de grasă, că nici n-o să încap în 


cabină155!” 


Până unde putem şi trebuie să facem eforturi 


pentru a fi bine văzuţi? 
Cât de mult trebuie să ne „lucrăm” imaginea şi 
prezentarea socială? începând de când eforturile legitime 


de-a nu provoca respingere sau mefienţă imediate devin 


155 în filmul lui Agnâs Jaoui, Comme une image, 2004. 


nişte constrângeri sau disimulări? între apropierea foarte 
precaută, aproape alienantă, a persoanelor cu joasă stimă 
de sine şi apropierea ofensivă a subiecţilor cu înaltă stimă 
de sine instabilă, unde se situează punctul de echilibru? 
Cum să reflectăm la această indispensabilă prezentare de 
sine, dar fără să minţim? Cum să facem eforturi care să nu 
fie constrângeri, care să nu ne îndrepte în direcţii greşite, 
în contrasens cu identitatea noastră? 

Există, foarte clar, reguli, atât explicite, cât şi 
implicite, care guvernează interacţiunile sociale. Acestea 
pot, desigur, să evolueze în funcţie de epoci, de medii, de 
perioadele de viaţă. Putem, deopotrivă, hotări să nu ne 
supunem acestora, adoptând comportamente în afara 
normelor sau tolerându-le la alţii. 

Dar aceste reguli există. Să le cunoaştem, să fim 
conştienţi de gradul presiunii pe care o exercită asupra 
noastră constituie o primă etapă indispensabilă. Apoi, 
există mai multe moduri de-a nu le deveni sclav. 

Respectarea acestor reguli te poate face, de 
exemplu, să te descotoroseşti de ele şi să te gândeşti doar 
să fii tu însuţi. Acesta este paradoxul normalităţii: de 
exemplu, în materie de îmbrăcăminte, multă vreme 
bărbaţii erau mai liberi decât femeile, deoarece nu 
trebuiau să se sinchisească de ce urmau să poarte, fiindcă 


era mereu acelaşi lucru. La fel era situaţia şi cu copiii, nu 


numai fiindcă nu li se cerea părerea, ci şi fiindcă purtau cu 
toţii, odinioară, o bluză la şcoală, ceea ce ştergea o parte 
din stările sufleteşti şi din diferenţele de nivel social, în 
timp ce astăzi îi auzim din ce în ce mai des pe părinţi 
povestind cum odraslele lor sunt stresate de Jook. Tristă 
victorie a comercianților de îmbrăcăminte şi a dictaturii 
imaginii. Dar din prezentarea de sine nu face parte doar 


înfăţişarea fizică, ci şi maniera în care comunici. 


Să respectăm anumite reguli de comunicare? 


De la haine la comportamente... Supunerea la 
anumite reguli de prezentare socială precum politeţea 
poate să li se pară unora o constrângere şi să provoace 
teama de a-şi pierde autenticitatea sau unicitatea. Nu e 
chiar atât de sigur că această căutare a unei diferenţe de 
faţadă este țelul cel mai interesant de urmărit în viaţă. Pe 
deasupra, pe teren, multe pseudospontaneităţi se dovedesc 
de fapt nişte reflexe de turmă, care nu valorează cu mult 
mai mult, şi nici nu fac să înflorească mai mult 
personalitatea, decât constrângerile liber acceptate şi 
uitate. 

Cercetătorii în ştiinţe sociale vorbesc de competenţe 
sociale pentru a desemna ansamblul acestor competenţe 


invizibile, dar utile, în materie de acceptabilitate şi de 


prezenţă sociale. Acestea merg de la comportamentele 
cele med elementare (numite „neverbale”), cum ar fi 
privitul în ochi, zâmbetul, păstrarea unei distanţe 
cuviincioase, nici prea mică, nici prea mare, şi până la 
comportamentele verbale, mai elaborate, cum ar fi 
ascultarea interlocutorului fără a-l întrerupe, punerea unor 
întrebări şi ascultarea răspunsului etc. 

De unde vin aceste competenţe? în general, din 
educaţia noastră: am fost învăţaţi, şi în ce măsură, să ne 
afirmăm şi să îi respectăm pe ceilalţi? Dar, în epoca 
noastră interesantă, care a renunţat să „predea” politeţea 
şi convenienţele, esenţialul acestei învăţări nu se face deci 
prin injoncţiuni, părinteşti sau sociale, ci în mod invizibil, 
prin imitații ale unor modele, şi acestea părinteşti, 
familiale, sociale, de unde şi iluzia înşelătoare că, în 
realitate, aceste lucruri nu se învaţă, când, de fapt, se 
învaţă, şi bine chiar, la toate vârstele, din moment ce 
„învăţarea competenţelor sociale” este de exemplu o 
strategie larg utilizată, şi cu succes, în psihoterapie şi în 
dezvoltarea personală. 

Altă iluzie: ceea ce este învăţat nu e spontan. 
Greşeală! Ceea ce nu este spontan este doar ceea ce este 
pe cale de-a fi învăţat. Este vorba de acelaşi fenomen ca 
improvizaţiile în muzică: odată ce stăpâneşti bazele, ele se 


fac uşor. Ceea ce a fost învăţat într-o primă etapă poate 


deveni cât se poate de spontan într-o a doua. Este chiar 
caracteristica tuturor învăţărilor reuşite. 

În ce constau aceste competenţe sociale? În mare, în 
a-ţi ocupa locul, dar nu tot locul... Ele au doi versanţi: unul 
expresiv, altul receptiv. 

Versantul expresiv este cel al afirmării de sine, 
despre care am vorbit deja puţin. El constă pur şi simplu în 
a nu aştepta mereu să ni se lase loc (acest aspect priveşte 
stimele de sine scăzute). Dar fără a vrea mereu să ocupăm 
tot locul (acest aspect priveşte stimele de sine înalte). 
Această artă de-a îţi face loc printre ceilalţi, fără violenţă 
şi fără spasme, nu e înnăscută; şi este perturbată de 
numeroase fenomene psihologice (precum problemele 
stimei de sine) şi emoţionale (precum tracul). 

Versantul receptiv este cel al ascultării active. Acest 
termen nu e întâmplător: ascultarea este realmente un 
proces activ, în cursul căruia trebuie să reimpulsionezi, să 
ceri precizări sau să completezi, să te pui pe aceeaşi 
lungime de undă cu interlocutorul... Este, deopotrivă, un 
proces subtil, care poate fi perturbat de oboseală, inhibiţie 
(dacă nu intervii deloc, sfârşeşti prin a aţipi), îndoieli (în 
loc să asculţi, cauţi să faci figură bună) etc. Să te arăţi un 
ascultător atent este un lucru util stimei de sine, deoarece 
aduce informații exterioare, deseori preferabile 


presupunerilor noastre, permite legătura, facilitează 


descentrarea faţă de sine. Ascultarea ajută şi acceptarea, 
amintindu-ne că a asculta nu înseamnă a aproba şi nici a 
valida. Putem asculta activ nefiind de acord, numai că 
facem efortul de-a asculta în loc să ne spunem în sinea 
noastră: „Nu e deloc aşa; greşeşte; ce greşeală e să 


gândeşti aşa”. 


Câteva exerciţii de „competenţe sociale” 


În şedinţele de terapie utilizăm frecvent jocurile de 
rol pentru a reflecta împreună cu pacienţii noştri asupra 
unei materii vii şi emoţionale, vibrante, în loc să ne limităm 
la discurs sau la reflecţie. Astfel, dacă un pacient se plânge 
de dificultatea sa de-a intra în contact cu ceilalţi, sau de 
sentimentul lui de-a nu reuşi să atragă interesul celorlalţi, 
sau de-a nu fi ascultat, nu ne mărginim doar să discutăm, 
să reflectăm la originile acestei probleme, trecute (părinţii 
nu l-au prea ascultat) sau prezente (e convins că nu e un 
om interesant), ci punem deopotrivă situaţia în scenă, 
propunându-i un joc de rol: „Să ne imaginăm că sunt o 
persoană aşezată alături de dumneavoastră la o masă la 
care nu cunoaşteţi pe nimeni; cum aţi intra în contact cu 
mine?” învăţămintele provenite din aceste mici puneri în 
situaţie sunt deseori foarte importante, deoarece, în ciuda 


caracterului vădit artificial al acestor scheciuri, e foarte 


frecvent ca ele să activeze totuşi emoţii foarte apropiate de 
cele provocate de „adevăratele” situaţii şi, mai ales, să 
dezvăluie anumite comportamente şi ele finalmente destul 
de apropiate de ceea ce se întâmplă de obicei. 

Ceea ce frapează în cursul acestor jocuri de rol e 
faptul că multor persoane le este greu să dea informaţii 
sau păreri personale. Nu că nu ar avea opinii, nici judecată 
sau că nu ar avea nimic de spus despre ele: când 
terapeutul îi întreabă activ, el reuşeşte să obţină din plin 
destule idei interesante. Ele însă consideră că nu prezintă 
interes: ceea ce vine de la ele este fatalmente tem şi 
nesărat. Recomandarea (şi antrenamentul prin joc de rol 
care o va însoţi) constă în a aminti că nu numai noi trebuie 
să judecăm pertinenţa sau interesul afirmațiilor noastre: 
ştiind că suntem cei mai răi cenzori cu putinţă ai noştri, e 
mai bine să lăsăm altora sarcina de-a vedea dacă 
afirmaţiile noastre sunt sau nu interesante. Cinci sfaturi 
sunt date atunci şi experimentate prin exerciţii: 

— Să ne implicăm şi să ne manifestăm în relaţie (să 
povestim, să ne dăm părerea, să ne exprimăm 
sentimentele). 

— Să nu ezităm să punem întrebări interlocutorilor 
în acelaşi domeniu. 

— Să nu ne temem de tăceri. Să luăm obiceiul de-a 


lăsa să treacă o secundă sau două înainte de-a vorbi din 


nou sau de-a reimpulsiona discuţia. 

— Să intrăm cu adevărat în conversaţie în loc să ne 
supraveghem şi să supraveghem reacţiile celorlalţi. 

— Să ne amintim că este vorba de o comunicare, de 


o discuţie, nu de un examen de orice fel... 
Avantajele unei prezentări echilibrate şi sincere 


Trebuie aşadar să încercăm întotdeauna să ne 
prezentăm sub cel mai bun profil, indiferent că este un 
pofil psihologic sau o înfăţişare fizică? 

Totul va depinde de intensitatea eforturilor ce 
trebuie depuse. Atenţie însă, trebuie să ne ferim de acele 
eforturi care ar ucide spontaneitatea, nevalorizând prea 
mult ceea ce ar fi „spontan” la noi. Ce e spontan nu este 
întotdeauna şi ce e de dorit: anumite inhibiţii sunt 
spontane, la fel anumite parade şi minciuni. Mai mult 
decât spontaneitatea, se pare că obiectivul cel mai adecvat 
în materie este calea de mijloc şi sinceritatea... S-a dovedit 
astfel că o prezentare de sine modestă, nici prea pozitivă, 
nici prea negativă va fi cea care va atrage sentimentele şi 
judecăţile cele mai favorabile din partea interlocutorilor, 
cel mai mare capital de simpatie, şi care va atrage deci 
după sine cea mai mare acceptare socială156. 


156 jj-e d.M. şi colab., „When modesty prevails: differential 
favorability of self-presentation to friend and strangers", Journal 


Beneficiile sincerităţii sunt deci relaţionale, dar şi 
interne. Pe termen lung, sinceritatea este necesară din 
cauza costului epuizant al prefăcătoriei. Când ni se cere să 
facem eforturi neobişnuite de prezentare în faţa - LIPSA la 


scanare - pag. 284 - 285. 


of Personality and Social Psychology, 1995,69:1120-1138. 


25 
Teama de ridicol şi lupta cu ruşinea şi rănile 


amorului-propriu 


„Aceeaşi ruşine care mă reţine m-a împiedicat 
deseori să fac fapte bune, care m-ar fi umplut de bucurie şi 
de la care nu m-am abținut decât deplorându-mi 
imbecilitatea”. 

Jean-Jacques Rousseau, hReveriile unui plimbăreţ 


singuratic 


Rănile amorului-propriu sunt frecvente în cazul 
problemelor stimei de sine, dar sunt adesea răni deplasate, 
care ar fi putut să fie evitate sau să nu existe, mai frecvent 
legate de hipersensibilitatea persoanei sau de gravitatea 
sau de realitatea „atacurilor” al căror obiect ar fi putut să 
fie. 


Emoţiile stimei de sine care suferă 


Numeroase emoţii sunt asociate cu dificultăţile 
stimei de sine: ele sunt denumite de către cercetători 
„emoţiile conştiinţei de sine15””. Acest termen este adaptat, 
157 A se vedea, de exemplu, capitolul „Self-consdous emotions", 
în 


Lewis M. şi Havilland J.M., Handbook of emotions, New York, 
Guil- 


deoarece ne aminteşte că originea emoţiilor în chestiune 
nu se situează numai în afara noastră (situaţiile care le 
declanşează), ci şi înăuntru (propria noastră sensibilitate şi 
uneori hipersensibilitatea la aceste situaţii). Dintre toate 
emoţiile, ele sunt deopotrivă: 

— Cele mai secrete: de exemplu, sunt cele care se 
caracterizează nu atât printr-o expresie precisă a feţei, 
spre deosebire de emoţiile din familia tristeţii, a fricii, a 
furiei... 

— Cele mai independente de declanşatorii externi: 
pe cât sunt sursele fricii sau ale mâniei de universale, pe 
atât cele ale ruşinii sau ale stânjenelii sunt culturale şi 
uneori chiar individuale, deoarece în acest caz nu situaţia, 
ci interpretarea ei e ceea ce contează (ceea ce este 
adevărat în cazul tuturor emoţiilor, dar într-un grad mai 
mic). 

— Cele mai legate de prezența celorlalți. André 
Comte-Sponville defineşte foarte corect acest lucru, cu o 
formulă frumoasă: „Amorul-propriu este amorul de sine 
sub privirile celorlalți”. 

Într-un grad mai mic, aceste emoţii ale stimei de sine 
în suferinţă sunt reprezentate de stânjeneală sau de jenă. 
Acest prim stadiu nu este neapărat legat de o evaluare 
negativă a sinelui. Luaţi exemplul unui conferenţiar care 
este prezentat la un mod elogios: el va fi cel mai adesea 

ford, 1993, p. 563-574. 


jenat, doar dacă nu este deosebit de narcisic. Gestul reflex 
în acest moment va fi desigur o coborâre a privirii, dar 
însoţită de un zâmbet uşor (persoanele cu joasă stimă de 
sine vor putea să obiecteze că jena lui poate fi deopotrivă 
legată de o teamă de-a nu se dovedi ulterior la înălţimea 
complimentelor primite cu anticipaţie!). Alteori, jena este 
legată de o greşeală sau o inadecvare a comportamentului 
nostru: scăparea unui obiect, afirmarea linei „prostii” sau 
anunţarea ca pe o veste „trăsnet” a unui lucru pe care 
toată lumea îl ştia deja. Aceasta ţine deja mai mult de 
stima de sine şi de teama ei de-a nu fi la înălţime. 
Sentimentul ridicolului este şi el cu o treaptă mai sus 
şi este asociat cu convingerea de a-ţi fi stricat imaginea 
socială sau de-a fi provocat priviri batjocoritoare sau 
ironice. Etimologic, cuvântul vine din aceleaşi rădăcini ca 
şi a râde: teama de ridicol înseamnă să îţi fie teamă că îi 
faci pe ceilalţi să râdă de tine. Multor persoane cu stimă 
de sine fragilă le vine astfel greu să râdă de ele însele 
împreună cu ceilalţi, chiar şi în situaţiile în care râsul nu 
este ofensator. Să te simţi deseori ridicol sau să fii călăuzit 
de grija de-a evita acest sentiment este un simptom destul 
de bun al insecurităţii stimei de sine. Dar gradul cel mai de 
temut al acestor emoţii ale conştiinţei de sine este 


reprezentat de ruşine. 


Manifestări şi consecinţe ale ruşinii 


În psihologie s-a studiat mult culpabilitatea, acest 
sentiment de disconfort dureros legat de convingerea 
intimă de-a fi comis o greşeală. Dar ruşinea este un 
sentiment şi mai distrugător, deoarece este legat de 
persoană, şi nu numai de comportament. Te culpabilizezi 
din cauza a ceea ce ai făcut, dar îţi este ruşine de ceea ce 
eşti: dauna este mai gravă. Astfel, ruşinea este întotdeauna 
o ruşine de sine: tu însuţi eşti cel pe care îl respingi cu 
totul, nu numai faptele tale. 

Altă caracteristică a ruşinii: ea este activată de 
noţiunea de judecată publică a actelor noastre. Eşecurile 
vor fi cu atât mai ruşinoase, cu cât vor avea loc în faţa 
celorlalţi sau dacă au fost aduse la cunoştinţa lor*8. Dar 
simpla idee a unei judecăţi a celorlalți despre 
vulnerabilităţile noastre sau a unei expuneri publice a 
incompetenţelor noastre poate fi de ajuns pentru a 
declanşa o ruşine anticipată sau retrospectivă. Şi în 
registrul lui „dacă lumea ar şti” asistăm uneori la un fel de 
supliciu public pe care şi-l administrează în imaginaţie 
persoanele cu joasă stimă de sine. Ruşinea este de altfel o 


emoție foarte „vizuală” (ne reprezentăm neîncetat scena în 


158 Smith R.H. şi colab., „The role of public exposure in moral 
and nonmoral shame and guilt", Journal of Personality and 
Social Psychology, 2002, 83:138-159. 


imaginaţie) atunci când culpabilitatea nu poate fi decât 
verbală (ne facem reproşuri). În sfârşit, ultima diferenţă 
faţă de culpabilitate, şi poate cea mai importantă, este că 
ruşinea nu necesită vreo „greşeală morală” ca să îşi facă 
apariţia. Un simplu sentiment de-a fi eşuat, de-a nu fi fost 
la înălţime poate fi suficient. 

Cum ruşinea depinde de convingerile noastre 
personale despre ce înseamnă „a fi la înălţime” sau de „a 
nu dezamăgi”, e uşor de înţeles că ea poate fi obiectul a 
numeroase derapaje la persoanele preocupate să nu 
dezamăgească sau să se prezinte întotdeauna cât mai bine. 

Când e dereglată, ea este fără îndoială una dintre 
cele mai redutabile emoţii de care poate fi afectată stima 
de sine. Deoarece dacă e dureroasă în timpul situaţiilor în 
care se declanşează (expresia „a muri de ruşine” este 
grăitoare), ea este şi distrugătoare în timp, deoarece 
alimentează ulterior ruminaţii dăunătoare. Acestea din 
urmă vor spori încetul cu încetul sensibilitatea persoanelor 
şi vor justifica evitări ulterioare: după o „ruşine mare”, poţi 
ajunge să nu mai vrei să îţi asumi riscul de-a vorbi, de-a 
dansa, de a-ţi da cu părerea etc. Şi după ruşini repetate (o 
dată în plus, ceea ce contează este trăirea ruşinii, nu atât 
realitatea ei socială), poţi să te retragi încetul cu încetul 
din orice formă de asumare a riscului social, adică din 


orice formă de responsabilitate socială. 


Revelatoare a puterii ruşinii asupra 
comportamentelor noastre, se pare totodată că această 
emoție poate provoca comportamente violente la anumite 
persoane: ofensele aduse stimei de sine sporesc riscurile 
de agresiune la toată lumea!5%%. Să te simţi ofensat poate 
astfel să te împingă la dorinţa de-a te răzbuna. Din păcate, 
este ceea ce se întâmplă în culturile aşa-zis „ale onoarei” 
(precum anumite culturi mediteraneene sau orientale) şi 
care sunt de fapt nişte culturi ale ruşinii, violente şi 


arhaice. 
Exerciţii de combatere a ruşinii 


Ca toate emoţiile, ruşinea are o funcţie: ea ne face să 
nu uităm că, pentru a avea locul nostru într-un grup uman 
(familie, prieteni, micro sau macrosocietăţi) există reguli şi 
standarde de respectat. În mici doze adaptate, ruşinea ne 
poate împiedica să comitem acte antisociale: să minţim, să 
trădăm, să furăm, să îi asuprim pe cei slabi. Sau, dacă le- 
am comis deja, ne împiedică să recidivăm. Aşa cum frica 
ne poate face să fim mai prudenţi făcându-ne să anticipăm 


primejdiile, ruşinea ne poate face mai conştienţi făcându- 


159 Kirkpatrick L.A. şi colab., „The funcţional domain 
specificity of 
self-esteem and the diferenţial prediction of agression", 
Journal of 
Personality and Social Psychology, 2002,82:756-767. 


ne să anticipăm respingerile. 

Dar toate emoţiile se pot deregla. Frica se poate 
transforma în acea boală a fricii care este fobia. Ruşinea 
poate derapa şi ea. Nu dispunem de un nume specific 
pentru a desemna aceste „boli ale ruşinii”, ceea ce 
constituie un semn, neîndoielnic, că societăţile tradiţionale 
le tolerau şi se acomodau mai curând bine cu ele: ruşinea 
este un bun mijloc de a-i face pe oameni să stea liniştiţi. 
Amintiţi-vă de stâlpul la care erau expuşi criminalii în Evul 
Mediu sau de tichia de măgar pe care erau siliţi să o 
poarte elevii proşti până în anii 1950. 

Există multe dereglări ale ruşinii în cazurile 
problemelor stimei de sine, de unde şi existenţa în 
psihoterapia comportamentală şi cognitivă a unor 
surprinzătoare - cel puţin pentru neiniţiaţi - „exerciţii de 
combatere a ruşinii” al căror obiectiv este să te obişnuieşti 
să resimţi jena, stânjeneala, sentimentul ridicolului şi, în 
sfârşit, ruşinea, fără să te laşi totuşi impresionat. De 
exemplu, trebuie să iei metroul sau autobuzul şi să anunţi 
cu glas tare staţiile. Dacă oamenii se uită la tine, zâmbiţi- 
le. Dacă vă adresează cuvântul, explicaţi-le pur şi simplu 
adevărul: că faceţi un exerciţiu pentru a învăţa să luptaţi 
cu ruşinea. Această ipostază este rară şi nu ni s-a 
întâmplat decât o dată de când facem exerciţiul cu 


pacienţii mei: persoana care ne-a interpelat s-a arătat de 


altfel foarte interesată şi curioasă să discute despre 
aceasta cu noi şi a început să ne povestească cele mai mari 
ruşini personale pe care le trăise (de exemplu, de-a fi fost 
prinsă în flagrant delict de minciună la serviciu). 
Practicarea acestui exerciţiu şi a câtorva altora m-a făcut 
să progresez mult, pe mine care nu credeam că sufăr de 
ruşine excesivă: am descoperit că sufeream efectiv de ea şi 
că, în realitate, suntem conduşi de ruşine într-o măsură 
mult mai mare decât credem. Ruşinea de-a vorbi tare sau 
de-a face pe bufonul în stradă, de-a pleca de acasă 
îmbrăcat la nimereală sau în papuci, sau în pijama etc. Nu 
că preconizez să facem din asta un stil de viaţă, ci mai 
curând o mică experienţă existenţială din când în când, 
pentru a recalibra „ruşinometrul” la un nivel cât mai 
ridicat, pentru ca să fie mai puţin sensibil. 

Ceea ce se constată practicând aceste exerciţii 
contra ruşinii (care nu trebuie să procure decât „mici” 
ruşini: acte ridicole, dar care nu fac rău altora, fără miză 
reală, şi atrăgând după sine o ruşine de intensitate 
moderată) sunt fenomenele următoare: 

— În primul rând, se observă că eşti mult mai 
stânjenit înainte de a-l face decât după. Gândul de-a fi 
ridicol sau deplasat este mult mai intens şi penibil decât 
faptul de-a fi realmente. Acest element este capital, 


deoarece dezvăluie enorma pagubă adusă de evitări: tot 


fugind mereu, nu poţi niciodată realiza că nu fugi decât de 
fantome ale respingerii sociale. 

— Apoi, realizăm (am vorbit despre asta cu prilejul 
efectului „spotlight”) că celelalte persoane ne acordă o 
atenţie redusă, nouă şi actului care ni se părea că trebuie 
să atragă negreşit privirile tuturor. Uneori chiar jena 
persoanelor care ne privesc pe ascuns este mai puternică 
decât a noastră, de exemplu, când rostim cu glas tare 
numele staţiilor. 

— În sfârşit, ca şi în cazul tratării spaimelor, 
observăm că eu cât prelungim şi repetăm mai mult 
exerciţiul, cu atât ruşinea scade şi dispare, până la a da 
deseori un sentiment uşor de euforie şi de uşurătate: nu 
mai resimţim povara ruşinii şi a grijii de convenienţe. Este 
o senzaţie atât de plăcută! Una dintre celelalte reguli 
importante e să nu rămânem niciodată, dar absolut 
niciodată singuri faţă în faţă cu ruşinea. Singurătatea şi 
izolarea sunt vitaminele ruşinii. Or, reacţia reflexă când ți- 
e ruşine este să te închizi automat în sine: să cobori 
privirea, să nu mai vorbeşti, să vrei să te înghită pământul, 
să mori... Chiar dacă ne e ruşine să vorbim despre ce ne 
face ruşine, e indispensabil să căutăm dialogul, deoarece 
el permite defocalizarea de sine şi ne face să nu ne 
scufundăm cu totul. 


Atenţie şi la ruminaţii, după cum am mai spus-o: se 


pare efectiv că ele pot reprezenta o formă de codificare a 
rănilor emoţionale în memoria noastră, conştientă şi 
inconştientă. Trebuie deci să curăţăm cu atenţie rănile 
ruşinii. Îmi amintesc de o şedinţă de terapie de grup cu 
una dintre pacientele noastre: tocmai suferise în aceeaşi 
după-amiază o umilire din partea unui coleg de serviciu. 
Acesta era probabil, după descrierea ei, mai mult narcisic 
decât pervers, şi încerca mai mult să se valorizeze în ochii 
grupului decât să o destabilizeze de plăcere. Evenimentul 
avusese loc de faţă cu toţi. Pacienta a sosit la şedinţă într-o 
stare de nefericire înspăimântătoare, plângând şi vizibil 
debusolată, gata să demisioneze. 

Foarte simplu, după ce a povestit ce i s-a întâmplat, 
toţi membrii grupului şi terapeuţii şi-au exprimat părerea 
despre incident, fără să caute fatalmente să banalizeze şi 
să spună că „nu e nimic”, ci exprimând ceea ce ar fi simţit 
probabil în locul ei (tot ruşine) şi cum credeau că era 
adecvat să reacționeze: să nu supraevalueze judecata 
negativă a celorlalţi colegi, mai ales să nu se izoleze, să 
telefoneze imediat, chiar în aceeaşi seară, câtorva 
persoane care asistaseră la scenă şi câtorva prieteni 
apropiaţi, în niciun caz să nu îl evite pe colegul respectiv a 
doua zi, ci să se ducă să vorbească cu el pentru a-i cere o 
explicaţie etc. Doar o mulţime de lucruri simple. Apoi ne- 


am despărţit până lunea următoare. Eram totuşi puţin 


îngrijorat de întorsătura evenimentelor, având în vedere 
fragilitatea pacientei şi importanţa zguduirii emoţionale 
suferite. Lunea următoare, aceasta arbora o mină 
încântată: se simţise foarte uşurată de tot ce i se spusese 
şi făcuse ceea ce noi, pacienţi şi  terapeuţi, îi 
recomandaserăm, şi totul se petrecuse cât se poate de 
bine. Colegul în chestiune se arătase stânjenit, dacă nu 
plin de căinţă, şi în orice caz nu mai făcuse la fel în toată 
săptămâna care trecuse, iar ceilalţi o susţinuseră. Simplul 
fapt de-a fi putut interveni „la cald” fusese fără îndoială 
decisiv. 

„La petreceri, nu îndrăznesc să vorbesc, de teamă să 
nu spun prostii. Dar după o vreme, tot tăcând, îmi zic că se 
va observa că nu spun nimic”. Tăcerea reprezintă deseori o 
suferinţă în cazul problemelor stimei de sine: ea activează 
atunci gânduri de insuficienţă personală. Bineînţeles, 
fiecare dintre noi este stânjenit de tăcere, amintiţi-vă de 
expresia „trece un înger” utilizată pe atunci pentru a o 
sparge când se instaura în cadrul unui grup. Cu toate 
acestea, ea nu activează neapărat un semnal de alarmă. 
Elementul de care trebuie să ne ocupăm uneori este 
incapacitatea aceasta de-a suporta faptul că tăcerea se 
poate uneori strecura într-o relaţie, fără să credem totuşi 
că este o dovadă de eşec: e ceea ce eu numesc „terapia 


tăcerii” (nu este vorba de acelaşi lucru cu tăcerea 


psihanaliştilor în faţa discursului pacienţilor). Exerciţiul 
constă pur şi simplu, după ce i-am explicat pacientului ce 
vom face, în a sta aşezaţi faţă în faţă fără să vorbim, 
privindu-ne, dar fără obligaţia de-a susţine în permanenţă 
privirea celuilalt, nu e vorba nici de „te ţin, mă ţii de 
barbişon”...). E surprinzător să constatăm cum anumite 
persoane vor resimti o jenă foarte mare în această situaţie: 
degeaba e un exerciţiu, el atrage totuşi după sine o 
activare emoţională „ca în realitate”, într-atât de intensă 
poate fi intoleranţa la tăcere. „Să nu spui nimic”, îmi relata 
o pacientă, „creează un fel de absorbţie de aer, un vârtej, 
care face să-mi urce la suprafaţa conştiinţei toate 
complexele îngropate şi refulate. De asta fac tot ce pot ca 
să vorbesc tot timpul”. În cursul acestor exerciţii, 
consemnele date pacientului sunt să se accepte tăcut. Să 
zâmbească, să respire, să se uite în jur... Aşa cum se 
întâmplă adesea, exerciţiul este în cele din urmă mai uşor 
de realizat decât de anticipat, iar calmul revine în general 
destul de repede. Dar el este întru totul instructiv. 

La fel, în privinţa fricii de-a spune prostii, ne 
antrenăm în joc de rol punând întrebări „celor care ştiu”. 
Este vizată o imagine de persoană timidă, mai degrabă, 
dar agreabilă şi deschisă, decât cea a unei persoane foarte 
în largul ei, cultivate şi nostime; deoarece, crispându-te pe 


acest gen de obiectiv, rişti mai curând să te transformi în 


nevrozat crispat care nu-şi mai descleştează dinţii cât e 
petrecerea de lungă. E mai bine să te accepţi imperfect, 
decât să nu te accepti deloc, sau să te prefaci că eşti altul 


decât tine. 


„E prea ruşinos” 


De când am început să lucrez regulat asupra ruşinii 
cu pacienţii mei, încerc să îi fac pe copiii mei să 
beneficieze de munca mea (asta face parte din 
numeroasele inconveniente ale faptului de-a fi copil de 
psihiatru). Sunt frapat văzând în ce măsură expresia „e 
prea ruşinos” revine deseori în cuvintele lor şi în cele ale 
verilor şi amicilor. Încerc, de exemplu, să fac micile 
exerciţii de expunere la ruşine, despre care am vorbit, cu 
fiicele mele pe stradă: cânt cu glas tare ceea ce cântam 
acasă înainte de-a pleca la şcoală, ies din casă îmbrăcat 
cam alandala... La început, ele îmi spuneau invariabil: 


n 


„Termină, tăticule, e prea ruşinos...” Dar încetul cu 
încetul, constat că ele se amuză şi încep să mă provoace pe 
acest teren. Nu facem până la urmă decât să refacem la un 
mod ludic eternul scenariu al ruşinii pe care părinţii îi fac 
pe copiii lor să îl sufere. Astfel, am dat recent, din 
întâmplare, peste un pasaj din Preţioasele ridicole de 


Moliere: „Ah! tată, ce spui aici e de speța ultimului 


burghez. Mi-e ruşine să te aud vorbind aşa”. 


26 
A pune raporturile sociale pe calea cea bună: să 
ne ferim de irezistibilul reflex al comparaţiilor şi să 


refuzăm competiţiile inutile 


„Cel care crede că poate găsi în el însuşi ceva care 
să îl facă să se lipsească de alţii se înşală amarnic; dar cel 
care crede că nu se poate lipsi de el se înşală şi mai 
amarnic”. 


La Rochefoucauld 


Când soţia mea îmi vorbeşte de soţii prietenelor ei, 
dacă îmi descrie tipi geniali care câştigă o groază de bani, 
vin acasă seara devreme, spală vasele, se ocupă de copii în 
weekend şi le fac masaje la picioare, asta mă enervează 
rău de tot. Prefer să-mi vorbească de prietenele ale căror 
soţi le fac viaţa imposibilă, prin egoismul sau prin obsesia 
lor pentru meciurile de fotbal de la televizor. Asta mă 
motivează. Şi nu îmi spun: simt alţii mai răi ca mine, pot să 
mă culc pe lauri, ci: ah, sunt pe calea cea bună, n-am chef 
să le semăn”. (Samuel, 34 de ani). 

Uneori ne lăsăm prinşi în capcană în raporturi care 
nu sunt cele pe care le-am fi dorit: intrăm în comparații 
absurde, intrăm în competiţii nu mai puţin absurde. 


Această tendinţă a spiritului nostru este cu atât mai 


irezistibilă, cu cât se înscrie pe nişte dispoziţii probabil 
înnăscute: aceste reflexe sunt în parte datorate trecutului 
nostru de primate mari trăind în grup, în care 
supravegherea a ceea ce fac şi a ceea ce au ceilalţi este un 
obicei util ca să nu te pomeneşti defavorizat, şi în cadrul 
căruia problemele de dominație sunt importante pentru 
accesul la resursele de tot felul (hrană şi locuri bune). Ca 
întotdeauna, dacă unele dintre atitudinile noastre îşi trag 
rădăcinile dintr-un trecut îndepărtat psihobiologic, nu 
înseamnă că trebuie să le acceptăm pasiv. Putem în egală 
măsură, recunoscând totodată că a compara şi a intra în 
competiţie sunt tendinţe înnăscute, să optăm să nu suferim 
orbeşte aceste influenţe şi să nu le lăsăm să se manifeste 
decât atunci când credem că mediul şi interesele noastre o 
justifică. Dar atunci e clar că trebuie să alegem şi nu doar 
să reacționăm. 

Aceasta deoarece aici apare riscul de-a suferi aceste 
influenţe biologice şi sociale care vor găsi receptori 
obscuri în noi şi în ceilalţi. Persoanele cu joasă stimă de 
sine vor avea tendinţa de-a li se supune într-o manieră 
anxioasă, de-a face comparații în defavoarea lor, de-a fugi 
de toate competiţiile sau de-a se resemna să le piardă, în 
timp ce cele cu înaltă stimă de sine fragilă vor încerca să 
intre în joc, să fie mai bune decât ceilalţi şi să câştige 


competiţiile, dar într-un climat psihologic foarte crispat. 


„Mă compar şi... mă consolez sau mă întristez?” 


Aidoma unui irezistibil impuls sufletesc, reflexul 
comparaţiilor sociale pare deci inevitabil într-o primă 
etapă. El are loc chiar în mod inconştient!%. Simplul fapt 
de-a trăi în societate îl face constant. Printre nenumăratele 
fenomene care activează comparaţiile sociale: 

— Focalizarea conştiinţei asupra ta însuţi!6!: de 
exemplu, să scrii un mic text despre tine însuţi (în 
comparaţie cu un mic text despre o vedetă de cinema) 
sporeşte ulterior tendinţa de comparaţie socială. Şi cum 
problemele stimei de sine simt însoţite, după cum am 
văzut, de o netă tendinţă de-a rumina mult şi des despre 
sine... 

— Să te îndoieşti de tine însuţi: dacă un pseudotest 
de personalitate, efectuat prin răspunsul dat la întrebările 
unui computer, vă redă o imagine neclară despre 
dumneavoastră („după examinarea răspunsurilor dv., nu 
este posibil să vă oferim o sinteză a trăsăturilor dv. de 


personalitate”), veţi fi şi mai mult aspirat de tendinţa de 


160 Stapel D.A., Suls J., „Method matters: effects of explicit 
versus implicit social comparisons on activation, behavior, and 
self-views", Journal of Personality and Social Psychology, 
2004,87:860-875. 

161 Stapel D.A., Tesser A., „Self-activation increases social- 
comparison", Journal of Personality and Social Psychology, 
2001,81:742-750. 


comparaţie socială. 

— Să fi suferit un eşec. Tendinţa de-a te compara cu 
„cineva care e într-o situaţie şi mai rea decât tine” este 
atunci frecventă, indiferent de nivelul stimei de sine162. 

— Să fii deopotrivă în dificultate şi dominat de 
îndoială dublează intensitatea tentaţiei. lată mărturia 
părinţilor lui Luce: „Fetiţa noastră s-a născut cu probleme 
motorii; ani de zile, am speram că îşi va recupera 
întârzierea. De îndată ce ajungeam la o petrecere de 
familie sau undeva unde mai erau şi alţi copii, primul 
nostru reflex era să îi observăm cu foarte mare atenţie pe 
ascuns, ca să vedem cum erau în comparaţie cu Luce. 
Apoi, an de an, am renunţat la acest mic reflex, care ne 
făcea de fiecare dată nefericiţi, deoarece Luce nu îşi mai 
revenea: a trebuit să ne resemnăm cu faptul că e diferită 
de ceilalţi şi mai ales diferită de copilul ideal pe care ni-l 
doream şi care voiam să devină. Ani în şir ca să o 
acceptăm aşa cum era, dezamăgitoare dacă te aştepţi la 
performanţe, şi ataşantă ca toţi copiii, fiindcă este totuşi o 
mică persoană în devenire şi despre care nimeni nu ştie ce 
viaţă va avea, fericită sau nefericită. Astăzi însă nu mai 
facem comparații; întrebarea noastră nu mai e: este ea 
întârziată faţă de ceilalţi?, ci: este fericită?” 

Din păcate, se pare că eu cât ne comparăm mai mult 


162 Taylor S.E., Lobel M., „Social comparison activity under 
threat", Psychological Review, 1989,96:569-575. 


cu ceilalţi, cu atât avem tendinţa de-a resimţi stări 
sufleteşti negative, cum ar fi regretele, culpabilitatea, 
invidia,  insatisfacţia  etc16. Global, există legături 
reciproce între sentimentul de-a nu avea o viaţă fericită şi 
faptul de-a face comparații sociale regulate!$. Utilizarea 
comparaţiilor pentru a te consola nu pare o idee bună, 
deoarece, încetul cu încetul, recursul la comparații ne face 
să intrăm inconştient într-un joc de competiţie socială, pe 
care vom încerca să îl câştigăm (să fim mai buni ca ceilalţi) 
sau să nu îl pierdem (să nu fim prea mult lăsaţi în urmă de 


către ceilalţi). 
De la comparații la competiţii 


Riscul comparaţiilor este deci de-a transforma viaţa 
zilnică într-o luptă pentru superioritate: să fii cel sau cea 
care vorbeşte cel mai mult la petreceri, care are cea mai 
frumoasă casă sau maşină, soţul/soţia cea mai sexy, copiii 


cei mai frumoşi... 


163 White j.b. şi colab., „Frequent social comparisons and 
destructive emotions and behaviours: the dark side of social 
comparisons", Manuscris de cercetare (2000) disponibil pe 
internet pe www.econ.ucla.edu/lyariv/Papers/DarkSidel. 
Rezumat în Snyder C.R. şi Lopez S.J., Handbook ofpositive 
psychology, Oxford, Oxford University Press, 2000, p. 227. 
164 Lyubomirsky S. şi colab., „Responses to hedonically 
conflicting social comparisons: comparing happy and unhappy 
people", European Journal of Social Psychology, 2001,31: 511- 
535. 


Atenţie, aşa cum am mai spus, activarea acestor 
tendinţe de comparaţie şi competiţie este foarte rapidă, 
după cum arată studiul următor: cercetătorii voiau să 
observe dacă era posibil să se inducă atitudini competitive 
prin simpla sarcină de manipulare a cuvintelor. Ei le 
propuneau deci voluntarilor să formeze fraze cu, de fiecare 
dată, o serie de zece cuvinte evocând fie universul 
competiţiei (a câştiga, a se depăşi pe sine, bătălie, 
rivalitate, competiţie), fie cel al cooperării (a coopera, a 
lucra împreună, a colabora, prietenie)!%. Simplul fapt de-a 
fi trebuit să manipuleze cuvinte evocând competiţia facilita 
într-o a doua etapă declanşarea comparaţiilor sociale şi a 
atitudinilor competitive în timpul jocurilor şi punerilor în 
situaţie, în timp ce aceeaşi sarcină efectuată cu cuvinte 
evocând colaborarea producea tendinţa inversă. Nu este 
aşadar deloc anodin să evoluezi într-un univers care 
proslăveşte anumite valori cât e ziua de lungă: citirea unei 
anumite prese manageriale, de exemplu, nu poate decât să 
inducă la cadrele care o studiază regulat atitudini 
competitive, poate excelente pentru instituţia la care 
lucrează, dar mai puţin benefice pentru binele lor 
personal. Fără îndoială că e mai bine să ne rezervăm 


instinctele de competitor pentru situaţiile care le cer 


165 Stapel D.A., Koomen W., „Competition, cooperation, and 
the effects of others on me", Journal of Personality and Social 
Psychology, 2005, 88:1029-1038. 


(anumite situaţii profesionale) şi să le lăsăm deoparte în 
cazul celorlalte (muncă de colaborare şi viaţă personală). 

La fel, frecventarea regulată a anumitor persoane 
obsedate de competiţia socială, ca în mărturia de mai jos, 
se poate dovedi toxică, dacă nu suntem conştienţi de 
existenţa problemei. 

„Vecinul meu, de îndată ce intră într-o cameră, se 
uită să vadă dacă femeile de acolo sunt mai frumoase 
decât soţia lui, mai inteligente, mai sexy. Dacă aşa stau 
lucrurile, va căuta punctul slab, până ce găseşte ceva în 
care soţia lui le este superioară. Cu bărbaţii, lucrurile nu 
stau mai bine, ba mai curând şi mai rău: caută să vadă 
dacă statutul celorlalţi bărbaţi îi este superior sau nu, şi 
iarăşi, dacă e cazul, trebuie să găsească un punct slab. 
Dacă nu, poate să devină agresiv, ironic, să caute gâlceavă 
sau, dacă nu e în stare să se dovedească superior în duelul 
verbal, să atace alte persoane, să se înverşuneze pe cineva 
mai slab, pe un tap ispăşitor. Odată, fiindcă soțiile noastre 
sunt prietene, plecaserăm în concediu cu ei. A fost un 
infern. După câteva zile petrecute cu ei, nu numai că nu 
mai puteam, ci pe deasupra începeam să fiu contaminat şi 
eu, să îmi doresc ca, la jocurile de societate, copiii mei să îi 
bată pe ai lui şi tot felul de chestii la fel de prosteşti”. 

Există şi medii sociale care induc comparaţiile şi 


supravegherea severă a statutului celuilalt: cinema, modă, 


televiziune. De altfel, orice mediu în care indivizii trăiesc 
retraşi, izolaţi induce în mod natural acest lucru, dacă nu 
discursul social în întregul lui: „Franţa care câştigă” a 
stupizilor ani 1980, care nu făcea decât să maimuţărească 
aceeaşi  elogiere a valorilor hiperindividualizate şi 
anticooperative în Statele Unite şi în Marea Britanie, ca şi 
în întregul Occident. 

Să notăm că nu întotdeauna optăm deliberat pentru 
comparaţie: se întâmplă să fim întrucâtva constrânşi de 
hazardurile vieţii. De exemplu, dacă aflăm că o persoană 
apropiată a avut un eşec sau s-a îmbolnăvit. Dacă 
sentimentul nostru de soliditate în raport cu ceea ce i s-a 
întâmplat este puternic („mie nu mi s-ar întâmpla aşa ceva, 
fiindcă...”),  comparaţia este, egoist vorbind, inițial 
securizantă. Dar dacă sentimentul nostru în raport cu 
evenimentul în chestiune este mai curând de fragilitate, 
comparaţia va fi neliniştitoare („mi s-ar putea întâmpla şi 
mie aşa ceva”). În schimb, ea va putea avea ca avantaj 
declanşarea unor strategii de preîntâmpinare în raport cu 
evenimentul temut („de mâine mă las de fumat”, „n-o să-mi 


mai cheltuiesc prosteşte banii1%%”). 


Competiţia nu ne duce neapărat în sus 


166 Lockwood P., „Could it happen to you? Predicting the 

Contrar celor crezute de obicei, nu cei „obsedaţi să 
câştige” sunt cei care câştigă întotdeauna... Din fericire! 
Presiunea generată de aşteptările prea competitive poate, 
dimpotrivă, să perturbe performanţele!*. Evident, există şi 
un risc de conflicte sporite, deoarece fiecare încearcă să ia 
locul altcuiva, într-o viziune pe care teoreticienii o numesc 
„jocurile cu sumă nulă”: ceea ce câştigă celălalt e 
deopotrivă o pierdere pentru mine. Scopul va fi deci nu 
numai să câştige, ci şi să îi împiedice cu orice preţ pe 
ceilalţi să câştige. A avea despre viaţa în societate sau într- 
un grup uman o asemenea viziune va atrage după sine o 
atitudine foarte crispată despre cucerire şi apărarea 
teritoriilor, despre avantaje şi alte semne de statut, ca şi o 
deteriorare constantă a stării personale şi o fragilizare a 
stimei de sine: aceste anturaje egoiste şi competitive 
fabrică pe bandă rulantă stime de sine insecurizate, 
dependente de atribute externe şi extrem de instabile. 


Minunat, nu? 
Stima de sine preferă dragostea în loc de putere 


Am văzut, la începutul acestui studiu, că nevoia de 


167 Dieckmann KA. şi colab., „From self-prediction to self- 

recunoaştere şi cea de control alimentau stima de sine. 
Dar dacă încercăm să o hrănim pe aceasta din urmă cu 
competiţia, o apucăm pe o cale vădit greşită, deoarece 
ceea ce se numeşte acceptanţă, adică experienţa 
popularității, are un efect de două ori mai mare asupra 
stimei de sine decât dominaţia, adică exercitarea puterii168. 
Or, atitudinile comparative şi competitive nu merg în 
direcţia cea bună. Ele tind mai curând să altereze încetul 
cu încetul calitatea relaţiilor noastre sociale: puţinul şi 
instabilul pe care îl câştigăm în privinţa dominaţiei îl 
pierdem în cea a acceptanţei, care este totuşi un element 
nutritiv mult mai interesant în materie de stimă de sine. 
Renunţarea la competiţiile neadecvate - ceea ce, 
încă o dată, nu înseamnă renunţarea la toate competiţiile, 
ci numai la cele de care nu avem nevoie sau pe care nu le- 
am ales - pare aşadar cea mai bună soluţie. Ea e de dorit 
în cazul înaltelor stime de sine instabile şi fragile, din 
pricina costului emoţional şi relaţional important pe care îl 
investesc, dar şi pentru cele joase, care nu aspiră a priori 
la aceste relaţii, dar le suferă şi le respectă de bine de rău. 


Cum să facem, atunci, ca să nu intrăm în joc? 


168 Leary M.R. şi colab., „Deconfounding the effects of 
dominance and social acceptance on self-esteem", Journal of 
Personality and Social Psychology, 2001,81: 898-909. 


Modele şi antimodele: cum să ne inspirăm de la 


ceilalţi ca să progresăm 


Dacă tendinţele de comparaţie socială sunt atât de 
puternice, aceasta înseamnă, după cum am spus, că au 
existat la început şi beneficii de obţinut, cum ar fi cel de-a 
te simţi în siguranţă. Dar comparaţiile sociale pot fi şi 
obiectul unui uz mai bun: să ne ajute să progresăm 
personal, şi nu numai să ne securizăm. Aceasta va trece 
prin ceea ce se numeşte învăţare socială16%. 

Într-adevăr, majoritatea învăţărilor noastre nu se fac 
nici prin încercări şi greşeli, nici printr-o ascultate cuminte 
a consemnelor şi a sfaturilor care ni se dau atât de uşor. 
Ele se fac prin observarea celorlalţi: părinţii în primul 
rând, apoi profesorii, colegii, şi apoi toate persoanele pe 
care ni le scoate viaţa în cale. Acest lucru este în mod 
special adevărat în cazul învăţărilor complexe, precum 
învăţarea vieţii în societate, a stilurilor relaţionale cu 
ceilalţi etc. 

Pe aceşti „ceilalţi” îi observăm, la bine şi la rău, şi 
luăm deopotrivă de la ei şi ce e bun, şi ce e râu... De 
exemplu, tendinţa de-a bate dacă i-am văzut pe ceilalţi 
bătând şi mai ales dacă îi iubeam pe cei care băteau (chiar 


dacă ne băteau pe noi) sau oroarea loviturilor. Modelele 


169 Bandura A., op. cit. 


(să fii la fel ca) şi antimodelele (să nu fii ca) ne fac să fim 
astfel, şi asta în mod conştient (am vrut să semăn cu o 
anumită persoană sau cel puţin să reproduc un anumit 
comportament de-al ei) sau inconştient (mă văd cu groază 
repetând comportamente pe care totuşi le detest şi le 
dezaprob). 

La subiecţii cu înaltă stimă de sine, se pare că cele 
mai bune modele sociale de comparaţie simt modelele 
„pozitive” (cum să reuşeşti să depăşeşti o dificultate sau 
alta). Aceşti subiecţi sunt mai mult promoțion-focused, 
cum spun americanii, în timp ce persoanele cu joasă stimă 
de sine par mai mult motivate de modelele „negative” de 
genul „uite cum nu trebuie să faci”, fiindcă ele sunt mai 
mult prevention-focused!7. 

Nu suntem deci oare decât nişte imitatori, şi nu nişte 
creatori ai noştri înşine? în mare parte, da! 

E un orgoliu lipsit de realism să te crezi unic şi 
autonom: ne construim fatalmente tot atât de mult prin 
imitație. Măcar să o ştim. În copilăria noastră, bineînţeles, 
dar şi la vârsta adultă, cu modele sărace - sărace în sensul 
de limitate şi simplificate - cum sunt cele din reclame, de 
la televizor sau din filme. Sau altele, mai consistente şi mai 


subtile, precum  „adevăratele” persoane pe care le 


170 Lockwood P. şi colab., „Motivation by positive or negative 

întâlnim: chiar şi aşa, mai e nevoie să hm în stare să ne 
uităm bine la ele, nu doar să îi admirăm pe cei pe care 
societatea ni-i prezintă drept admirabili, şi să acordăm 
atenţie şi altora, mai umili şi anonimi, dar care au în ei 
ceva ce ne-am putea însuşi cu folos. Să admirăm şi să 
optăm să ne inspirăm, de asemenea, din comportamentele 
persoanelor care ne sunt antipatice sau care ni se par 
criticabile în privinţa anumitor atitudini: de ce nu? Nu 
vorbim aici de mimetism, ci de învăţarea prin exemplu, 
indiferent că e manifest sau ascuns! Decât să judecăm 
negativ, mai bine să observăm şi să profităm de 
nenumăratele exemple - sau contraexemple - pe care ni le 
oferă viaţa... 

Îmi amintesc că am citit cândva un interviu cu 
coregrafa Marta Graham. Fusese  întrebată despre 
creativitate şi originalitate, imitație şi creaţie, întrebări şi 
mai cruciale pentru artişti decât pentru oamenii obişnuiţi: 
„Suntem cu toţii nişte hoţi. Dar, la urma urmei, vom fi 
judecaţi doar după două lucruri: pe cine am ales să 
devalizăm şi ce am făcut cu prada!”1?” 

După ce am observat mult şi am comparat mult, 
ajungem într-o bună zi la ceea ce seamănă cu o formă de 
înţelepciune a stimei de sine: capacitatea de-a ne compara 
şi cu noi înşine. Cu cel sau cu cea care eram în urmă cu 
câteva luni sau cu câţiva ani. Cu cel sau cu cea care 
171 Citat în Magazine litteraire, 445, septembrie 2005, p. 25. 


suntem în zilele noastre bune sau proaste. Este fără 
îndoială una dintre cele mai bune modalităţi de-a practica 
dezvoltarea personală: trăindu-te pe tine însuţi ca pe 


artizanul perpetuu de sine... 


27 
Invidie şi gelozie: emoţiile îndoielii de sine şi 


remediile lor 


„În gelozie e mai mult amor-propriu decât amor”. 


La Rochefoucauld 


Apariţia invidiei sau a geloziei este semnul unuia 
dintre eşecurile stimei de sine, când ea cedează tentaţiei 
comparaţiilor şi a competiţiei. Aceste două emoţii, care 
dovedesc îndoiala de sine, sunt diferite, chiar dacă astăzi 
se utilizează frecvent cuvântul „gelozie” pentru a le 
desemna pe ambele. 

Invidia trimite la sentimentul dezagreabil pe care îl 
avem în faţa unui lucru pe care îl posedă o altă persoană şi 
pe care noi nu îl avem, dar pe care am vrea mult să îl 
avem: bani, statut, recunoaştere, chiar fericire... Suntem 
în general invidioşi pe persoanele de care suntem mai mult 
sau mai puţin apropiaţi, sau cel puţin cu care ne putem 
compara rezonabil. Se întâmplă rar să fim măcinaţi de 
invidia faţă de stilul de viaţă al unor persoane aflate foarte 
departe de noi din punct de vedere social, precum vedetele 
sau miliardarii. Dar cititorii şi cititoarele mele vedete sau 
miliardari pot fi şi ei mistuiţi de invidie, de exemplu faţă de 


celelalte celebrităţi care dispun de un iaht mai mare, de o 


proprietate mai frumoasă sau de o recunoaştere mediatică 
mai bună... 

Gelozia desemnează, în ce o priveşte, teama de-a 
pierde ceva pe care îl avem deja: astfel, putem fi geloşi pe 
privilegiile noastre, pe care le apărăm cu agresivitate şi 
vigilenţă, sau  geloşi pe  soţ/soţie, căruia îi vom 
supraveghea cu atenţie cele mai mici mişcări şi cele mai 
neînsemnate vorbe, pentru a depista o eventuală înclinaţie 
pentru un rival sau o rivală. Gelozia în prietenie există şi 
ea, sub forma unei dorinţe de legătură cvasiexclusivă. 

Putem, în sfârşit, să fim deopotrivă invidioşi şi geloşi, 
cum e cazul copiilor, de exemplu, dacă au impresia că 
fratele sau sora lor a primit de la părinţi sau bunici un 
cadou mai frumos decât al lor: ei vor fi în acelaşi timp 
invidioşi („cadoul lor e mai bun!”) şi geloşi („îl iubesc mai 
mult decât pe mine”). 

Aceste două emoţii au evident în comun o legătură 


foarte clară cu o stimă de sine fragilă. 


De ce simt invidie? 


Apariţia invidiei necesită două condiţii: în primul 
rând o comparaţie socială - defavorabilă - între avantajele 
noastre şi cele ale unei alte persoane, apoi un sentiment de 


neputinţă de-a obţine ceea ce posedă celălalt. Fără acest 


sentiment de neputinţă, nu am fi invidioşi, ci doar motivaţi 
să obţinem acelaşi lucru... De unde şi legătura cu stima de 
sine: invidiem un lucru pe care nu îl avem, dar numai dacă 
ne spunem că nu suntem capabili să îl obţinem prin noi 
înşine. Invidia nu are neapărat legătură cu puterea sau cu 
posesiunile reale: putem la fel de bine să fim invidioşi pe 
fericirea altcuiva, agasaţi de capacitatea sa de-a fi bine 
dispus etc. Fenomenul este universal: în toate culturile 
există legende despre regi şi împărați invidioşi pe micile 
nimicuri pe care le posedă supuşii lor... 

Provenită din problemele stimei de sine, invidia 
creează din păcate un adevărat cerc vicios, care o 
fragilizează şi mai mult, îmboldind la comparații sociale 
neîncetate, al căror rol toxic este cunoscut. Chiar dacă nu 
ne-o mărturisim conştient, ea trimite implicit la o imagine 
a unui sine neputincios de-a obţine ceea ce îl atrage. Ea 
facilitează existenţa unui sentiment de ratare personală, 
pe care îl putem oricând îmbrăca într-o raţionalizare de 
nedreptate socială în cazul invidiei pe succesul altuia 
(„societatea asta nu e bună de nimic dacă aşa merg 
lucrurile...”). Dar acest remediu nu prea funcţionează şi, 
mai ales, nu împiedică invidia să revină, nefăcând decât să 
îi adauge şi amărăciune. 

Când invidia devine obişnuită, ea duce la o lectură 


maladivă şi obsedantă a avantajelor celorlalţi, şi mai 


devastatoare pentru stima de sine!72. 
Să ne eliberăm de invidie 


La Rochefoucauld le amintea contemporanilor săi: 
„Invidia noastră durează întotdeauna mai mult decât 
fericirea celor pe care îi invidiem”. Acest lucru poate fi de 
ajuns? Deseori, vor fi necesare deopotrivă numeroase 
eforturi pentru a ne elibera de otrava invidiei. 

De exemplu, bârfa (a vorbi de rău persoane pe care 
eşti invidios): evident, nevoia de-a denigra este larg 
corelată cu invidia sau cu sentimentul de control redus 
asupra vieţii şi a anturajului propriu; dar poate că este 
totodată util stării noastre de bine emoţionale, cu condiţia 
să nu fie însoţită de emoţii negative prea viguroase!%5. Să 
vorbeşti de rău, de ce nu, dar fără să te enervezi prea 
mult, fără să crezi prea mult în ce spui, doar pentru 
plăcerea de-a vorbi şi de-a comunica. 

Altă tentaţie, nu chiar atât de îndepărtată: să 
vorbeşti de rău societatea şi să îţi îmbraci invidia într-un 
discurs, mai valorizant din punct de vedere social, despre 
intoleranţa faţă de nedreptate. Nedreptatea este efectiv o 
172 Parrot W.G., Smith R.H., „Distinguishing the experiences of 
envy and jealousy", Journal of Personality and Social 
Psychology, 1993,64: 906-920. 

problemă, dar alta decât cea a incapacității noastre de-a 
suporta ca alţii să aibă mai mult decât noi... Jules Renard o 
notase în Jurnalul lui: „Nu e nevoie să îi dispreţuieşti pe 
bogaţi, e de ajuns să nu îi invidiezi”. 

Nu e însă uşor să-ţi transformi invidia în indiferenţă. 
Sau chiar în bunăvoință! Cum să reuşeşti să te bucuri de 
reuşita altora, mai ales dacă ea nu ne deposedează de 
nimic (aşa cum este frecvent cazul)? Nu e uşor, dacă ai 
probleme de stimă de sine. Cu toate acestea, este un 
exerciţiu foarte sănătos şi instructiv, mai ales în raport cu 
aceste invidii stupide la care ne împing toate situaţiile 
sociale competitive. Personal, mă antrenez să fac acest 
gen de exerciţii când englezii ne bat la rugby! Nu mi-e 
uşor, dar eforturile făcute pentru a reuşi să mă bucur de 
victoria lor are cel puţin meritul de-a mă face să deschid 
ochii asupra esenţialului, respectiv că adevărata întrebare 
ar trebui să fie: „Am văzut un meci bun?” şi nu: „Cine a 
câştigat?” Cât despre a reuşi să mă bucur sincer de 
bucuria englezilor când sunt învingători, mai am de lucru 
în privinţa asta. Dar nu îmi pierd speranţa. 

Este important în egală măsură să nu te mulţumeşti 
doar să reprimi invidia. E mai bine să o recunoşti şi să o 
transformi. Să te antrenezi să treci de la invidia agresivă 
(„nu e drept ca nulitatea asta să aibă aşa ceva”) la invidia 


emulativă: „Cum să fac ca să obţin şi eu ceea ce îmi 


declanşează invidia?” Am regăsi probabil astfel una dintre 
funcţiile originale şi naturale (şi mai ales benefice) ale 


invidiei: stimularea la acţiune. 
Impasul geloziei 


După cum am văzut, gelozia are la bază teama de-a 
pierde o legătură sau un loc, indiferent că sunt privilegiate 
sau exclusive. Andre Comte-Sponville notează foarte 
inteligent: „Invidiosul ar vrea să aibă ceea ce el nu are şi 
are altcineva; gelosul vrea să aibă singur ceea ce crede că 
e al lui”. 

Astfel, gelozia se bazează pe o concepţie eronată 
despre ceea ce este o legătură afectivă cu un altul, 
indiferent că este amoroasă sau amicală. Evident, gelozia 
amoroasă ne angajează mai profund şi mai global şi se 
dovedeşte deci şi mai distrugătoare pentru imaginea 
noastră de sine'4. În ambele cazuri însă, gelozia se 
bazează pe o concepţie eronată, sau mai curând arhaică şi 
primitivă, despre legătură: a iubi ar însemna astfel a 
poseda; şi a accepta dragostea unui gelos sau a unei 
geloase ar însemna să accepti supunerea faţă de instinctul 


lor de posesiune maladiv. 

Gelozia este întotdeauna o suferinţă, care provoacă 
anxietate deopotrivă prin scăderea stimei de sine pe care o 
provoacă şi prin anticiparea pierderii legăturilor 
privilegiate!”5. Geloşii nu îşi savurează niciodată fericirea: 
ei nu fac decât să o supravegheze. Problemele stimei de 
sine sunt de altfel şi mai flagrante decât în cazul 
invidiei!”6: gelosul şi geloasa se tem ca nu cumva calităţile 
lor să nu fie suficiente pentru a-l reţine pe partener lângă 
ei, de unde şi eforturile lor de-a scruta, intimida, 
întemniţa: în loc să îi dea celuilalt dorinţa de-a rămâne, ei 
caută pe toate căile să îl împiedice să plece. Evident, acest 
lucru nu ameliorează cu nimic stima de sine deficientă: în 
cele din urmă, gelozia ne împiedică să fim siguri de 
dragostea sau afecțiunea care ne este acordată* Celălalt 
fiind legat, este imposibil să ştim dacă este cu adevărat 
ataşat de noi. Gelozia agravează, aşadar, problema în loc 
să o soluţioneze. Ea este un eşec complet al legăturii, al 
legăturii cu celălalt şi al legăturii cu sine. Şi ea sfârşeşte 
prin a ne face să uităm esenţialul a ceea ce ar trebui să fie 


o legătură benefică: reciprocitatea. Lucru pe care îl 

sublinia perfect La Rochefoucauld în citatul de la începutul 


acestui capitol (citiţi-l din nou dacă l-aţi uitat). 
Terapia geloziei 


Psihoterapia are încă o experienţă redusă în privinţa 
ajutorului care poate fi dat geloşilor patologia!””: cei care 
vin să ceară ajutor nu sunt chiar atât de numeroşi (mai 
degrabă anturajul lor vine uneori să ceară sfaturi). Dar 
chiar şi pentru cei care reuşesc să îl ceară, terapia este 
îndelungată şi delicată. Ea necesită de cele mai multe ori 
să se lucreze pe toate bazele psihologiei ataşamentului: în 
cele mai multe cazuri, geloşii au încă din copilărie, şi din 
motive multiple (traumatisme reale legate de despărţiri 
sau abandonuri precoce, sau temperamente de la bun 
început hipersensibile la îndepărtare), un stil de ataşament 
numit  „insecure”, temându-se să se desprindă de 
proptelele lor afective pentru a pleca să exploreze 
lumea!”8. Atunci, odată ce au ales un obiect al dragostei, ei 
nu pot concepe nici să îi dea drumul (de asta sunt siguri), 


nici să li se dea drumul (de asta nu mai pot fi siguri, aşa că 

vor supraveghea şi vor zăvori). Reconsiderarea totală a 
felului de-a te lega de ceilalţi, de-a te simţi în primejdie 
dacă aceştia se îndepărtează reprezintă în general un 
mare - şi fructuos - şantier psihologic! Să te ocupi de 


stima ta de sine reprezintă una dintre primele sale etape. 


28 
Să nu ne mai temem de ceilalţi şi să avem 
încredere: 


beneficiile sunt superioare inconvenientelor 


„Încrederea nu este o iluzie lipsită de sens. În timp, 
este singurul lucru care ne poate da siguranţa că lumea 
noastră personală nu este şi ea un infern”. 

Hannah Arendt 


Să am încredere? Nici măcar în mine nu am destulă 
încredere... Sunt prea fragilă ca să am încredere în ceilalţi. 
Mă ştiu incapabilă să protestez dacă sunt exploatată. 
Incapabilă să mă revolt dacă sunt trădată. Deseori, în 
viaţă, am fost ultima care mi-am dat seama că se abuza de 
mine. Cum mă îndoiesc de mine însămi, le atribui 
întotdeauna celorlalţi motive îndreptăţite, presupun că 
îndoielile mele nu sunt întemeiate, că bănuielile mele nu 
sunt justificate... Semnalul meu de alarmă pentru abuzuri 
este anesteziat sau a fost aşa multă vreme. Vreme 
îndelungată am fost incapabilă să spun lucruri simple de 
genul: «Nu e normal. E un abuz. Nu te lăsa păcălită. E 
inacceptabil. E o trădare. E o ruptură de contract moral.» 
Incapabilă să mi le spun mie însămi, aşa că să le mai spun 


şi celorlalţi, vă închipuiţi... Sunt şi acum incapabilă să le 


rostesc, dar astăzi diferenţa e că evit să mă pun în situaţii 
în care ar trebui să le rostesc: ca să evit decepţia şi 
trădarea, nu mai am încredere în nimeni. «Casa nu mai 
acordă credit.» Vad clar că asta mă izolează şi mă lipseşte 
de multe. Dar prefer să fiu singură şi suspicioasă decât 
acceptată, dar abuzată”. 

Deseori, suspiciunea înfloreşte pe  fragilităţile 
noastre. Totuşi, încrederea este frumoasă... Şi ea este 
favorabilă atât persoanelor, cât şi grupurilor umane. De ce 


este atât de dificilă în cazul problemelor stimei de sine? 


A avea încredere 


Încrederea? Este aşteptarea ca dorinţa noastră de-a 
colabora să nu fie dezamăgită şi că vulnerabilităţile 
noastre nu vor fi exploatate de ceilalţi. Încrederea este o 
intuiţie, uneori o decizie (mai mult sau mai puţin 
argumentată) şi o speranţă, decât o certitudine. Ea este o 
formă de optimism, centrată pe relaţiile sociale: ca şi 
optimismul, ea nu este o orbire în faţa dificultăţilor (în 
cazul unor probleme adevărate, optimiştii şi pesimiştii 
reacţionează la fel), ci o linişte în faţa absenței manifeste a 
problemelor. În timp ce optimismul nu modifică neapărat 
situaţiile materiale, încrederea o poate face: dacă îi acorzi 


cuiva încrederea ta, acest lucru îl poate îndemna să 


evolueze favorabil şi contribuie, deopotrivă, la 
transformarea societății într-una mai umană. 

Sursele capacității de-a avea încredere rezidă 
evident în trecutul nostru: faptul de-a fi avut părinti fiabili, 
de-a nu fi suferit trădări dureroase după ce am investit sau 
am dezvăluit mult par cei doi factori majori. Există însă şi 
numeroşi factori legați mai mult de prezent, şi alcătuind 
un amestec destul de complex. 

În primul rând, motivele de-a avea încredere pot fi 
opuse: putem avea încredere din cauza unei fragilități 
personale (joasă stimă de sine), fiindcă avem tendința de a- 
i idealiza pe ceilalți, sau să ne situăm într-o poziție de 
slăbiciune sau de dependență față de ei. Putem de 
asemenea să acordăm încredere fiindcă ne simţim destul 
de puternici ca să suportăm sau să reparăm o eventuală 
trădare: „Îi dau o şansă...” (înaltă stimă de sine). A putea 
acorda încredere celorlalți depinde deci clar de încrederea 
pe care o avem în noi înşine şi de nevoite noastre în 
materie de stimă de sine: putem fi făcuţi să o acordăm sau 
să o refuzăm în mod inadaptat, în funcţie mai mult de 
aşteptările noastre de-a fi asiguraţi sau admiraţi decât de 
evaluarea calmă a interlocutorilor noştri sau a situaţiei. 

Pot interveni însă şi alte elemente. 

Unele sunt hormonale: un studiu surprinzător şi 
recent de neurobiologie?’ a arătat că era posibil să se 


179 Michael Kosfeld şi colab., „Oxytocin increases trust în 


înmulțească cu doi sentimentul de încredere în ceilalţi 
doar făcându-i pe voluntari să inhaleze un spray pe bază 
de ocitocină, un hormon aflat la originea 
comportamentului matern şi care facilitează apropierea 
sexuală. Manipularea chimică a sentimentului de 
încredere? Iată ce ar putea ridica probleme etice 
importante: ce s-ar întâmpla dacă vânzătorii sau 
politicienii ar utiliza discret ocitocina pentru a-şi convinge 
interlocutorii şi auditorii? 

Altele sunt psihologice: încrederea este astfel foarte 
mult influențată de viața emoțională. Logic, ea este 
facilitată de emoțiile pozitive şi împiedicată de cele 
negative, Faptul de-a simţi frecvent tristeţe, furie, 
îngrijorare poate induce o suspiciune sistematică față de 
ceilalţi, bazată pe teamă (cum este cazul pacienților fobiei 
social), pesimismul (cazul depresivilor) sau proiecția 
propriilor gânduri rele şi viziuni negative despre omenire 
(scârţarii, colericii, mereu dominați de resentimente). 
Toate aceste suferinţe perturbă atunci buna funcţionare a 
grupurilor umane, care au o mare nevoie de încredere 
mutuală, de la viaţa de familie şi până la comportamentul 


profesional şi social, în timp ce emoţiile pozitive frecvente 


human", Nature, 2005,435 (nr. 7042): 673-676. 

180 Dunn J.R., Schweitzer M.E., „Feeling and believing: the 
influence of emotion on trust", Journal of Personality and Social 
Psychology, 2005,88: 736-748. 


facilitează considerabil calitatea comunicărilor!8!. 

În anumite cazuri, incapacitatea de-a avea încredere 
tine de o patologie psihiatrică: exemplul cel mai clar este 
reprezentat de paranoici, bineînţeles, convinşi că nimeni, 
nici măcar cei apropiaţi, nu merită o încredere absolută şi 
permanentă. Pentru ei, nu există decât cei care au trădat, 
cei care se pregătesc sau sunt pe cale să trădeze şi cei 
care vor trăda într-o bună zi... Mai sunt însă şi sinistraţii 
relaţiei umane, mereu dezamăgiţi de ceilalţi. Şi cei care au 
suferit de trădări sau carenţe, cei pe care părinţii i-au 
crescut în cultul suspiciunii. Îmi amintesc de un pacient 
de-al meu care voia să-şi scrie memoriile şi voia să le dea 
titlul: „Cum tatăl meu a fost cât pe ce să mă facă să ajung 


paranoic”. 
Avantajele şi inconvenientele încrederii 


Să ai încredere în ceilalţi: nu implică acest lucru un 
risc? 

Ba da! Dar şi faptul de-a nu avea încredere implică 
multe riscuri. Primejdiile suspiciunii sunt poate mai puțin 
vizibile, mai puțin importante decât cele ale încrederii, dar 


sunt cât se poate de reale. 


181 Hertel G. şi colab., „Mood effects on cooperation in small 
groups: does positive mood simply lead to more cooperation?", 
Cognition and Emotion, 2000,14:441-472. 


Să nu ai încredere înseamnă să consacri multă 
energie temându-te, observând, supraveghind, verificând, 
amânând. Înseamnă să trăieşti într-o tensiune fizică şi o 
viziune a lumii negativă, care se vor dovedi epuizante şi 
toxice. Înseamnă să îţi fie greu să laşi garda jos atunci 
când poţi să o faci. Acest lucru permite desigur evitarea 
anumitor înşelăciuni sau a anumitor decepţii. Dar cu ce 
pret? 

Luaţi exemplul turiştilor în vacanţă în străinătate, 
care se tem de localnici, cunoscuţi (după părerea lor) 
pentru tendinţa lor afirmată de a-i escroca pe oaspeţi. Ei 
îşi pot petrece concediul fiind mereu atenţi să nu fie 
păcăliți: îl supraveghează pe şoferul de taxi, urmărind 
atenţi pe o hartă itinerarul pe care îl parcurge (în loc să 
vorbească cu el despre obiceiurile locale sau să admire 
peisajul), aleg foarte precauţi restaurantul, comparând 
preţurile din tot cartierul, observând cine intră şi cine iese 
(în loc să se aşeze acolo unde le place şi unde miroase a 
mâncare bună), se tem de toţi vânzătorii şi de toţi 
comercianții, rămânând „vigilenţi”, comparând, negociind, 
supărându-se, crispându-se (în loc să pălăvrăgească, să 
zâmbească, să descopere...) Comportându-se în acest fel, ei 
vor pierde cu siguranţă majoritatea (nu toate...) ocaziilor 
de-a „se lăsa păcăliţi”, dar vor rata şi esenţialul: să profite 


de concediu, chiar dacă s-a abuzat puţin de încrederea lor. 


Încrederea presupune evident acceptarea unui risc 
social relativ, cel al înşelăciunii sau al duplicităţii 
interlocutorilor noştri, în schimbul unui beneficiu palpabil, 
care este cel al calităţii vieţii. 

Beneficiile emoţionale ale încrederii simt constante, 
în comparaţie cu avantajele materiale punctuale ale 
suspiciunii. „Dacă eşti prea bun, înseamnă că eşti prea 
prost?” Şi dacă „proştii buni” au o viaţă mai fericită decât 
cei „mereu suspicioşi”? Şi dacă suntem condamnaţi să fim 
păcăliţi oricum atât cât trăim? Şi dacă asta nu are nicio 
legătură - sau una mult mai mică decât credem - cu 


suspiciunea sau cu încrederea? 


Despre bunul uz al încrederii... 


Ar fi deci mai bine să avem încredere a priorii Dacă 
obiectivul nostru este calitatea vieţii, răspunsul e da. Nu 
are rost totuşi să ne expunem fără rost decepţiei sau 
exploatării. Soluţia rezidă aşadar, fără îndoială, în 
capacitatea noastră de-a le acorda celorlalţi o încredere nu 
oarbă, ci trează: să acordăm maximum de încredere 
posibilă, să avem încredere a priori, dar să îi considerăm 
pe interlocutorii noştri drept fiabili numai până la dovada 
contrară. 


Unii îşi plasează a priori pe scara lor de încredere 


interlocutorii între 10 şi 20: „Le acord o încredere 
moderată şi atât”. Apoi ajustează cursorul în funcţie de 
comportamentele acestora din urmă. Alţii, mai temători, 
pornesc de la 0 din 20: „Trebuie să mi se câştige 
încrederea”. Alţii, în sfârşit, pornesc de la bun început de 
la 20 din 20: „Am încredere a priori, apoi hotărăsc”. Ca 
întotdeauna, cheia rezidă în flexibilitate: nouă ne revine 
sarcina de-a fi în stare să ajustăm gradul de încredere pe 
care o acordăm celorlalţi, nu în funcţie de fragilităţile 
noastre (îndoieli, angoase, teama de-a nu şti să ne apărăm 
sau să cerem despăgubiri după o înşelăciune), ci în funcţie 
de context (e normal să te temi mai mult în afaceri sau în 
cazul cuceririi puterii sau a exercitării puterii) sau de 
natura  interlocutorilor noştri (e normal să reglăm 
programul „încredere” ceva mai sever când avem de-a face 
cu necunoscuţi). Aceasta necesită totodată efortul de-a 
înţelege că anumite înşelări ale încrederii pe care am 
acordat-o se pot datora şi stângăciei sau neînţelegerii - sau 
chiar egoismului - mai degrabă decât relei voințe sau 
cinismului. Rezultatul este acelaşi? Poate că da, 
materialmente şi emoţional (pe moment), dar nu şi în 


privinţa viziunii pe care o aveţi despre oameni. 


Încrederea decepţionată 


„Când am aflat că Sylvie mă vorbise de rău lao 
petrecere unde erau invitaţi mulţi dintre prietenii mei, am 
simţit ca o lovitură de pumnal. O întâlnisem cu ceva timp 
în urmă, ne simpatizasem şi îi mărturisisem destule 
secrete, aşa cum a făcut şi ea la rândul ei. Credeam că o să 
ne împrietenim. Dar cineva prezent la petrecerea aceea 
mi-a spus că îşi bătuse joc de naivitatea mea, de insistența 
mea de a-i deveni prietenă, în timp ce mie mi se părea că 
această dorinţă de apropiere venise în mare măsură şi din 
partea ei... Am ruminat toată seara, apoi mi-am revenit. 
Am sunat mai întâi câţiva prieteni, care mi-au spus că 
vorbele ei fuseseră mai puţin dure decât ce mi se 
povestise: «A încercat doar să glumească şi să iasă în 
evidenţă pe spezele tale.» Mi-au mai spus cu toţii şi că 
intervenţia ei fusese deplasată şi îi făcuse să se simtă 
prost. Atunci, mi-am spus că aceea care avea probleme 
era, până la urmă, ea şi nu eu: în ce mă priveşte, mă 
simţeam în regulă în privinţa poveştii ăsteia, nu eu 
bârfisem, ci ea. Apoi, m-am gândit la amploarea exactă a 
incidentului, încercând să nu mă las prinsă în capcana 
raţionamentului de sentimentul meu real de nedreptate 
sau de înşelăciune - de trădare nici nu mai vorbesc. În 
fond, se întâmplase ceva vechi de când lumea: o persoană 
o vorbise de rău pe alta. Punct. Consecințele reale erau 


minore: prietenii mei ştiau cine eram şi nu îi apreciaseră 


afirmaţiile, oamenii care nu mă cunoşteau puţin se 
sinchiseau. lar cei care nu mă plăceau fără nicio îndoială 
că se bucuraseră; ei şi? M-am întrebat apoi ce motive 
avusese: se simţea atât de rău în pielea ei, încât să aibă 
nevoie să iasă în evidenţă aşa în faţa altora, bârfind pe 
cineva cu care până atunci fusese drăguță? în cele din 
urmă, toate astea m-au calmat. Şi în loc să mă lansez în 
generalizări de genul «nu trebuie să mai am încredere în 
nimeni», m-am limitat la «există oameni care nu sunt de 
încredere şi care dau dovadă de duplicitate». Şi am ajuns 
chiar să-mi spun că «nici chiar pe ea nu trebuie să o 
resping cu totul; ştiu doar că nu trebuie să am încredere în 
ea, asta-i tot. Nu are rost să o urăşti de moarte. Rămâi 
cool. Acum eşti prevenită. lată-te prevenită fără pagube 
prea mari: lecţia e bună.» E o prostie, dar eram mândră de 
mine că nu m-am cufundat în ruminaţii amare, mânioase 
sau răzbunătoare, aşa cum mi s-ar fi putut întâmpla în 
urmă cu câţiva ani. Şi până la urmă, nici măcar nu am 
sunat-o pe această Sylvie ca să-i cer socoteală, fiindcă totul 
îmi devenise aproape indiferent...” (Amelie, 43 de ani). 

Prin această mărturie, Amelie ne lămureşte asupra 
esenţialului atitudinilor de adoptat în caz de încredere 
trădată: 

— Să ne amintim că persoana despre care trădarea 


spune mai multe este cea care trădează, nu cea care este 


trădată. 

— Sub efectul rănii emoţionale, nu trebuie să 
generalizăm suspiciunea ulterioară în privinţa întregii 
specii umane. Să continuăm să acordăm încredere 
persoanelor fiabile. 

— Să ne mărginim numai la o suspiciune sporită faţă 
de persoana care a trădat, dar nu să ne retragem neapărat 
toată încrederea în ea. 

— Să vorbim rapid cu cei apropiaţi ca să fim ajutaţi 
în evaluarea „gravităţii” trădării. Să fim atenţi cu perioada 
iniţială în care vom resimţi emoţii „calde”, capabile să ne 
radicalizeze judecăţile. 

— Dacă este vorba de afirmaţii relatate, să le 
verificăm întotdeauna amploarea şi natura exactă. 

— Să vorbim eventual cu persoana în cauză, dar mai 
mult sub formă de anchetă („poţi să-mi explici sau să mă 


linişteşti?”) decât sub forma reproşurilor sau a acuzațiilor. 


Beneficiile individuale şi colective ale încrederii 


reciproce 


Încrederea este fundamentală pentru societăţile 


umane, indiferent că e vorba de relaţiile intime - cuplu, 

familie, prieteni, cunoştinţe sau, mai larg, sociale 


182 Rempel J.K. şi colab., „Trust in close relationships", Journal 
of Personality and Social Psychology, 1985,49: 95-112. 


(serviciu, viaţa socială în sensul larg). 

Pentru orice formă de societate umană, poziţia de 
încredere reciprocă este pe termen lung cea mai 
profitabilă. 

Există un efect probabil de bulgăre de zăpadă 
pozitiv: cu cât percepem că interlocutorul nostru este mai 
atent la nevoite noastre, cu atât mai mult îi acordăm 
încredere, şi atunci cu cât el percepe că suntem atenţi la 
propriile sale nevoi, cu atât mai mult ne acordă la rândul 
lui încredere etc.183 

Studii pasionante pe această temă au arătat că 
poziţia de încredere mutuală este cea care e capabilă să 
aducă cel mai mult, pe termen lung, indivizilor ca şi 
grupurilor sociale. 

Unul dintre modele clasice de studiu al încrederii 
interactive în psihologia socială este propus de ceea ce se 
numeşte „dilema deţinutului184”. 

Imaginaţi-vă doi suspecți arestaţi şi închişi pentru un 
delict. Judecătorul este convins de culpabilitatea lor, dar 
nu are nicio dovadă. Atunci le spune: „Aveţi dreptul să 
vorbiţi sau să tăceţi. Dacă niciunul nu mărturiseşte, veţi fi 
condamnaţi fiecare la trei luni de închisoare, fiindcă există 
183 Wieselgquist J. şi colab., „Commitment, pro-relationship 
behavior, and trust in close relationships", Journal of Personality 
and Social Psychology, 1999, 77: 942-966. 


184 Luce R.D., Raiffa H., Games and Decisions, New York, John 
Wiley and Sons, 1957. 


acuzaţii minore la adresa voastră. Dacă mărturisiţi 
amândoi, vom ţine seama de acest fapt şi nu veţi primi 
decât o lună de închisoare. Dacă unul mărturiseşte şi 
celălalt nu, cel care a mărturisit va fi condamnat la şase 
luni de închisoare, iar celălalt va fi eliberat”. 

Cei doi deţinuţi nu pot comunica între ei; ei trebuie 
deci să aibă sau nu încredere unul în celălalt. Interesul 
comun este să mărturisească amândoi: pedeapsa va fi 
minimă (o lună de închisoare fiecare, respectiv două luni 
de închisoare în total pentru ambii, dar la egalitate). Dar 
dacă unul mărturiseşte, iar celălalt nu, el va fi singurul 
care va fi pedepsit (pedeapsa totală de şase luni va fi 
suportată de unul singur din cei doi, care astfel va fi 
păcălit în cazul de faţă). Tentaţia egoistă este deci să nu 
mărturisească: în cel mai bun caz, sunt eliberaţi, iar în cel 
mai rău primesc trei luni de închisoare. Dar inteligenţa 
colaborativă este să mărturisească: presupunând că 
celălalt va face la fel, vor fi întemnițați numai pentru o 
lună. 

Cum reacţionăm în viaţa reală? Studiile arată că 
tendinţa spontană în faţa unor situaţii de acest tip este de- 
a privilegia suspiciunea’: îndeosebi în privinţa unui 


număr de comunicări limitat, faţă de necunoscuţi, 


185 Komorita S.S. şi colab., „Cooperative choice in the N- 
person dilemma situation", Journal of Personality and Social 
Psychology, 1980, 38: 504-516. 


programul nostru „suspiciune” va prevala (şi poate că nu 
greşeşte). În schimb, când acest sistem „îţi dau - îmi dai” e 
testat în cazul unor comunicări prelungite şi repetate, se 
pare că el este unul dintre cele mai eficiente pentru a 


acumula avantaje bilaterale186 


„cu condiţia să nu fie aplicat 
orbeşte (mai multe trădări ale încrederii fac ca încrederea 
să fie retrasă), să fie facilitat de discuţii şi de comunicări 
directe (distanţa sporeşte suspiciunea). Costul colectiv al 
suspiciunii, care duce la o cooperare deficientă, este 


întotdeauna mai ridicat decât cel al încrederii. 
Suspiciune infernală sau încredere paradisiacă 


Viaţa e grea, există o groază de oameni nefericiţi, nu 
ştii niciodată cu cine ai de-a face... Desigur. Şi totuşi 
încrederea - asociată cu luciditate - rămâne mijlocul cel 
mai puţin rău, şi pentru a supravieţui şi, mai ales, pentru a 
trăi bine. Altfel, contribuim la făurirea şi la propagarea 
acestei societăţi paranoice, a acelui „infern” de care 
pomeneşte Hannah Arendt la începutul acestui capitol. Pe 
cât posibil, încrederea înseamnă şi acest lucru: să înveţi să 
accepţi lumea şi pe ceilalţi ca imperfecti. Şi încrederea 
lucidă constă în a nu te pune în postura de-a depinde şi de- 
a suferi din cauza imperfecţiunilor lor. 


186 Axelrod R., Comment riussir dans un monde d'igoistes, 
Paris, Odile Jacob, 1992. 


29 
Să nu mai judecăm: beneficiile faptului de a-i 


accepta pe ceilalţi 


„Noi nu vedem lucrurile aşa cum sunt, ci le vedem 
aşa cum suntem”. 


Talmudul 


Pe calea acceptării de sine, faptul de a-i accepta mai 
bine pe ceilalţi ne poate face să ne acceptăm mai bine pe 
noi înşine? Acest lucru pare foarte probabil. 

Paradoxal, acceptarea ne face mai puternici, 
deoarece ne permite să ne percepem drept jucăria posibilă 
a celorlalţi şi să redevenim actori. De exemplu, noi înşine îi 
judecăm pe ceilalţi, îi respingem uneori, îi ironizăm, ne 
batem joc de ei... Şi dacă nu o facem, avem uneori dorinţa 
de-a o face... Dar această „josnicie” a vieţii zilnice ne 
uşurează sau în realitate ne zdruncină? Nu este ea doar un 


simptom al fragilităţii noastre sau poate şi să o agraveze? 
Să judecăm sau să cunoaştem? 
Tentaţia de-a judeca ceea ce sunt sau fac oamenii nu 


poate exista, evident, decât pornind de la propria noastră 


experienţă. Nu putem vedea la ceilalţi decât ceea ce am 


învăţat să vedem, şi în general la noi înşine... Egoismul 
nostru ne învaţă să detectăm egoismul celorlalţi etc., 
uneori în manieră adaptată, alteori în manieră amplificată, 
iar în cel mai rău caz, în manieră imaginară: aceasta este 
„proiecţia” psihanaliştilor, mecanism ce ne face să le 
atribuim celorlalţi sentimente sau intenţii care în realitate 
ne aparţin. 

Această tendinţă de-a vedea lumea prin dificultăţile 
noastre personale depinde în parte de importanţa pe care 
egoul nostru îl capătă în funcţionarea noastră psihică: 
obsesia dureroasă de sine, care caracterizează persoanele 
cu probleme de stimă de sine, le expune masiv acestui risc. 

Şi, în schimb, această viziune autocentrată (anglo- 
saxonii utilizează expresia amuzantă: myside bias, pe care 
am putea să o traducem prin ceva de genul: intermediul 
vârfului nasului meu...) duce la o sărăcire a viziunii noastre 
despre lume şi deci despre noi înşine. 

Într-adevăr, tendinţa de-a judeca o conţine pe cea a 
opacizării faţă de experienţă. Umplem lumea cu noi înşine 
în loc să ne lăsăm umpluti, informaţi, educați de ea, de 
unde şi dificultatea de-a reuşi să ascultăm şi să auzim ceea 
ce nu vine de la noi. Consecința: lumea ni se pare 
încremenită, „e mereu la fel”, oamenii sunt „întotdeauna 
aceiaşi” (şi întotdeauna dezamăgitori). Adesea, felul nostru 


de a-i sesiza este cel mereu identic. 


„Sunt întotdeauna dezamăgit(a) de ceilalţi” 


Afirmația aceasta este foarte frecventă. Dar de tinde 
vine problema: ceilalţi sunt atât de dezamăgitori? Sau, de 
fapt, eu sunt prea „uşor de dezamăgit”? Ambele situaţii: în 
primul rând, ceilalţi nu sunt niciodată atât de admirabili şi 
nici atât de jalnici cum ni-i imaginăm noi. Dacă sunt prea 
des dezamăgit de ei, e pentru că aştept prea multe de la ei. 
De ce? Apoi, decepţia are nevoie de doi parteneri: propriile 
mele aşteptări o explică deseori la fel de bine ca şi 
comportamentul celuilalt. Cum să fim mai realişti? Există o 
utilizare adecvată a celorlalţi care m-ar pune la adăpost de 
decepţiile prea frecvente, fără ca totuşi să mă determine 
să mă retrag din comunicările sociale, ceea ce este deseori 
o tentaţie (ca să nu mai suferim de decepţii)? 

Este un obiect de lucru în terapie. Îmi amintesc de o 
pacientă care avusese un tată paranoic (suspicios, dar şi 
delirant şi persecutat) şi o mamă depresivă. Din fericire 
pentru ea, nu era o copie a părinţilor ei, dar moştenise 
totuşi de la ei şi din îndelungaţii ani petrecuţi alături de ei 
o tendinţă de suspiciune (discursul tatălui) şi de decepţie 
(discursul mamei). Deşi destul de inteligentă pentru a 
constata daunele legate de această atitudine, îi venea 


totuşi greu să o stăvilească. Vioaie şi plăcută, ea îşi făcea 


destul de multe cunoştinţe, dar dezvoltarea relaţiilor ei 
amoroase sau amicale se lovea rapid de detalii 
neînsemnate. „Reperez foarte repede defectele celorlalţi; 
ele mă obsedează apoi şi nu mai văd decât asta la 
respectiva persoană. Uneori e absurd: ticul de a-şi atinge 
nasul sau o respiraţie urât mirositoare şi gata, persoana 
îmi apare imediat ca fiind definitiv mai puţin interesantă. 
Uneori, nu e cine ştie ce: oamenii prea puţin mulţumiţi de 
sine sau cei care sunt un pic cam anoşti şi sentenţioşi, şi 
brusc, celelalte calităţi au de suferit. Simt atunci parcă o 
răceală faţă de ei şi nu mai am chef să merg mai departe. 
Multă vreme mi-am spus că pretenţiile astea reprezentau o 
nevoie de excelenţă şi că asta îmi permitea să nu consacru 
timp decât celor care meritau osteneala: «ori ce e mai bun, 
ori nimic». Dar e o prostie, oamenii perfecţi nu există, nu 
sunt perfectă şi nimeni nu e. Aşa că trebuie să mă ocup de 
incapacitatea asta de-a vedea laturile bune ale oamenilor 
sau, mai curând, să le văd, dar să ajung să fiu interesată 
destul de mult de ele ca să nu mai dau atenţie defectelor 
lor. Am făcut deja o terapie din care am înţeles că 
atitudinea aceasta era un mijloc bun de-a nu mă implica, 
fiindcă implicarea mă sperie. Dar acum?” 

Cum să luăm ce e mai bun de la ceilalţi şi să obţinem 
de la ei să ne ofere ce au bun? Sau să provocăm acest 


lucru, să îl luăm singuri? Cum să adoptăm o „politică 


relaţională” activă faţă de ceilalţi: la petreceri, nu să îi 
„suportăm”, ci să îi facem să vorbească despre ce au 
interesant de povestit: trecutul lor de marinar sau de fost 


combatant, concediile în Creta, viziunea despre lume etc. 


Să ne antrenăm să nu judecăm: întotdeauna să 


acceptăm 


Efectul de etichetare este bine cunoscut în 
psihologie: odată ce am emis o judecată despre cineva, e 
greu să revenim asupra ei, deoarece toate acţiunile sale 
ulterioare vor fi atunci sub influenţa acestei judecăţi. Vom 
avea tendinţa să memorăm ceea ce confirmă etichetarea 
noastră şi să refulăm ceea ce nu o confirmă. E ceea ce se 
cheamă un subterfugiu de expunere selectivă: alegem de 
preferinţă informațiile care confirmă convingerile şi 
preferinţele noastre. Lucrul e valabil în cazul alegerii 
ziarelor pe care le citim: antrenaţi-vă regulat să citiţi ziare 
cu care nu sunteţi de acord, nu ca să le înjuraţi, ci ca să 
observați şi să înţelegeţi raţionamentele şi argumentele 
acestora. E valabil şi pentru detaliile pe care le remarcăm 
în jurul nostru: rasiştii vor fi mai atenţi la informaţiile 
despre delictele comise de străini, anarhiştii la gafele 
poliţiştilor etc. 


De unde şi persistenţa importantă, individuală şi 


colectivă a judecăților rasiste, a stereotipurilor sexiste şi a 
tuturor formelor de a priori. Antagonizarea efectului de 
etichetare cere eforturi bine organizate şi, cel mai simplu, 
în loc să trebuiască să ne revizuim sistematic judecăţile e 
să nu judecăm, de la bun început, prea repede. Altfel vom 
fi victimele unui efect de prioritate: prima impresie care se 
va implanta va rămâne cea mai solidă pentru o durată 
foarte lungă, chiar şi în cazul unei invalidări ulterioare!%. 

Iată-ne reveniţi la principiile de bază ale acceptării: 
încet, regulat, trebuie să luăm obiceiul de-a observa şi de-a 
accepta ceea ce observăm, înainte de-a judeca. Apoi să 
reflectăm şi, dacă emitem o judecată, să o facem în mod 
precis şi provizoriu („deocamdată în cutare domeniu pot 
crede cutare lucru”). În sfârşit, să acţionăm pentru a 
schimba ceea ce trebuie schimbat. 

Să acceptăm, cel puţin la începutul raţionamentului 
nostru, nedreptatea şi trădarea? Ce altceva să facem, din 
moment ce există... Să accept că am fost minţit, că am fost 
trădat, că s-a abuzat de slăbiciunile mele sau, mai rău, de 
încrederea mea? Dacă acest lucru s-a întâmplat, unde este 
opţiunea? Trebuie să accept că s-a întâmplat cu adevărat... 

Dar atitudinea de acceptare se opreşte aici. În faţa a 


ceea ce este, a ceea ce există. În privinţa a tot ce nu este 


187 Anderson C.A. şi colab., „Perseverance of social theories: 
the role of explanation in the persistence of discredited 
informations", Journal of Personality and Social Psychology, 
1980,39:1037-1049. 


încă - sau a ceea ce se poate întâmpla - voi face faţă 
atunci: acţiunea - şi nu renunţarea - urmează întotdeauna 


acceptării. 
Exerciţii de empatie (uşoare şi grele...) 


Discursul despre bunăvoință este deseori acceptat 
de majoritatea noastră. Dar practicile vieţii de zi cu zi 
diferă deseori. Jules Renard, observator maliţios al genului 
uman, nota astfel în Jurnalul său: „Binevoitor pentru 
omenire în general şi cumplit pentru fiecare individ”. Într- 
un anume fel, empatia este acea „privire care acordă 
prioritate celuilalt188”. Prioritatea presupune bunăvoința şi 
acceptarea prealabilă, nu supunerea şi nici aprobarea. 

Ascultarea şi observarea empatică a celorlalţi 
necesită deseori o anumită atenţie şi o practică regulată. 
Când sfaturi pot să vă înlesnească dobândirea ei (dacă o 
doriţi): 

Să trecem de la global la specific. Să ne antrenăm să 
fragmentăm şi să nuanţăm judecata: ce îmi place la 
persoana aceasta, ce e bun (după părerea mea); şi ce îmi 
displace? „Plusurile” şi „minusurile”. 


Să trecem de la tentaţia de-a judeca persoana („e un 


188 Formula aparţine filosofului elveţian Ruedi Imbach, în 
prefața sa la cartea lui Alexandre Jollien: tloge de la faiblesse, 
Paris, Cerf, 1999. 


lăudăros”) la efortul de-a nu descrie decât comportamentul 
său („s-a lăudat ieri seară”). 

Să trecem de la un punct de vedere permanent („aşa 
e ea”) la un punct de vedere relaţional („aşa e ea într-o 
asemenea situaţie”). 

Să trecem de la atitudinea de judecată („e penibilă”) 
la una comprehensivă şi funcţională („dacă aşa e ea, 
înseamnă că îi foloseşte la ceva sau că îi aduce ceva, dar 
ce anume?”). 

Să trecem de la resentiment la discuţie. Să vorbim 
cu persoanele cu care avem o neînțelegere sau faţă de 
care avem un resentiment reprezintă întotdeauna un 
exerciţiu fructuos, opus reflexelor noastre, care ne împing 
să îi evităm pe cei care ne agasează, ca să îi putem bârfi 
sau pedepsi mai bine de departe. Îl recomand frecvent 
pacienţilor când ne ocupăm de relaţiile lor sociale. Şi în 
acest caz, scopul nu este de-a te împrieteni, ci de-a lua 
obiceiul de a-ţi rafina viziunea despre ceilalţi, explicându- 
te cu ei. La modul general, faptul de-a vorbi cu persoanele 
respective îţi permite să îţi dai seama că ele sunt aproape 
întotdeauna mai fragile şi uneori mai amabile decât ne 
făcea să ni le închipuim judecata de la distanţă. Acest 
lucru nu ne împiedică să le constatăm defectele, dar ne 
poate permite să ne modificăm şi sentimentele, şi acţiunile. 


Obiectivul abordării empatice a celorlalţi nu este de- 


a ajunge să o aprobăm sau să o plăcem pe persoana în 
cauză, ci: 

1 - să vă facă bine; 

2 - să evitați o serie de false manevre sau de opinii 
eronate în privinţa lor; 

3 - să învăţaţi încetul cu încetul să procedaţi la fel şi 
în privinţa dumneavoastră. 

Mai există un foarte bun exerciţiu de empatie, mai 
puţin obositor şi mult mai larg practicat: citirea romanelor 
sau vizionarea filmelor la cinema. Sunt mijloace bune de-a 
intra în universul cuiva, pe lângă care am fi putut trece 
fără să fim interesaţi de el în viaţa reală. Actorul francez 
Jean-Pierre Bacri şi-a făcut astfel o specialitate din 
personaje chiar detestabile pe care reuşeşte să le facă, 
dacă nu simpatice, cel puţin atrăgătoare, deoarece sunt 
explicate motivele comportamentelor dezagreabile ale 
acestora. Ficţiunea romanescă şi cinematografică ne-ar 
putea face mai buni? Ne poate pregăti să devenim aşa. 
Apoi nu ne mai rămâne decât să punem în practică. 

De ce să nu îi judecăm pe ceilalţi e bine pentru 


stima de sine... 


Acceptarea celorlalţi este o atitudine corelată cu un 


nivel sporit de stare de bine globală la cei care o 
practică!%%, care induce apoi un cerc virtuos: dacă îmi 
merge bine, mi-e mai uşor să fiu binevoitor (etimologic: 
bene volens, care vrea binele, această bunăvoință îmi face 
la rândul ei bine etc. 

Pe de altă parte, deschiderea psihologică este 
corelată cu stima de sine: cu cât va fi mai bună aceasta din 
urmă, cu atât ne va ajuta să observăm fără să comparăm, 
să invidiem sau să judecăm, cu atât mai mult ne va permite 
să tragem foloase din experienţele de viaţă, să avem o 
flexibilitate superioară şi capacităţi de adaptare la noile 


1%. Studiile făcute în acest domeniu ne 


medii şi anturaje 
determină să considerăm stima de sine un factor de 
„activism psihologic”: ea ne ajută să „extragem” lucrurile 
bune din anturajul nostru, dar şi să le provocăm. La o 
petrecere, de exemplu, decât să suportăm un conviv 
plictisitor şi să ne enervăm sau să ne plictisim, să 
consacrăm energia economisită în judecăţi sau enervări 
acceptării, observării şi încercării de-a descoperi ce poate 
fi interesant sau atrăgător în el (imaginaţi-vă că sunteţi 


într-un film!) şi în acest fel să îl facem să fie diferit. În 


189 Peterson C., Seligman M.E.P., Character strenghts and 
virtues, Oxford, Oxford University Press, 2004, capitolele 
„Curiosity", p. 125-141, şi „Openmindedness", p. 143-159. 

190 Kling K.C. şi colab., „Exploring the influence of personality 
on depressive symptoms and self-esteem across a significant life 
transition", Journal of Personality and Social Psychology, 2004, 
85: 922-932. 


domeniul acceptării a priori, oamenii dau într-o măsură 
mai mare ce au interesant în ei dacă se simt acceptaţi. O 
bună stimă de sine poate fi astfel un instrument de 
„bonificare a realului”. Drept pentru care, nu mai evoluăm 


în aceeaşi lume. 
Să mergem până la iertare? 


Ce legătură este între iertare, acceptare şi judecată? 
Să ierţi înseamnă a renunţa să judeci şi să pedepseşti. 

Nu înseamnă să uiţi... înseamnă să decizi că nu vrei 
să mai depinzi de ură şi de resentimentul faţă de cei care 
te-au rănit. Înseamnă să decizi să te eliberezi de ei. Este o 
formă superioară de acceptare sau, mai curând, de 
reacceptare după o rană gravă. 

Numeroase studii au demonstrat marea dificultate 
de-a ierta în cazul existenţei problemelor stimei de sine, 
îndeosebi la persoanele narcisice, cu înaltă stimă de sine, 
dar instabile, susceptibile, agresive!*1. Există totuşi lucrări 
şi mai numeroase despre beneficiile iertării!%2. Ele arată că 


această capacitate de-a ierta este un factor important de 


191 Exline ].]. şi colab., „Too proud to let go: narcissistic 
entitlement as a barrier to forgiveness", Journal of Personality 
and Social Psychology, 2004, 87: 894-912. 

192 Karremans J.C. şi colab., „When forgiving enhances 
psychological well-being: the role of interpersonal 
comxnitment", Journal of Personality and Social Psychology, 
2004,86:295-309. 


echilibru interior şi de reglare emoţională globală!%: 
deoarece sentimentul persistent, chiar justificat de 
violenţa pe care am suferit-o, rămâne o sursă suplimentară 
şi cronică de suferinţă. Nu este însă vorba nici de-a 
recurge la iertare pentru a renunţa să îi înfruntăm pe cei 
care au comis ofensa, nedreptatea sau agresiunea, nici să 
ne afirmăm în faţa lor. Iertarea nu este o eschivă, nicio 
renunțare: ea trebuie să fie o opţiune. 

Probabil, de altfel, că exerciţiul iertării celuilalt, fără 
a fi constrâns de propria ta slăbiciune sau de forţa acestuia 
din urmă, îl înlesneşte pe cel al iertării tale: am vorbit deja 
de  reproşurile neîncetate, uneori echivalând cu o 
autohărţuire morală, pe care şi le adresează anumite 
persoane care se judecă sever după cea mai neînsemnată 
acţiune a lor. În ambele cazuri, a ierta nu înseamnă a 
absolvi (a face ca şi cum problema nu ar fi existat 
niciodată), ci a renunţa să mai suferi şi să continui să te 
pedepseşti din cauza amintirii a ceea ce s-a întâmplat. 

Terapia în privinţa iertării este un episod frecvent în 
numeroase psihoterapii. Ea a fost validată îndeosebi în 
cazul populațiilor care au suferit ofense şi agresiuni 
deosebit de grave, cum ar fi persoanele victime ale 


incestului, la care ameliorează categoric stima de sine!%4. 


193 Enright R.D. şi colab., „Le pardon comme mode de 
regulation emotionnelle", Journal de Therapie comportementale 
et cognitive, 2001,11:123-135. 

194 Freedman S.R., Enright R.D., „Forgiveness as an 


Restaurarea capacităţii de iertare necesită deseori 
ajutorul unui terapeut, fiindcă este dificilă din punct de 
vedere emoţional, şi mai ales fiindcă există numeroase 
suspiciuni faţă de iertare: ea ar fi o formă de răspuns „de 
om slab” faţă de o ofensă sau de o violenţă obiectiv 
nedreaptă. Răzbunarea ar fi, în ce o priveşte, un răspuns 
de om puternic. Şi cine ar vrea să fie slab în faţa violenţei? 
Totuşi trebuie, de fiecare dată când e cu putinţă, să 
renunţăm la răzbunare şi la resentiment. Mai ales această 
a doua dimensiune e cea supusă terapiei. lertarea nu poate 
fi bazată pe reprimarea dorinţei de răzbunare, ci trebuie 
să fie o opţiune liberă. Ea nu presupune neapărat o 
reconciliere. Dimpotrivă, ea permite să intri din nou în 
contact cu agresorul-ofensator fără suferinţă emoţională 
excesivă. Nu contează în ultimă instanţă dacă agresorul 
are inteligenţa de-a fi impresionat de iertare şi de-a se căi 
şi scuza. lertăm atât pentru noi înşine, cât şi pentru 
celălalt. Mai mult chiar: iertăm pentru ca cei pe care îi 
iubim să nu aibă şi ei de purtat povara ranchiunei şi a 
resentimentului nostru. lertarea nu presupune renunţarea 
la furie: în terapiile iertării, se consacră timp pentru a face 
posibilă exprimarea precisă şi intensă a furiei, şi 
deopotrivă a ruşinii, deoarece victimelor le este deseori 
ruşine de ele însele... Ceea ce se doreşte în cele din urmă 


intervention goal with incest survivors", Journal of Consulting 
and Clinical Psychology, 1996, 64: 983-992. 


în „terapia iertării” sunt binele pacientului şi efectul 
eliberator al iertării pentru persoana care iartă. Iertarea 
oferă întotdeauna victoria asupra adversităţii şi a 


pângăririi, în afară, ca şi înăuntrul nostru... 
Acceptare, iertare şi nonviolenţă 


Atenţie, încă o dată, acceptarea şi iertarea nu 
înseamnă renunţarea la acţiune sau la dreptate. Iertarea 
nu este decât un prealabil al cererii de dreptate sau al 
acţiunii cu scopul ca ofensa suferită să nu se repete... Ea 
mai este şi un mijloc de-a evita izbucnirea de violenţă 
ambiantă universală, declanşată de legea talionului în 
cazul în care este aplicată de toţi. Într-una dintre predicile 
salet”, Martin Luther King, apostol al nonviolenţei, spunea 
următoarele: „Motivul pentru care îmi interzic să mă 
supun filosofiei antice care cere «ochi pentru ochi» e că 
aceasta sfârşeşte întotdeauna prin a orbi pe toată lumea”. 
Nonviolenţă se află şi ea în inima problemei iertării, a 
acceptării şi a acţiunii senine de schimbare a lumii. Cele 
trei reguli ale ei sunt următoarele!1%: 

— Nonviolenţa este un act de curaj. 

Conform cuvintelor lui King, „adevăratul pacifism nu 


195 predica din 3 mai 1963, în King M.L., Autobiographie (texte 
strânse de Claybome Carson), Paris, Fayard, 2000. 

196 Andre C., „Maîtres de la vie: Martin Luther King", 
Psychologies, noiembrie 2005,246, p. 90-91. 


este nonrezistenţa faţă de rău, ci o rezistenţă nonviolentă 
opusă răului (...). Ea nu este nicio supunere, nicio 
resemnare (...). Ea nu este o strategie pe care ne putem 
mulţumi să o utilizăm în funcţie de circumstanţe; 
nonviolenţa este în ultimă instanţă un mod de viaţă pe care 
oamenii şi-l însuşesc din simplul motiv că el se vrea 
moral”. Ea respectă un fel de-a fi şi de-a reacţiona faţă de 
conflicte sau nedreptăţi, care constă în a spune calm şi 
ferm: „Nu pot să accept asta”. Iată de ce ea necesită curaj 
(să îndrăzneşti să te ridici ca să vorbeşti), luciditate (să nu 
te laşi orbit de dorinţa de răzbunare pe ceea ce îţi face 
rău) şi stăpânire de sine (furia faţă de nedreptate este 
firească). 

— Să atacăm ideile, şi nu persoanele. 

Indivizii nedrepţi, agresivi, violenţi sunt ei înşişi 
propriile lor victime. Ei nu sunt liberi, ci sclavi: ai mediului 
lor, ai prejudecăţilor lor, ai trecutului lor. Acesta nu este 
un motiv pentru a tolera agresivitatea sau nedreptatea: 
trebuie să ne opunem cu putere de îndată ce a fost 
depăşită prima etapă. Este însă un motiv pentru a nu purta 
ranchiună persoanelor care comit acte sau cuvinte de 
violenţă: să ne opunem acestora fără violenţă în replică 
este singura modalitate de-a schimba în mod durabil şi 
societatea, şi persoanele. 


— Să ne gândim întotdeauna la reconstrucţie după 


conflict. 

În orice societate, în orice viaţă omenească, 
conflictele simt inevitabile, poate chiar necesare. Dar 
pacea este şi ea necesară. Cum să facem ca după un 
conflict ea să devină posibilă? Mai mult ca oricare alt 
demers, nonviolenţa o va permite: ea nu este o renunțare 
la luptă, ci un mod de-a nu uita niciodată să te comporti cu 
demnitate şi omenie în timpul luptei şi de-a înlesni atunci 
iertarea, reconcilierea şi acţiunea ulterioară comună: pe 
scurt, faptul de-a avea în vedere perioada postbelică. 

Stima de sine nu se hrăneşte cu o atitudine 


„angelică”, ci cu acţiunea senină. 


30 
Gentileţe, gratitudine, admiraţie: legătura cu 


ceilalţi întăreşte legătura cu sine 


„Eşti prietenul a ceea ce e mai bun în mine însumi”. 


George Brassens către un prieten 


Când eram şcolar (şi a trecut deja destul de mult de 
atunci... învățătorii şi învăţătoarele noastre ne citeau în 
fiecare dimineaţă o lecţie de „morală”: era vorba de o 
povestioară care se prezenta drept o „poveste adevărată” 
menită să ne atragă atenţia asupra beneficiilor faptului de- 
a ne arăta sociabili, drăguţi, atenţi, supuşi, de-a nu minţi, 
fura etc. După lectură, nu aveau loc discuţii de grup, cum 
s-ar face astăzi, ci învățătorul ne lăsa să reflectăm un 
minut sau două în tăcere la cele citite. Apoi trecea la 
matematică sau la istorie... Cursurile de morală au 


dispărut după mai 68. E bine sau e rău? 


Gentileţea 


Raphael: „Acum câţiva ani, am fost grav bolnav, o 
afecţiune hematologică, un fel de leucemie. A trebuit 
atunci să fac o groază de analize, de teste, de spitalizări, 


de tratamente, în fine, vă scutesc de detalii. Am avut 


noroc, am scăpat. Ceea ce m-a frapat în toate aceste 
peregrinări sunt trei lucruri: primul, imensa fragilitate pe 
care o simţi când eşti bolnav, în faţa enormei maşini 
spitaliceşti care te absoarbe. Te simţi la cheremul bunului- 
plac al tuturor acestor medici, infirmiere, secretare, 
brancardieri. Al doilea, imensa nevoie de gentileţe pe care 
o simţi în acel moment: nu numai nevoia de-a fi primit cu 
politeţe şi tratat corect. Nu, mai mult de-atât: nevoia de 
cuvinte, gesturi, atenţii gentile. E fără îndoială legată de 
această vulnerabilitate: eşti ca un copil mic care are nevoie 
de dragoste oferită spontan, aşa, numai fiindcă e acolo şi e 
copil. Fără condiţii. Al treilea lucru este că, de fiecare dată 
când ai parte de gentileţe, în corpul nostru se petrece 
ceva: o undă de căldură, de plăcere, o senzaţie aproape 
hormonală. Sunt sigur că atunci când eşti gentil cu 
bolnavii, asta declanşează nişte chestii biologice”. 
Gentileţea este o atenţie binevoitoare faţă de ceilalţi, 
a priori necondiționată. Înseamnă să le vrei binele 
celorlalţi 1. fără ca ei să o fi cerut, 2. fără să ştii dacă 
merită, 3. fără să ştii cine sunt ei. Numai fiindcă este vorba 
de nişte fiinţe omeneşti. Gentileţea este un talent, diferit 
de simpla ascultare sau de empatie. În gentileţe iei 
iniţiativa. Ca terapeut, ştiu cât de util este să fiu gentil cu 
pacienţii mei: când ajung în secţie, sunt suferinzi (altfel nu 


ar ajunge aici) şi sunt neliniştiţi (cine vrea să se trateze 


psihiatric?). Atunci încerc să fiu drăguţ cu ei şi reuşesc mai 
mult sau mai puţin, în funcţie de zilele mai bune sau mai 
proaste, dar acesta este totuşi obiectivul meu. Când am 
învăţat meserie, nu era moda de-a fi drăguţ cu pacienţii 
dacă erai psihiatru. Acest lucru era bun pentru infirmiere. 
Psihiatrii trebuiau să adopte o atitudine de „neutralitate 
binevoitoare”, ca în psihanaliză, adică o atitudine în cel 
mai bun caz destul de rece (mai ales faţă de cineva care 
suferă) şi în cel mai rău caz de respingere. Numai că ceea 
ce poate avea un rost odată ce pacientul a solicitat şi a 
început o psihanaliză nu mai are niciunul în afara acestui 
cadru foarte precis. Continui să cred şi astăzi că până şi 
psihiatrii (şi evident psihologii) trebuie să fie drăguţi cu 
pacienţii, şi nu numai „atenţi la ce spun ei”. Înainte de-a 
teoretiza riscurile gentileţei („o să induceţi un transfer”), 
am face mai bine să reflectăm la cele ale răcelii şi ale 
distanţării. 

Există deseori un blocaj în privinţa gentileţei în cazul 
problemelor stimei de sine. O teamă, la persoanele cu 
joasă stimă de sine, de-a fi „prea gentile”. Dar cum ar 
putea gentileţea să fie un defect? Problema nu e să fii prea 
gentil, ci să nu fii îndeajuns de sigur pe de altă parte. 
Trebuie, dimpotrivă, să fim drăguţi, fiindcă este o virtute: 
să vrem binele altora, să vrem să le facem servicii, să 


vedem părţile lor bune... Ce ar fi lumea fără persoanele 


drăguţe? Un loc foarte greu de suportat! Nu trebuie însă 
să fim doar drăguţi - trebuie să mai adăugăm la repertoriul 
propriu capacitatea de-a spune „nu”, „nu sunt de acord”, 
„nu sunt mulţumit” etc. 

Cât despre înaltele stime de sine instabile, problema 
lor cu gentileţea vine din faptul că sunt deseori în 
defensivă, că se simt deseori amenințate de ceilalţi, ceea 
ce declanşează atunci răceala şi îi face dezagreabili pentru 


ceilalţi!* 


„sau că ele cred că gentileţea nu oferă destulă 
strălucire sau putere, ceea ce nu îi prea motivează, 
deoarece stima lor de sine fragilă este dependentă de 
asemenea semne de validare. 

Acesta este motivul pentru care capacitatea de 
bunătate şi de gentileţe faţă de ceilalţi nu este atât de 
simplu de dobândit. Una dintre pacientele mele mi-a 
povestit într-o zi problemele ei cu fiul mai mare, în vârstă 
de doisprezece ani, un băiat sclipitor, dar deloc drăguţ, şi 
chiar de o anumită duritate cu fraţii, surorile şi părinţii lui, 
care erau nişte oameni mai degrabă drăguţi. Ea şi soţul ei 
discutaseră mult cu fiul lor pe acest subiect şi din toate 
unghiurile de atac: utilitatea socială a gentileţei (să te 
simţi mai bine când ai relaţii bune cu fraţii şi surorile tale), 


şi deopotrivă beneficiile materiale: părinţii sunt mai 

binedispuşi şi deci dau mai mult dacă progenitura lor e 
drăguță cu ei... Aşa cum se întâmplă întotdeauna cu copiii, 
niciun semn că ar fi înţeles mesajul nu a fost trimis de 
băiat părinţilor săi. Îi asculta adoptând un aer întristat şi 
suspinând. Încetul cu încetul însă comportamentul i s-a 
schimbat. Conştientizare? Sau constrângere? Fiindcă, în 
acelaşi timp, părinţii, tot drăguţi, dar treptat mai severi, 
hotărâseră şi ei să nu mai treacă deloc peste atitudinile 
sau cuvintele grosolane ale fiului mai mare la adresa 
fraţilor şi surorilor lui. 

Ocaziile de-a practica gentileţea sunt multiple: să nu 
te limitezi la simplul „ce mai faci?”, să te duci la 
persoanele izolate la petreceri şi să le prezinţi celorlalţi, să 
schimbi câteva cuvinte cu vecinii vârstnici şi singuri, să îi 
zâmbeşti când îi dai un ban unui cerşetor etc. Nu are rost 
să încercăm să ne transformăm într-un sfânt sau o sfântă. 
Scopul acestor mici experienţe nu este nici să ajungi în 
Paradis, nici să fii admirat de ceilalţi, ci 1. să te simţi mai 


bine, 2. să schimbi lumea... cu gentileţe! 


Generozitatea 


-1987 


Generozitatea este „virtutea darului'“”. Ea permite 


cultivarea unei independenţe utile faţă de obiectele 

materiale: „mai degrabă să dai ceea ce posezi decât să fii 
posedat de ceea ce ai”... în viaţa de zi cu zi, ea constă în a 
da puţin (sau mult) mai mult decât s-ar aştepta ceilalţi sau 
înainte ca ei să o ceară. Ca să fii generos nu este necesar 
să mergi până la sacrificiu. Dar este necesar să accepţi să 
acţionezi „orbeşte” faţă de ceilalţi: să le dai întotdeauna un 
credit, mai mare sau mai mic, în funcţie de propriile forţe 
şi capacităţi, fără a şti şi nici a căuta să ştii dacă simt 
„demni” de el, dacă îţi vor fi recunoscători, dacă vei 
„primi” ceva în schimb etc. 

Ca şi gentileţea, generozitatea nu este un lux: ea 
pare, dimpotrivă, utilă oricărei vieţi în colectivitate. Ea a 
fost astfel studiată pe acest plan în psihologia socială, 
îndeosebi ca un fel de asigurare împotriva neînțelegerilor 
şi a certurilor în relaţii!*%. Dacă aveţi, în mod obişnuit, un 
stil de comportament relaţional generos, ceilalţi vor fi mai 
înclinați să judece cu indulgență eventualele 
dumneavoastră atitudini negative sau ambigue din cadrul 
comunicărilor cu dumneavoastră (de exemplu, dacă 
întârziaţi la o întâlnire, dacă nu răspundeţi la un e-mail sau 
la un mesaj telefonic, dacă sunteţi prost dispus când de 
obicei sunteţi calm etc.). În orice comunicare, obiceiul de a 


da sau de-a înapoia puţin mai mult decât ceea ce ni s-a dat 

sau decât ceea ce este aşteptat reprezintă astfel o 
preîntâmpinare (nu o garanţie) a „supărărilor” ulterioare, 
de genul „drept cine se crede”, „nu mă respectă” etc. 

Or, suferinţele stimei de sine împing uneori la 
meschinărie: aşteptăm de la celălalt să dea primul sau mai 
mult decât n-am dat noi, să facă primul pas. Supraveghem 
atent stricta reciprocitate a schimburilor, ne transformăm 
în contabili chiţibuşari (le cer iertare cititorilor mei 
contabili) ai interacțiunilor şi ai schimburilor. 

Dacă aţi observat dificultăţi în ce vă priveşte în acest 
domeniu, faceţi testul de-a vă modifica durabil atitudinile 
şi de-a observa rezultatele: daţi fără să vi se ceară 
(informaţii, timp, ajutor...) în deplină libertate, fără să vă 
forţaţi şi spunându-vă: „Îmi fac treaba de-a fi uman...” 

Aceste comportamente de  gentileţe şi de 
generozitate există deopotrivă, într-o formă evident 
diferită, şi în lumea animală, cu precădere sub forma 
altruismului şi a aptitudinii de-a împărţi cu cei mai slabi. 
Pentru cercetătorii specializaţi beneficiile pentru grup sunt 
evidente: aceste comportamente sociale favorizează 
coeziunea grupurilor şi şansele lor de supraviețuire şi 
reprezintă un avantaj adaptativ, un semn de inteligență 
sporită a speciei în fața dificultăților vieţii?%. În 

primatologie, a existat un caz celebru, cel al lui Mozu, 
femelă macac japoneză, născută fără braţe şi picioare, şi 
care a supravieţuit în grupul ei până la o vârstă foarte 
înaintată, în condiţiile în care handicapul ei, în alte specii 
animale, nu i-ar fi dat nicio şansă. Deşi cantonată la un 
statut inferior, Mozu a avut întotdeauna acces la hrană şi 
la comunicările sociale cu semenii ei. La alte animale, nou- 
născuţii handicapaţi sunt părăsiţi, la fel animalele rănite. 
Singurele specii zise superioare dezvoltă astfel această 
toleranţă şi această „generozitate” de-a face loc unor 
indivizi care nu sunt direct „utili”, cum ar cere lectura 
simplistă a legilor evoluţiei şi ale selecţiei naturale. La 
oameni, această capacitate sau, mai curând, această 
virtute, şi chiar această inteligenţă sunt foarte vechi. 
Specialiştii în preistorie au găsit, de exemplu, oseminte de 
adulţi sau de adolescenţi foarte handicapati, în mod vădit 
din naştere: fuseseră aşadar acceptaţi şi protejaţi de 


grupul lor. 


Gratitudinea 


Gratitudinea constă în a recunoaşte binele pe care îl 
datorezi celorlalţi şi, pe deasupra, să te bucuri de ceea ce 
datorezi, în loc să cauţi să uiţi. 


Începutul celebrelor Meditaţii ale lui Marc Aureliu, 


una dintre capodoperele filosofiei stoice antice, este astfel 
constituit din declaraţii de gratitudine vădit sincere faţă de 
părinţi, înaintaşi, prieteni şi maeştri, încheind cu zeii: 
„Trebuie să le mulţumesc zeilor că mi-au dat strămoşi 
buni, un tată bun, o mamă bună, o soră bună, preceptori 
buni, servitori buni, prieteni buni, şi tot ce îţi poţi dori mai 
bun”. Nu toată lumea are norocul lui Marc Aureliu sau 
măreţia sa sufletească, dar este întotdeauna posibil să îţi 
modifici uşor formulările: „un tată care a făcut ce a putut”, 
„o mamă pe cât se poate de bună” etc. 

Gratitudinea poate să pară o virtute desuetă, dar ea 
comportă multiple beneficii, îndeosebi pentru bunăstarea 
psihică, după cum atestă numeroase studii?0!. Dar ea este 
benefică şi pentru stima de sine, deoarece sporeşte 
sentimentul de apartenenţă la un grup, la o descendență, 
la o colectivitate umană. Şi tot ce sporeşte sentimentul de 
apartenenţă întăreşte stima de sine. În sfârşit, ea pare, de 
asemenea, corelată cu autonomie sporită faţă de atitudini 
materialiste, mari destabilizatoare şi falsificatoare ale 

stimei de sine În acest domeniu, fără îndoială că 

gratitudinea rupe legătura egoistă între sine şi 
„posesiunile” proprii, „avuţiile” proprii, făcându-ne să 
recunoaştem cât de mult le datorează ele celorlalţi: părinţii 
care ne-au dat viaţă şi anumite forţe şi talente pentru a 
obţine aceste posesiuni, profesori care ne-au învăţat, 
prieteni care ne-au iubit şi ne-au dat energie etc. 

Suferințele stimei de sine împiedică din păcate 
practicarea gratitudinii. Astfel, nevoia de-a se valoriza prin 
valorizarea autonomiei: mândria că nu datorezi nimic 
nimănui şi că te-ai construit singur. Este o formulă 
mincinoasă faţă de sine care poate fi în mare măsură 
scuzată, deoarece este unul dintre marile mituri ale epocii 
noastre: cel al individului care ar putea ajunge prin voinţa, 
munca şi inteligenţa lui la deplină autarhie. El a avut, de 
exemplu, o influenţă profundă în lumea artei, începând din 
secolul XX: numeroşi artişti s-au apucat atunci să caute cu 
orice preţ să se demarcheze de predecesorii lor şi să se 
diferenţieze în loc să preia moştenirea acestora şi să o 
ducă mai departe?%. 

Să notăm că gratitudinea nu este atât de evidentă 
când ai cunoscut anumite itinerare de viaţă, marcate de 
lipsa dragostei, abandonuri, violenţe. E rar totuşi să nu fi 
întâlnit niciodată oameni cărora să nu le datorezi 
recunoştinţă. Acesta este sensul cântecului Chanson pour 
I'Auvergnat de Georges Brassens, care e, fără îndoială, cel 

mai frumos imn înălţat gratitudinii scris vreodată în limba 


noastră: 


„E al tău acest cântec 

Tu, străinule, care, fără ipocrizie 
Cu un aer nefericit, mi-ai zâmbit 
Când jandarmii m-au prins 

Tu care nu ai aplaudat când 
Mitocanii şi mitocancele 

Toţi oamenii bine intenţionaţi 
Râdeau văzând cum sunt dus 

Nu era nimic altceva decât un strop de miere 
Dar mi-a încălzit trupul 

Și mai arde şi acum în sufletul meu 


În felul unui soare dogoritor”. 


Aşadar, cum să practicăm gratitudinea? Din moment 


ce numai practicarea ei are un rost... 


Câteva exerciţii de gratitudine: 

— Să ne concepem succesele în termeni de 
gratitudine: nu pentru a ne minimiza meritele, ci pentru a 
rămâne „conectaţi” la orice lanţ uman căruia i-l datorăm. 

— Dincolo de succesele materiale, să cultivăm 


sentimentele de gratitudine pentru gesturile de 


gentileţe primite: zâmbete, ajutoare minime (cineva ne-a 
ţinut uşa deschisă, ne-a ajutat să ridicăm de pe jos un 
obiect scăpat...). 

— Să adormim în fiecare seară cu un gând de 
gratitudine („cine mi-a făcut un bine astăzi, printr-un 
gest, un cuvânt, un zâmbet, o privire?”), ceea ce 
ameliorează bunăstarea emoţională204. 

— Să practicăm strania plăcere a extensiei 
gratitudinii: să ne antrenăm să o simţim pentru cei 
apropiaţi, pentru persoanele cunoscute, bineînţeles, dar şi 
pentru necunoscuţi. În foarte frumoasa lui carte, 
Professeurs de desespoir*%, un atac la adresa celor pe 
care îi numeşte „melanomanii” (maniacii răutăţii, ai 
„negrelii”, de la grecescul melanos, „negru”), romanciera 
Nancy Huston vorbeşte de emoția ei în faţa muzicii lui 
Bach, muzica aceasta care îi inspira lui Cioran reflecţii în 
care se asociau admiraţia fără margini şi disperarea 
desăvârşită, precum: „După aşa ceva, nu-ţi mai rămâne 
decât să pui mâinile pe piept”. Huston, dimpotrivă, insistă 
asupra încântării şi apoi a recunoştinţei pe care i-o 


datorăm lui Bach, muzicienilor care îl interpretează, 

artizanilor care, secol după secol, au conceput şi fabricat 
instrumentele ce permit să fie interpretat. Aceste exerciţii 
de gratitudine ne arată legătura care există între noi şi 


majoritatea fiinţelor omeneşti. 


Admiraţia 


„Există în admiraţie ceva fortifiant care înnobilează 
şi sporeşte inteligenţa”, scria Victor Hugo (căruia îi plăcea 
şi lui mult să fie admirat). Cât despre Paul Claudel, el era 
şi mai categoric: „Cine admiră are întotdeauna dreptate”. 
La Rochefoucauld constata sobru efectele incapacității de- 
a vedea la ceilalţi laturile bune, notând: „Un om căruia nu 
îi place nimeni este mult mai nefericit decât cel pe care nu 
îl place nimeni”. 

Admiraţia este acest sentiment plăcut faţă de ceea 
ce ne depăşeşte. El e de la sine înţeles faţă de natură, cu 
care nu intrăm în competiţie. Dar la fiinţa omenească, mai 
ales când nu este în regulă în domeniul stimei de sine, 
admiraţia intră în concurenţă cu problema comparaţiilor 
sociale: ce anume face o confruntare cu o persoană care ni 
se pare sau care ne este prezentată ca superioară nouă, 
într-unul sau mai multe domenii socialmente valorizate, să 
stârnească mai curând admiraţia decât agasarea sau 


devalorizarea? Victor Hugo, care fusese confruntat 


personal cu această problemă, mai nota: „Cei răi invidiază 
şi urăsc; e felul lor de-a admira”. O altă problemă clasică a 
interacțiunilor între admiraţie şi stimă de sine este 
ilustrată de ceea ce se întâmplă cu subiecţii narcisici, care 
preferă deseori să admire decât să iubească în relaţiile lor 
sentimentale, atitudine care poate provoca o serie de 
eşecuri amoroase?%: când eşti dezamăgit de cineva pe care 
îl iubeşti cu admiraţie, decepţia se poate transforma nu în 
înţelegere, ci în dispreţ. Se mai ştie şi că dorinţa 
nemărginită de-a admira poate duce la adulaţie sau la 
fanatism. Dar admiraţia matură trebuie să se poată lipsi de 
idealizare. Putem să nu admirăm decât anumite atitudini 
ale unei persoane şi să nu cedăm nimic din libertatea 
noastră: admiraţia nu trebuie să fie o supunere. 

Aceste precauţii odată adoptate, beneficiile 
admiraţiei simt reale: ea permite luarea ca model a 
persoanelor care au dobândit o excelenţă într-un domeniu 
pe care îl avem la inimă (e cel mai uşor) sau care ne este 
îndepărtat şi străin. În acest caz, admiraţia este poate mai 
dificilă, dar e mai apropiată de admiraţie aşa cum o 
percepeau odinioară filosofii, precum Descartes: 
„Admiraţia este o surpriză subită a sufletului, care face ca 


el să considere cu atenţie obiectele care i se par rare şi 

extraordinare”. Şi aici, a admira nu înseamnă a renunţa să 
acţionezi, zdrobit de perfecțiunea persoanei pe care o 
admiri, ci să acţionezi ca să te apropii de ea, dacă doreşti. 

Admiraţia este un resort puternic, care pare totodată 
capabil să modifice stereotipurile, chiar şi pe cele atât de 
insidioase şi intime precum prejudecățile rasiale. Un 
studiu arătase astfel că, prezentându-le unor voluntari albi 
imagini ale unor persoane admirabile de tip african se 
reducea reflexul lor de preferinţă rasială spontană pentru 
persoanele de morfotip european2%. 

Ca şi în cazul gratitudinii, practicarea exerciţiilor de 
admiraţie a căzut întrucâtva în desuetudine în epoca 
noastră, dar păstrează, după părerea mea, un mare interes 
psihologic. Admiraţia pentru persoanele excepţionale, 
bineînţeles, care pare o nevoie fundamentală a fiinţei 
umane. Cu titlu anecdotic, la suporterii sportivi, admiraţia 
şi identificarea cu o echipă şi cu vedetele sale produc 
efecte favorabile asupra stimei de sine2%. Dar acest lucru 
rămâne valabil şi în cazul persoanelor obişnuite, în privinţa 
a ceea ce fac (a admira un meşteşugar pentru inteligenţa 


şi dexteritatea gestului său) sau ceea ce sunt (a admira 

calităţile morale discrete). Este valabil, de asemenea, 
pentru spectacolul naturii: un păianjen ţesându-şi pânza 
etc.). 

Să conchidem: nu trebuie să pierdem niciodată o 
ocazie de a ne exersa ochiul şi, mai ales, spiritul, de-a ne 
bucura să admirăm. Beneficiile pentru stima de sine? Ele 
sunt nenumărate: dispunem de modele pozitive, ne 
cultivăm umilinţa, ne întărim capacităţile de deschidere, 


simţim emoţii pozitive... 


Atitudinile pozitive: naive şi împovărătoare sau 


ecologice şi inteligente? 


Toate acestea sunt foarte drăguţe. Dar... Există trei 
familii de argumente moderatoare faţă de cultura acestei 
„psihologii pozitive”: 

— „Viaţa nu e chiar atât de roz: ce valoare mai au 
gentileţea, generozitatea, gratitudinea şi admiraţia în faţa 
celor răi, a ticăloşilor, a nedreptăţii, a violenţei?” Să ne 
gândim puţin: oare ele ne împiedică să le combatem? Nu, 
dar permit să o facem cu mai mult calm şi deci cu mai 
multă eficienţă în timp (enervarea nu ne poate servi 
cauzele decât în mod limitat). 

— „Astea sunt alte constrângeri insidioase cu care 


psihiatrii ne împovărează. Trebuie să ne simţim bine, să 


fim drăguţi, să spunem bună ziua doamnei. Şi mai ce?” Şi 
nimic... în materie de psihologie, nu se pot da decât 
sfaturi, care nu au valoare decât dacă sunt liber adoptate. 
Cele ce se referă la atitudinile mentale pozitive nu fac 
excepţie. Ele nu le vor interesa, bineînţeles, decât pe 
persoanele care simt dorinţa sau nevoia de-a se simţi bine. 
Nimeni nu este „obligat” să le urmeze. Dar ne putem 
bucura că unii o fac. 

— „La urma urmei, este o formă de egoism mascat 
să fii drăguţ sau generos pentru ca şi ceilalţi să fie la fel cu 
noi, să admiri din dorinţa de-a deveni admirabil etc”. Poate 
că da, în parte. Şi totuşi... Să fie de preferat o lume în care 
altruismul ar fi declarat demodat şi nerecomandat, fiindcă 
nu ar fi decât o reciclare a egoismului nostru? Şi în care ar 
fi mai curând încurajată exprimarea directă a egoismelor, 
pentru o mai mare francheţe şi transparenţă? 

Nu, adevărata problemă nu e aici, ci mai degrabă în 
buna utilizare a acestor atitudini, deoarece ele conţin în 
ele însele posibilităţile propriilor lor excese şi derive. Prea 
multă gentileţe poate duce la manipularea de către 
celălalt?%. Prea multă generozitate te poate face să ajungi 
să fii exploatat. Prea multă gratitudine - să fii manipulat de 
către cei ce vor să ne menţină într-un statut de veşnici 
debitori faţă de ei. Prea multă admiraţie poate duce la 


209 Glover D., Trop gentil pour etre heureux, Paris, Payot, 
2004. 


idolatrie?1%. Dar să nu aruncăm copilul odată cu apa din 
copaie. Cel mai adesea, otrava este aici decepţia: am dat, 
am fost dezamăgiţi, aşa că nu mai dăm. Este oare soluţia 
cea bună? Fiindcă dacă nu mai dăm, ne sărăcim pe noi 
înşine. Cele mai bune căi par altele: să ne sporim 
discernământul; să ne obişnuim încetul cu încetul să nu 
aşteptăm nimic în schimbul atitudinilor noastre pozitive; să 
nu uităm niciodată că facem toate acestea şi pentru noi 
înşine. Nu e cazul să ne fie deloc ruşine. Fiindcă, chiar şi 
aşa, putem schimba lumea. Toate aceste mici gesturi de 
psihologie pozitivă faţă de ceilalţi sunt echivalentul 
practicilor ecologice la scara planetară (să mergi cu 
bicicleta, să faci selecţia gunoiului menajer etc.): fiecare 
gest izolat este neînsemnat, dar însumarea lor are efect. 
La fel stau lucrurile şi cu gentileţea, generozitatea, 


gratitudinea etc. 


210 Psihiatrii, psihologii şi psihoterapeuţii sunt în cea mai bună 
postură petntru a constata daunele veneraţiei părinţilor 
întemeietori, precum Freud sau Lacan. Să le acorzi respect, 
măcar ca personalităţi istorice, este normal. Dar nu este 
obligatoriu să îi admiri şi nu e de dorit să îi adulezi şi să îi 
transformi în idoli. Această dezbatere a provocat conflicte 
violente în lumea psihoterapiei. A se vedea de exemplu: Meyer 
C. (ed.), Le Livre noir de la psychanalyse, Paris, Les Arenes, 
2005. 


31 
A pune diferit problema stimei de sine: să ne 


găsim locul printre ceilalţi 


„Nu te simţi niciodată bine dacă nu eşti la locul 


tău... 


Jean-Jacques Rousseau 


Cea mai mare ruşine retrospectivă a copilăriei mele? 
Să mă desolidarizez de sora mea ca să fiu acceptat de 
elevii mari de la şcoală. Ne mutaserăm în cursul verii şi 
trebuia să mergem la o altă şcoală. Aveam 8 sau 9 ani şi 
surioara mea era cu două clase în urma mea. Ne 
înţelegeam bine. Dar ambianța din şcoala aceea nu era 
foarte bună, o gaşcă de puşti nu foarte simpatici făcea să 
domnească o atmosferă neplăcută în curte în timpul 
recreaţiilor, şi învățătorii nu se sinchiseau de asta. De la 
bun început, au început să-şi bată joc de sora mea, care 
era saşie. Am simţit - sau am avut impresia - că, dacă îi 
luam apărarea, aş fi fost şi eu respinsă. Nu prea aveam 
încredere în mine. 

Atunci, am cedat fricii şi nu am sprijinit-o. Când o 
vorbeau de rău, eu nu îi luam apărarea. Când îi aruncau în 


faţă injurii, mă făceam că simt absorbită de un alt joc în 


celălalt capăt al curţii, când, de fapt, nu-mi scăpa niciun 
cuvânt sau gest din cele pe care le suporta. Într-o zi, m-am 
simţit chiar obligată să mă alătur lor ca să-mi bat joc de 
ea; încercam cumva să devin cea mai bună prietenă a unei 
scârbe care făcea parte din capii răutăţilor. Sora mea a 
plâns. Când mă gândesc la asta, chiar şi astăzi, mă simt 
fizic rău, mi-e ruşine de mine. Nu am mai făcut niciodată 
ceva atât de neomenesc...” (Aurore, 38 de ani, în perioadă 
depresivă). 

Este imposibil să te stimezi dacă nu eşti în regulă cu 
semenii tăi. Nu numai acceptat de câţiva, cei mai 
puternici, sau cei mai impresionanţi, sau cei mai 
valorizanţi, ci şi în relaţie pe cât se poate de armonioasă cu 
toate persoanele din jur. Egoismul din fragilitate şi din 
anxietate al stimelor de sine scăzute, ca în relatarea 
acestei paciente, îi face uneori să sacrifice idealurile 
relaţionale pentru apărarea intereselor lor. Jules Renard 
vorbea astfel de „frecventa mică laşitate de-a te alătura 
celorlalţi împotriva unui prieten”. Nicio seninătate de 


spirit durabilă nu poate decurge din asemenea ipostaze... 


Omul este un animal social: nu există o bună 


stimă de sine fără o bună legătură cu ceilalţi 


Nu există o bună stimă de sine fără ceilalţi, dar nici 


împotriva celorlalţi sau pe spinarea celorlalţi. Nu putem să 
ne simţim bine în mod durabil dacă suntem singuri sau 
izolaţi sau dacă suntem în luptă cu lumea întreagă, sau în 
conflict, sau în relaţie de trădare cu persoane care 
contează în istoria noastră personală, sau în situaţie de 
exploatare şi manipulare. 

Atunci însă, cum e cu stima de sine a ticăloşilor, a 
perverşilor, a oamenilor de nimic, care trăiesc în 
permanenţă în situaţia aceasta şi par să se simtă bine, şi 
pe care ea nu îi împiedică să trăiască, să acţioneze, uneori 
să aibă succes şi să fie - sau să pară - fericiţi? Poate că nu 
am întâlnit un număr suficient de mare dintre aceştia ca să 
îmi pot face o părere, dar am convingerea că ei pot cu greu 
să fie într-o poziţie confortabilă cu ei înşişi. Simţim 
întotdeauna în adâncul nostru că a-l face pe altul să sufere, 
a-l dispreţui, a-l agresa dincolo de cât e necesar este o 
încălcare a legilor noastre morale intime. Putem respinge 
acest gând, dar el se va întoarce. Marc Aureliu, împăratul 
roman şi filosoful stoic, nota astfel: „orice om care face o 
nedreptate face o impietate. Într-adevăr, dat fiind că 
natura universală i-a creat pe oameni unii pentru ceilalţi, 
pentru ca să-şi dea ajutor reciproc, cel ce încalcă această 
lege comite o impietate faţă de divinitatea cea mai 
străveche: deoarece natura universală este mama tuturor 


făpturilor şi, în consecinţă, toate făpturile au o legătură 


naturală între ele211”. 


„Suferinţa conflictelor” este o ilustrare clară a 
acestui lucru. Când suntem „supăraţi” cu partenerul de 
viaţă, sau cu copiii, cu membrii familiei noastre, cu 
prietenii sau colegii, adică cu toate persoanele care 
alcătuiesc istoria şi personalitatea noastră, nu putem să ne 
simţim cu adevărat bine cu noi înşine, şi toată stima de 
sine suferă în acel moment. 

„O perioadă întreagă a vieţii mele eram mereu în 
stare de conflict. Părinţii mei trăiseră mereu aşa, certându- 
se, şi bunicii mei din ambele părţi la fel. Pe scurt, nu 
concepeam viaţa altfel. Îmi dădeam seama uneori că 
existau şi persoane liniştite care păreau să nu prea 
trăiască în conflict, dar presupuneam că nu era decât o 
faţadă sau îmi abăteam atenţia de la ei. Apoi, după ce am 
avut necazuri mari în viaţă - mă îmbolnăvisem, prietena 
mea mă părăsise - am început să reflectez la toate astea, 
să caut mai multă linişte şi armonie în raporturile mele cu 
ceilalţi. Am început să mă simt mai bine şi, surprinzător, să 
suport din ce în ce mai puţin situaţiile de ceartă. Înainte, 
toleram lesne să fiu supărat cu cei apropiaţi, aveam chiar 
impresia că asta mă îndemna să acţionez, ca să mă 
gândesc la altceva (în realitate, nu făceam decât să îmi 
refulez suferinţa). Atunci am înţeles încetul cu încetul că 
acum mă aflam într-o situaţie contrară: comparând energia 


211 Pensees, cartea a noua, I. 


bună pe care o aveam în perioadele când în viaţa mea 
relaţională nu existau războaie, şi energia crispată din 
momentele de viaţă când eram în război nu exista nimic 
comun. Cu cât progresam, cu cât eram mai lucid, cu atât 
suportam mai puţin să am conflicte în viaţa mea. Atunci 
am descoperit eforturile de reconciliere, pe care le 
ignoram total până atunci şi pe care le refuzam fiindcă 
aveam impresia că mă înjosesc. Confundam stima de sine 
cu mândria sau orgoliul. Am sfârşit prin a înţelege că 
legătura cu ceilalţi e totul pentru noi: este ceea ce ne-a 
construit, ceea ce ne va hrăni toată viaţa şi e tot ce avem 
mai preţios. E mai bine să te ocupi de ea decât să te 


înverşunezi să te ocupi de imaginea ta, de egoul tău”. 
Să nu mai oferim totul egoului nostru 


Multe dintre problemele noastre cu stima de sine nu 
cumva vin din viziunea noastră prea restrictivă şi îngustă a 
egoului? Matthieu Richard, călugăr budist, vorbeşte astfel 
de „vălurile egoului?!2” şi de greşeala profundă pe care o 
facem percepându-ne identitatea ca alcătuită doar din 
autonomie şi din diferenţierea faţă de celălalt. 

Cultura occidentală, amplificată extraordinar de 
societatea de consum, ne împinge să ne simţim existenţa 


212 Richard M.; Plaidoyer pour le bonheur, Paris, NiL Editions, 

mai mult în diferenţă decât în apartenenţă: să fim unici, să 
avem obiecte care să facă din noi un om diferit... Nu 
încape îndoială că acest demers a avut o latură bună: 
înaintaşii noştri erau sufocaţi de apartenenţele sociale 
rigide (familie, cartier, religie...) care nu le lăsau decât 
marje slabe de manevră pentru a-şi construi existenţa. Dar 
astăzi, cursa pentru ego pare să fi depăşit limitele a ceea 
ce ne este favorabil. Concepţia tradiţională a egoului poate 
că şi-a trăit vremea: numeroase studii încep să compare 
beneficiile şi inconvenientele definiției tradiţionale a 
individului care este a noastră, în Occident (definindu-se 
prin diferenţă2'5). În orice caz, nu e nicio îndoială că 
vremea de-a regândi stima de sine a sosit. 

Dacă ne-am cultiva, de exemplu, stima de sine 
amplificând mai degrabă căutarea apartenenţei în loc de-a 
o amplifica pe cea a diferenţei? Diferite studii au arătat 
astfel beneficiile împărtăşirii evenimentelor de viaţă 
pozitive?!*: când ceva favorabil i se întâmplă unui om, el 
poate să amplifice foarte clar efectele benefice ale acestui 


eveniment dacă îl împărtăşeşte cu un altul, şi să le 


213 Lee A.Y. şi colab., „The pleasures and pains of distinct self- 
construals: the role of interdependence in regulatory focus", 
Journal of Personality and Social Psychology, 2000,78:1122- 

214 Gabie S.L. şi colab., „What do you do when things go right? 
The intrapersonal and interpersonal benefits of sharing positive 
events", Journal of Personality and Social Psychology, 2004, 87: 
228-245. 


prelungească în timp, uneori într-un mod foarte durabil. Se 
pare că specia umană este foarte aptă pentru o 
transmitere automată a emoţiilor?'5, la modul unei 
contagiuni intuitive: avem astfel totul în noi pentru a ne 
bucura de fericirea altora. De ce nu se întâmplă mai 
frecvent? De ce lucrurile bune care li se întâmplă celorlalţi 
şi care, pe deasupra, nu ne păgubesc cu nimic nu ne 
procură mai multă plăcere? Cu excepţia cazului în care li 
se întâmplă celor foarte apropiaţi, copii, părinţi, soţi, 
prieteni? Fără îndoială, pentru că suntem prizonierii unor 
reflexe proaste ale stimei de sine, aflată prea mult în 
competiţie, şi nu îndeajuns de mult în colaborare, şi fiindcă 
înlesnim mai des contagiunea emoţiilor negative decât pe 
cea a emoţiilor pozitive. 

Pare foarte probabil că a învăţa să te bucuri de ceea 
ce li se întâmplă celorlalţi, tuturor celorlalţi ca 
reprezentanţi ai genului uman, reprezintă nu numai un 
lucru bun pentru societăţi, ci şi pentru stima de sine a 
persoanei care procedează astfel. Căutarea armoniei este 
mai bună pentru noi decât cea a supremaţiei. Competiţia 
socială este toxică pentru stima de sine. E greu să i te 
împotriveşti, deoarece ea este aţâţată de organizarea 


societăţilor noastre. Şi totuşi trebuie să lupţi... Numeroase 


215 Neumann R., Strack F., „«Mood contagion»: the automatic 
transfer of mood between persons", Journal of Personality and 
Social Psychology, 2000,79: 211-223. 


studii arată rolul benefic al unei viziuni extinse a stimei de 
sine. Când, în studiile de psihologie, sentimentul de 
proximitate al persoanelor voluntare cu prietenii şi soţii lor 
este mărit, se observă că nivelul stimei lor de sine suferă 
mai puţin de pe urma succesului acestora din urmă decât 
dacă aceiaşi voluntari au fost făcuţi să se perceapă cu 


216, Acest lucru este 


precădere ca persoane autonome 
valabil şi în cazul relaţiilor sociale în sensul larg?!”. Când 
avem inteligenţa de-a extinde stima de sine la stima 
celorlalţi, o facem mai robustă! Alt exerciţiu: să ne ocupăm 
de circulaţia stimei de sine, să îi valorizăm şi să îi 
încurajăm pe ceilalţi, să le recunoaştem valoarea, este cel 
mai bun serviciu pe care fiecare om îl poate face omenirii. 
Deoarece este important ca această apartenenţă să fie nu 
limitată la cercuri restrânse (cei apropiaţi sau persoane 
asemănătoare nouă), ci lărgită: altfel, faptul că am 
renunţat la vechile constrângeri sociale nu are nicio 
valoare. Este fără îndoială ceea ce încearcă să reflecte 
expresia: „cetăţeni ai lumii”. În orice caz, e şi ceea ce cred 
cercetătorii, din moment ce noi scări de evaluare sunt puse 


la punct pentru a defini mai bine această dimensiune 


216 Lockwood P. şi colab., „Feeling better about doing worse: 

not threatening: the role of self-expansion in social comparison", 
Journal of Personality and Social Psychology, 2002, 82: 239-251. 


socială a stimei de sine218. 


Dacă gândim „noi”, ne întărim stima de sine 


A-ţi percepe identitatea ca fiind în parte definită de 
legătură modifică în profunzime raportul cu tine însuţi?!” şi 
tinde mai curând să îl îmbogăţească, deoarece se ştie că a 
te concentra asupra propriei tale persoane nu este 
neapărat cea mai bună cale de acces la cunoaşterea de 
sine?20. Sunt fără îndoială de prevăzut evoluţii foarte 
importante în materie de raport cu sine, despre care nu 
putem ghici unde ne vor duce. Să încercăm doar să fim pe 
cât posibil de lucizi în privinţa mizelor şi a mecanismelor 
lor. Evoluţia societăţii noastre se face vădit către raporturi 
de tip egalitar, fratern, adelfic. Relaţiile ierarhice, de tip 
patriarhal, care dominau odinioară societăţile noastre sunt 
percepute ca arhaice şi sufocante. Stima de sine va evolua 
deci şi ea şi nu va mai fi bazată doar pe dominație (prin 


putere sau prin posesiuni), ci mai mult pe legături şi pe 


218 Bouvard M. şi colab., „ fitude psychometrique de 
l'inventaire d'estime de soi sociale", Revue europeenne de 
psychologie appliquee, 1999,49 (3): 165-172. 

219 Cros S.E. şi colab., „The relational-interdependant self- 
construal, self-consistency and well-being", Journal of 
Personality and Social Psychology, 2003,85: 933-944. 

220 Silvia P.J., Gwendola G.H.E., „On introspection and self- 
perception: does self-focused attention enable accurate self- 
knowledge?'", Review of General psychology, 2001,5:241-269. 


apartenenţă. 

Femeile au luat-o fără îndoială înainte în această 
evoluţie. Sau poate că această evoluţie a avut loc fiindcă 
ele au o pondere din ce în ce mai mare în evoluţia 
societăţilor noastre? în orice caz, starea lor de bine este 
corelată deopotrivă cu nivelul stimei lor de sine şi cu 
calitatea legăturilor sociale, pe când a bărbaţilor depinde 
mai mult exclusiv de nivelul stimei de sine?2!. Ele sunt mai 
mult orientate către comunicările sociale, şi sănătatea lor 
pare să beneficieze mai mult decât a bărbaţilor de pe urma 
comportamentelor altruiste pe care le adoptă???. 

Această inteligenţă relaţională a stimei de sine 
moderne duce la un cerc virtuos: o bună stimă de sine 
favorizează adaptarea la noi grupuri, îndeosebi fiindcă 
avem tendinţa de-a îndrepta spre ele aceeaşi privire 
pozitivă ca şi asupra sinelui. Această adaptare alimentează 
la rândul ei stima de sine?25... Noţiunea de „capital social” 
este fundamentală pentru soliditatea stimei de sine: cea 
mai mare bogăţie a noastră sunt relaţiile noastre, cu atât 
mai mult, cu cât acest capital social va fi deschis şi în 


221 Reidl A., „Gender and sources of subjective well-being", Sex 

mişcare permanentă (cu sosiri şi plecări, regăsiri...), şi nu 
închis (ca în cazul sectelor, al ghetourilor sau al 
existenţelor stereotipe). Nu se pune totuşi problema să ne 
contopim total cu masa. Nu trebuie să renunţăm la 
individualitatea şi unicitatea noastră, ci să nu o mai 
răsfăţăm, să nu facem o obsesie din ea. Soluţia constă fără 
îndoială în faptul de-a face să opereze un echilibru între 


cele două tendinţe: afirmare şi afiliere?24. 


Stima de sine lărgită: să te preocupi doar de a- 


ţi găsi locul 


În materie de împlinire a stimei de sine, este uneori 
util să nu ne căutăm pe noi înşine, ci doar să ne căutăm 
locul, adică mediul, activitatea, legăturile care ne dau cel 
mai bine sentimentul că existăm. Să nu mai căutăm doar o 
identitate, ci interacțiuni cu mediul, material sau uman. Să 
nu ne mai focalizăm pe sine şi pe controlul mediului, ci 
asupra interacțiunilor între sine şi mediu, totul astfel 
format. Există mai multe feluri de „locuri”: locuri de unde 
ne refacem puterile (prin frumuseţea lor sau prin 
însemnătatea lor pentru istoria noastră personală), acte în 
care ne regăsim (să ajutăm, să îngrijim, să consolăm, să 


224 Matthew J., Homsey M.J., Jetten J., The individual within 
the group: balandng the need to belong with the need to be 

construim...), legături în care ne împlinim (dragoste, 
prietenie, omenie). Când ne simţim la locul nostru, suntem 
mai uşor în armonie cu sine şi cu ceea ce există în jurul 
nostru. Angoasele ni se domolesc, suntem impregnaţi de 
un sentiment de evidenţă („sunt acolo unde trebuie să fiu”) 
şi de coerenţă („aici voiam să fiu”), se instaurează o 
senzaţie de plenitudine, încetăm să ne mai punem 
neîncetat întrebări existenţiale şi identitare. 

Când merg pe munte, îmi place să o iau pe poteci. În 
primul rând fiindcă e odihnitor, şi apoi fiindcă asta îmi 
permite să admir peisajul; altfel, de ce să mă plimb? Şi, în 
sfârşit, fiindcă mi se pare că, în acele momente, locul meu 
e acolo, pe aceste poteci trasate de milenii de oamenii din 
care mă trag. Simt o plăcere reală urmând acele poteci. 
Când fac plimbări cu trupa mea de veri mai tineri, lucrurile 
se petrec uneori într-o ambianţă diferită. Cum sunt mai 
tineri, mai sportivi, mai „parizieni”, ei caută deseori 
„drumul cel mai drept” ca să ajungă mai repede în vârf. De 
ce să vrei să ajungi mai repede sus? Şi mai ales de ce să te 
lipseşti de plăcerea de-a merge pe urmele tuturor celor 
care ne-au precedat, de-a privi muntele aşa cum l-au privit 
şi ei, de-a te opri ca să respiri în aceleaşi locuri ca şi ei. E 
mult mai interesant decât să asuzi şi să gâfâi pe o pantă 
fără istorie umană, o pantă animală. Ei mă aşteaptă sus, 


glumind pe seama încetinelii mele. Nu sunt mai înţelept 


decât ei, în orice caz nu în toate domeniile, ci doar mai în 
vârstă şi mai limitat în cazul plimbărilor pe munte. Nu mai 
am vigoarea lor, aşa că cultiv o viziune a lumii care îmi 
convine, ajustată la capacităţile mele: rămân la locul meu. 
Această căutare a locului celui bun este clar legată 
de buna funcţionare a stimei de sine, deoarece cercul 
poate fi vicios: o stimă de sine scăzută îngreunează faptul 
de a-ţi găsi locul. Şi să nu îţi găseşti locul alterează stima 
de sine: fenomenul a fost studiat, de exemplu, la subiecţii 
supradotaţi, care puteau să prezinte, paradoxal, frecvente 


tulburări ale stimei de sine??5 


, din cauza dificultăţilor lor 
frecvente de-a se simţi la locul lor printre ceilalţi. Dar 
cercul poate fi şi virtuos: să ne găsim locul, să ştim că 
avem unul său, şi mai bine, mai multe locuri care ne 
aşteaptă undeva, înseninează şi consolidează stima de 
sine. E rar ca un loc să ne fie „dat” de la bun început şi, 
deseori, începuturile sunt imperfecte. Încetul cu încetul, 
vom acţiona pentru a ne simţi bine acolo unde suntem: ne 
vom fi „făcut” locul în aceeaşi măsură în care l-am găsit. În 
loc să îşi caute şi să îşi facă locui, subiecţii cu joasă stimă 
de sine tind să viseze la el şi să îl aştepte, în timp ce 
persoanele cu înaltă stimă de sine caută să şi-l 


construiască în forţă în loc să se instaleze liniştiţi în el şi, 


225 MiUetre B., „L'estime de soi chez Ies adultes â haut 
potentiel", Comunicare prezentată la a 33-a sesiune a Zilelor 
ştiinţifice de terapie comportamentală şi cognitivă, Paris, 2005. 


uneori, să creeze unul nou în loc să se ducă într-unul 
existent. Am putea compara atitudinile noastre faţă de 
locurile de făcut în viaţă cu ceea ce se întâmplă la o 
petrecere. Stimele de sine joase sosesc şi se ţin deoparte, 
aşteptându-i pe ceilalţi să vină la ei şi să le facă un loc: 
discreţie, dar dependenţă. Stimele de sine înalte se impun 
şi mobilizează atenţia în jurul lor (sau, în orice caz, 
încearcă): tumult şi tensiune. Bunele stime de sine îşi iau 
răgazul de-a se apropia de toată lumea, vorbesc şi ascultă, 
se integrează în toate grupurile. Ele uită de sine, se 
cufundă în petrecere, ambianţă, comunicare. Dar această 
uitare nu este o absenţă de sine: ele sunt cu atât mai 
hrănite de aceste momente, cu cât au sentimentul de-a 


face parte integral din ele, de-a fi absorbite de ele. 


Să fii la locul tău pretutindeni 


Important nu este deci numai să mă centrez pe ceea 
ce sunt sau ceea ce fac, ci şi să uit de aceste lucruri pentru 
a mă consacra exclusiv faptului de-a mă simţi la locul meu. 
Şi nu numai într-un loc dat: cel mai bun obiectiv este poate 
să căutăm să fim la locul nostru pretutindeni. Sau, cel 
puţin, în cele mai multe locuri sau legături cu putinţă, 
ştiind că celelalte vor veni ulterior. Şi că putem să ne 


simţim la locul nostru chiar în mişcarea aceasta a vieţii: să 


fim la locul nostru nu înseamnă să fim nemişcaţi -, nimic 
nu e nemişcat - ci să fim hrăniţi de tot ce ne înconjoară şi 
de tot ce ni se întâmplă. Înseamnă să avem sentimentul de- 
a progresa, de-a ne simţi vii, adică mai îmbogăţiţi cu 
fiecare clipă de ceea ce am trăit, plăcut sau neplăcut. Şi, 
astfel „umpluţi”, să înaintăm liniştiţi către marele mister al 
tuturor locurilor noastre viitoare. Să fim la locul nostru 
mai înseamnă a resimţi regulat ceea ce Romain Rolland 
numea „sentimentul oceanic”, acea „expansiune 
nemărginită, pozitivă, conştientă de sine” şi despre care a 
discutat îndelung în corespondenţa lui cu Freud?26. Acest 
sentiment, înăbuşit şi foarte puternic, mai mult animalic, 
biologic, de apartenenţă la lume, atunci când ne simţim în 
mod obscur la locul nostru, combinând convingerea unei 
identități incontestabile (te simţi existând plenar, fără 
întrebări şi nici nelinişti) şi pe cea a unei fuziuni şi a unei 
legături evidente cu tot ceea ce ne înconjoară. 


Să fie una dintre culmile stimei de sine? 


226 Hulin M., La Mystique sauvage, Paris, PUF, 1993. 

Narcis 


Când Liriope, o nimfă de o foarte mare frumuseţe, a 
rămas însărcinată cu cel ce avea să devină Narcis, s-a dus 
să îl consulte pe prorocul Tiresias, chiar acela care i-a 
făcut lui Oedip sinistra prezicere a uciderii tatălui său şi a 
incestului cu mama lui. Când l-a întrebat dacă Narcis va 
trăi mult, Tiresias i-a răspuns: „Da, dacă nu se cunoaşte pe 
sine...” 

Narcis a crescut şi a ajuns un tânăr foarte frumos. 
Multe nimfe s-au îndrăgostit de el, dar el le respinge pe 
toate cu dispreţ, îndeosebi pe nimfa Echo, care îl 
urmăreşte pasionată cu dragostea ei, dar nu îşi poate 
declara sentimentele, deoarece un blestem anterior o 
condamnă să nu poată vorbi niciodată prima: ea nu poate 
decât să repete ce aude. Şi Narcis nu îi va spune niciodată 
că o iubeşte... 

De atâta suferinţă, Echo se lasă să moară şi se 
transformă în stâncă. Celelalte nimfe, furioase, cer zeiţei 
răzbunării, Nemesis, să îl pedepsească pe Narcis, ceea ce 
aceasta acceptă. Ea îl blestemă atunci în felul următor: 
„Fie ca să iubească şi el, dar să nu aibă niciodată obiectul 


n 
! 


dragostei lui!” La putin timp după aceea, Narcis descoperă 


pentru prima oară imaginea sa oglindită în apa unui izvor 


limpede şi se îndrăgosteşte pentru prima dată, şi el, 
nebuneşte. Însă de imaginea lui. Fascinat de oglindirea sa, 
el sfârşeşte prin a muri de inaniţie şi se transformă în 
floarea care îi poartă de atunci încoace numele. 

Orgoliul lui Narcis, care îl îmboldea să se elibereze 
de legile iubirii, a fost cauza morţii sale. Iar reîncarnarea 
lui într-o floare modestă, simplă parte a naturii, care îşi are 
locul la nivelul pământului, este mesajul zeilor. 

Ce sens are să iubeşti, dacă nu eşti în stare să îi 


iubeşti pe ceilalţi? 


Partea a patra 


Acţiunea schimbă totul! 


Acţiunea? Intimitate care se exprimă... 

Stima de sine este desigur un raport cu tine însuţi, 
dar se hrăneşte cu acţiunea. Ea nu evoluează decât în 
mişcările de du-te-vino cu aceasta din urmă: reflecţie şi 
acțiune, acţiune şi reflecţie... Este însăşi respiraţia stimei 
de sine care e în joc: ea se înăbuşă dacă e limitată la 
ruminaţie, la raționament, la discuţie, chiar dacă toate 
acestea sunt lucide şi inteligente. 

Acţiunea este oxigenul stimei de sine. Imobilitatea o 
fragilizează, mişcarea o salvează. Chiar şi cu preţul 
anumitor suferinţe: a acţiona înseamnă a te expune la 
eşec, la judecată. Dar stima de sine se construieşte şi - 
mereu? - pe vise spulberate. 

Cum să acţionăm fără a suferi - prea mult? Dacă 
vrem să reintroducem în vieţile noastre mişcarea vieții 
însăşi, trebuie să respingem temeri, să zdruncinăm 
obiceiuri, să aplicăm reguli: să nu ne mai temem de eşec, 
să nu mai depindem de succes, să nu mai credem în 
perfecţiune [...] 

Iată câteva dintre aceste reguli, pentru ca acţiunea 


să ni se pară mai senină. 

Acţiune şi stimă de sine: să ne mişcăm ca să ne 


stimăm 


„Acționând, greşim uneori. 


Nefăcând nimic, greşim mereu”. 


Romain Rolland 


Suferinţa psihologică ia uneori nişte forme ciudate. 
O dată sau de două ori pe an, mi se întâmplă să îmi vină la 
consultaţie copii foarte mari, de 30 sau 40 de ani, cu stima 
de sine aparent foarte ridicată, deseori supradotaţi, după 
cum atestă evaluările coeficientului de inteligenţă. Ei fac 
deseori parte din asociaţii de persoane foarte inteligente. 
Dar viaţa lor este un eşec. Ei nu au riscat niciodată, nu au 
părăsit niciodată cuibul familial comod. Înalta lor stimă de 
sine nu e decât virtuală: ei au mari posibilităţi cu care nu 
au făcut nimic. Acumularea de cunoştinţe de-a lungul 
lecturilor, al navigărilor pe internet, uneori în urma unor 
studii care nu au dus niciodată la practicarea unei profesii. 
Stima lor de sine „domestică” subliniază această evidenţă: 
nu are niciun rost să te stimezi decât dacă acest lucru îţi 
foloseşte ca să trăieşti. Şi să trăieşti înseamnă să acţionezi, 


nu numai să gândeşti... 


Acţiunea este oxigenul stimei de sine 


Stima de sine şi acţiunea întreţin relaţii strânse, în 
trei dimensiuni principale: 

— Adevărata stimă de sine nu se dezvăluie decât în 
acţiune şi în confruntarea cu realitatea: ea nu se poate 
contura decât prin intermediul întâlnirii cu eşecul şi cu 
succesul, cu aprobarea şi cu respingerea... Altfel, nu e 
decât ceva „declarativ”, cum spun specialiştii în sondajele 
de opinie: nu suntem doar ceea ce declarăm sau ne 
imaginăm că suntem; nu facem întotdeauna ceea ce 
anunţăm că facem. Realitatea stimei de sine se situează, 
astfel, pe terenul vieţii cotidiene, şi nu numai pe înălțimile 
spiritului. 

— Acţiunea este facilitată de stima de sine: unul 
dintre simptomele stimei de sine fragile constă tocmai în 
raporturile complicate cu acţiunea. La persoanele cu joasă 
stimă de sine, ea este temută şi respinsă (e procrastinaţia, 
tendinţa de-a lăsa totul pe mâine, de-a amâna), deoarece 
se tem să nu se dovedească slabi, să-şi trădeze limitele. 
Sau, deopotrivă, ea este căutată ca un mijloc de-a obţine 
admiraţia şi recunoştinţa, dar nu e suportată decât dacă e 
victorioasă, successful, cum spun americanii. 

— În sfârşit, acţiunea hrăneşte,  şlefuieşte, 


construieşte stima de sine. Ea este, împreună cu legătura 


socială, una dintre cele două mari „alimente”. 
Şi tot restul nu e decât autosugestie, la bine şi la 


rău. 


O nevoie fundamentală: sentimentul de 


eficiență personală percepută 


Orice fiinţă umană are nevoie să simtă şi să observe 
că actele sale au o influenţă asupra mediului şi a ei înseși. 
Este o nevoie atât de importantă a psihismului nostru, 
încât ea este, chiar şi în afara problemelor psihologice, 
obiectul unor iluzii pozitive şi a unor mici comportamente 
surprinzătoare: de exemplu, când trebuie să dăm un cinci 
sau şase la o partidă de zaruri, avem inconştient tendinţa 
de-a arunca zarul cu mai multă putere şi de a-l arunca mai 
încet când cursul partidei necesită să obţinem o cifră mică, 
unu sau doi22. 

Această dimensiune a sentimentului de control 
exercită o influenţă fundamentală asupra stării de bine 
psihice (la animale şi la oameni) şi asupra stimei de sine 
(la oameni?28). 

Diferenţele între persoane sunt importante în funcţie 
227 A se vedea sinteza în Dubois N., La Psychologie du 
contrdle, Grenoble, Presses Universitaires de Grenoble, 1987. 
228 Sinteză în Maddux J.E., „Self-efficacy", în C.R. Snyder, S.J. 


Lopez (ed.), Handbook of positive psychology, Oxford, Oxford 
University Press, 2002, p. 277-287. 


de nivelul la care se situează sentimentul lor de control: se 
consideră în general că eu cât acesta este mai ridicat (sau 
cu cât este mai „intern”, adică considerat ca depinzând de 
sine şi nu de hazard), cu atât acest lucru comportă mai 
multe avantaje, îndeosebi în materie de stimă de sine. 
Legăturile sunt de altfel atât de strânse între aceste două 
dimensiuni ale personalităţii, încât anumiţi cercetători se 
întreabă dacă cele două concepte nu sunt întrucâtva 
acelaşi lucru22%. 

O dimensiune uşor de măsurat şi importantă în viaţa 
cotidiană rezidă în capacităţile de autocontrol: adică 
aptitudinea de-a te angaja în urmărirea unui obiectiv fără a 
fi imediat recompensat. Este, deopotrivă, ceea ce permite 
amânarea nevoii de recompense. Autocontrolul la copii 
este evaluat, de exemplu, pornind de la micile puneri în 
situaţie de felul: „Poţi să capeţi o bomboană imediat sau 
trei mâine. Ce preferi?” Autocontrolul îi priveşte în mare 
măsură şi pe adulţi: autocontrolul este astfel implicat - şi 
foarte util - în numeroase situaţii ale vieţii zilnice, şcolare 
(învăţarea pentru examene), profesionale (construirea 
carierei), comportamente de sănătate (ţinerea unui regim, 
renunţarea la fumat...). 


Exercitarea unui control asupra detaliilor din viaţa 


229 Judge T.A. şi colab., „Are measures of self-esteem, 
neuroticism, locus of control, and self-efficacy indicators of a 
common core construct?", Journal of Personality and Social 
Psychology, 2002, 83: 693-710. 


zilnică (distracţii, sarcini menajere) este favorabilă 
sentimentelor de bine psihologic şi stimei de sine. Iată de 
ce este important, atunci când începeţi să vă îndoiţi de 
dumneavoastră, să nu renunţaţi la spălatul vaselor, sau să 
faceţi ordine în casă sau la birou (într-o anumită stare de 
spirit, pe deasupra, după cum vom vedea...). Renunţarea la 
aceste mici gesturi de control asupra mediului este 
greşeala pe care o comit, sub efectul bolii, persoanele 
depresive: „La ce bun, e derizoriu şi inutil”, şi care le 
agravează starea: „Nu mai sunt în stare nici măcar să mă 
ocup de lucruri atât de simple”. Chiar dacă influenţa 
acestor mici gesturi este redusă, ea reprezintă totuşi un 
soi de „mărunţiş al stimei de sine” sau, pentru amatori, un 
fel de tizană a stimei de sine: efect discret, dar real, şi 
caracter bio absolut... 

Tot ceea ce va mina raportul nostru cu acţiunea este 
deci potenţial toxic. Or, problemele stimei de sine incită 


deseori la evitări şi eschivări, după cum am văzut. 


Evitările minează stima de sine şi nu ne învaţă 


nimic, în timp ce acţiunea ne învaţă umilinţa 


Să nu acţionăm ne poate face orgolioşi. Paradoxal? 
În realitate, neacţiunea întreţine iluzia că, dacă ne-am fi 


dat osteneala, am fi cunoscut poate succesul. Iluzie 


primejdioasă şi mincinoasă. Ea explică anumite discursuri 
surprinzătoare ale subiecţilor cu joasă stimă de sine, aflaţi 
în eşec social, dar trăind cu iluzia marilor lor capacităţi... 
Dacă viaţa nu ar fi atât de aspră şi dacă oamenii nu ar fi 
atât de nedrepţi, atunci ar fi recunoscuţi la justa lor 
valoare! Acest tip de raţionament ne poate determina să 
acţionăm din ce în ce mai puţin şi să mărim distanţa dintre 
credinţa în excelența proprie şi constatarea că viaţa 
noastră de zi cu zi nu este la înălţimea valorii noastre, 
până în momentul când această distanţă este atât de mare, 
încât o disperare lucidă se instalează mai mult sau mai 
puţin inconştient. 

Evitarea nu ne învaţă nimic. Ea nu ne trimite decât 
înapoi la noi înşine, la lucruri pe care le ştim deja: că viaţa 
e grea, că ne e greu, că ar fi fost neplăcut să eşuăm, că am 
făcut bine că nu ne-am dus unde ar fi trebuit, că e totuşi 
păcat etc. Numai confruntarea ne poate învăţa ceva. 
Uneori, ea ne învaţă lucruri dureroase, dar ne instruieşte... 
Evitarea, în ce o priveşte, minează stima de sine şi, până la 
urmă, oricare ar fi calitatea reflecţiilor noastre despre noi 
înşine, nu ne putem schimba decât prin acţiune. Beneficiu 
absolut al acţiunii asupra ruminaţiei. În nu mai ştiu ce film, 
scenaristul Michel Audiard introduce această replică: „Un 
prost care merge o să ajungă întotdeauna mai departe 


decât un intelectual care stă jos”. Idealul ar fi, fără 


îndoială, să fii un intelectual care merge, dar replica ar fi 
mai puţin nostimă. „Nu ne vin gânduri înalte decât 


mergând”, spunea, într-un mod mai serios, Nietzsche. 


Acţiunea şi lecţiile acţiunii 


A acţiona şi a trage învăţămintele acţiunii reprezintă 
deci cel mai bun lucru care poate fi făcut pentru stima de 
sine, de unde şi obsesia pe care terapeuţii o au de a-şi 
smulge pacienţii din reflecţiile lor pentru a-i face să 
coboare în arena vieţii de zi cu zi. Atenţie: acțiunea şi 
lecţiile acţiunii! Fiindcă în realitate există două moduri de- 
a evita: 

— Să nu acţionăm, ceea ce este mai curând tipic 
pentru stimele de sine joase, dar eschivările pot să apară şi 
în cazul înaltelor stime de sine fragile. Nu se pot trage în 
această situaţie niciun fel de învățături de pe urma 
acţiunii, din moment ce nu a existat acţiune. Nu ne mai 
gândim atunci decât la „ce ar fi fost dacă...”, ceea ce 
privilegiază certitudinile negative şi duce deseori la 
răspunsuri de genul: „Cu siguranţă că ar fi ieşit prost, bine 
am făcut că am evitat”. 

— Dar şi a acţiona şi a nu trage învăţămintele de pe 
urma acţiunii, ceea ce este un comportament frecvent la 


subiecţii cu înaltă stimă de sine, indiferent că e vorba de 


eşecuri: apărările clasice constau în a nu îţi atribui 
răspunderea sau în a minimaliza amploarea eşecului, sau 
de succese: să nu vezi partea de noroc pe care au conținut- 
o sau ceea ce le datorează altora. Faptul de-a trebui să 
mulţumeşti pentru un ajutor primit sau să exprimi 
gratitudine este atunci perceput ca o diminuare a 
meritului personal, ceea ce o înaltă stimă de sine fragilă nu 
poate suporta. Să fim bine înţeleşi: nu se pune problema 
de-a ne împiedica să ne savurăm succesul. Este legitim să 
profităm emoțional de el, dar şi să tragem apoi 
învăţămintele: faptul de-a vedea care e partea noastră şi 
care e a celorlalţi sau a norocului nu trebuie să ne 
diminueze stima de sine, ci doar să o facă mai lucidă şi 


deci mai solidă. 
Inteligența acţiunii 


Într-una dintre Discuţiile sale, filosoful Alain 
propunea ca semizeul grec Hercule să fie ales ca simbol al 
intricaţiei raporturilor dintre reflecţie şi acţiune?23%: „Îl iau 
pe Hercule drept cel mai bun model de gânditor (...). 
Trebuie să gândeşti obiectele pentru ca să faci vreo 
schimbare utilă în lume (...) - Dacă îţi iei săpăliga, trebuie 
să sapi pământul. Dacă îţi iei gândirea ca pe un 


230 Alain, Propos, Paris, Galimard, „La Pleiade", 1956 (cronică 
din 4 aprilie 1913). 


instrument, atunci îndreaptă-te singur, gândeşte bine”. 
Rudyard Kipling, în poemul lui, If, sugera în ce îl priveşte 
să „gândeşti fără să fii decât un gânditor”... La rândul lor, 
filosofii antici aminteau mereu de deşertăciunea cuvintelor 
şi a învățăturilor care nu sunt urmate de o aplicare 
imediată şi sinceră în viaţa ce zi cu zi. Lecţia ar merita 
amintită unora dintre contemporanii noştri. Filosofia antică 
nu era mai întâi şi exclusiv speculativă, ci scopul ei era să 
amelioreze viaţa zilnică prin intermediul unei multitudini 
de acte şi de reflecţii practice33l. 

Dacă suntem imobili, rămânem în lumea noastră 
personală. Prin acţiune, o modificăm şi mai ales o 
deschidem... Noţiunea de overthinking folosită de anglo- 
saxoni nu este eficientă. Dată deoparte de la lecţiile 
acţiunii, stima de sine se crispează, se încovoaie, devine 
din ce în ce mai fragilă. Numai prin acest du-te-vino cu 
viaţa putem aspira să ne construim, să ne dezvoltăm, să ne 
împlinim, să ne cunoaştem, şi nu rămânând în cămăruţa 
eului nostru. Faptul de-a ne eschiva de la real ne 
fosilizează, iar cel de-a merge în întâmpinarea lui ne 
permite să ne maturizăm. Acţiunea e cea care te deschide 


către lume, în loc să întărească exclusiv egoul. 


231 Hadot, P., La Philosophie comme manib? de vivre, Paris, 
Albin Michel, 2001. 

Acţiunea, nu presiunea: regulile acţiunii senine 


„Fericirea este rezultatul acţiunii corecte”. 


Andre Comte-Sponville 


De l'autre cote du désespoir 


Acţiunea este o şansă şi o ameninţare. 

Şansa de-a descoperi şi de-a te împlini, şi 
ameninţarea de-a eşua şi de-a fi judecat după acest eşec. 
Felul în care fiecare din noi arbitrează între aceşti doi poli 
spune multe despre stima de sine, aşa în care acţiunea 
este precedată de anticipări mai mult sau mai puţin 
neliniştite, şi urmată de ruminaţii mai mult sau mai puţin 


realiste spune şi el multe despre noi. 


Cum să acţionăm fără să suferim? 


Să acţionăm este necesar, desigur, dar nu în orice 
stare de spirit şi cu orice preţ. Cel mai rău lucru ete 
neîndoielnic să facem din evitări un stil de viaţă şi o 
modalitate de-a ne proteja stima de sine. Mai sunt însă şi 
variante mai puţin rele, deoarece există multe feluri de-a 


transforma acţiunea în suferinţă, şi multe momente în care 


putem să o facem. Nu vorbesc aici decât de acţiunile 
semnificative pentru stima de sine: cele ale căror rezultat 
sau, mai rău, a căror întreagă desfăşurare vor fi expuse 
privirilor sau judecăților celorlalţi. Aceasta deoarece 
acţiunile intime, ale căror consecinţe nu ne privesc decât 
pe noi, nu simt supuse aceloraşi intensităţi de presiune 
emoţională. 

Înaintea acţiunii: să ne frământăm - aceasta este 
anxietatea de anticipare - până la a ne îmbolnăvi. Unul 
dintre cele mai pure mesaje despre inutilitatea şi despre 
ineficienţa acestor nelinişti anticipate ne este dat în Biblie, 
de lamentaţiile sumbre ale Ecleziastului: „Dacă te întrebi 
de va fi vânt, nu o să mai semeni niciodată / Dacă scrutezi 
norii, nu o să ai recoltă...” Dar faptul de-a fi îngrijorat nu te 
împiedică să reuşeşti. Câte persoane cu înalte performanţe 
sociale (actori, dirijori, muzicieni profesionişti) petrec o 
viaţă întreagă dovedindu-se foarte performanţi, văzuţi din 
exterior, dar îşi trăiesc performanţele într-o suferinţă 
incredibilă şi durabilă; suferinţa e valabilă şi pentru 
anturajul lor, soţi şi copii, care plătesc la rândul lor pentru 
stresul vedetelor performante care se îndoiesc şi tremură, 
şi fac să domnească în casă o ambianţă de mare tensiune... 
Numai importanţa gratificaţiilor lor, indiferent că e vorba 
de bani, prestigiu sau notorietate, le permite acestor 


persoane să continue. Numai ele cunosc distanţa dintre 


personajul lor public şi fragilitatea intimă. 

În timpul acţiunii: acţionăm cu nelinişte, încordaţi, 
fiind cu totul obsedaţi de riscul eşecului. De unde şi 
supravegherea îngrijorată a reacţiilor şi a comentariilor 
celorlalţi, la care devenim foarte reactivi şi sensibili. În 
general, la ademenea niveluri de îngrijorare, persoanele 
respective nu mai reuşesc să uite de sine în timpul acţiunii, 
ci rămân concentrate pe ele însele, pe teama lor şi pe 
consecinţele posibile ale unei greşeli sau ale unei ratări. În 
cel mai rău caz, toate acestea pot altera performanţa, iar 
în cel mai bun caz, performanţa nu are de suferit, dar 
persoanei respective îi este imposibil să reuşească să simtă 
cea mai mică plăcere de pe urma acţiunii desfăşurate. 

După acţiune: desigur, există o uşurare certă dacă 
succesul a fost obţinut, dar ea este din păcate rapid 
urmată (deoarece în cazul problemelor stimei de sine, 
succesul nu vindecă niciodată de teama de eşec) de 
angoase anticipate în privinţa viitoarei performanţe. 
Surprinzător, aceste angoase sunt uneori chiar sporite de 
succes, îndeosebi la persoanele cu joasă stimă de sine???: 
„Acum, sunt aşteptat la cotitură, trebuie să confirm ca să 
nu îmi decepţionez prietenii, şi pentru ca duşmanii mei să 


nu se bucure”. În caz de eşec, vor apărea evident ruminaţii 

dureroase cu atât mai prelungite cu cât stima de sine e 
mai joasă, însoţite de o agresivitate importantă faţă de 
ceilalţi, în cazul unei stime de sine fragile, şi de o dorinţă 
nemărginită de consolare în cazul unei stime de sine joase. 

Este deci indispensabil să reflectăm la regulile 


acţiunii senine. 


Să înmulţim acţiunile pentru a banaliza teama 


de acţiune 


Acţiunea trebuie să devină ca o respiraţie a stimei de 
sine, ca un mod obişnuit de-a ne verifica angoasele şi 
speranţele, de-a ne reajusta iluziile pozitive, dar şi de-a 
face să se nască altele. Ea trebuie să fie o asceză (de la 
grecescul askesis: exerciţiu, practică) a stimei de sine. 

„Suntem ceea ce repetăm zi de zi”, scria Aristotel233. 
Trebuie deci să repetăm. Dar acest lucru nu este evident 
pentru subiecţii cu joasă stimă de sine: cu cât acţionăm 
mai puţin, cu atât ne temem mai mult să o facem. Acţiunea 
rărită şi lipsa de obişnuinţă care decurge din acest lucru 
ne fac să  amplificăm obstacolele, să amplificăm 
inconvenientele  eşecurilor, să amplificăm dificultatea 
piedicilor posibile şi ne face, deopotrivă, să idealizăm ce 
înseamnă să acţionezi: dacă nu o facem la perfectie, nu ne 


233 Citat de Ide P. şi Adrian L. (p. 20) în excelenta lor lucrare, 

mai dăm dreptul de-a o face, de tinde şi frecvenţa 
procrastinaţiei: întârzierea începerii acţiunii, amânarea, nu 
din lene, ci din lipsă de obişnuinţă, de automatisme (şi, de 
asemenea, după cum vom vedea, din teamă de eşec). 

Acesta este motivul pentru care, în terapie, 
propunem deseori „mici” exerciţii pentru a ajuta la 
confruntarea cu viaţa. Ştim că a vorbi despre acest lucru şi 
a-l înţelege este necesar, dar nu suficient. Trebuie să mai 
şi acţionăm şi să înmulţim, să banalizăm acţiunile. Atunci îi 
facem pe pacienţii care suferă de această intimidare în 
faţa acţiunii să repete mici demersuri: să ceară o 
informaţie, să îi întrebe pe zece trecători de pe stradă pe 
unde să o ia sau cât e ceasul... La cel de-al zecelea, cel mai 
adesea, pacienţii au înţeles ce încercăm să îi facem să 
simtă: înmulţirea actelor le face pe acestea mai uşoare, 
mai facile, mai evidente. 

Am lucrat adesea în acest fel cu persoane aflate în 
şomaj care nu mai îndrăzneau să îşi trimită CV-ul sau să 
sune pentru o ofertă. Bineînţeles că aceasta nu era decât o 
parte a problemei lor, dar o parte capitală, deoarece se 
afla chiar la începutul lanţului celor o mie de gesturi de 
îndeplinit pentru a se repune pe picioare şi deopotrivă în 
inima vieţii lor de zi cu zi. 

Nu se pune aici problema depăşirii „eroice” de sine, 


a „performanţei sociale”, ci doar a reluării contactului cu 


viaţa, a reflectării la adevăratele şi la falsele dificultăţi. Noi 
înşine suntem deseori cei care ne împiedicăm. 

În materie de stimă de sine, sloganul „A gândi 
global, a acţiona local” este întru totul adecvat: trebuie să 
ne transformăm reflecţiile globale în acţiuni locale, 
deoarece, după ani întregi de eschivări legate de 
problemele stimei de sine, creierul nostru a ajuns deseori 
cu totul rezistent la vorbele bune şi la hotărârile bune! 
Numai aceste mici exerciţii aparent anodine vor putea să îl 


contrazică şi să îl trezească la schimbare. 
Marile efecte ale micilor decizii 


Epoca noastră este uneori atât de pretențioasă... 
Vedeţi exemplul hotărârilor luate de Anul Nou. Tuturor le 
place să le ironizeze, chiar dacă destule persoane le 
practică: „Anul viitor, o să încerc să...” Dar cine s-a gândit 
să verifice dacă aceste hotărâri simt urmate de efect? O 
echipă de psihologi a făcut-o331... La început de an, asupra 
unei populaţii de circa trei sute de persoane exprimând 
dorinţa unei schimbări în viaţa lor de zi cu zi, din care 
jumătate luase „hotărâri bune” pentru anul viitor şi 


cealaltă nu, se evalua pur şi simplu printr-un control 

telefonic, şase luni mai târziu, dacă schimbările dorite se 
produseseră. Acestea din urmă se refereau cel mai 
frecvent la trei domenii: scăderea în greutate, mai mult 
sport sau renunţarea la fumat. Rezultatele erau foarte 
grăitoare: 46% din cei care luaseră hotărâri pentru noul an 
îşi atinseseră şi menţinuseră obiectivele, faţă de 4% care 
nu o făcuseră. Angajamentele mărunte nu sunt deci chiar 
atât de absurde pe cât se crede. Ele nu sunt o garanţie 
(existau totuşi 54% de „hotărâţi” care nu îşi atinseseră 
obiectivele), dar reprezintă un ajutor mai important decât 
ne închipuim de obicei. La fel stau lucrurile şi în viaţa 
cotidiană: căutăm frecvent soluţia problemelor noastre 
prin intermediul unor demersuri lungi şi complexe, când 
de fapt - uneori, dar nu întotdeauna - ar trebui mai întâi să 
încercăm abordări simple. Să le încercăm şi mai ales să le 
practicăm durabil. 

Alt element bine cunoscut în psihologia schimbării 
comportamentale: principiul lui Premack?55. Această veche 
reţetă, care este desemnată şi prin denumirea de „legea 
bunicii”, constă în a spune următoarele: „Copii, puteţi să 
vă duceţi la joacă după ce aţi terminat de făcut ordine în 
camera voastră”. A aplica acest principiu la tine însuţi 
reprezintă un ajutor apreciabil. În această privinţă, este 
preferabil ca decizia aplicării sale să vină mai curând de la 

noi decât din afară: autocontrolul dă întotdeauna rezultate 
mai bune decât controlul extern. Nu are rost să îl trăim ca 
pe o constrângere sau pedeapsă, este întru totul posibil să 
îl punem în practică într-o manieră senină. El decurge 
dintr-o constatare a umilinţei: suntem nişte fiinţe foarte 
sensibile la dispersie şi la distracţie, ceea ce diminuează 
capacităţile noastre de autocontrol. Aplicarea acestui 
principiu al lui Premack este utilă în toate mediile care ne 
îmboldesc să ne abatem de la sarcini dificile pentru a ceda 
unor solicitări imediate. Când am scris această carte, şi cu 
toate că apreciez în cel mai înalt grad activitatea scrierii, a 
trebuit deseori să fac un efort şi să mă concentrez asupra 
ei ca să fac faţă ispitei de-a da un telefon, de-a vedea dacă 
am primit vreun e-mail, de-a mă ridica de la birou ca să fac 
o plimbare... toate „ispitele” care mă încercau la cea mai 
mică dificultate de scriere. Atunci îmi spuneam: „O să dai 
telefonul ăla prietenului tău după ce vei termina 
capitolul”... Nu putem reacţiona aşa toată viaţa, ci numai 
în anumite perioade limitate. Ceea ce nu e deja prea rău. E 
ciudat să îţi dai seama că nişte strategii extrem de simple 
funcţionează şi asupra ta. E aproape jignitor: ne place atât 
de mult să ne vedem ca pe nişte personaje subtile şi 
superioare. Dar suntem totodată şi nişte fiinţe simple. Şi 
nişte reguli simple ne pot ajuta. 


În cele din urmă, se pare efectiv că cele două 


niveluri ale simplului şi complexului ne sunt la fel de 
necesare, că avem nevoie deopotrivă să ne stabilim 
obiective înalte şi generale, dar că, în acelaşi timp, putem 
să definim atitudini concrete şi bazice care vor înlesni 


punerea în aplicare a acestora256. 


Acţiunea flexibilă: să ştim să ne angajăm şi să 


ştim să ne oprim 


O altă problemă cu acţiunea persoanelor a căror 
stimă de sine e deficitară este cea a flexibilităţii: pe cât e 
de important să ştii să te angajezi în acţiune, pe atât de 
important este să poţi să te desprinzi de ea în funcţie de 
informaţiile obţinute de-a lungul ei... Or, dacă subiecţii cu 
joasă stimă de sine sunt înceţi la pornire, ei se pot dovedi 
uneori înceţi la frânare... E ceea ce se cheamă 
„perseverenţa nevrotică”, a cărei deviză ar putea fi: „Acum 
că am început, trebuie să termin şi să reuşesc cu orice 
preţ”. Această perseverenţă este alimentată din plin de 
numeroase proverbe şi maxime, dintre care cea mai toxică, 
după ştiinţa mea, este aceasta, nord-americană: Quitters 
never win and winners never quit. „Cei care renunţă nu 


câştigă niciodată, şi cei care câştigă nu renunţă niciodată”: 

foarte frumos, uneori adevărat, şi deseori fals. 

Ce este flexibilitatea mentală? Capacitatea de-a 
renunţa după o bucată de timp, dacă ai realizat că 
atingerea obiectivului va fi prea costisitoare, în timp, din 
punct de vedere al energiei, în raport cu calitatea-preţ a 
acestuia. Ca să fii în largul tău cu acţiunea, trebuie uneori 
să ştii să renunţi la acţiune şi să te desprinzi de ea. 
Aceasta necesită luciditate şi stimă de sine: trebuie să te 
stimezi îndeajuns ca să nu te simţi devalorizat de 
renunțare, de răzgândire etc. Problemele stimei de sine 
sunt, de altfel, o mană cerească pentru manipulatori, 
îndeosebi datorită acestui mecanism: odată ce persoana s- 
a angajat, chiar dacă simte că e pe cale de-a face o prostie, 
ea nu îndrăzneşte să renunţe ca să îşi păstreze imaginea 
socială în ochii celorlalţi. 

În numeroase studii referitoare la acest fenomen, li 
se propune voluntarilor o serie de sarcini imposibil de 
realizat (probleme de logică şi de matematică) şi se 
observă cât timp perseverează înainte de-a renunţa sau de- 
a trece la problema următoare. Toate studiile disponibile23% 
arată că o bună stimă de sine măreşte flexibilitatea faţă de 
atingerea obiectivelor: se insistă puţin în faţa dificultății, 


apoi se trece la problema următoare. Invers, dificultăţile 

stimei de sine incită la renunţarea rapidă - sau la a nu 
renunţa niciodată - şi la a-ţi petrece atunci tot timpul 
probei lovindu-te de prima problemă, insolubilă. 

Dificilă prin ea însăşi, această capacitate de-a 
renunţa şi de-a te dezangaja este şi mai dificilă când 
implică angajamente luate faţă de ceilalţi: şi în acest caz, 
toate studiile despre manipulare arată că este vorba de o 
capcană eficientă pentru a-i face pe oameni să acţioneze 
împotriva intereselor lor”. Trebuie să recunoaştem 
această tendinţă şi să ne acordăm drepturi precum: 

— dreptul de-a ne înşela 

— dreptul de-a ne opri 

— dreptul de-a ne răzgândi 

— dreptul de-a dezamăgi 

— dreptul de-a ajunge la un rezultat imperfect. 

În caz contrar, vom fi victimele eventuale ale tuturor 
posibilităţilor de manipulare şi totodată victimele propriei 
persoane şi ale încăpăţânării noastre („să nu revii 
niciodată asupra cuvântului dat sau a hotărârii luate”). 
Stereotipurile sociale supravalorizează faptul de-a nu te 
răzgândi niciodată. Să fim atenţi. 

Este important de asemenea să admitem că există 
probleme pe care nu le vom putea rezolva perfect, soluţii 
pe care nu le vom putea declara decât parţiale sau 

provizorii: perfecţionismul rigid, după cum vom vedea, 


este şi el un duşman al stimei de sine. 


Amăgeala perfecţionismului: nu merge să ne 


protejăm prin excelenţă 


Paul Valery avea obiceiul să spună: „Perfecţiunea 
este o apărare...” 

Îmi amintesc de un pacient, cercetător strălucit, care 
îşi pregătea pe de rost, până în cele mai mici detalii, 
cursurile, comunicările de la congrese, conferințele... Când 
a venit la mine, era epuizat, după douăzeci de ani de acest 
regim la cel mai înalt nivel al cercetării ştiinţifice franceze, 
şi prezentase două episoade depresive destul de severe. 
Înzestrat cu o stimă de sine foarte vulnerabilă, el alesese o 
manieră de-a se asigura şi linişti materialmente eficientă, 
dar care îl uza moralmente: „Ani în şir, m-am refugiat în 
excelenţă pentru a-mi învinge angoasele. Încerc mereu să 
mă supraadaptez ca să fiu sigur că persoana sau 
afirmaţiile mele vor fi acceptate. Pot să aduc mărturie că 
acest lucru nu merge”. 

Să nu acţionăm decât dacă suntem siguri că reuşim? 

Să controlăm totul şi să nu riscăm nimic? Soluţia 
poate fi adaptată la un anumit număr de situaţii punctuale, 


în care trebuie efectiv să atingem excelența. Dar recursul 


la perfecţiune este obiectul unui uz abuziv din partea 
subiecţilor cu stimă de sine vulnerabilă. Perfecţionismul 
poate fi adaptativ, dacă este limitat la atingerea unor 
obiectiv precise, în momente precise. El devine 
contraproductiv dacă este o modalitate de a-ţi da siguranţă 
faţă de teama de eşec sau de imperfecţiune. Frecvența 
acestui tip de perfecţionism „nevrotic” este foarte ridicată 
la subiecţii cu probleme de stimă de sine23%. Recursul la 
acest perfecţionism şi la hipercontrol este un impas relativ 
şi, în orice caz, oferă un compromis prost confort- 
performanţă. Atenţie atunci la ciclul „presiune-depresie”: 
acţiunea, nu presiunea! 

Şi în acest caz, nu e de ajuns să înţelegem, ci trebuie 
să şi practicăm, de unde şi punerea la punct în terapia 
comportamentală a numeroase exerciţii de „renunţare”: se 
recomandă să se înceapă a scară mică şi în afara 
domeniului a ceea ce ar fi o ameninţare prea directă şi 
prea violentă la adresa stimei de sine. De exemplu, se 
începe în domeniul distracţiilor, cerându-i pacientului să 
ajungă deliberat cu întârziere la cinema sau să nu 
îndeplinească o sarcină menajeră decât pe jumătate, toate 
fiind lucruri dezagreabile, dar care pot fi suportate. Ideea 


acestor exerciţii este de-a observa ce se întâmplă cu 

adevărat atunci: pacientul poate verifica singur că nu se 
întâmplă nimic foarte grav şi că presiunea lui continuă 
pentru ca lucrurile să fie perfecte este mai mult expresia 
credințelor neadaptate („dacă nu fac aşa, o să fie rău”) 
decât o realitate oarecare. Nu se trece decât apoi la 
situaţii care pun ceva mai direct în joc stima de sine, adică 
care au loc sub privirea socială: să inviţi nişte prieteni fără 
să pregăteşti masa (şi deci să decongelezi ceva sau să faci 
o tavă de pateuri) sau să îi primeşti când apartamentul 
este într-o dezordine desăvârşită... Prietenia care vi se 
poartă ar trebui să supravieţuiască acestui lucru şi să ştii 
să renunti la detalii asemănătoare ar trebui să vă permită 
deopotrivă să vă bucuraţi mai bine de prietenii 
dumneavoastră. 

În faţa complexităţii lumii, ce e mai bine să facem: să 
încercăm să ne mărim cu disperare controlul şi 
performanţa sau să ne sporim stima de sine? Preocupându- 
ne de cultivarea ei la distanţă de toate aceste amăgeli: 
performanţe, recunoaşteri... Să renunţăm fără a renunţa la 


esenţial. 


Să procedăm simplu 


Îndoiala de sine ne aduce uneori mari necazuri. 


I-am văzut deseori pe pacienţii mei cu stima de sine 


suferindă lansându-se în acţiuni foarte complicate în loc să 
procedeze simplu: când aveau de ţinut în public doar un 
mic discurs amical de întâmpinare, ei se lansau într-o 
diatribă ezoterică, plină de subîinţelesuri şi de aluzii, numai 
pentru că în public se afla un fost politehnist. Puşi la masă 
alături de acelaşi politehnist, ei cred că trebuie să ridice 
dezbaterea la un nivel înalt şi încearcă în permanenţă să 
abordeze marile subiecte ale politicii internaţionale, citite 
cu atenţie în aceeaşi dimineaţă în ziar, când, de fapt, 
discursul lor ar fi câştigat dacă era simplu şi cald, 
adresându-se tuturor şi nu unui singur om, iar conversaţia 
lor ar fi fost mai lejeră şi mai plăcută, dacă ar fi urmat firul 
spontaneităţii. 

Să încercăm să nu vedem actele şi atitudinile simple 
drept expresia simplităţii de spirit, ci drept cea a 
limpezimii sale. A îndrăzni să procedezi simplu este 
paradoxal apanajul persoanelor cu bună stimă de sine, 
care nu au nevoie să se retragă îndărătul complexităţii 
pentru a-şi ascunde lacunele. Ele nu caută să se facă 
remarcate, ci să îşi păstreze locul, să îşi joace rolul, în 
sânul simfoniei relaţionale prevăzute. lată o anecdotă, care 
a avut loc într-unul din recentele noastre grupuri de 
terapie de la Sainte-Anne: făceam exerciţii pentru a lupta 
împotriva sentimentului de ruşine excesivă. Consemnul 


este atunci să te expui, sub privirea grupului (despre care 


se ştie totuşi că este alcătuit din persoane binevoitoare), să 
faci ceva uşor ridicol: în ziua aceea, trebuia să se cânte un 
cântec la alegere, a capella. Cum toată lumea tremură un 
pic, mă avânt primul, şi cum cânt mai degrabă fals, feţele 
celor din jur se destind puţin: „lată, sunt puţin jenat, dar 
tot viu. Cine vine la rând?” Se avântă atunci câţiva, 
cântând Frère Jacques sau La Marseillaise. La început, se 
întrerup, zăpăciţi, îngroziţi, zicându-şi: „E ridicol, cânt atât 


Lă 


de prost...” Dar le cerem să persevereze: scopul 
exerciţiului nu este să cânţi bine, ci să cânţi, pur şi simplu, 
ca să înveţi să continui să acţionezi, în ciuda impresiei de-a 
fi ridicol, ca să înveţi să nu te mai supui acestei blestemate 
de senzaţii de ruşine care se declanşează din orice, în mod 
excesiv, să nu mai intri în panică din cauza acestor false 
alarme şi să continui să faci ceea ce erai pe cale de-a 
face... Acum e rândul lui Lise, o tânără pacientă a 
grupului, pe atât de grav complexată, pe cât e de 
inteligentă. Lise nu ştie să procedeze niciodată simplu: ea 
alege întotdeauna cuvinte rafinate, nu vorbeşte decât dacă 
are ceva nou sau inteligent de spus, nu întreabă decât 
dacă e sigură că întrebarea ei este o întrebare adevărată 
etc. Acum simt că o să facă ceva bizar. Şi poftim: în loc să 
cânte un cântecel de copii, ca să se concentreze doar pe 
lupta cu ruşinea, şi să lase automatismele memoriei sale să 


cânte pentru ea în timp ce ea se ocupă de emoţiile ei, Lise 


încearcă să interpreteze  L'Opportuniste, de Jacques 
Dutronc. Nu e deloc uşor de cântat: melodie sprinţară, 
tremolouri... Evident, îi e greu (ca şi celorlalţi), deşi cântă 
mai curând corect. Evident, după câteva fraze, se 
prăbuşeşte: „Vedeţi, sunt prea netoată...” Toată lumea o 
consolează şi câţiva încep să îi spună: „Totuşi te-ai vârât 
într-o mare belea, e greu să cânţi asta”. Lise explică atunci 
că nu a îndrăznit să aleagă Frère Jacques sau alt cântec 
simplu, ca să nu pară proastă... „Dar şi noi am părut nişte 


n 
! 


proşti!” „Da, dar cu voi e altceva, păreţi mai puţin proşti 
decât mine, în cazurile astea...” Am lucrat mult, până la 
sfârşitul grupului, ca să o ajutăm pe Lise să procedeze 
simplu, fără să se simtă din acest motiv devalorizată, ci 


uşurată. Şi a făcut progrese frumoase. 


Acţiunea ca scop în sine? 


În eseul lui despre Mitul lui Sisif Albert Camus e 
preocupat de starea de spirit a acestuia din urmă, 
condamnat de zei să rostogolească veşnic o stâncă până în 
vârful unui munte şi să o vadă veşnic rostogolindu-se în jos 
chiar în clipa când o adusese în vârf. Camus încearcă să 
înţeleagă cum de poate Sisif să nu se prăbuşească în 
disperare: „Sisif ne învaţă fidelitatea superioară care îi 


neagă pe zei şi ridică stâncile (...). Acest univers rămas 


fără stăpân nu-i pare nici steril, nici neînsemnat (...). Lupta 
însăşi contra înălțimilor e de-ajuns spre a umple un suflet 
omenesc. Trebuie să ni-l închipuim pe Sisif fericit.240” 

Fără a merge până la a căuta suferinţa lui Sisif, nici 
a interpreta rolul într-o scenă grandilocventă a vieţii de zi 
cu zi, să ne străduim, pur şi simplu, să ne facem treaba de 
fiinţe omeneşti... Nu trebuie să acţionăm doar ca să reuşim 
sau să obţinem un rezultat. Trebuie să acţionăm şi pentru 
acţiunea însăşi. Într-un anume fel, fiinţa umană este 
născută pentru a acţiona, şi există o legătură indisociabilă 
între starea ei de bine şi acţiunea zilnică: toate studiile 
arată că a acţiona ameliorează dispoziţia, dar şi că a 
ameliora dispoziţia, chiar şi în mod foarte discret şi 
inconştient pentru persoana în cauză, facilitează 


241, Acţiunea mulţumită... Vom mai vorbi despre 


acţiunea 
toate acesta la sfârşitul cărţii. Acest mod de-a gândi este 
larg utilizat în abordările meditative de tip mindfulness 
(deplină conştiinţă) şi se rezumă într-o formulă: în toate 
actele mele, să fiu prezent la ceea ce fac. Să mă absorb în 
acţiune şi să iau regulat obiceiul de-a nu judeca ceea ce 


fac, dacă e reuşit sau nu. Doar să îl fac. Sau să nu îl fac. 


240 Albert Camus, Fața şi reversul, Nunta, Mitul lui Sisif, Omul 
revoltat, Vara, traducere de Irina Mavrodin, Mihaela Simion, 
Modest Morariu, RAO, 1994, p. 194. 

241 Custers R., Aarts H., „Positive affect as implicit motivator: 
on the non-conscious operation of behavioral goals", Journal of 
Personality and Social Psychology, 2005, 89:129-142. 


Dar în deplină conştiinţă şi într-o acceptare deplină. Unul 
dintre tinerii mei pacienţi îmi rezumase într-o zi acest 
lucru prin maxima: „Ca să faci bine ceva, trebuie uneori să 


poţi să nu faci nimic”. 

Să ascultăm feedbackul 


„Mi-e cu desăvârşire inutil să ştiu ceva ce nu pot 
schimba”. 


Paul Valery 


Ce este feedbackul? 

Literalmente însemnând „a hrăni înapoi”, feedbackul 
este un termen utilizat în psihologie pentru a desemna 
informaţiile despre noi înşine pe care le obţinem din 
mediul nostru înconjurător. El este efectiv o adevărată 
hrană în sensul că ne îmbogăţeşte şi ne călăuzeşte 
acţiunea. Feedhbackul permite să ne ajustăm încetul cu 
încetul maniera de-a gândi şi de-a acţiona în funcţie de 
informaţiile sale. El este capital în psihologie, dar şi în alte 
domenii, deoarece orice fenomen complex într-un mediu 
complex nu îşi poate atinge scopul decât prin feedback, de 
unde şi importanţa lui în corecţiile de traiectorie ale 


navelor spaţiale ca şi în existenţele umane. 


Obstacolele în calea bunei utilizări a 


feedbackului 


„Experiențele nu îi folosesc la nimic, nu trage nicio 


învăţătură, şi mai ales nu ascultă nimic din ce i se spune”. 
Asemenea cuvinte se pot referi la fel de bine subiecţilor cu 
joasă stimă de sine (mai ales cu succesele sau semnele de 
recunoaştere), ca şi subiecţilor cu înaltă stimă de sine (cu 
eşecurile). 

Problemele stimei de sine te pot într-adevăr face orb 
şi surd la feedback, cu acest paradox: cu cât încercăm să 
ne protejăm sau să ne dezvoltăm stima de sine, cu atât mai 
puţin tolerăm feedbackul asupra actelor noastre sau a 
persoanei noastre2%?. Mecanismele care perturbă buna 
utilizare a feedbackului sunt, de exemplu: 

— Căutarea imperioasă a asigurării şi a măgulirii, 
care împinge la evitarea informaţiilor neplăcute. 

Subiectul va fugi de ele sau le va respinge: la cei 
care au o putere socială, aceasta echivalează cu 
pedepsirea persoanelor care vor îndrăzni să critice sau fie 
şi numai să fie sincere. Este vechea tehnică din vremurile 
de odinioară, când aducătorii de veşti proaste erau 
executaţi... 

— Tentaţia permanentă de-a presupune că orice 
feedback este inexact. Am menţionat deja acel păcat 
datorat orgoliului care constă în a gândi şi în a-ţi spune: 
„Mă cunosc mai bine decât mă cunosc ceilalţi”, sau 
deopotrivă: „Ei nu au toate datele problemei”. Sau la fel de 


242 Crocker Park L.E., „The costly pursuit of self-esteem", 
Psychological Bulletin, 2004,130: 392-414. 


bine, cum afirma fără să clipească un pacient care 
ajunsese totuşi într-o funcţie de mare răspundere: „Orice 
mi s-ar spune, ştiu că sunt potenţial rău şi că am dreptate 
să nu am încredere în mine”. Această certitudine a 
autognozei (cunoaştere de sine) este iluzorie şi 
primejdioasă: cunoaşterea de sine pe care o au persoanele 
cu probleme de stimă de sine este întotdeauna parţială, 
deoarece este prea contaminată de dorinţa de-a nu vedea 
decât ce le convine (pozitivul pentru stimele de sine înalte, 
şi negativul pentru stimele de sine joase). 

— În aceeaşi filiaţie, convingerea că orice feedback 
nu poate fi decât îndoielnic, indiferent că e pozitiv („ei 
spun asta ca să mă cruţe”) sau negativ („toţi nu sunt decât 
nişte invidioşi, nişte înăcriţi, nişte frustraţi...”), şi trebuie 
prioritar să se explice nu prin realitatea a ceea ce am făcut 
sau am arătat, ci prin problemele sau motivațiile personale 
ale celor care ni-l adresează. Deoarece, în ultimă instanţă, 
este mai confortabil să îi punem pe ceilalţi în discuţie 
decât să ne punem pe noi înşine. 

În cazuri extreme, cum ar fi cel al bolii depresive, în 
care stima de sine este grav afectată, se observă atitudini 
şi mai perturbate faţă de feedback: în mod spontan, 
pacienţii deprimaţi preferă ca toată lumea să primească 
mai degrabă mesaje pozitive decât negative. Dar dacă cei 


apropiaţi le adresează critici, atunci se pune în mişcare un 


mecanism ciudat, care îi determină să nu mai vrea din 
partea acestor persoane decât noi informaţii cu tonalitate 


negativă245. 


Explicaţiile pentru această căutare a 
negativului, odată ce a fost amorsată, nu sunt dare, dar 
oricum, atenţie la proasta folosire a feedbackului care te 
poate face să te prăbuşeşti atunci când eşti nefericit sau 


deprimat. 


Consolare sau informare? Ce preferăm să 


auzim... 


Există mai multe familii de informaţii conţinute în 
mesajele de feedback. 

Acesta poate fi, de exemplu, mai mult sau mai puţin 
pozitiv sau negativ, dar şi mai mult sau mai puţin specific: 
el se va referi atunci la persoana noastră globală („ai fost 
foarte bine”, „nu ai fost foarte bine”) sau, deopotrivă, la 
dimensiuni precise ale comportamentului nostru („ai 
răspuns bine la întrebări”, „nu îi priveai îndeajuns pe 
ceilalţi în ochi”). Se consideră că eu cât un feedback este 
mai global, cu atât are un impact emoţional mai important; 
şi invers, un feedback mai precis este mai uşor de integrat 


şi de utilizat deoarece este mai „digest” (mai uşor de 


243 Casbon T.S. şi colab., „Receipt of negative feedback is 
related to increased negative feedback seeking among 
individuals with depressive symptoms", Behavior Research and 
Therapy, 2005, 43: 485-504. 


digerat) din punct de vedere emoţional. Morala e că, 
atunci când aveţi de comentat performanţele unui prieten, 
cu cât acestea sunt mai mediocre, cu atât aveţi interesul 
de-a fi mai precis şi mai concentrat asupra unui punct în 
criticile dumneavoastră. 

Totul depinde totodată de ceea ce căutăm în primul 
rând: feedbackul pozitiv este deseori agreabil, dar 
feedbackul negativ este întotdeauna util. După o 
performanţă stresantă, preferăm mai întâi să avem ceva 
pozitiv despre ce era pozitiv, şi numai după aceea să auzim 
negativul: intuitiv, simţim clar necesitatea feedbackului 
negativ: când se fac studii despre criteriile de alegere a 
partenerilor provizorii sau durabili, rezultă că avem 
tendinţa de-a alege parteneri care ne văd foarte pozitiv 
dacă e o relaţie provizorie şi preferăm o viziune modulată 
dacă e vorba de relaţii durabile... 


Cercetările?“ 


mai arată că subiecții cu o bună stimă 
de sine tind să caute un feedback informativ („cum am 
fost?”) decât un feedback pozitiv („am fost bine?”). Ei 
caută mai curând o evaluare (ca să poată progresa), în 
timp ce subiecții cu joasă stimă de sine caută o aprobare 
(„Totuşi te iubim?®”). 

244 Bemichon T. şi colab., „Seeking self-evaluative feedback: 
the interactive goal of global self-esteem and specific self- 
views", Journal of Personality and Social Psychology, 


2003,84:194-204. 
245 Vohs K.D. şi colab., „Self-esteem and threats to the seif: 


Reacţiile la feedback variază deopotrivă în funcţie de 
profilurile stimei de sine. După o situaţie amenințătoare 
pentru egoul lor, subiecţii cu bună stimă de sine se arată 
mai puţin amabili, concentrându-se asupra necazului lor, 
în timp ce subiecţii cu stimă de sine mediocră sunt şi mai 
gentili ca de obicei, căutând să nu piardă afecțiunea 
celorlalţi în condiţiile în care au suferit deja un eşec2%6. La 
modul general, studiile existente permit să se arate că 
feedbackul celorlalţi este un bun regulator al eventualelor 
excese în tendinţa de-a te valoriza şi de a-ţi „umfla” stima 
de sine2”. Este, fără îndoială, una dintre funcţiile primitive 
ale  feedbackului în grupurile sociale: reglarea 
comportamentelor excesive, care pun în primejdie 
echilibrele relaţionale naturale. 

Să notăm în sfârşit toată importanţa pe care o poate 
avea faptul de-a primi feedback, din partea oamenilor pe 
care îi cunoaştem puţin, din moment ce se pare că cel mai 
bun feedback cel mai precis, cel mai sincer) ne este 


deseori dat de persoanele care nu ne sunt foarte 


implications for self-construal and interpersonal conceptions", 
Journal of Personality and Social Psychology, 2001,81:1103- 
1118. 

246 Heatherton T.F. şi colab., „Interpersonal evaluations 
following threats to the seif: role of self-esteem", Journal of 
Personality and Social Psychology, 2000,78: 725-736. 

247 Sedidikes C. şi colab., „Accountability as a deterrent to self- 
enhancement: the search for the mechanisms", Journal of 
Personality and Social Psychology, 2002, 83: 592-605. 


apropiate?218. 


Cum să utilizăm în cel mai bun mod feedbackul 


în viaţa de zi cu zi? 


E simplu: considerându-l o şansă, şi nu o 
ameninţare! Chiar - şi mai ales - atunci când este neplăcut 
de auzit... lată cele patru mari reguli de folosire optimă a 
feedbackului în viaţa cotidiană: 

— Să îl ascultăm: în general, îl întrerupem prea 
repede, ca să îl corectăm, deoarece, dat fiind că atinge un 
subiect foarte sensibil (noi înşine!), ne e greu să îl 
ascultăm senini şi atenţi. Când observăm comunicări 
spontane în jurul feedbackului despre performanţă, vedem 
frecvent că cel care îl primeşte îl întrerupe aproape 
întotdeauna înainte de sfârşit pentru a se justifica, a se 
apăra sau a-şi manifesta dezacordul. Feedbackul pozitiv ne 
poate face deopotrivă să ne simţim indispuşi prin valoarea 
sa afectivă: deoarece ne simţim stânjeniţi din cauza 
complimentelor, încercăm să le scurtăm sau să le 
minimalizăm (cel puţin în cazul persoanelor cu joasă stimă 
de sine). 


— Să îl solicităm pe cât de des cu putinţă. 


248 Pemberton M., Sedidikes C., „When do individuals help 
close others improve? The role of ixvformation diagnosticity", 
Journal of Personality and Social Psychology, 2001, 81: 234-246. 


Uneori există o jenă de-a o face: „Nu vreau să dau 
impresia că sunt prea mult interesat de mine”. Dar aceasta 
constituie o irosire regretabilă de informaţii: după orice 
situaţie care reprezintă o miză pentru stima noastră de 
sine, trebuie să ne străduim să căutăm câteva persoane de 
încredere care au asistat la momentele importante şi să le 
punem întrebarea: „Nu ştiu dacă m-am descurcat bine sau 
Tău, nu e uşor să te distanţezi. Şi, cum vreau să progresez, 
părerea dumneavoastră mă interesează: puteţi să-mi 
spuneţi ce a fost bine, şi ce anume ar trebui să ameliorez?” 

— Să nu îl respingem, chiar dacă ni se pare 
inadaptat. Rareori un feedback este 100% eronat sau 
inutilizabil. El conţine (aproape) întotdeauna ceva 
adevărat. Pe deasupra, el ne informează cel puţin despre 
felul în care suntem văzuţi, chiar dacă acest lucru ne 
înfurie sau ne întristează. Într-adevăr, studiile desfăşurate 
în această privinţă arată că, cu cât o persoană te cunoaşte 
mai puţin, cu atât are tendinţa de-a trage concluzii din 
ceea ce eşti, pornind de la observarea actelor tale. Şi 
situaţia e invers în cazul persoanelor care ne cunosc bine, 
care îşi temperează observaţia asupra a ceea ce facem 
datorită cunoaşterii personalității noastre  globale2%. 


Aceste informaţii provenind de la persoane care ne cunosc 


249 Johnson J.T. şi colab., „Inferences about the authentic seif: 
when do actions says more than mental states?", Journal of 
Personality and Social Psychology, 2004,87:615-630. 


puţin sunt preţioase, fie şi numai din cauză că ne dau 
ocazia de-a ne rectifica eventual imaginea. Din acest motiv, 
în terapiile noastre de grup de afirmare de sine, în care 
lucrăm mult asupra receptării criticilor (care pot fi numite 
„feedback negativ”), îi încurajăm pe pacienţi să le 
mulţumească întotdeauna criticilor lor, nu neapărat pentru 
ceea ce au spus, ci pentru că şi-au dat osteneala de-a ne-o 
spune. 

— Să nu pedepsim niciodată pe cineva pentru că 
şi-a spus părerea despre noi, îmbufnându-ne, 
enervându-ne, izbucnind în lacrimi (ceea ce este însă mai 
greu de controlat). Să ne pomenim lipsiţi de mesajele atât 
de preţioase ale feedbackului din cauza susceptibilităţii 
noastre sau a fragilităţii noastre ar fi o mare pierdere. 
Dimpotrivă, putem să cerem şi mai multe precizări, dacă e 
imprecis, sau mai multă blândeţe, dacă e prea aspru. 
Trebuie să le dăm feedback celorlalţi? Dacă îl solicită, da. 
Dacă nu, prudenţă! Prima regulă: să începem cu ceea cea 
mers bine în prestație (este întotdeauna subestimată 
vulnerabilitatea emoţională la feedback a persoanelor care 
tocmai au acţionat), înainte de-a trece la ceea ce a fost mai 
puţin bine. A doua regulă: dacă se poate, să prezentăm 
acest ultim punct ca fiind mai degrabă de „ameliorat” 
decât de suprimat... 


O ultimă remarcă asupra problemei sincerităţii: în 


grupurile noastre de terapie, pacienţii preferă întotdeauna 
feedbackul sincer. Am avut odată în terapie ca pacient pe 
un tânăr maghrebian din suburbiile Parisului (ceea ce e 
rar, deoarece ei nu vin prea des la terapie, pe care o 
percep ca pe o „chestie pentru gagici”), drăguţ, dar care 
nu îşi prea controla afirmaţiile. Foarte deschis, el spunea 
întotdeauna ce gândea despre performanţele celorlalţi. La 
început, coterapeuţii mei şi cu mine eram destul de 
indispuşi şi întrucâtva îngrijoraţi, fiindcă ne temeam 
pentru ceilalţi pacienţi, care erau totuşi fragili, încetul cu 
încetul am observat însă că, de îndată ce ceilalţi pacienţi. 
din grupul din care făcea parte aveau nevoie de feedback, 
ei se întorceau mai curând spre el decât spre noi! Aveau 
încredere în el şi înţeleseseră că informaţiile sale erau 
fiabile şi de mare utilitate pentru eforturile lor de 
schimbare, în timp ce feedbackul „prea drăguţ”, din grija 
să nu îi facă să sufere, îi ajuta în cele din urmă mai puţin, 
chiar dacă le permitea să plece de la şedinţă într-o stare 
emoţională mai bună. Desigur, situaţia aceasta era 
deosebită: pe de o parte, acest tânăr pacient era pe 
deasupra foarte gentil (nu numai critic) şi, pe de alta, 
pacienţii ştiau că erau acolo în acest scop, pentru a primi 
feedback. Şi acest feedback era aşteptat, comentat şi 
utilizat, pentru a fi transformat ulterior în sfaturi practice 


şi concrete de schimbare. Dar lecţia a fost bună: de atunci 


încoace, îi încurajăm pe faţă pe toţi pacienţii noştri să dea 


- şi să primească - un feedback pe cât de sincer posibil. 


Feedbackul este viaţa! 


Toate procesele biologice care reglează funcţionarea 
corpului nostru sunt bazate pe feedback: mecanisme de 
reglare a vieţii hormonale sau a tensiunii arteriale, ale 
imunităţii, funcţionarea diverselor zone cerebrale... 

Cum ar putea fi altfel pentru stima de sine? Această 
judecată pe care o facem în permanenţă asupra noastră 
înşine nu se poate alimenta decât cu subiectivitatea 
noastră: riscul de eroare ar fi prea mare; şi de altfel asta 
este ceea ce se întâmplă când ne lipsim de feedback: ne 
închidem în noi înşine, în iluzia autosuficienţei privirii şi 
intuiţiilor noastre. Atunci rezultatul nu se lasă aşteptat: 
stima de sine porneşte artificial în vrie, în jos sau în sus. 
Fără informaţii primite în schimb din partea anturajului, 
ne facem iluzii despre măreţia noastră sau ne convingem 
de  micimea noastră, orbeşte, deci greşit, în mod 
disproporționat faţă de calităţile şi de competențele 
noastre reale. Feedbackul este întotdeauna o pomană în 
materie de informaţie şi de schimbare personală: să nu o 
lăsăm să se piardă. 


Sunt sincer când înalţ astfel de osanale feedbackului. 


În ochii mei, el este realmente unul dintre instrumentele 
cele mai puternice care există pentru a ne ajuta să 
progresăm şi să ne împlinim. Pentru mine, el nu are decât 
un singur defect, care nu îi este de altfel inerent şi ţine mai 
curând de noi: numele lui barbar şi exotic. Cine va inventa 


în cele din urmă un termen francez elocvent şi elegant? 


Feedback şi libertate 


„Să ascultăm feedback, spuneţi? Dar tot 
dumneavoastră ne explicaţi, ceva mai înainte în cartea de 
faţă, că nu trebuie să dăm o atenţie excesivă privirii şi 
judecății celorlalţi. Nu e o contradicţie aici?”, ar putea să 
observe cititorul atent. „Nici pe departe”, ar răspunde 
atunci autorul care, ca bun psihiatru ce este, nu e deloc 
deranjat de ceea ce poate părea contradictoriu. Viaţa 
psihică este întotdeauna făcută din contradicții aparente... 

Feedbackul constă în ascultarea lucidă şi conştientă 
a ceea ce se spune şi se crede despre noi. El se 
diferenţiază prin aceasta clar de toate influenţele sociale 
mai mult sau mai puţin inconştiente, care ne sunt dictate 
de unele dintre temerile noastre (să nu displăcem) şi de 
unele conduite (să fim şi să facem ca toată lumea). A da o 
bună utilizare feedbackului înseamnă să nu ne mai fie 


teamă să displăcem, dar ştiind să ascultăm şi să înţelegem 


de ce nu plăcem. Înseamnă să îndrăznim să fim diferiţi, 
ştiind să ascultăm şi să înţelegem ce anume le inspiră 
celorlalţi această diferenţă. Să fim deschişi faţă de 
feedback înseamnă să ascultăm şi nu să ne supunem, 
înseamnă să facem o selecţie, nu să înghiţim totul la 
nimereală. 

Înseamnă însă şi să fim gata să ne bucurăm şi să ne 
servim în mod inteligent de aceste informaţii pe care ni le 
oferă (sau pe care le solicităm uneori), să ni le însuşim, să 
le facem ale noastre. Această mişcare necesară este 
descrisă foarte nimerit într-unul dintre cele mai vechi 
elogii ale feedbackului pe care le cunosc, scris de 
Montaigne în Eseurile sale: „Suntem atenţi la opiniile şi 
cunoştinţele celorlalţi şi apoi asta e tot. Trebuie să le 
facem ale noastre. Semănăm cu cel care, având nevoie de 
foc, s-ar duce să ceară de la vecin şi, găsind la el unul 
mare şi frumos, s-ar opri acolo ca să se încălzească, uitând 
să-şi mai ia şi el acasă. La ce ne serveşte să avem burta 
plină de carne dacă ea nu se digeră, dacă nu se transformă 
în noi, dacă nu ne împlineşte şi nu ne întăreşte?” 


Aşa că, poftă bună (de feedback) şi digestie uşoară! 

Putem scăpa de teama de eşec? 


„Un singur lucru contează: să înveţi să fii perdant”. 


Emil Cioran 


Am impresia că fac prost de fiecare dată când fac 
ceva... Ca o îndoială care nu mă slăbeşte niciodată. Când 
sunt acte care nu mă privesc decât pe mine, pot să mă 
resemnez. Dar când sunt implicaţi şi alţii, e mai penibil. În 
profesia mea de inginer, de exemplu. Îmi vine deseori să 
demisionez, să mă fac gunoier sau poştaş, ceva simplu în 
care aş fi la înălţime sau, în orice caz, în care m-aş simţi la 
înălţime. Totuşi asta este meseria pe care voiam să o fac, 
mă interesează, e bine plătită, simt tratat bine, nu asta-i 
problema. Problema e că nu mai suport să mă tot întreb 
dacă o să reuşesc, dacă n-o să îi dezamăgesc pe ceilalţi, 
dacă sunt competent, dacă nu se va nărui totul. Pentru 
mine a ajuns o presiune de nesuportat”. 

Am întâlnit frecvent pacienţi care îmi vorbeau 
despre aceste tentaţii de-a renunţa la tot înainte de-a fi 
prea târziu, înainte ca totul să se năruie, dezvăluind 
slăbiciunile (presupuse) pe care încercau cu orice preţ să 
le ascundă. Uzaţi de stres şi de sentimentul de impostură 


şi de primejdie de-a fi brusc „demascaţi” şi daţi de gol, ei 


erau ispitiţi de fuga în „jos” sau spre ceea ce percepeau 
drept o poziţie de viaţă care le-ar oferi „cât mai puţin stres 
cu putinţă”. Ei trăiau cu toţii într-o teamă permanentă şi 
obsedantă de eşec, care îi împingea să se teamă de 
aproape toate formele de acţiune care i-ar expune 
judecății. 

O tânără femeie îmi povestise într-o zi următoarea 
istorioară: „Aveam 7 ani şi învăţătoarea îmi dăduse un mic 
exerciţiu de matematică de rezolvat la oral, dar nu auzise 
bine ce am răspuns. Era o afurisită şi atunci şi-a bătut joc 
de mine în faţa clasei, apoi m-a pus la colţ spunându-mi: 
«Pune-ţi mintea la contribuţie şi găseşte răspunsul 
corect», în timp ce copiii ceilalţi şi ea ieşeau în recreaţie. 
Mi-am pierdut capul cu totul, căutând, cu energia 
disperării, alte răspunsuri, total ilogice şi absurde, şi 
negăsind, din moment ce dădusem deja răspunsul corect. 
Am intrat pentru un sfert de oră într-o lume a lipsei de 
rațiune, eu, care eram ultralogică. Mă simţeam blocată, 
neputincioasă, panicată, singură în faţa lumii întregi: ceea 
ce pentru mine era un răspuns bun nu era pentru nimeni 
altul. Mă îndoiam de mine, de raţiunea mea, de locul meu 
printre ceilalţi. Am avut deseori, studentă fiind şi apoi 
adultă, momente de panică desăvârşită, aşa, în faţa 
eşecurilor, incomprehensiuni,  neprevăzuturi, care mă 


făceau să ajung la panica existenţială, cu impresia brutală 


că îmi cădea cerul în cap, că pierdeam simţul realităţii. 
Asta mă speria, faptul de-a vedea că la mine o dificultate 
banală poate aprinde un soi de rachetă uriaşă care mă 


propulsează în infinitul angoasei”. 


Pentru a învinge intoleranţa la eşec: să 


diminuăm eşecurile sau să mărim toleranța? 


Dacă teama de eşec este atât de frecventă, înseamnă 
că este, până la un anumit punct, normală. Ea e cea care 
ne determină să nu fim indiferenți la consecinţele 
materiale şi sociale ale actelor noastre. Ea este deci de 
dorit. Dar numai până la un anumit punct. Dincolo de el, 
nu mai este vorba de o simplă frică, ci de o veritabilă 
alergie la eşec. Consecința unei ratări nu mai este atunci 
de ordinul neplăcerii, ci al nenorocirii: studiile desfăşurate 
în acest domeniu arată că în centrul problemei?’ se află 
ruşinea, adică emoția aceasta violentă care ne face să ne 
percepem nu numai ca fiind incompetenţi, ci global 
deficienţi şi nedemni. 

Tratarea acestei alergii la eşec care caracterizează 
stimele de sine suferinde este un şantier deosebit de 


important şi necesită asocierea mai multor strategii, dintre 


250 McGregor H.A., Eliott A.J., „The shame of failure: 
examining the link between fear of failure and shame", 
Personality and Social Psychology Bulletin, 2005, 31 (2): 218- 
231. 


care vom aborda aici principalele: 

— Autopsia eşecurilor: este vorba pur şi simplu de- 
a căpăta obiceiul să revenim, deşi e dureros (şi de asta 
nimeni nu o face), asupra eşecului nu pentru a judeca, nu 
pentru a rumina, ci pentru a înţelege. Acest lucru e greu 
într-o societate în care „învingătorii” nu vorbesc niciodată 
de eşecurile lor. E greu şi fiindcă amintirea eşecului este 
dureroasă din punct de vedere emoţional. Dar este 
instructiv şi deopotrivă terapeutic din punct de vedere 
emoţional. lată etapele esenţiale: 1) să reflectăm imediat şi 
activ la ceea ce s-a întâmplat, în loc să nu o facem (în acest 
caz, eşecul va fi „reflectat” în pilotaj automat, prin 
intermediul ruminaţiilor pe care le percepem vag undeva 
pe planul doi al conştiinţei noastre şi sub formă de vagi 
flashbackuri: rezultatele proaste sunt garantate, mai ales 
pe termen lung, după cum vom vedea), 2) să încercăm să 
avem o viziune nuanţată (există totuşi şi aspecte pozitive? 
Ar fi putut să fie mai rău? Oricât de derizorii ar părea, 
aceste eforturi sunt necesare, deoarece reprezintă o primă 
etapă a „digestiei” eşecului; aceasta are întrucâtva rolul 
masticaţiei... Ea nu înlocuieşte digestia, ci o pregăteşte), 
3) să nu petrecem un timp nesfârşit reflectând la eşec, să 
reuşim să conchidem şi să tragem învăţăminte pentru 
viitor, 4) Stop! Să ne oprim. Dacă ruminaţiile revin, să ne 


reluăm efortul exact la fel, chiar dacă ne vom spune 


aceleaşi lucruri. În general, se ştie că tendinţa de-a rumina 
se ancorează mai curând într-un eşec care nu a fost bine 
„tratat” psihologic. 

— Cu cât eşecul e mai dureros, cu atât vom avea 
mai mult de câştigat privindu-l în faţă: în psihoterapie, 
acestea simt tehnicile de imagistică mentală, care sunt 
folosite uneori în caz de evenimente traumatizante. Ele 
constau în a păstra în conştiinţă, cu maximum de detalii şi 
de intensitate emoţională, evenimentele traumatizante. Cu 
cât vom putea face ca această evocare să fie mai bogată în 
imagini şi emoţii, cu atât mai bine vor merge lucrurile?5!, 
deoarece intensitatea realistă a acestei evocări permite 
probabil dezactivarea excesului de încărcătură emoţională 
asociată şi stocarea evenimentului în memorie ca amintire 
„curăţată” şi nu încă activă. Demersul nu e uşor şi necesită 
în general sfaturi, dacă nu ajutorul prelungit al unui 
terapeut când eşecul a fost intens şi dureros. Există într- 
adevăr adevărate traumatisme ale stimei de sine în cazul 
umilirilor, al eşecurilor în faţa unui public numeros sau 
important în ochii noştri, în domenii investite, în care 
suntem „aşteptaţi” şi în care doream cu orice preţ să 
reuşim etc. 


— Să facem efortul de-a nuanţa lectura eşecului 


251 Behar E. şi colab., „The effects of suppressing thoughts and 
images about worrisome stimuli", Behavior Therapy, 
2005,36:289-298. 


nostru: rareori este vorba despre un eşec 100%, aşa cum 
creierul nostru emoţional ar vrea să ne facă să credem. 
Sub efectul emoţiei, vom avea tendinţa de-a percepe toate 
eşecurile drept complete (nimic pozitiv sau recuperabil în 
experienţa avută), globale  (umilirea şi ruşinea 
contaminând toate domeniile vieții noastre) şi generale 
(impresia că toată lumea este la curent, într-atât de mult, 
după cum ne relatează unii pacienti, încât nu mai putem 
suporta privirile întâmplătoare ale trecătorilor de pe 
stradă în ceasurile imediat următoare). Trebuie să 
cunoaştem aceste distorsiuni ale „judecății emoţionale” şi 
să ne ferim de ele. 

— Să nu rămânem singuri: nu atât eşecul, cât 
spectacolul eşecului nostru, expus privirii celorlalți, e cel 
care ne face să suferim. Să verificăm întotdeauna 
percepţia pe care o au ceilalți asupra eşecului nostru: între 
cei care nu i-au dat nicio atenție, cei care nu sunt la 
curent, cei care consideră că nu e atât de radical, cei care 
cred că vom putea să ne revenim, am putea să ne dăm 
seama rapid, dacă ne dăm osteneala, că privirea celorlalți 
asupra eşecurilor noastre este întotdeauna mai înţeleaptă 
şi mai moderată decât a noastră. Nu trebuie să uităm 
niciodată următorul lucru: toată lumea a avut eşecuri şi 
poate deci să se arate gata să îl înțeleagă pe cel care 


eşuează. Dacă această înțelegere nu există, e din alte 


motive decât eşecul: ea se poate datora faptului că ceilalţi 
au socoteli de încheiat cu noi sau cu ei înşişi şi, în acest 
caz, eşecul nostru nu e decât un pretext, iar reuşitele ar 
putea declanşa la fel de bine criticile: problema e în altă 
parte. În orice caz, nu trebuie să rămânem singuri şi deci 
trebuie să căutăm feedbackul: pentru aceasta trebuie să 
luptăm cu tendinţa naturală, animală, care ne împinge la 
retragere, din cauza ruşinii care pune stăpânire pe noi. 

— Să ne ameliorăm memoria: memoria celor cu 
stimă de sine joasă este din păcate foarte selectivă pentru 
a privilegia eşecurile trecute - autorii unui frumos studiu 
pe acest subiect utilizau chiar adjectivul „tragic” 
selectivă252. Ceea ce subliniază ei în acest fel este faptul că 
problema nu provine atât din reactivarea amintirilor, cât 
din felul în care le codificăm de la bun început. În practică, 
acest lucru înseamnă că, dacă nu vrem ca rana cicatrizată 
a unui eşec să se trezească regulat la fiecare dificultate 
ulterioară care seamănă de departe sau de aproape cu 
contextul în care a survenit acest eşec, trebuie să „tratăm” 
rana unui eşec imediat şi activ, în Loc să o lăsăm să se 
vindece singură (a se vedea mai sus tehnicile de autopsie a 
eşecurilor). Timpul îşi va îndeplini atunci lucrarea, dar cu 
condiţia să îl ajutăm... 

— Să percepem eşecurile ca pe nişte etape: este 


252 Tafarodi R.YV. şi colab., „Self-esteem and memory", Journal 
of Personality and Social Psychology, 2003, 84: 29-45. 


capital să înţelegem că ele participă la învăţarea stimei de 
sine. Această atitudine este foarte prețioasă. Ea se poate 
învăţa de foarte timpuriu în viaţă: asta este un mare noroc. 
Copiii sunt foarte receptivi la acest gen de mesaje din 
partea părinţilor: dacă, atunci când au spart o farfurie 
vrând să o aducă la masă, aceştia din urmă îi felicită 
pentru iniţiativă în loc să îi certe, ei îi ajută pe copii să 
considere că un rateu nu este decât o etapă către succes. 
Dacă simt certati, copiii pot trage concluzia că nu trebuie 
să acţioneze decât dacă sunt siguri că vor reuşi şi că eşti 
mai liniştit dacă nu faci nimic... Cel puţin, acestea sunt 
concluziile care li se vor impune dacă acest tip de scenă 
este repetată zi de zi şi în toate domeniile vieţii zilnice. 

— Cu regularitate, să reevaluăm consecinţele 
eşecurilor noastre trecute: efortul acesta ne permite, 
cel mai adesea, să ne dăm seama că întotdeauna 
consecinţele lor sunt mai mici decât ne temeam pe 
moment. Trebuie să avem însă onestitatea de-a o 
recunoaşte în sinea noastră şi de-a întipări această 
convingere foarte adânc în noi. Pe termen lung, cel mai 
adesea, nu e foarte grav să greşim. E ceea ce scria ironic 
Cioran: „Cu toţii suntem nişte farsori, supravieţuim 
problemelor noastre”. 

— O mică atenţionare: cu cât acţionăm mai puţin, 


cu atât e mai dureros să eşuăm. 


— Altă atenţionare: să găsim nişte exerciţii mici, 
foarte mici, care să permită să ne testăm şi să ne 
dezvoltăm toleranța la eşec. Nişte lucruri minime vor fi de 
ajuns: de exemplu, să ne ducem la un magazin, să 
cumpărăm diverse obiecte, să mergem la casă şi să ne dăm 
seama (în acest caz, să ne prefacem) că ne-am uitat 
portofelul acasă. Să o privim pe vânzătoare sau pe casieră 
în ochi, să îi propunem să punem la loc obiectele pe 
rafturi, să zâmbim, să pălăvrăgim despre lipsa noastră de 
atenţie cu ceilalţi clienţi, dacă sunt şi se arată dispuşi să 
ne asculte etc. Nu e mare lucru, dar, dacă îl facem într-o 
stare de spirit de observator ştiinţific (cum o să reacţionez, 
ce se va întâmpla?), vom afla mult mai multe decât dacă ne 


mărginim să ne gândim la acest lucru. 


Filosofia imperfecţiunii 


„Dacă nu pot să o fac perfect, atunci prefer să nu o 
fac deloc”. 

Uneori există toxicitate, dacă nu prostie, în anumite 
maxime ale „gândirii de gata” şi nu întotdeauna, din 
păcate, înţelepciune populară. Cum să reuşim uneori să ne 
mărginim la „suficient de bun” fără ca totuşi să ne 
devalorizăm? Cum să nu declanşăm programul de 


perfecţionism şi de autopersecuţie decât cu bună ştiinţă, în 


momentele potrivite? Şi cum să îl oprim rapid de îndată ce 
a devenit absurd şi inutil? Cu siguranţă că nu e chiar atât 
de uşor, având în vedere numărul persoanelor cărora le 
este greu să procedeze aşa. Acest lucru ne priveşte pe 
toţi? Fără îndoială, dar cu atât mai mult pe persoanele 
suferind de probleme ale stimei de sine. 

Cum să stabilim diferenţa între aceste două niveluri, 
acceptabilul şi perfectul? Cum să simţim trecerea de la 
unul la altul? Cu cât amorul nostru propriu este în joc, cu 
atât trebuie să rămânem mai vigilenţi în acel moment în 
care eforturile noastre au dus la ceva acceptabil. 
Acceptabilul e ceea ce le e de ajuns celorlalţi. Perfectul 
este lucrul la care aspirăm, deoarece ne linişteşte, ne dă 
siguranţă, sau ne măguleşte, ori amândouă. Din orgoliu 
sau din angoasă, cădem atunci în căutarea excelenţei şi a 
perfecțiunii... Când de fapt nu este neapărat necesar şi nici 
cerut, bineînţeles. Perfecţionismul şi căutarea excelenţei 
ar trebui să fie o chestiune de opţiune personală sau de 
obligaţie exterioară, şi nu una de stimă de sine dereglată. 

Există un risc de mediocritate dacă raţionăm aşa? 
Poate dacă am decis să fim nişte genii, să facem o operă 
exemplară, să ne rămână numele în posteritate. Atunci va 
trebui să ne asumăm acest „cost al excelenţei”. Dar 
opţiunea aceasta nu e cea a majorităţii oamenilor, aşa cum 


suntem, mai curând împotmoliţi în strategiile noastre de 


apărare a stimei de sine: căutarea excelenţei nu este 
adesea la noi decât un mijloc de-a ne proteja sau de-a ne 
promova în prezent. Înţelepciunea oamenilor obişnuiţi este 
să accepte imperfecţiunea la alţii, ca şi la ei înşişi: ea nu 
este întotdeauna dovada neglijenţei sau a mediocrităţii. 
Acceptarea mediocrităţii este deopotrivă dovada faptului 
că gustul pentru viaţă a prevalat asupra obsesiei imaginii 
de sine... Să ne întrerupem din lucru câteva clipe ca să 
vorbim cu un prieten, să ne uităm la cer, să respirăm, să 
ne întoarcem acasă mai devreme ca să stăm cu copiii este 
oare inteligenţă sau mediocritate? Fără îndoială că în viaţa 
majorităţii oamenilor e loc pentru toate: pentru excelenţă 


în anumite momente şi pentru inteligenţă de viaţă în altele. 


Autonomia faţă de succes, reuşite şi consacrări: 
până unde să mergem cu indiferenta? Sau cu 
libertatea... 


„Să mergi prin pădure printre două şiruri de ferigi 
transfigurate de toamnă, ăsta e un triumf. Ce mai 
înseamnă pe lângă el sufragiile şi ovaţiile?” 


Emil Michel Cioran 


Florence Delay, care i-a urmat filosofului Jean 


Guitton la Academia Franceză pe 14 decembrie 2.000, a 


povestit această anecdotă în discursul ei de recepţie: când 
a venit la Paris să îşi facă studiile superioare, începând din 
octombrie 1917, Jean Guitton a locuit pe Rue de Vaugirard 
104, la preoţii marişti?5. Aici a întâlnit un preot umil, 
părintele Plazenet. De Anul Nou, acesta i-a spus lui 
Guitton: „Luaţi-vă melonul şi mănuşile, o să ne facem 
vizitele «biroului de la 104» la mai-marii acestei lumi. O să 
mergem mai întâi la mareşalul Foch. N-o să ne primească, 
sunt absolut sigur, aşa că o să ne întâlnim cu un aghiotant. 
Va fi o primă umilinţă foarte utilă. Apoi vom merge la 
Nunţiatură; Monseniorul Ceretti nu va fi acolo sau nu ne 
va primi; va fi delicios. În sfârşit, vom urca la Paul Bourget. 
Ne va respinge cu un zâmbet amar; o să ne întoarcem 
încântați; va fi bucuria desăvârşită”. Florence Delay 
conchide: „Şi aşa s-a şi întâmplat... La întoarcere, după 
toate aceste afronturi, părintele Plazenet radia de 
nemulţumire?5+”. 

Această anecdotă poate fi înţeleasă în nenumărate 
feluri; se poate vorbi de masochism creştin sau de o 
stranie nevroză de eşec. Am însă impresia că ar fi cam 
prea simplu. Îmi place să văd în ea expresia, din partea 
acelui umil şi îndatoritor părinte Plazenet, a unei preţioase 
253 Membru al celor două congregaţii religioase închinate 
Fecioarei Maria: Societatea Măriei, care se dedică acţiunilor 
misionare, şi Fraţii mai mici ai Măriei, sau fraţii marişti, institut 


de învăţământ alcătuit din religioşi laici. (N.t.) 
254 Citat de Ide şi Adrian, op. cit. 


lecţii oferite protejatului său: un exerciţiu de antrenament 
de libertate. Libertate actuală faţă de teama de eşec. Şi 


libertate viitoare faţă de beţia succesului. 
Cum să devenim liberi faţă de succes şi eşec? 


Nu putem să ne lipsim de succes. Nevoia de-a 
cunoaşte „succese” ţine de o nevoie elementară, cea de-a 
controla sau, mai ales, de-a avea iluzia benefică de-a 
controla mediul nostru înconjurător, de a-l modela, de-a ne 
face un loc în el. Puţine lucruri ne sunt date şi nu se pune 
problema de-a renunţa să acţionăm şi să reuşim. Am tratat 
însă pe larg în acest capitol costul urmăririi înverşunate şi 
neliniştite a anumitor obiective... Nimeni nu a rezumat mai 
bine această nelinişte a succesului decât Jules Renard în 
JurnaluP* lui: „Succesul pe care îl merităm l-am obţinut. O 
să-l obţinem iar şi iar, până în vecii vecilor?” Din acest 
motiv, reuşita provoacă angoasa deopotrivă a înaltelor 
stime de sine (în privinţa duratei sale) ca şi a celor joase 
(în privinţa producerii sale). Având în vedere importanţa 
pe care o pot lua obsesiile de reuşită şi teama de succes în 
cadrul suferințelor stimei de sine, am face bine să ne 
gândim mai des la felul în care ne-am putea elibera de ele, 


în loc să ne supunem lor orbeşte. 


255 Din data de 10 octombrie 1893, op. cit. 


Toate studiile confirmă că stimele de sine aşa-zis 
„externe”, bazate pe atingerea obiectivelor concrete, sunt 
mult mai fragile decât cele zise „interne”, care se 
centrează pe dezvoltarea personală şi pe urmărirea nu a 
succeselor materiale sau vizibile, ci a capacităţilor 
psihologice, care erau odinioară numite virtuţi?56. Nimic 
nou în această privinţă, toate religiile şi filosofiile au 
proslăvit din toate timpurile acest demers. Psihologia 
stimei de sine nu face decât să ne-o confirme într-o formă 
mai trivială: să nu facem ca mulţumirea de sine să depindă 
de succesele noastre („Sunt un tip valoros fiindcă am 
succes”). Aceste stime de sine „condiţionale” sunt cele mai 
friabile şi mai inconfortabile din punct de vedere 
emoţional?%, Cei mai mulţi dintre noi o ştiu şi simt de 
acord cu aceste principii. Adevărata întrebare e de ce nu 
ne conducem viaţa în funcţie de această înţelepciune 


elementară? 
Mitul toxic al „depăşirii de sine” 


Tot recuperând în psihoterapie foste cadre energice 

şi combative, sever deprimate, tot văzându-le distrugându- 
şi sănătatea, neglijându-şi familia, recurgând la alcool, la 
somnifere, şi în cele din urmă cufundându-se în depresii 
grave, am ajuns să detest acest cuvânt stupid care este 
„challenge”. Pentru mine, el reprezintă ideologia 
nesănătoasă a anilor 1980 şi 1990, cu ai lor winners şi 
losers, şi cu cultul lor imbecil şi toxic al performanţei de 
dragul performanţei... 

Pot eu să subliniez cât vreau în ce măsură acţiunea 
este oxigenul stimei de sine, dar ştiu, deopotrivă, în ce 
măsură ea nu poate fi unica ei pârghie: succesul ca ideal 
exclusiv şi acţiunea ca identitate exclusivă reprezintă clar 
un foarte prost soclu de viaţă. Sau, în orice caz, insuficient. 

Putem trece cu totul pe lângă viaţă fugind de acţiune 
şi eschivându-ne de la ea, după cum am mai spus-o. Dar 
putem totodată să trecem pe lângă ea şi fugind în acţiune. 
Nimic mai uşor: e suficient să răspundem solicitării, să 
reacţionăm (ceea ce nu întru totul acelaşi lucru cu a 
acţiona). Solicitări din partea părinţilor noştri, a societăţii, 
a nevoitor noastre nechibzuite în materie de stimă de sine. 
„Am dus o viaţă de şobolan, îmi povestea într-o zi un 
pacient, şef de întreprindere. Din când în când, ducându- 
mă la o întâlnire de afaceri, treceam pe lângă un scuar sau 
un parc. Întrezăream o frântură de natură, de cer albastru. 


Îmi spuneam că ar fi bine să-mi iau un răgaz ca să mă 


opresc, să mă plimb, să merg puţin la soare. Aveam 
impresia vagă că acolo era viaţa adevărată. Mi-au trebuit 
treizeci de ani şi trei depresii ca să o înţeleg. Toate acestea 
fiindcă alergam după bani şi recunoaştere, cu care nu mai 
ştiam deja ce să fac. Îmi trebuiau mereu mai mulţi fiindcă 
mi-era teamă: să lipsesc, să fiu uitat, să nu mai exist în 
ochii celorlalţi...” 

Obsesia mediocrităţii („mai ales, să nu te confunzi în 
ea”) duce la mediocritate: mediocritatea calităţii vieţii şi 
mediocritatea autonomiei faţă de modelele de 


comportamente social valorizate. 


Igiena succesului 


„Frumoasă deviză a cuiva - a unui zeu, poate? 
«Dezamăgesc.»” 

Această însemnare a lui Paul Valery din Mauvaises 
Pensées ne aminteşte de importanţa faptului de-a ne 
permite să dezamăgim, pentru a nu ajunge astfel sclavii 
imaginii noastre... Să ne pregătim indiferența la succes? în 
cel mai cunoscut dintre poemele sale, If, Rudyard Kipling 
vorbeşte de indiferența „faţă de aceşti doi mentori” care 
sunt succesul şi eşecul: „De poți cunoaşte triumful şi 
dezastrul, şi trata aceşti doi mincinoşi la fel’. Cred că 


independenţa faţă de succes nu poate decât să meargă 


mână în mână cu o libertate constituită faţă de eşec. Şi nu 
este vorba doar de-a ne mulţumi să o aşteptăm, ci de-a ne 
şi antrena pentru obţinerea ei! Putem să ne vaccinăm 
împotriva  decepţiei şi să devenim deopotrivă nu 
indiferenți, ci calmi şi lucizi faţă de eşec, şi chiar faţă de 
succes. Să ne bucurăm calmi de reuşitele noastre, să 
reflectăm liniştiţi la eşecurile pe care le avem şi să nu 
uităm că viaţa este în altă parte: în întâlniri, în 
comunicare, în acţiunea de dragul acţiunii, fără 
supraveghere şi nici performanţă... Să nu uităm nici că 
stima de sine se construieşte pe vise frânte: chiar dacă 
avem tendinţa de-a le refula în uitare, ratările noastre pe 
calea succesului sunt mai numeroase decât reuşitele. Să 
tinem cont de ele nu ne-ar împiedica să continuăm să 
acţionăm, ci ne-ar ajuta cu siguranţă să o facem cu mai 
mult calm. 

Mai există, fără îndoială, şi o „igienă a succesului”. 
Nu are rost să îl refuzăm şi nici să îl stricăm din cauza 
îngrijorării („şi mâine ce-o să fie?”) sau a unui pesimism 
preventiv („nimic nu durează, nimic nu e dobândit de tot, 
nu te bucura şi gândeşte-te deja la ziua de mâine”). Să îl 
savurăm fără să ne valorizăm excesiv. Să nu pierdem 
niciodată din vedere acest amestec de şanse şi merite, dar 
şi de nedreptăţi care reprezintă orice formă de reuşită. 


Succesul dezvăluie tot atât de multe despre noi ca şi 


eşecul. Dacă reuşim să ne bucurăm, să ne facem plinul de 
emoţii pozitive, apoi să ne întoarcem la esenţial: să 
continuăm să ne construim prezenţa participantă în lume 


şi legătura noastră cu ceilalţi. 

Psihologia regretelor 


„Nu putem şti niciodată ce vrem fiindcă nu avem 
decât o viaţă şi nu putem nici să o comparăm cu nişte vieţi 
anterioare şi nici să o rectificăm în vieţi ulterioare... Nu 
avem niciun mijloc să verificăm care decizie este cea bună 
fiindcă nu există nicio comparaţie. Totul e trăit imediat 
pentru prima dată şi fără pregătire”. 


Milan Kundera, Insuportabila uşurătate a fiinţei 


Cine nu a simţit acea suferinţă legată de convingerea 
(sau de îndoiala) de-a nu fi făcut alegerea cea bună la un 
moment dat în trecutul lui? Regretul este frecvent în cazul 
problemelor stimei de sine. El este un fel de simetric al 
ezitării şi al procrastinaţiei: înainte de-a acţiona, ne 
întrebăm „o fac sau nu?”, apoi „e bine că am făcut-o sau 
nu?”. Dacă s-a produs un eşec, regretul este evident şi mai 
puternic... Se întâmplă ca anumite persoane cu joasă stimă 
de sine să prefere să nu se implice şi nici să aleagă pentru 
ca să nu aibă regrete: dorinţa de-a acţiona este învinsă de 
anticipare, din cauză că eşecul poate provoca o durere atât 


de vie. 


Să acţionăm sau să nu acţionăm? Ce vom 


regreta mai mult? 


Paul şi Pierre au acţiuni la două societăţi cotate la 
Bursă, societatea A şi societatea B. Anul trecut, Paul, care 
îşi plasase de mult toţi banii în A, a vrut să facă o 
schimbare şi să investească totul în societatea B, dar nu a 
făcut-o. Şi din cauza asta a pierdut două mii de euro, 
fiindcă societatea B a adus mari beneficii, în timp ce A 
suferea pierderi. În ce-l priveşte, Pierre avea acţiuni la 
societatea B. Şi a avut proasta idee de-a transfera totul la 
societatea A. În acest fel a pierdut, şi el, două mii de euro. 
Cei doi au cunoscut aşadar aceleaşi pagube, dintr-un punct 
de vedere strict financiar. Totuşi, dacă le cerem unor 
observatori externi să descrie care din cei doi ar trebui să 
simtă cele mai multe regrete, o mare majoritate a 
persoanelor interogate (92%) va considera că Pierre e cel 
care va avea regretele cele mai mari: proasta lui inspiraţie 
i-a dictat un comportament nefast. Ar fi făcut mai bine... să 
nu facă nimic! în timp ce regretele lui Paul, victimă a 
inacţiunii sale, par mai puţin intense observatorilor 
exteriori invitaţi să se identifice cu eroii nefericiţi ai 
acestei povestiri virtuale. Acţiunea generează oare mai 
multe regrete decât inacţiunea? lată ce le-ar da dreptate 


persoanelor cu joasă stimă de sine şi comportamentului lor 


de evitare. 
La modul general, destul de numeroase studii de 


psihologie socială? 


par efectiv să indice că simţim mai 
multe regrete în raport cu lucrurile pe care le-am făcut 
decât în raport cu cele pe care nu le-am făcut: eşecurile 
noastre sunt mai dureroase pe termen scurt dacă provin 
din acţiuni care nu au avut succes (ca în cazul lui Pierre, 
care şi-a vândut acţiunile de la societatea B într-un 
moment nefericit) decât din inacţiuni (Paul, care s-a gândit 
să cumpere acţiuni la B, dar nu a făcut-o). Psihologii 
evoluţionişti presupun, de altfel, că funcţia regretelor este 
tocmai aceasta: să tragem învăţăminte din eşecurile 
noastre, pentru a ne incita să fim mai prudenţi pe viitor 
înainte de-a ne lansa din nou în acţiune. O frână uneori 
utilă, aşadar. Dar la stimele de sine joase, această frână 
poate deveni un blocaj. 

Totuşi, atunci când în alte studii se evaluează ceea 
ce anume regretă oamenii cel mai mult în viaţă, se observă 
că cele mai mari dintre regretele noastre provin din ceea 
ce nu am făcut: „ar fi trebuit să merg mai departe cu 
studiile mele”, „ar fi trebuit să-mi dedic mai mult timp 
copiilor mei”, „ar fi trebuit să vorbesc mai mult cu tatăl 
meu înainte ca el să moară”, „ar fi trebuit să mă mărit cu 
bărbatul acela” etc. Într-un studiu făcut asupra a 77 de 

subiecţi din diverse medii sociale, cărora li se punea 
această întrebare despre cele mai mari regrete ale vieţii 
lor, din cele 213 regrete exprimate, numai 10 se refereau 
la evenimente aflate în afara controlului persoanei 
respective („am avut poliomelită când eram copil”) şi în 
privinţa a ceea ce depindea de controlul lor, 63% din 
regrete se refereau la lucruri care nu au fost făcute faţă de 
37% care se refereau la lucruri făcute (de exemplu, opţiuni 
sentimentale, profesionale sau financiare nefericite). 

Cum se explică această aparentă contradicţie? Pur şi 
simplu prin faptul că timpul care trece face să evolueze 
regretele noastre: ceea ce avem tendinţa de-a regreta pe 
moment sunt mai ales lucrurile pe care le-am făcut, 
acţiunile noastre (când au eşuat, bineînţeles), şi ceea ce 
avem tendinţa de-a regreta cel mai mult pe termen lung, 
iar retrospectiv, sunt mai degrabă lucrurile pe care nu le- 
am făcut, inacţiunile şi intenţiile noastre de acţiune 
neconcretizate?5%. Persoanele cu joasă stimă de sine, cil 
căror comportament de evitare este deseori o filosofie 
(silită) de viaţă simt victimele unor asemenea „regrete de 
inacţiune”. 

Pe deasupra, se pare că profilul emoţional al acestor 
două tipuri de regrete este diferit: regretele de acţiune, pe 
termen scurt („n-ar fi trebuit să fac asta...”) sunt în general 

mai intense decât regretele de inacţiune („ar fi trebuit...”). 
Pe plan emoţional, primele sunt deseori numite „regrete 
calde” (hoț regrets) pe când celelalte se văd etichetate 
„regrete melancolice” (wistful regrets). Un studiu care 
intervievase 79 de voluntari despre intensitatea unor 
asemenea emoţii asociate cu fiecare dintre cele mai amare 
regrete ale acestor două categorii făcuse să apară clar 
corelaţia: regretele de acţiune sunt asociate mai mult cu 
emoţii intense (furie, ruşine, culpabilitate, frustrare...), în 
timp ce regretele de inacţiune sunt mai puternic 
inductoare de emoţii mai discrete (să te simţi melancolic, 
nostalgic, blazat...), dar şi mai durabile. Logic: în primul 
caz, regret o realitate (ceea ce am făcut), în timp ce în al 
doilea caz, regret o virtualitate (ceea ce ar fi trebuit să fac, 
şi ceea ce acest lucru mi-ar fi permis atunci). 

Majoritatea opțiunilor semnificative făcute de 
subiecți cu stimă de sine fragilă se supun astfel unei logici 


de preîntâmpinare anticipată a regretelor?®., 
Distanţa afectivă faţă de amintirile noastre... 


În studiile făcute se observă că subiecţii cu bună 


stimă de sine reuşesc să producă uşoare distorsiuni ale 

memoriei lor în raport cu amintirile: ei se simt mai 
apropiaţi de succesele lor şi mai îndepărtați de eşecurile 
lor (ca răspuns la întrebarea: „Dacă vă gândiţi din nou la 
acest eveniment, cât de mult îl resimţiţi astăzi ca 
apropiat?”). Evident, în cazul subiecţilor cu joasă stimă de 
sine lucrurile stau invers?61. Se pot face mai multe ipoteze, 
dar e de temut că reluarea şi reactivarea eşecurilor proprii 
este mecanismul care induce astfel în cazul lor un efect de 


mai mare proximitate şi de mai mare actualitate. 
Lupta cu mitul „alegerii bune” 


„Fratele meu, astăzi decedat, dădea impresia că ar fi 
putut fi fericit oriunde: căsătorit sau nu, tată sau nu, 
locuind la oraş sau la ţară. Oricare ar fi fost momentul, 
locul, activitatea, el se descurca pentru a se simţi de 
fiecare dată cât mai bine. Nu era pasivitate sau resemnare. 
Nu era indiferenţă, ci inteligenţă: tot ce nu putea alege, el 
transforma în cea mai bună direcţie cu putinţă şi scotea 
din aceasta tot ce era mai bun. Şi când avea de ales, nu se 
pierdea în presupuneri, ci avea încredere în viaţă. Era 
expresia lui preferată, să ai încredere în viaţă. Spunea că 


dacă eziţi, înseamnă că cele două soluţii erau valabile, că 

niciuna nu era mai bună decât cealaltă, şi că nu trebuia să- 
ţi iroseşti energia căutând să afli care era alegerea cea 
bună, ci mai degrabă să faci această alegere ascultându-ţi 
inima, şi apoi să o ameliorezi. Mă gândesc mereu la el în 
aceste momente când încep să mă pierd cu firea şi să ezit. 
Atunci, îmi spun: haide, alege, şi apoi acţionează. Totul va 
fi bine, nu vor exista regrete...” (mărturia lui Alexandre). 
Pentru a lupta cu regretele excesive, trebuie mai 
întâi să ne eliberăm de teama obsedantă de-a face „alegeri 
proaste”, acest uriaş şarpe de mare al psihoterapiei 
persoanelor cu joasă stimă de sine. Alegerea cea bună nu 
există, noi şi numai noi avem puterea de-a face deciziile 
noastre „bune” sau „proaste”. Dilema „opțiunii bune” se 
desfăşoară deseori după şi nu înainte. O opţiune devine 
bună sau proastă prin ceea ce facem noi cu ea, şi, într-o 
mai mică măsură prin ceea ce gândim despre ea. Acest 
lucru este valabil pentru majoritatea opţiunilor dintr-o 
viaţă zilnică: să locuim într-un loc sau altul, să acceptăm o 
slujbă sau alta, să ne căsătorim cu o persoană sau alta (sau 
să divorţăm de ea) etc. Desigur, putem face o alegere a 
partenerului de viaţă sau a meseriei pe care apoi să o 
regretăm. Dar un alt partener sau o altă meserie ar fi atras 
la rândul lor după sine nenumărate consecinţe diferite, 
poate la fel de regretabile! Să evităm să ne vedem viaţa ca 


pe un şir de momente decisive, în care tot ce se joacă ar fi 


definitiv: nu aşa funcţionează existenţele noastre. 

Să mai amintim faptul că pentru a ne elibera de 
teama de regretele anticipate legate de o alegere, cel mai 
eficient este nu să renunţăm să acţionăm, ci să ne mărim 
toleranța la eşec şi, mai ales, să învăţăm să tragem 
învăţăminte de pe urma lor, pentru a transforma ocaziile 
de-a regreta în ocazii de-a învăţa, după cum aminteşte 
formula: „Dacă pierdeţi, nu pierdeţi lecţia...” 

A ne utiliza adecvat regretele înseamnă a încerca 
astfel să îl facem să mintă pe La Bruyere, care constata cu 
un anumit pesimism, în Caracterele sale, proasta 
modalitate în care oamenii îşi folosesc regretele: „Regretul 
pe care oamenii îl au pentru că nu şi-au folosit cum trebuie 
timpul pe care l-au trăit nu îi face întotdeauna să îl 


folosească mai bine pe cel care le-a mai rămas”. 


39 
Acţiunea care ne schimbă şi care schimbă 


lumea 


„Înțeleptul nu va trăi în singurătate, fiindcă din fire e 
sociabil şi orientat către acțiune”. 


Diogene Laerţius 


Cel mai bun obiectiv pe care ni-l putem stabili în 
materie de stimă de sine este cel al dezvoltării personale, 
respectiv să luăm orice experienţă de viaţă ca pe o ocazie 
de-a învăţa?*?. Nu are rost să încercăm să ne comparăm cu 
ceilalţi, ca să îi egalăm sau să îi depăşim: stima de sine 
beneficiază mai mult din comparaţia cu sine însuşi, iar 
aceste comparații cu sine însuşi mai mult decât cu ceilalţi 
par să îi caracterizeze pe indivizii al căror obiectiv este să 


progreseze pe un plan personal?63. 
Acţiunea ne schimbă 


În această pasionantă muncă de construcţie şi de 

reconstrucţie de sine, cum să devenim propriii noştri 
artizani  netulburaţi?  Utilizez deliberat termenul de 
artizanat, datorită a tot ceea ce evocă el: absenţa 
pretenţiei, simplitatea, imitarea modelelor, acceptarea 
sfaturilor (de ce să nu încercăm să vedem ce merge la 
ceilalţi, doar nu suntem chiar atât de diferiţi unii de 
ceilalţi...), repetarea regulată a gesturilor pentru a ajunge 
încetul cu încetul la un rezultat, răbdarea, necesitatea 
reparațiilor şi a gesturilor de întreţinere constante... 
Suntem efectiv propriii noştri artizani. În materie de stimă 
de sine, nu are rost să căutăm cu orice preţ să fim nişte 


„artişti”, nişte „creatori”. 


Acţiunea ne schimbă privirea 


Scopul dezvoltării stimei de sine nu se referă doar la 
propria persoană. Până la urmă, ar fi destul de plictisitor! 
Din fericire, a te ocupa de tine, a-ţi învinge defectele, 
pasiunile, greşelile este unul dintre mijloacele de-a 
schimba lumea. Mai există şi altele, dar acesta este simplu 
şi puternic. Se ştie cât de mult modificarea raportului 
intim pe care îl avem cu noi înşine va transforma viziunea 
noastră despre lume. Acest lucru nu este adevărat numai 
la cei deprimaţi, chiar dacă ei sunt cei la care exemplul 


este cel mai frapant: cele dintâi şocuri ale carierei mele de 


tânăr intern în psihiatrie mi-au fost provocate de întâlnirea 
cu aceşti pacienţi grav depresivi care numai în câteva zile, 
sub efectul acţiunii unei obscure molecule chimice ieşeau 
din valea plângerii şi părăseau o lume care li se părea 
înspăimântătoare şi inumană. Dar acest fenomen există, 
deşi mai puţin spectaculos, şi la persoanele care nu sunt 
deprimate?%: când ne schimbăm, lumea din jurul nostru se 
schimbă şi ea odată cu noi, deoarece nu o mai privim în 
acelaşi fel. Dacă ne ameliorăm optimismul, viitorul ni se va 
părea mai puţin angoasant. Dacă ne distanţăm mai mult de 
furiile noastre sau de tendinţa noastră de-a judeca, lumea 
ni se va părea mai puţin plină de imbecili. Dacă ne 


dezvoltăm seninătatea, ea va fi mai armonioasă pentru noi. 
Acţiunea îi schimbă pe ceilalţi 


Nu e vorba de autosugestie. Această simplă 
modificare a punctului de vedere poate avea rapid 
consecinţe concrete, în virtutea efectului „aripă de 
fluture”; ştiţi, teoria aceea care explică că o mică bătaie de 
aripă la un capăt al lumii poate, din aproape în aproape, să 
provoace o tornadă la celălalt capăt al ei. Astfel, să te 


schimbi îi ajută pe ceilalţi să se schimbe: există, de 

exemplu, o contagiune socială a emoţiilor, atât negative 
(ah, transmiterea mohorelii sau a proastei dispoziţii în 
sânul familiilor sau al instituţiilor!), cât şi pozitive?6. 
Există persoane a căror prezenţă ne linişteşte, ne dă 
siguranţă, ne stimulează, ne face să dăm tot ce avem mai 
bun în noi, fără nicio presiune de vreun fel. Oare ele ne 
determină treptat să ne stimăm la rândul nostru din 
mimetism, dat fiind că se stimează ele însele? Să fie modul 
lor de-a ne privi, de-a ne vorbi, de-a ne permite să simţim 
încrederea lor faţă de noi? Oricum, rezultatul e cert: 
aceste persoane sunt benefice pentru stima noastră de 
sine. Prin acte infime sau manifeste, ele ne hrănesc şi ne 


înalţă. 
Acţiunea schimbă societatea 


Atunci, stima de sine, cum se spunea despre 
dragoste în anii 1970, poate schimba societatea? Sunt 
convins de asta şi văd numeroase exemple în acest sens. 


În autobiografia lui266 


, Martin Luther King relatează 
cum educaţia lui a prefigurat ceea ce avea să devină el: 
„Dacă mi-e foarte uşor să mă arăt mai degrabă optimist 
decât pesimist în privinţa naturii umane, e mai ales din 


265 Anderson C. şi colab., „Emoţional convergence between 
people over time", Journal of Personality and Social Psychology, 
2003,84: 1054r-1068. 

266 Op. cit. 


cauza copilăriei pe care am avut-o”. El explică cum mama 
lui i-a prezentat întotdeauna discriminarea şi segregaţia 
care făceau pe atunci ravagii în sudul Statelor Unite drept 
rezultatul unei nedreptăţi sociale, şi nu ca reflectarea 
vreunei ordini naturale, cum lăsau să se înţeleagă 
discursurile rasiste ale vremii. Astfel, ea îi repeta: „Eşti la 
fel de bun ca oricare altul”. Martin Luther King dispunea 
de o bună stimă de sine, palpabilă în scrisorile pe care le 
trimitea celor apropiaţi. Bună, adică neexcluzând nici 
îndoielile, nici teama, dar permițându-i să nu li se supună 
niciodată. Bună şi fiindcă era clădită în cadrul acţiunii. 
Insist mult, dar trebuie, pentru a schimba lumea fiecare 
are scara lui, o altă formă de stimă de sine decât cea care 
ne e vândută de publicitate şi de demagogiile ambiante 
(„sunteţi cu toţii formidabili”). Nu te naşti „formidabil”, şi 
nu devii aşa fără eforturi. Atenţie şi la alt risc: cel al 
renunţării (sau al demisiei, sau al incapacității) de-a lucra 
asupra propriei stime de sine, ca să nu te simţi bine decât 
într-o stimă de sine grupală, definită de apartenenţa la un 
trib (familie, club sportiv, partid politic, mişcare asociativă, 
şi chiar gheto, sectă sau comunitate închisă). Şi în această 
privinţă, Martin Luther King, după multe ezitări, a ales 
universalitatea şi nu izolarea, care era la acea vreme a 
unei părţi a comunităţii negre. Şi prin acest aspect a fost el 


unul dintre oamenii care au schimbat profund cursul 


secolului XX, şi nu doar un cetăţean negru american care a 


luptat împotriva rasismului. 
A acţiona în deplină libertate 


Alt mare cetăţean al Statelor Unite şi al lumii, 
filosoful Thoreau, supranumit „Diogenele american”, autor 
al Tratatului de nesupunere civilă“, a fost întemeietorul 
acţiunii civice nonviolente. El i-a inspirat pe Ghandi şi - 
tocmai - pe Martin Luther King, arătând cum acţiunea 
hotărâtă, dar exemplară, a unui singur om îi putea antrena 
pe toţi ceilalţi. Thoreau care a fost deopotrivă capabil, 
după cum povesteşte într-o altă carte a sa, Viaţa jură 
principiu?6%, să se revolte împotriva obsesiei acţiunii: „Cred 
că nimic, nici chiar crima, nu e mai opusă poeziei, filosofiei 
şi chiar vieţii înseşi, decât această activitate neîncetată”. 
În sfârşit, Thoreau a făcut în Waldeti26, capodopera sa, 
elogiul singurătăţii deschise către lume şi viaţă. A fost un 
om complet şi lucid. 


Un model? 


267 Thoreau, H.D. La Desobeissance civile, Paris, Mille et Une Nuits, 
2000. 

268 Thoreau H.D., La Vie sans principe. Paris, Miile et Une 
Nuits, 2004. 

269 Thoreau H.D., Walden ou la Vie dans Ies bois, Paris, 
Gallimard, 1990. A se vedea şi Jurnalul său (1837-1861), apărut 
în 2005 la editura Terrail, Paris. 


Ursuleţul brun e mândru de el 


Tocmai îi citesc o poveste celei mai mici dintre fiicele 
mele, Petit Ours brun est fier de lu”. 

Pentru toţi copiii, Ursuleţul brun este un erou, o 
vedetă. Le-am citit mai multe din aventurile lui multor 
copii şi încep să îl cunosc bine. La început, mă agasa puţin, 
fiindcă îl găseam materialist, egoist, mulţumit de sine, 
zelos cu cei mari... Şi apoi, deodată, mi-am dat seama că 
îmi semăna mult. Că ne semăna mult, nouă tuturor: 
Ursuleţul brun are toate defectele noastre şi toate 
calităţile noastre, şi le exprimă, naiv, sau şi le asumă, cu 
acel aplomb al celor care se simt iubiţi (mămica şi tăticul 
lui îl iubesc mult). 

În povestea aceasta, Ursuleţul brun face nişte lucruri 
de care e tare mândru, de unde şi titlul. De exemplu: 
„Ursuleţul brun desenează cercuri foarte rotunde. Şi 
spune: Nu-i aşa că sunt frumoase?” Sau: „Ursuleţul brun 
îşi umple paharul singur. Şi spune: Mai vor şi alţii să le 
umplu paharul?” Fetiţa mea observă, poate după tonul 
uşor bat jocoritor pe care îl adopt citindu-i replicile, că 
Ursuleţul brun exagerează puţin în privinţa autosatisfacţiei 
şi mi-o spune în felul ei: „Tăticule, se cam umflă în pene, 


nu-i aşa?” Ea încearcă să vorbească la fel ca surorile ei mai 


270 Bour D., Petit Ours brun est fier de lui, Paris, Fayard, 2005. 


mari, care, la rândul lor, încearcă să vorbească la fel ca cei 
mari în curte în timpul recreaţiilor, care la rândul lor... 

— Sa, da, da, îi răspund eu. 

Îmi spun însă că totuşi nu e chiar aşa de rău ca 
aceşti copii să fie mulţumiţi de ei, şi că un minimum de 
valorizare a stimei de sine încă din copilărie e totuşi un 
lucru bun. Şi atunci completez: 

— Dar, bun, are dreptate, e bine ceea ce face el, 
Ursuleţul brun. Are totuşi dreptul să fie mulţumit. 

— Da, dar erau lucruri uşoare, face prea mult pe 
deşteptul. 

— A, da? Şi crezi că nu e bine? 

— Nu, asta îi enervează pe toţi, când faci pe 
deşteptul. 

— Sa, da, dar dacă eşti sigur că ai făcut bine un 
lucru, nu contează că asta îi enervează pe ceilalţi, nu? (aş 
vrea ca fiica mea să nu fie prea influenţată de ceea ce alţii 
ar putea gândi despre ea; asta este problema mea când le 
spun poveşti, caut ca ele să fie psihoterapeutice, e o 
prostie, dar, ştiţi, deformarea profesională...) 

— Mda, bine, ar face mai bine să fie mulţumit în 
mintea lui şi nu să se fudulească aşa. Chiar că o să-i 
enerveze pe toţi dacă face aşa tot timpul. Şi apoi, dacă 
data viitoare nu mai reuşeşte, o să bocească... 


În clipa aceea, înţeleg că fiica mea ştie deja tot atât 


de multe ca şi mine despre fundamentele stimei de sine. 
Nu-mi mai rămâne decât să termin de citit povestea, fără 
să mai fac nici eu pe deşteptul. Mulţumesc, Ursuleţule 


brun... 


Partea a cincea 


Uitarea de sine 


Ne gândim mereu la noi înşine? 


E semn că stima de sine suferă. Cu cât progresăm 
mai mult, cu atât uităm de noi, gândindu-ne mai curând să 
trăim, să comunicăm, să învăţăm, să savurăm, să iubim... 
Casă ajungem din când în când la clipe de armonie, trebuie 
să putem să ne indepărtăm uşor de noi înşine. Şi de noi 
înşine sub privirile celorlalţi: să nu ne mai pese de 
impresia pe care o dăm... 

Acest lucru poate rezulta, firesc, de pe urma tuturor 
eforturilor de care am vorbit până acum. El poate fi 
deopotrivă tocmai unul dintre aceste eforturi. Să uităm de 
noi lucrând la prezența proprie în momentul prezent, 
cultivând o umilință care nu trebuie să fie punitivă, 
căutându-ne mai mult locul decât gloria, descoperind 
sensurile posibile ale celui mai neînsemnat dintre actele 
noastre. Renunţând la aceste contorsiuni ale stimei de 
sine, menite să ne mascheze frica de viaţă sau de moarte. 


Lucrând la pacea sufletului nostru. 

Tăcerea stimei de sine 


„Omul nu e în posesia înțelepciunii. El nu face decât 
să tindă spre ea şi poate numai să aibă dragoste pentru ea, 
ceea ce este deja destul de meritoriu ”. 


Immanuel Kant 


Ce se întâmplă atunci când progresăm în materie de 
stimă de sine? Când nu numai că ne stimăm mai mult, ci 
când asta se întâmplă într-o ambianţă psihologică senină, 
cu o stimă de sine mai stabilă faţă de evenimentele vieţii, 
mai autonomă faţă de solicitările toxice, faţă de moneda 
falsă a stimei de sine, faţă de aceste „glorii deşarte” de 
care vorbeşte Biblia, mai lucidă faţă de falsele piste ale 
egoului şi ale autosatisfacţiei. Ei bine, în general, nevoia 
de stimă de sine scade încetul cu încetul. Ne gândim din ce 
în ce mai puţin la noi înşine şi din ce în ce mai mult la ceea 


ce trăim. 


„Cu cât îmi merge mai bine, cu atât mă gândesc 


mai puţin la mine” 


Relatările pacienţilor „vindecaţi” de suferinţele lor 


legate de stima de sine descriu toate aceeaşi poveste, 


aceeaşi conduită şi chiar acelaşi rezultat: ne gândim mai 
ales la noi când suferim, când ne merge rău, când îndoiala 
de sine şi de actele noastre este excesivă sau maladivă. Pe 
măsură ce progresăm, obsesia (forţată) de sine diminuează 
şi dă înapoi. Spiritul nostru se eliberează de dominaţia 
egoului nostru suferind şi o transformare lentă se 
operează: suntem din nou disponibili pentru viaţă. 

Această tăcere a stimei de sine nu este un paradox 
decât în aparenţă: la fel ca o sănătate bună („viaţa în 
tăcerea organelor”, spun medicii), o bună stimă de sine 
este tăcută, deoarece conştiinţa de sine nu mai este 
obsedantă în mintea persoanei, nici în afirmaţiile ei, nici în 
prezenţa ei lângă ceilalţi, nici în comportamentele ei 
zilnice. Acum câţiva ani rula un film intitulat Mă Vie sans 
mor”! (Viaţa mea fără mine), care povestea ultimele luni 
ale unei tinere femei bolnave de un cancer incurabil: 
frumos film şi cu un titlu magnific. Putem continua să 


existăm după moartea surplusului stimei noastre de sine? 
Cum să nu ne împotmolim în noi înşine 
În celebrul portret pe care i-l face unui om misterios 
cu o înaltă stimă de sine, cel al domnului Teste, Paul 


Valery povesteşte cum acesta din urmă a ajuns să „ucidă în 


271 Ma Vie sans moi, de Isabel Coixet, 2003. 


272. Problemele noastre cu stima de sine ne 


el marioneta 
fac deseori să fim marioneta suferințelor noastre, a 
orgoliilor sau a spaimelor noastre, a credinţei că nu 
trebuie să facem decât bine orice lucru, şi a convingerilor 
noastre, de la caz la caz, că trebuie atunci să optăm între a 
nu face sau a face perfect. 

Eul care ne atrage atenţia este eul care suferă. Care 
este prea plin de sine, de spaimele sau de aşteptările sale. 
Ne putem împotmoli în noi înşine în trei feluri: prin durere, 
prin teamă, prin greşeală... 

În privinţa durerii, există efectiv dureri ale stimei de 
sine: acea insatisfacţie şi acea tristeţe cronică, văr bun cu 
durerea morală a persoanelor deprimate, acel mic fond de 
spleen cronic, care nu e uitat decât în acţiune, în discuţie, 
uneori şi în băutură... Durerea aceasta poate să ni se pare 
că face parte din condiţia noastră umană, şi fără îndoială 
că şi este, în parte. Dar numai dacă nu e constantă şi 
paralizantă. Am fost întotdeauna iritat de intolerabilul 
discurs al anumitor psihoterapeuţi despre plăcerea pe care 
bolnavul ar avea-o de a-şi „răsfăţa” simptomul... Proastă 
interpretare. Ne putem arăta ataşaţi de simptomele 
noastre, desigur, dar numai aşa cum suntem legaţi de un 
copac: nu ne putem îndepărta de el. Nu e nicio bucurie 
aici, în afară de interpretarea facilă a unui terapeut 


272 Valery P., La Soiree avec M. Teste. Oeuvres, voi. II, Paris, 
Gallimard, „La Pleiade'", 1960. 


trândav... 

În privinţa fricii, dificultăţile cu stima de sine ţin 
aproape toate de frică: frică pentru statutul nostru, pentru 
imagine, frică de viitor, frică de eşec. Teama de 
agresivitatea celorlalţi dacă ne opunem lor, dacă ne facem 
auzit glasul,  certitudinile sau incertitudinile, dacă 
îndrăznim să existăm, pur şi simplu. Aceste frici sunt cele 
care, mai frecvent decât vreun orgoliu oarecare, ne 
determină să fim obsedaţi de noi înşine. Ca şi în cazul 
ipohondrilor, care nu se pot împiedica să se gândească la 
sănătatea lor, din teama de boală, suferinţă şi moarte, 
bolile stimei de sine, aceste ipohondrii ale sinelui, au la 
origine teama de eşec şi de respingerea socială, teama de- 
a nu fi uitat, de-a nu fi recunoscut şi apreciat. 

În privinţa greşelii, ne lăsăm prea des antrenați pe 
pista greşită a egotismului, a pseudostimei de sine, care nu 
este decât un ansamblu de strategii, de o eficienţă 
mediocră, de altfel, de valorizare a imaginii noastre, a 
personajului nostru, şi nu a persoanei noastre. Această 
încurajare a egotismului, aceste „stime de sine hormonale” 
sunt considerabil facilitate, după cum am spus, de 
publicitate şi de marketing, de o societate care ne 
măguleşte (nu atât pentru binele nostru, cât pentru al ei: 
pentru a ne vinde lucruri, pentru a ne face să votăm un 


candidat) şi ne invită să ne luăm pe noi înşine drept normă, 


reper, referinţă şi centru al lumii. Ideea este să se facă, 
astfel încât cât mai multe persoane să creadă că se află în 
centrul interesului celorlalţi. Dar toate acestea nu merg, 
deopotrivă, decât pentru că trăim într-o lume aspră. Acesta 
este motivul pentru care avem efectiv nevoie de stima de 


sine, dar nu de una ca aceasta. 


Să avem grijă de noi 


„Mă înecam în mine însumi”, îmi povestea într-o zi o 
pacientă, care suferise multă vreme de un narcisism ne 
liniştit, care îi distrugea viaţa proprie şi pe cea a 
apropiaților ei. „Îmi petreceam timpul gândindu-mă la 
mine, ocupându-mă de mine, dar într-un mod stupid, 
cumpărând şi prefăcându-mă. Şi călătorind, dar numai 
acolo unde trebuia să merg ca să te arăţi sau ca să 
povestesc că fusesem acolo. Toată viaţa mea era 
consacrată imaginii mele. Dar nu mie. Din când în când, 
mă dezgustam de faptul că sunt aşa. Îmi spuneam: viaţa ta 
e nulă, eşti o egoistă. Mă gândeam la Maica Tereza şi la 
toţi oamenii care se consacră celorlalţi. Trimiteam bani 
unor asociaţii caritabile. Încercam să fiu mai puţin 
interesată de mine. În general, asta se întâmpla în 
perioadele de depresie, şi mă făcea să fiu şi mai sinistră. 


Nici asta nu era soluţia cea bună”. 


Un alt paradox al stimei de sine e că pentru a putea 
să uiţi de sine şi pentru a fi mai puţin obsedat de sine, 
trebuie mai întâi să te ocupi mai mult de tine însuţi, şi nu 
să organizezi o represiune de sine: înjosirea şi 
mortificarea, care fascinează uneori, care apar uneori ca 
soluţii, pur şi simplu nu sunt. Cel puţin pentru stima de 
sine... Să ai grijă de tine înseamnă să consacri timp 
reflecţiei asupra ta însuţi, pentru a nu te vedea ulterior 
năpădit de ruminaţii despre sine. Mai înseamnă şi a 
acţiona pentru ca viaţa ta să fie plină de altceva decât de 
sine. Nu este o absenţă faţă de sine, ci doar ceva mai 
multă distanţă. 

De exemplu, în raportul cu ceilalţi, aceasta constă în 
a nu vedea în ei doar nişte furnizori de sprijin, de 
încurajare, de gratificare, de admiraţie în sensul pozitiv, 
sau nişte judecători şi critici potenţiali, în sensul negativ, 
ci şi nişte persoane înzestrate cu o existenţă proprie, în a 
ne întreba despre ele: dincolo de ceea ce aştept de la ele, 
ce interes le acord în afară de cel referitor la mine? Ce le 
dau eu însumi ca atenţie şi sprijin? Este pur şi simplu 
amplificarea sinceră a simplului „ce mai faci?” al 
comunicărilor zilnice. Să ne vedem şi să ne gândim din 
exteriorul sinelui: nu doar în mod autocentrat („Ce se 
crede despre mine? Ce impresie dau?”), ca obiect de 


observaţie, ci şi ca un subiect („Ce le aduc celorlalţi? Cum 


contribui la mersul zilnic şi minuscul al lumii?”). 


În viaţă nu există doar stima de sine 


Dacă lumea e dură, nu înseamnă că trebuie să 
investim totul în stima de sine, în protecţia şi în protejarea 
ei. Stima de sine ne este necesară, dar nu ca un scop în 
sine, ci mai mult ca instrument. Este un instrument capital 
şi preţios, instrument al stării de bine, şi instrument care 
facilitează acţiunea senină. Din acest motiv - mereu 
tăcerea stimei de sine - buna funcţionare a stimei de sine 
trimite astfel cu gândul la cea a unui motor (de frigider, de 
centrală termică, de maşină): cele mai bune simt cele mai 
silenţioase, şi dacă nu cele mai bune, în sensul 
performanţei, atunci cel puţin cele mai plăcute în existenţa 
zilnică, deoarece ne lasă mintea liberă în timp ce îşi 
îndeplinesc funcţia. E ceea ce aşteptăm de la stima de 
sine, nici mai mult, nici mai puţin. 

O bună stimă de sine este deci un ajutor, dar fiţi 
liniştiţi (dacă simţiţi că mai e nevoie de terapie în cazul 
dumneavoastră), problemele stimei de sine nu împiedică 
realizarea unor lucruri importante. Numeroase persoane 
cu joasă stimă de sine au dat dovadă de geniu în decursul 
istoriei (cazul lui Charles Darwin, de exemplu); ca şi mulţi 


narcisici ambiţioşi (Dali). Dar rezolvarea acestor probleme 


permite fără îndoială să se meargă şi mai departe, şi mai 
calm. 

Această importanţă care trebuie acordată stimei de 
sine a fost, în anii din urmă, prilejul unor mari dezbateri în 
mica noastră lume a psihologiei stării de bine. Între cei 
care considerau că importanţa ei a fost supraevaluată, că 
nu era poate decât un artefact legat de im moment precis 
şi limitat al culturii umane: psihismul occidentalilor 
înstăriți de la sfârşitul secolului XX şi începutul secolului 
XXI2'3, şi cei care continuau să vadă în ea alfa şi omega 
vieţii noastre psihiatrice. 

Astăzi se tinde să se considere că stima de sine 
rămâne totuşi un element capital al înţelegerii multor 
atitudini umane. Dar cunoştinţele şi convingerile în 
privinţa ei continuă să evolueze. Multe cercetări, din 
cadrul psihologiei pozitive (care constă nu numai în 
studierea mecanismelor bolilor, ci şi ale celor ce 
guvernează starea de bine) au arătat ponderea foarte 
importantă a stimei de sine în echilibrul şi starea de bine 
globale. Unele subliniază că există şase mari componente 
ale acestei stări de bine?”4: să ai scopuri în viaţă, să dispui 
273 A se vedea, de către profesionişti, toate articolele 
referitoare la această dezbatere despre stima de sine, într-un 
număr al uneia dintre revistele cele mai specializate ale 
psihologiei ştiinţifice: Psychological Bulletin, voi. 130, nr. 3, mai 
2004. 


274 Ryff C.D., Singer B., „Ironies of the human condition: well- 

de un control relativ asupra mediului propriu, să ai relaţii 
pozitive cu ceilalţi, să beneficiezi de un minimum de 
autonomie, să poţi consacra timp dezvoltării personale (să 
înveţi, să evoluezi) şi, Jast but not least, să te accepţi şi să 
te stimezi, într-un alt studiu, li se cerea mai multor sute de 
studenţi  nord-americani şi sud-coreeni să reflecteze 
concret (pentru a se evita simple declaraţii de intenţie) la 
evenimentele care le aduseseră cea mai mare satisfacţie în 
lunile precedente?”5: şi aici, decodificarea şi clasificarea pe 
categorii a ceea ce era satisfăcător în existenţă regăseau 
pe de o parte toate evenimentele care procurau sentimente 
de autonomie, de competenţă, de legătură cu ceilalţi; iar 
pe de altă parte, tot ce avea legătură cu stima de sine 
(care îngloba de altfel deseori elementele precedente). 
Dacă persoanele cu o bună stimă de sine sunt 
deseori percepute ca senine, având o prezenţă calmă şi 
puternică, acest lucru nu se datorează doar bunei lor stime 
de sine, ci şi faptului că aceasta din urmă a fost un vector 
spre alte valori şi, de asemenea, un armonizator, un 


pacificator al acestei căutări. 


U.M. Staudinger, A psychology of human strengts. Fundamental 
questions and future directionsfor a positive psychology, 
Washington DC, American Psychological Association, 2003, p. 
271-288. 

Să ne intensificăm prezenţa în momentul de 
faţă 


„Un băiat de şaisprezece ani mergea peste câmpuri, 
când şi-a ridicat privirile, a văzut un stol de bâtlani albi 
străbătând văzduhul la mare înălțime, şi nimic altceva, 
doar albeaţa făpturilor vii care lunecau pe cerul albastru, 
doar aceste două culori una lipită de cealaltă; acest 
inefabil sentiment al eternității pătrunse pe loc în sufletul 
său şi dezlegă ce era legat, legă ce era legat, încât se 
prăbuşi ca mort”. 


Hugo von Hofmannstahl 


Gustul simplu şi fulgurant al vieţii... 

Să respirăm, să mergem, să vorbim, să privim: toate, 
lucruri obişnuite, de a căror valoare nu ne dăm seama 
decât atunci când am fost cât pe ce să le pierdem pentru 
totdeauna. Supraviețuitorii unui accident, ai unor boli sau 
ai unor evenimente de viaţă grave descriu cu toţii aceleaşi 
lucruri, şi aceeaşi senzație, legată de această 
conştientizare: a trăi este o şansă, şi a-ţi da seama de acest 


lucru poate fi răscolitor. 


Comportamente şi personalități  autotelice: 


absorbţie şi plenitudine 


În toate tradiţiile filosofice se întâlnesc încurajări de- 
a ne consacra simplu şi intens lucrurilor pe care suntem pe 
cale de-a le face, chiar dacă este vorba de acte foarte 
simple ale vieţii zilnice. Psihologul american Mihaly 
Csikszentmihaly?”* a dezvoltat o întreagă teorie despre 
ceea ce el numeşte activităţi „autotelice”, de la grecescul 
autos: sine, şi telos: scop sau ţel. Adică ansamblul 
activităţilor pe care le îndeplinim, când o facem în absenţa 
altui scop decât plăcerea de-a le îndeplini: să ne plimbăm 
în natură, nu pentru a ajunge undeva, ci pentru plăcerea 
de-a merge; să ne ocupăm de grădinărit, nu pentru a 
mânca ceea ce vom recolta, ci pentru că ne place să 
lucrăm în grădina noastră; să cântăm la un instrument 
muzical, nu pentru a fi admirat sau în vederea unui 
concert, ci din simpla plăcere de-a produce armonie... 
Ceea ce riscă să altereze plăcerea intensă şi sentimentul 
de plenitudine de-a practica aceste activităţi poate fi 
presiunea legată de atingerea unui obiectiv sau poluarea 
de către alte gânduri şi alte emoţii: să ne plimbăm, dar 
gândindu-ne la grijile noastre, să lucrăm în grădină, dar 


boscorodindu-ne soţul/soţia sau vecinul etc. 


276 Csikszentmihaly M., Vivre, Paris, Laffont, 2004. 


Putem foarte bine să începem o activitate fără să 
avem mintea orientată spre ea şi să ne lăsăm încetul cu 
încetul absorbiți de ea, fiindcă ne face plăcere, fiindcă o 
stăpânim, fiindcă simţim inconştient că ea ne permite să 
atingem o stare de conştiinţă foarte specifică pe care 
Csikszentmihaly o numeşte flow (fluxul) şi care este pur şi 
simplu una dintre modalităţile de-a ne apropia de fericire 
prin imersiunea intensă în ceea ce suntem pe cale de-a 


face2”77 


. Deoarece se pare că acest tip de stări mentale 
poate aduce mari servicii echilibrului nostru psihologic. 
Din acest motiv suntem pe cale de-a integra în arsenalul 
tehnicilor psihoterapeutice deja existente instrumente 
derivate din meditaţie, cu scopul de a ajuta persoanele 
care au nevoie de ele să faciliteze apariţia acestui tip de 


stări de conştiinţă?”8. 


Meditaţie şi prezenţă în momentul actual: 


necesitatea de antrenare a spiritului 


Societatea contemporană nu ne ajută în materie de 
capacităţi de concentrare şi de absorbire într-o sarcină 
anume. Atenţia noastră este din ce în ce mai des solicitată 
277 Andre C., Vivre heureux. Psychologie du bonheur, Paris, 
Odile Jacob, 

2003. 

de „distractori” şi de „întrerupători de atenţie” de tot felul: 
apeluri telefonice fixe sau mobile, mesaje pe internet, 
muzică pretutindeni, solicitări publicitare (mereu avem în 
faţa ochilor ceva de citit sau de privit)... Când ne uităm la 
televizor, la cea mai mică scădere a interesului pentru 
programul respectiv, avem tentaţia de-a schimba canalul, 
deoarece ştim că zeci şi, în curând, sute de programe sunt 
difuzate simultan. 

Într-un fel, este un noroc, deoarece acest lucru 
înseamnă totuşi că trăim într-o lume densă, bogată şi 
stimulatoare, dar necesită să fim rezistenți ca să nu ne 
vedem capacităţile de concentrare şi de atenţie făcându-se 
ţăndări sub revărsarea acestor solicitări, cum nicio altă 
epocă nu a mai produs. Ne putem întreba dacă înmulţirea 
tulburărilor de atenţie la copii (şi chiar la unii adulţi) nu 
provine parţial de la această mutație socială: nu că 
societatea ar crea aceste patologii sau dezechilibre (care 
nu sunt întotdeauna maladive), dar e probabil că ea le 
dezvăluie la aceia dintre noi care au cele mai slabe 
capacităţi de concentrare şi de focalizare a atenţiei. Şi cum 
şcoala pare să se resemneze şi să accepte acest fapt, 
fragmentând din ce în ce mai mult secvențele pedagogice, 
în loc să încerce să îi înveţe pe copii să se concentreze prin 
exerciţii specifice, putem presupune că rezolvarea 


problemei mai durează până să fie rezolvată. 


Nu simt doar poluările atenţiei, ci şi overthinking, 
raţionalizarea permanentă, recursul constant la 
raţionamentul logic care poate uneori sfârşi prin a sufoca 
intuiţia şi, uneori, porneşte în vrie: atâţia deprimaţi sau 
anxioşi simt astfel victime ale logicii lor, la care aderă şi 
care făureşte esenţialul problemelor lor... Paul Valery scria 
maliţios: „Uneori gândesc, alteori sunt”. Mesajul e clar: se 
întâmplă ca faptul de-a gândi să ne abată de la anumite 
lucruri sau feluri de-a fi esenţiale. Meditaţia nu trebuie să 
înlocuiască gândirea, ci să reprezinte o altă modalitate a 
acesteia. 

Din acest motiv, tehnicile de meditaţie de tip 
conştiinţă deplină (mindfulness) cunosc un succes 
crescând în lumea psihoterapiei, dar şi a dezvoltării 
personale. Termenul de meditaţie provoacă uneori 
îngrijorare, când e propus în universul terapiei, deoarece 
pare fatalmente asociat unei practici religioase sau 
filosofice. Dar meditaţia de care este vorba aici e doar ceea 
ce s-ar putea numi un „antrenament al spiritului”, conform 
termenilor prietenului meu, călugărul budist Matthieu 
Richard. Antrenament al spiritului pentru o mai mare 
libertate, pentru a putea alege obiectivul asupra căruia să 
ne îndreptăm şi să ne menţinem atenţia. Să fii liber 


înseamnă să fii stăpânul tău şi al mişcărilor sufletului tău. 


Câteva exerciţii 


Regulile meditaţiei de tip conștiință deplină sunt 
simple: 

— Să mă instalez confortabil, să închid ochii sau să 
mă concentrez asupra unui punct precis. 

— Să caut doar să îmi păstrez spiritul aici şi acum şi 
să-mi îndrept atenţia către clipa prezentă, şi prezenţa în 
momentul şi locul de faţă: senzațiile mele fizice, respiraţia, 
zgomotele şi mirosurile din jurul meu, gândurile care îmi 
trec prin minte. 

— Să mă apropii cât mai mult cu putinţă (în funcţie 
de zile, va fi mai mult sau mai puţin realizabil...) de o 
atitudine mentală de acceptare a ceea ce i se întâmplă 
spiritului meu. Să nu fac proiecte, să nu rumeg, să nu 
anticipez: dacă asta se întâmplă (şi se va întâmpla), să 
revin domol la clipa prezentă şi la atitudinea de observare 
a acestor fenomene mentale. Să le observ (constat că sunt 
îngrijorat sau mânios), dar fără să particip. Acceptare şi 
faţă de dificultăţile mele de-a proceda astfel: să nu mă 
enervez fiindcă încep să mă gândesc la altceva, fiindcă e 
normal, şi să revin doar domol la clipa prezentă. 

— Să adopt o stare de spirit care nu judecă: să nu 
caut să-mi spun „e bine” sau „e rău”, ci doar să constat 


ceea ce este, fără să judec. 


Le dau deseori pacienţilor mei sfatul de-a practica în 
fiecare dimineaţă, şi dacă se poate de mai multe ori pe zi, 
un mic exerciţiu: să stea în picioare, foarte drepţi, cu 
picioarele uşor depărtate ca să se simtă stabili, în faţa unei 
ferestre sau a unui petic de cer, şi să fie prezenţi în linişte 
timp de zece cicluri respiratorii (inspiraţie-expiraţie) 
domoale. Pe durata acestor zece mişcări ale respirației 
noastre, să nu avem alt ţel decât să simţim că existăm. Să 
ne aducem spiritul aici şi acum. Aceste scurte exerciţii 
servesc de amorsare sau reamorsare a programului nostru 
mental de capacitatea de-a ne distanţa. 

Un singur şi principal obiectiv al acestor exerciţii: să 
rămânem prezenţi în clipa de faţă. Sau, mai curând, să ne 
readucem foarte încet şi neîncetat spiritul la clipa 
prezentă, deoarece, evident, el nu are linişte dacă nu se 
îndepărtează către preocupările mele trecute sau viitoare. 
E normal: creierul nostru este „făcut pentru asta”, pentru 
a supraveghea ceea ce se întâmplă în viaţa noastră, pentru 
a rezolva problemele, pentru a înlătura toate primejdiile 
viitoare etc. În fine, el nu este numai „făcut pentru asta”: 
să spunem că în mod obişnuit noi nu ne prea folosim de el 
decât pentru asta... 

Această meditaţie nu este doar relaxare, în care 
căutăm doar (ceea ce e deja un lucru bun) să ne aducem 


corpul într-o stare de linişte, nici gândire pozitivă, în care 


căutăm să avem gânduri „bune”2”* (ceea ce ar fi deja util). 
Meditaţia vizează în realitate dincolo de asta: să învăţăm 
să devenim observatorii atenţi ai fenomenelor noastre 
mentale, corporale şi emoţionale, fără a căuta să le 
influenţăm desfăşurarea (cel puţin, într-o fază iniţială). 
Aceste tehnici de meditaţie pot fi evident învăţate şi 
dezvoltate, şi ele corespund unei realităţi de modificări 
cerebrale funcţionale întru totul tangibile, care începe să 
fie observate prin studii de neuro-imagistică280. Această 
învăţare necesită exerciţii de antrenament regulate şi 
zilnice (ca gamele unui muzician). Totuşi, ea cere 
deopotrivă să nu fie doar tehnică, ci şi o stare de spirit faţă 
de evenimentele vieţii („mai întâi să acceptăm situaţia 
existentă înainte de-a ne hotări să o schimbăm”). Şi, în 
sfârşit, să aplicăm chiar exerciţiilor de meditaţie principiile 
acceptării: să acceptăm că în unele zile ne e greu să 
medităm; să considerăm că nici aceste exerciţii nu trebuie 
percepute ca „ratate” (ar însemna să judecăm), ci doar să 
facem constatarea că ne-a fost greu să medităm în acel 


moment; să ştim că până şi aceste momente ne fac să 


279 Langer E, „Well-being: Mindfulness versus positive 
evaluation", în Snyder C.R., Lopez S.J. (ed.), Handbook of 
positive psychology, Oxford, Oxford University Press, 2002, p. 

280 Lutz A. şi colab., „Long-term meditators self-induce high- 
amplitude gamma synchrony during mental practice", 

progresăm, şi că sunt utile (ele servesc la acceptarea a 
ceea ce ni se pare a priori ratat...). Această capacitate 
poate fi apoi utilizată în diferite contexte: 

— Să medităm atunci când nu avem probleme 
deosebite, pentru a cultiva aptitudinea; 

— Să medităm în faţa unor situaţii dureroase, pentru 
a încerca să dezamorsăm, dacă se poate, preaplinul de 
emoții; 

— Să medităm în faţa problemelor existenţiale (viaţă, 


moarte, suferinţă, despărţire). 


Ce raporturi există între controlul atenţiei şi 


stima de sine? 


Se pare efectiv că antrenamentul pentru meditaţia 
de tip conştiinţă deplină facilitează capacităţile de 
autoreglare psihologică şi ameliorează echilibrul balanței 
emoţionale pozitive, fenomene favorabile stimei de sine?8!. 
El mai facilitează, într-un mod indirect, şi sentimentul de 
coerenţă personală (selfconcordance) care constă în 
ameliorarea continuității între ceea ce resimţim în mod 
implicit şi ceea ce exprimăm în mod explicit. El permite în 
fine să exersăm, zilnic, în atitudinile de nejudecare şi de 
281 Brown K.W. şi colab., „The benefits of being present: 


Mindfulness and its role în psychological well-being", Journal of 
Personality and Social Psychology, 2003, 84:822-848. 


acceptare, despre care am văzut că erau atât de preţioase 
pentru echilibrul stimei de sine. Astfel, în exerciţiile de 
meditaţie, se recomandă să nu acordăm importanţă 
faptului că şedinţa e „reuşită” sau „ratată”: această 
atitudine întăreşte regulat programul mental „să nu judeci 
şi să accepţi ceea ce există”. 

În mod surprinzător, în sfârşit, aceste tehnici s-au 
dovedit eficace cu prilejul mai multor studii în numeroase 
tulburări emoţionale severe, cum ar fi depresia, în care 
mintea pacienţilor este sclava gândurilor şi afectelor lor 
negative, şi în care unul dintre fenomenele clinice 
observate, pe lângă prăbuşirea stimei de sine, e acela că 
bolnavii nu mai reuşesc să îşi controleze viaţa interioară, 
invadată total de  ruminaţii  sumbre?%. Probabil 
mecanismele acestei eficacităţi se situează în zona unei 
capacităţi crescute de-a observa şi de-a regla mişcarea 
gândurilor şi a emoţiilor proprii. Dar meditaţia permite 
deopotrivă multiplicarea momentelor în care spiritul este 
întru totul absorbit de o activitate, ceea ce îndepărtează 
atunci măcar tranzitoriu preocupările de sine şi reprezintă 
totodată tot atâtea secvenţe de dezactivare a buclelor de 
autoagravare a bolii depresive („mă deprim văzându-mă 


deprimat”). 


282 Fennell M., „Depression, low self-esteem and mindfulness", 

Nu numai o tehnică, ci şi un fel de-a fi în viaţă 


„Să meditezi nu este o evadare, ci o întâlnire senină 


cu realitatea”, ne învaţă maeştrii meditaţiei?85. 


Scopul 
meditaţiei nu este doar de-a ameliora starea de bine sau 
de-a facilita stima de sine, ci şi de-a densifica existenţa, şi 
nu de-a fi practicată doar în cadrul unor exerciții- 
paranteze, ci de-a deveni un fel de-a fi. 

De unde şi interesul de-a extinde atitudinea de 
conştiinţă actuală asupra tuturor aspectelor vieţii noastre: 
aceasta ne va da autonomie faţă de distractorii atât de 
frecvenți din viaţa noastră de toate zilele, care reprezintă 
tot atâtea „furturi de atenţie”, furtişaguri ale capacităţilor 
noastre psihice (gândiţi-vă la tot timpul pe care l-aţi 
petrecut uitându-vă la emisiunile de televiziune stupide 
sau citind mesaje publicitare inutile). Scopul nu este atât 
de-a le suprima (e imposibil), cât de-a ne distanţa de ei şi 
de-a regăsi o libertate de acţiune faţă de ei. Exerciţiile cel 
mai des recomandate sunt, de exemplu, de-a lua obiceiul 
să nu facem decât un singur lucru deodată: să nu ascultăm 
radioul când conducem, nici să nu ne citim corespondenţa 
în timp ce vorbim la telefon, nici să mâncăm uitându-ne la 
televizor... Uneori chiar, şi dacă e posibil, deseori, să nu 
facem nimic. Să nu faci nimic a ajuns una dintre activităţile 


283 Thich Nhat Hanh, Le Miracle de la pleine conscience, Paris, 
L'Espace Bleu, 1994. 


- fiindcă este o activitate, dacă o facem în deplină 
conştiinţă - cele mai puţin practicate. De exemplu, seara: 
să nu luăm o carte „de terminat” sau o revistă „de citit”, ci 
doar să ne culcăm şi să ne uităm în tavan, privind cum ni 
se perindă gândurile, fără a căuta să ne rezolvăm 
problemele, să facem planuri pentru a doua zi, să 
înţelegem ce s-a întâmplat astăzi. Doar să ne uităm cum 
trec gândurile prin faţa noastră, venind şi plecând, să dăm 
atenţie respirației noastre... 


Să practicăm regulat exerciţiul lui „doar să?” 


. Doar 
să mergem, să ne uităm la nori, să spălăm vasele, să 
smulgem buruienile, să ascultăm o pasăre sau o prietenă, 
să întindem rufele. Doar să aşteptăm autobuzul, să privim 
peisajul care trece prin faţa ochilor. Doar să observăm 
ritmul deopotrivă schimbător şi regulat al respirației 
noastre... 

Să fim doar întregi şi compleţi în ceea ce facem2?8. 

Să nu ne mai gândim nici la noi nici la de ce. 


Nici la stima de sine... 


284 Castermane J., La Sagesse exercee, Paris, La Table Ronde, 

Să ne retragem în spatele sensului dat la ceea 


ce facem 


„Și o să descriu acum experienţa care constă în a te 
minuna de existența lumii spunând: este experiența de-a 
vedea lumea ca pe un miracol”. 


Ludwig Wittgenstein 


O după-amiază de duminică, iarna. Louise, 9 ani, şi 
Celeste, 6 ani, se joacă împreună în camera lui Celeste. 
Cum nu fac niciun zgomot de o bucată bună de vreme, 
ceea ce este neobişnuit, tatăl lor vine să vadă ce se 
întâmplă: „Ce faceţi, fetelor?” Fetele se joacă cuminţi şi 
prieteneşte, în condiţiile în care au fost certate în cursul 
săptămânii curente pentru lipsa lor de solidaritate: la fel 
ca mulţi alţi copii de azi, ele caută prea des să capteze 
atenţia părinţilor, se ceartă, se despart, se încaieră pentru 
prostii. Nimic serios, dar, din când în când, părinţii le 
mustră. Aşa că, acum, ocazia e prea frumoasă... Ele 
răspund, semeţe şi uşor ironice: „Facem prietenie între 
surori!” O mică lecţie dată tatălui. Nu chiar atât de 


departe de esenţial... 


A da sens vieţii tale 


Una dintre cele mai frumoase caracteristici ale 
fiinţei umane poate că este cea de-a fi o „dătătoare de 
sens”, o făuritoare de sens, cum spun filosofii anglo-saxoni 
(a sense maker). Psihoterapeuţii aud numeroase plângeri 
din partea pacienţilor lor în legătură cu sentimentul de 
„vid existenţial”, care se dovedeşte mai anevoie de 
suportat decât s-ar putea crede. Viaţa „bună”, conform 
termenului filosofilor greci, nu e numai cea în cursul căreia 
nu suferim, ci şi o existenţă care are (sau pare să aibă) 
sens. 

Acest sentiment de viaţă goală de sens poate fi 
trecător, ca o tristeţe, o umbră care trece peste o zi 
oarecare. Acest fenomen este atunci util inteligenţei 
noastre: el traduce conştiinţa lucrurilor triste de pe lume... 
dovedeşte o luciditate; creează o îndoială şi protejează 
capacităţile noastre de punere în discuţie, ne permite chiar 
să ne interogăm certitudinile în privinţa acestui sens pe 
care vrem să îl dăm vieţii noastre. Pe scurt, e un moment 
de subtilă şi automată reechilibrare a vieţii noastre 
interioare. Apoi găsim soluţii, explicaţii, acţiuni, iluzii, ce 
ştiu eu, care ne repun pe calea cea bună. Şi starea noastră 
de bine se reinstaurează şi odată cu ea energia noastră de- 


a trăi. 


Uneori însă această pierdere a savorii vieţii, această 
agueusie existenţială, ca o boală, persistă. Ea poate fi 
consecinţa unor tulburări afective precum depresia, şi 
funcţionează cu dublu sens, şi se consolidează atunci: 
fiindcă sunt deprimat, nu mai găsesc niciun sens vieţii 
mele, dar cum viaţa mea nu are sens, sunt deprimat... 

Invers, găsirea unui sens existenţei tale este cu 
siguranţă un factor important de protecţie în materie de 
tulburări psihologice. Mulţi artişti sau creatori de geniu şi- 
au compensat astfel dezechilibrele şi fragilităţile psihice 
printr-o extraordinară împlinire personală, care a dat un 
sens existenţei lor, permițându-le să nu se cufunde în 
nebunie. Acest mecanism mi se pare mai probabil decât 
explicarea geniului lor prin fragilitatea lor psihică: cred 
mai curând că această căutare a unui sens permisă de 
geniul lor i-a scutit de ce era mai rău (lucru care li s-a 
întâmplat atâtor altor anonimi, care umplu ospiciile şi 
spitalele psihiatrice). Oricum ar fi, astăzi se efectuează 
numeroase studii de psihologie pe tema acestei probleme a 
sensului, care nu mai este lăsată doar religiilor sau 
filosofiei285. 

286 Baumeister R.F., Vohs K.D., „The pursuit of meaningfulness 

A trăi lucid înseamnă a căuta să înţelegi lumea din 
jur, înseamnă a căuta să răspunzi întrebării „de ce?” 
înseamnă a desfăşura mai multe căutări, în mai multe 
dimensiuni: 

— Să mergi dincolo de aparenţă, de imediat. Ce se 
află cu adevărat în spatele nevoitor mele, a motivaţiilor, a 
viselor mele? 

— Să cauţi să stabileşti o coeziune, o coerenţă între 
toate actele vieţii tale, adică să conectezi între ele lucruri 
împrăştiate. Viaţa mea urmează oare o logică? Sau nu fac 
decât să răspund unor cereri sau să mă supun impulsurilor 
mele, ca o frunză în bătaia vântului? 

— Să obţinem o viziune de stabilitate, atât a valorilor 
şi a lucrurilor, cât şi a propriei persoane, prin intermediul 
acestei nevoi de coerenţă care pare a fi fundamentală la 
fiinţa umană?%. Sunt mereu aceeaşi persoană, pe măsură 
ce timpul trece? Am devenit cine voiam să devin? 

Căutarea sensului ne determină să percepem 
amploarea universală a actelor şi a emoţiilor noastre 
intime. În povestioara noastră, cele două surori înţeleg 


inexplicabil, prin intermediul înţepăturii lor la adresa 


105-128. 

tatălui, că legătura lor este o legătură omenească. Tatăl 
lor, care vrea să le înveţe respectul mutual, face mai mult 
decât să-şi obţină liniştea (fără ţipete! fără certuri!), el 
încearcă deopotrivă să facă din copiii lui nişte fiinţe 
omeneşti. Focul care arde în cămin, este inteligenţa omului 
care a tăiat buşteanul şi a inventat şemineul, şi bogăţia 
naturii, şi voinţa de-a supravieţui frigului etc. O ameţeală 
de sensuri... Şi un sentiment de securitate totodată, de-a 
nu fi cu totul orfani pe acest pământ, în cazul în care 
Dumnezeu nu ar exista. 

Dar căutarea şi atribuirea sensului, ca întotdeauna, 
nu trebuie să rămână doar un concept, şi nu ne vor ajuta 
decât dacă sunt obiectul unei practici: cum să dăm sens 
existenţei noastre prin intermediul actelor din viaţa 


noastră de zi cu zi? 


A da sens gesturilor zilnice 


Să ne oprim cursul gândurilor, să ne desprindem de 
distractorii noştri. Dacă ne aflăm într-o sală de aşteptare, 
să ne desprindem de lectura revistei, să ne îndepărtăm de 
gândurile agasate legate de întârziere. Să respirăm, 
întrebându-ne cum să fim prezenţi întru totul în această 
clipă. Să ne ocupăm de corpul nostru, să ne aşezăm mai 


confortabil, să respirăm mai adânc, să zâmbim, de ce nu? 


Pe scurt, să facem ceva mai „plin” şi mai esenţial decât să 
ne îndopăm cu informaţii inutile conţinute în reviste sau să 
ne lăsăm pradă enervării la adresa medicului sau 
dentistului care ne face să aşteptăm. Să ne dăm seama că 
suntem vii. Că o fiinţă omenească competentă în meseria 
ei se va ocupa de noi, se va folosi de ştiinţa ei, pe care i-au 
transmis-o alte fiinţe omeneşti, pentru a îngriji o fiinţă 
omenească pe care nu o cunoaşte... 

Să ne întrebăm frecvent care este sensul a ceea ce 
suntem pe cale de-a face sau de-a trăi. Sensul sau 
sensurile. Chiar şi atunci când în aparenţă nu există sau 
atât de puţin... Toate acestea se pot face în jurul aceloraşi 
activităţi pe care le evocam în capitolul precedent, în 
legătură cu prezenţa în momentul actual. Deoarece pentru 
a da sens momentelor vieţii noastre, trebuie mai întâi, 
bineînţeles, să ne fi întors domol atenţia către ele. Să ne 
plimbăm prin pădure, să spălăm vasele, să parcurgem un 
traseu. Să facem o treabă, să ne ocupăm de alte fiinţe 
omeneşti, să aşteptăm la o întâlnire. 

Atenţie, nu suntem aici în cadrul „tratamentului” 
direct al problemelor stimei de sine sau al luptei cu 
gândurile negative legate de bolile depresive sau anxioase 
etc. Se poate ca atribuirea unui sens suferinţei noastre să 
fie uneori terapeutică?58. Dar aceasta necesită fără îndoială 

ajutorul unui terapeut. Altfel, acest gen de demersuri care 
ar consta în a „da sens suferinţei” s-ar putea dovedi de o 
eficienţă redusă... Sau ar trebui să intre într-un sistem de 
credinţe de mult instaurate, precum religia: a da - sau a 
spera - un sens suferinţei tale ca modalitate de-a o uşura. 
În realitate, noi evocăm aici „efortul de sens” ce trebuie 
efectuat într-o fază de prevenire: în momentele în care nu 
ne merge chiar aşa de rău, putem practica regulat acest 
gen de reflecţie pentru a ne proteja anticipat parţial de 
sentimentul de vacuitate, care ameninţă întotdeauna să se 
instaleze în existenţele noastre? Această mişcare a 
spiritului spre sens nu este o necesitate în permanenţă, ci 
una în durată. A da sens nu poate fi ceva neîncetat: ar fi 
epuizant şi poate inutil. Dar acest exerciţiu are de câştigat 
dacă e frecvent, ca un act de igienă psihică. A trecut mult 
timp de când nu mai suntem parameci, trăind maşinal la 
modul stimul-răspuns. Atenţie deopotrivă, invers, să nu 
cădeţi în „delirul sensului”, care ar consta în căutarea unui 
sens ascuns în spatele oricărei întâmplări, al oricărui 
lapsus, boli sau eveniment din viaţa de zi cu zi. Aici nu 
vorbim de sensul ascuns, ci de sensul uitat. Aşa cum uităm 
că în spatele formulei „bună ziua” exista, la început, 
urarea sinceră ca persoana căreia îi adresăm aceste 
cuvinte să aibă parte de o zi bună... 


A da sens poate implica toate gesturile zilnice, cum 


ar fi cel de-a mânca, ce poate fi o corvoadă sau o plăcere. 
Relaţia francezilor cu mâncarea îi preocupă pe americani 
şi îi pasionează pe unii dintre specialiştii lor, care caută, de 
exemplu să explice relativa raritate (asta s-ar putea să nu 
dureze...) a problemelor de obezitate şi de 
supraponderabilitate în Franţa, în comparaţie cu Statele 
Unite, în situaţia în care francezii sunt mult mai interesaţi 
de mâncare... Una dintre ipotezele formulate de unul din 


aceşti cercetători28% 


e că francezii consideră masa ca un 
scop în sine, mănâncă mai încet, într-un mediu relaţional 
pe care tind să îl facă agreabil etc. Adică ei acordă 
deopotrivă mai multă atenţie la tot ce gravitează în jurul 
mâncării şi îi dau şi mai mult sens, de unde, poate, şi un 
avantaj metabolic al acestor feluri de mâncare înghiţite cu 
deplină conştiinţă, sau pur şi simplu faptul că francezii nu 
se ghiftuiesc cu mâncare, ci degustă alimentele. 

Mi s-a întâmplat să discut despre aceasta cu anumiţi 
pacienţi de-ai mei, mame care aveau uneori un sentiment 
de viaţă incompletă, deoarece renunţaseră la o carieră 
profesională ca să stea cu copiii. Stima de sine de mămică 
nu era îndeajuns de valorizată în raport cu noţiunea, 


socialmente dominantă astăzi, că împlinirea de sine trece 

şi printr-o meserie. Dar ele uitau şi că a creşte copii 
înseamnă a face o muncă de construcţie şi de creaţie la fel 
de interesantă şi de utilă socialmente ca şi a-ţi face bine 
meseria. De ce nu privim mai frecvent, cu mai multă 
atenţie, această dimensiune a existenţelor noastre? în 
aceste terapii, obiectivul meu nu este să liniştesc, sau să 
cauţionez vreo ordine socială, spunând: „Locul 
dumneavoastră era în familie, nu trebuie să aveţi regrete”, 
ci să le ajut pe paciente să se sprijine pe ceea ce făcuseră 
în rolul lor de mame, pentru ca să aibă mai multă 
încredere în capacităţile lor de-a construi şi de-a face şi 
alte lucruri în viaţă, odată ce copiii vor fi mari. Dacă ele 
vor atunci să aibă o slujbă, de ce să nu vedem trecutul lor 
de mame decât într-o manieră puţin valorizantă? Privirea 
îndreptată asupra muncii de părinţi trebuie să fie de 
acelaşi ordin: să le acorzi timp copiilor nu este un timp 
irosit, nici pentru ei, evident, nici pentru noi (ei ne învaţă 
ceva), nici pentru societate (ea va beneficia să aibă ca 
viitori cetăţeni copii iubiţi şi educați). Dar aceste sarcini 
zilnice sunt ca norii sau ca nişte petice de cer pe care nu le 
privim şi nici nu le admirăm fiindcă le vedem zilnic... „Să 
privim lumea noastră intens, cu compasiune, venerație şi 
distanţă, asta este înţelepciunea”, spunea într-un interviu 
coregrafa Carolyn Carlson; ea vorbea deopotrivă de 
„frumuseţea obişnuită2%”. 

Dincolo de stima de sine 


Prezenţă pe moment, conştiinţa de-a fi viu şi de-a 
acţiona ca o fiinţă vie şi, ca urmare a acestui fapt, 
conexiunea la universal... 

În viaţă nu există aşadar numai stimă de sine, ci şi 
lucruri esenţiale, precum această nevoie de-a simţi că 
avem o valoare şi un loc în comunitatea umană. Mai este şi 
sentimentul de-a exista, cu rădăcinile sale deopotrivă 
animale şi spirituale. Să rămânem conectaţi la acesta este 
esenţial. Poate chiar dezvoltă şi întăreşte o stimă de sine 
profundă... 

Căutarea sensului o completează pe cea a stimei de 
sine, ca şi cea a stării de bine şi a fericirii?%1. O viaţă plină 
de sens, ca aceea a eroilor, sau o viaţă care întoarce 
hotărât spatele stimei de sine, ca aceea a sfinţilor, poate să 
nu fie fericită sau armonioasă. Dar ar fi păcat ca viaţa 
fericită şi armonioasă care facilitează o bună stimă de sine 


să fie lipsită de sens. 


Sagesse aujourd'hui", aprilie-mai 2002, p. 47. 

Umilinţa: până unde să renunţăm la sine? 


„Omul umil nu se crede - sau nu se vrea - inferior 
celorlalți: el a încetat să se mai creadă - sau să se vrea - 
superior”. 


Andre Comte-Sponville, Dictionnaire philosophique 


În cursul unui sejur pe care îl făceam la benedictini, 
am dat într-o zi, în biblioteca mănăstirii, peste o carte 
ciudată. l-am uitat titlul, trebuie că era ceva de genul 
Calea spre Dumnezeu, dar nu sunt întru totul sigur. În 
schimb, nu am uitat cine era autorul ei: „Un călugăr din 
ordinul Chartre”. 

Fără numele autorului? Răsucesc cartea pe toate 
părţile, spunându-mi că o să găsesc eu până la urmă nişte 
informaţii despre acest autor atât de discret. Dar nu, nu 
mai e nimic altceva. Atunci, mă apucă o ameţeală uşoară. 
Toată lumea se declară modestă, dar până la urmă nimeni 
nu este cu adevărat, nici până la capăt. Chiar şi faptul de-a 
fi şi de-a ne arăta modeşti ne poate flata, după cum 
notează cu ironie Jules Renard în Jurnalul său: „Mă 
mândresc cu modestia mea...” Nimeni - sau nu prea mulţi 
- nu este cu adevărat gata să renunţe la toate aceste 
fărâmituri ale stimei de sine. Călugărul care scrisese 


cartea reuşise, el unul, să pună la distanţă această 


gratificaţie socială: aceea de a-ţi avea numele pe coperta 
unei cărţi. Eu, care am sentimentul, poate eronat, de-a fi 
mai curând modest, mărturisesc că nu mi-a venit niciodată 
în minte să public o carte având pe copertă o singură 
menţiune: „un psihiatru”, în loc de numele autorului. 

M-am aşezat atunci în biblioteca pustie şi tăcută, 
ţinând cartea în mână, şi am început să visez la gestul 
călugărului din ordinul Chartre (fără îndoială, ordinul 
religios creştin care a împins cel mai departe regulile de 
tăcere şi de singurătate), să-mi imaginez că în spatele 
acestui gest nu era nicio dorinţă de mortificare sau de 
pedepsire pentru vreun act orgolios anterior, ci mai 
curând o intenţie veselă. Un act uşor şi simplu, fără 
îndoială, pentru cineva care atinsese un stadiu neobişnuit 
de înţelepciune şi renunțare. Şi în spatele acestui act, 
eram sigur, era aşteptarea maliţioasă ca mica tulburare 
produsă asupra cititorului să îi fie utilă acestuia din urmă. 


Cele mai bune lecţii sunt cele ale exemplului. 


Umilinţa şi legăturile ei cu stima de sine 


„Umilinţa este modestia sufletului”, spunea Voltaire. 
Acest efort uşor care este umilinţa, această acceptare 
liniştită a limitelor şi a insuficienţei proprii, nu e cu nimic o 


dorinţă de umilire, în ciuda proximităţii etimologice a celor 


două cuvinte - ambele provenite din latinescul humilis 
(umil, jos, aproape de pământ), el însuşi derivat din humus 
(pământ). 

Nimic nu e mai îndepărtat de o bună stimă de sine 
decât orgoliul, am mai vorbit mult despre acest lucru. În 
schimb, umilinţa este mai mult decât pur şi simplu 
favorabilă unei bune stime de sine?%?: ea este însăşi esenţa 
acesteia. 

Ea duce la libertate: ea permite să nu depindem de 
imaginea noastră sau de presiunile competitive. Ea 
permite, de asemenea, să păşim deschis, aşa cum suntem, 
fără a căuta să ne prezentăm cel mai bun profil. Limitând 
tendinţa de-a judeca, ea facilitează deschiderea faţă de idei 
noi, receptivitatea la feedback, interesul pentru tot ce nu e 
sine. Ea nu este dezinteres sau dispreţ de sine, ci prezervă 
interesul pentru sine, la un nivel relativ jos şi tăcut, cu 
excepţia anumitor situaţii. Ea facilitează şi acţiunea, 
deoarece nu ne îmboldeşte să fim sclipitori şi nu se teme 
să eşueze, după cum spusese limpede Saint-Exupery: 
„Înţeleg sensul umilinţei. Ea nu este denigrare de sine. 
Este principiul însuşi al acţiunii”. 


Ea este un facilitator probabil de spiritualitate2%, 


292 Tangney J.P., „Humility", în C.R. Snyder şi S.J. Lopez (ed.), 
Handbook of positive psychology, Oxford, Oxford University 
Press, 2002,411-419. 

293 Morgan V.G., „Humility and the transcendant", Faith and 
Philosophy, 2001,18: 307-322. 


despre care am spus că putea fi înţeleasă drept acceptarea 
şi căutarea unei legături cu tot ce ne depăşeşte şi se 
dovedeşte mai mare ca noi. A te confrunta cu ceea ce este 
mai mare decât tine, în domeniul naturii sau al omenirii 
este excelent pentru stima de sine... 

Dar ea este şi un factor de legătură socială: umilinţa 
poate fi verticală, ca în spiritualitate, dar şi orizontală, 
deschizându-ne către conştiinţa universală a proximităţii şi 
a fraternității oricărui om cu ceilalţi oameni, actuali şi 
trecuţi. Este sensul formulei lui Paul Valery: „Modeşti sunt 
cei în care sentimentul de-a fi mai întâi oameni e mai 
puternic decât sentimentul de-a fi ei înşişi. Ei sunt mai 
atenţi la asemănarea lor cu oamenii obişnuiţi decât la 


diferenţa şi singularitatea lor”. 


Adevărate şi false umilinţe? 


„Modestia le stă bine oamenilor mari. Ce e greu e să 
nu fii nimic şi să fii totuşi modest”, scria Jules Renard în 
Jurnalul lui. Au existat dintotdeauna comportamente pe 
faţă pline de umilinţă, care nu ţineau de fapt decât de 
oportunism sau de utilitarism. Când la curtea regală era de 
cuviinţă să îţi afişezi credinţa, unii curteni făceau un uz 
ostentativ de atributele umilinţei, făcându-l să scrie pe acel 


cronicar feroce al deşertăciunilor umane care a fost La 


Rochefoucauld: „Deşi orgoliul se transformă într-o mie de 
feluri, el nu este niciodată mai bine mascat şi mai capabil 
să înşele decât atunci când se ascunde sub aspectul 
umilinţei”. 

Epoca noastră apreciază şi ea umilinţa, care a 
devenit prin turnare o postură. Îmi amintesc de un articol 
destul de nostim (cred că era vorba de o cronică a 
scriitorului Frederic Beigbeder din revista Lire) în care un 
dandy parizian, obişnuit al lumii mondene, explica că 
acum, când cineva pe care nu îl cunoştea îl asculta atent şi 
se arăta foarte politicos cu el, îşi spunea: tipul ăsta trebuie 
să fie cunoscut că se comportă aşa, nu e normal, îmi face 
figura cu „a rămas simplu şi simpatic în ciuda succesului”, 
printre toate aceste personalităţi narcisice a căror 
înclinaţie e să nu se ocupe decât de sine, de imaginea lor şi 
de efectul ei... Această falsă umilinţă a vedetelor este cu 


siguranţă un efect al modei. 


Până la urmă însă, e 
preferabilă această modă decât cea a  aroganţei. 
„Îngenuncheaţi şi credinţa va veni”, spunea Pascal. Oare 
aceste umilinţe prefăcute le vor face pe VIP-urile noastre 
televizate să simtă vreo graţie divină? Şi le vor face să 
descopere bucuriile umilinţei reale? 


Dar dacă umilinţa este astfel simulată, e şi din cauză 

că ea este o valoare socială modernă (şi fără îndoială 
eternă) şi sincer apreciată: un studiu desfăşurat asupra a 
127 de studenţi?* arătase că aceştia nu asociau deloc 
umilinţa cu înjosirea de sine, ci o priveau foarte pozitiv: 
când trebuiau să evoce amintiri despre situaţii asociate 
pentru ei cu umilinţa, ei se gândeau deseori la reuşite, nu 
numai la eşecuri. Dimpotrivă, ei nu o asociau decât în mod 
redus cu capacităţile de leadership. Dar umilinţa era 
privită mai favorabil de studenţii a căror stimă de sine era 
mai ridicată, în timp ce era percepută negativ de studenţii 


cei mai narcisici. 
Pentru o practică a umilinţei 


„Sprijin” preţios pentru orgoliu şi desfrâu, umilinţa 
nu este un dar, nu poate fi o simplă declaraţie de intenţie, 
şi necesită o reflecţie şi o practică regulată, fără ca pentru 
asta să fim nevoiţi în a renunţa să trăim în condiţii normale 
(altfel, numai călugării ar putea încerca să o facă) şi nici să 
ne refulăm nevoite şi aspiraţiile. 

Americanul Bill Wilson, cel care a înfiinţat Alcoolicii 
Anonimi, înţelesese importanţa umilinţei în vindecarea 


acestei dependenţe?*. Printre principiile lor, Alcoolicii 

Anonimi menţionează în primul rând: „Am recunoscut că 
eram neputincioşi în faţa alcoolului - că ne pierduserăm 
controlul asupra vieţii noastre”. Această luciditate în 
acceptarea limitelor proprii şi recunoaşterea nevoii de-a fi 
ajutat reprezintă o etapă capitală prin care trebuie să 
treacă numeroşi pacienţi care au probleme cu alcoolul. 

Se poate proceda însă, deopotrivă, la exerciţii de 
curăţire a egoului fără să fie nevoie să se ajungă la un 
nivel de nefericire atât de intens ca acela legat de 
alcoolism. Nu e chiar atât de rău să pui din când în când 
stima de sine la regim. Să faci binele fără să te glorifici cu 
asta şi nici să profiţi pentru a-ţi ameliora imaginea. Să 
asculţi criticile care ţi se fac şi să aştepţi, înainte de-a 
răspunde, ca ele să se încheie. Să nu porneşti mereu la 
vânătoarea de complimente şi să te întrebi doar: „Am 
făcut-o ca să fiu lăudat sau fiindcă trebuia să o fac?” Să nu 
cumperi un lucru fiindcă te pregăteai să o faci. Sau să îl 
cumperi şi să îl dai cuiva pe stradă sau cuiva apropiat. Una 
din bunicile mele, către sfârşitul vieţii, dădea întotdeauna, 
şi destul de repede, altcuiva toate cadourile pe care le 
primea. Asta îi enerva uneori pe unii membri ai familiei, 
dar, în cele din urmă, cadoul făcea în acest fel plăcere de 
două ori... 


Această practicare a umilinţei este uneori o sursă de 


C; 
Seligman M., op. cit., p. 461-475. 


neînţelegeri. Îmi amintesc că am asistat într-o zi la o 
dezbatere între Bernard Kouchner, om politic, şi 

Matthieu Ricard, călugăr budist, în legătură cu 
angajamentul umanitar. În timp ce Matthieu, în tradiţia 
budistă, glorifica renunţarea la ego, Kouchner s-a revoltat, 
neliniştit la gândul că s-ar putea renunţa la ego. O să-mi 
spuneţi că e normal pentru un om politic, dar nu încape 
îndoială că ei nu vorbeau despre acelaşi lucru, nici nu 
urmăreau aceleaşi țeluri: unul aspira la controlul de sine, 
iar celălalt la apărarea idealului său2%. 

În sfârşit, nu trebuie să uităm, în practicarea 
umilinţei, să continuăm să ascultăm mesajele celorlalţi şi 
să le permitem şi celorlalţi să ne facă să fim mai umili, 
după cum dovedeşte această delicioasă cronică a vieţii 
monahale?*%: „Theotime nu se gândeşte niciodată fără să 
se amuze la bătrânul Abba Leonides, căruia îi place să 
spună: «Sunt un măgar, un prost, un biet om, un păcătos, 
ultimul dintre toţi», şi care zâmbeşte cu înduioşare 
flagelându-se astfel. Deoarece e un lucru care nu îi place 
deloc lui Abba Leonides, şi anume să i se facă observaţii. E 
de ajuns să i se semnaleze o greşeală neînsemnată, o lipsă 
oarecare, şi se înfurie, înroşindu-se până la urechi. El vrea 
297 La o conferinţă-dezbatere organizată de asociaţia 
umanitară Karuna, în sala Mutualite, la Paris, pe 20 octombrie 
2005. 


298 Frere Denis Hubert, Theotime. Chroniques de la vie 
momstique, Paris, Karthala, 1998. 


să lucreze singur la umilinţa lui”. 


Să nu ne mai pese de impresia pe care o facem 


Graţia uitării de sine la copii... 

Această frumuseţe animalică pe care o procură 
absenţa îngrijorării - absenţa conştiinţei chiar - faţă de 
imaginea sa şi de privirile îndreptate spre noi. Şi dispariţia 
acestei graţii în adolescenţă la majoritatea dintre noi. 
Uneori chiar şi mai devreme. Tristeţea de-a vedea astfel 
mulţi copii de astăzi, poluaţi de televiziune şi publicitate, 
pline de maimuţici savante şi sclifosite, poluaţi astfel de 
acest reflex smintit al fotografiei sau al filmului video (vai! 
aceşti părinţi uimitori care mai mult filmează decât trăiesc 
toate momentele fericite ale vieţii lor de familie...). Mulţi 
sunt deja prea conştienţi de imaginea lor şi pozează: iată o 
graţie dispărută. Iată, mai rău chiar, o viitoare stimă de 
sine dependentă de una dintre cele mai derizorii şi mai 
tiranice contingenţe materiale: imaginea... 


„Sunt un meniu al zilei” 


Această „linişte de sine” la care aspirăm, fără ca ea 
să fie o completă negare de sine. Să fim doar „cineva de 
bine”... îmi amintesc că am citit într-o zi un interviu cu 


actriţa Mathilde Seigner, o tânără femeie plină de viaţă, 


forţă şi simplicitate?*%. Ca răspuns la întrebarea ziaristei: 
„Ce e stilul Seigner?”, a spus fraza aceasta extraordinară: 
„Mmm... Nu e. Interpretăm de la o situaţie la alta, asta-i 
tot. La mine nu există intelectualizare, cerebralitate. Sunt 
animalică. Sunt un meniu al zilei!” în această formulă este 
spus tot ce se poate spune despre umilinţa în viaţa de zi cu 
zi. Un meniu al zilei e bun, e simplu, e savuros, nu e 
pompos (de altfel, în general, îmi place să comand aşa 
ceva, dumneavoastră nu?) 


Să accepţi că eşti obişnuit e un lucru extraordinar. 
Stima de sine, sensul vieţii şi teama de moarte 


„Chiar dacă ar fi să umblu prin valea umbrei morții, 
nu mă tem de niciun rău, căci Tu eşti cu mine”. 
Biblia, Psalmul 23 


Ce altceva suntem noi decât nişte vieţuitoare 
obsedate de moarte? 

În minunata şi destabilizatoarea sa nuvelă, Moartea 
lui Ivan Ilici, Tolstoi povesteşte ultimele zile ale unui om 
afectat de o boală incurabilă (probabil un cancer al tubului 
digestiv). Aceste ultime zile sunt înspăimântătoare ca 


dureri fizice, dar şi ca suferinţă morală: Ivan Ilici va muri 

rău fiindcă a trăit rău. Nu că ar fi făcut rău, deoarece era 
un om cinstit şi corect, de altfel judecător de meserie, dar 
viaţa lui nu a avut sens, Ivan s-a mulţumit să facă ceea ce 
societatea şi cei apropiaţi aşteptau de la el, să trăiască 
după aparențele cuviinţei şi a ceea ce e corect 
materialmente. Şi, la apropierea morţii, totul se destramă. 
„Nu se mai poate, nu, nu se mai poate să continui să 
trăiesc aşa cum am trăit până acum şi aşa cum trăim cu 
toţii”, scrie Tolstoi ca epigraf al uneia dintre primele 
versiuni ale nuvelei3%. Lectura nuvelei Moartea lui Ivan 
Ilici ne mai răscoleşte şi astăzi, aşa cum scrierea ei l-a 
răscolit pe Tolstoi, deoarece plasează din nou moartea în 
inima existenţelor noastre. Şi, odată cu moartea, problema 
sensului vieţii, de care ne preocupăm uneori atât de puţin, 
ocupați cu totul cum suntem de a încerca mereu să uităm 
de moartea care ne aşteaptă. Ceea ce e imposibil. Toate 
animalele sunt muritoare, dar noi ceilalţi, oamenii, suntem 
singurii care ştim limpede că suntem muritori, de unde şi 
importanţa relaţiei noastre cu moartea în toate aspectele 
vieţii noastre psihice. Stima de sine nu scapă nici ea de 


această regulă, departe de asta... 


300 Tolstoi, Souvenirs et Recits, Paris, Gallimard, „La Plăiade'", 
1960. 


Teama de moarte măreşte nevoite în materie de 


stimă de sine 


Pentru anumiţi teoreticieni, şi mai ales după un 
număr important de studii de psihologie experimentală - 


peste o sută treizeci în anul în care scriu această carte30l:; 


suntem departe de studiile izolate sau anecdotice - 
aspiraţia la stima de sine ar fi un mijloc de-a ne refula 
teama de-a muri. 

Când ne întărim stima de sine (dându-ne, de 
exemplu, un feedback pozitiv printr-un test de 
personalitate pe care tocmai l-aţi făcut), scădem temporar 
nivelul de anxietate globală**?, ca şi teama de moarte5%. 
Invers, când se sporeşte conştiinţa caracterului muritor al 
persoanei la voluntarii experienţelor, cerându-le de 
exemplu să scrie un mic text în care să evoce propria lor 


moarte, sunt sporite întrucâtva „nevoite” lor în materie de 


301 Pyszczynski T. şi colab., „Why do people need self-esteem? 
A the- 
oretical and empirical review", Psychological Bulletin, 
2004,130: 
435-438. 


302 Greenberg J. şi colab., „Why do people need self-esteem? 
Converging evidences that self-esteem serves as an anxiety- 
buffering function", Journal of Personality and Social 
Psychology, 1992, 63: 913-922. 

303 Harmon-Jones E. şi colab., „Terror management theory and 
self-esteem: evidence that increased self-esteem reduces 
mortality-salience effect", Journal of Personality and Social 
Psychology, 1997, 72: 24-36. 


stimă de sine, ca şi cum asta l-ar servi în mod obscur 
pentru a se proteja de ameninţarea morţii... A fi astfel 
confruntat direct cu gândul propriei tale dispariţii 
provoacă, în funcţie de indivizi şi de disponibilităţile 


mediului, reacţii multiple în viaţa zilnică: 

— O mai mare receptivitate la feedbackul pozitiv30 
şi o nevoie de complimente şi de mesaje liniştitoare; 

— O dorinţă crescută de certitudini despre 
personalitatea proprie, o tendinţă de-a te arăta mai 
autoritar şi mai tranşant în afirmaţiile tale şi în apărarea 
certitudinilor proprii3%; 

— O sporire a comportamentelor de risc; cel puţin în 


domeniile în care avem o înaltă stimă de sine, cum ar fi 


conducerea maşinii3%; 


— O stimulare a nevoii de lux şi de posesiuni 


materiale3%; primul dintre aceste studii despre legătura 


304 Pyszczynski T. şi colab., „Why do people need self-esteem? 
A theoretical and empirical review", op. cit. 

305 McGregor I. şi colab., „Compensatory conviction in the face 
of personal uncertainty: going to evidences and being oneself", 
Journal of Personality and Social Psychology, 2001,80: 472-488. 
306 Taubman Ben-Ari O. şi colab., „The impact of mortality 
salience on reckless driving: a test of terror management 
mechanisms", Journal of Personality and Social Psychology, 
1999,76:35-45. 

307 Mandel N. Heine S.J., „Terror management and marketing: 
he who is dies with the most toys wins", Advances în Consumer 
Research, 1999, 26: 527-532. A se vedea şi: Kasser T, Sheldon 
K.M., „On wealth and death: materialism, mortality salience, 
and consumption behavior", Psychological Science, 2000,11: 
348-351. 


între teama de moarte şi pofta de avuţii le-a inspirat 
autorilor lui acest titlu crud: „Cel care moare cu cele mai 
multe jucării a câştigat... 

— O creştere a interesului faţă de corp, sex, 


înfăţişare fizică?’ 


„ în orice caz la persoanele la care toate 
acestea reprezintă o sursă de stimă de sine; 

— O creştere a generozităţii şi a comportamentelor 
altruiste, domenii de investiţie ale stimei de sine mai 
interesante pentru societate decât Jook-ul sau luxul! Umor 
suprarealist (şi involuntar?) al minuţiozităţii cercetării 
ştiinţifice: într-unul din aceste studii, care arăta creşterea 
frecvenţei comportamentelor noastre zise „prosociale” 
după activarea „sentimentului de-a fi muritor”, mesajul 
„eşti muritor” era activat solicitând voluntarii când în faţa 
unui magazin de pompe funebre, când într-un loc „mortal 
de neutru”3%%. Cel mortal de neutru aducea rezultate mai 


slabe... 
Să nu ne mai fie teamă de moarte 


Faptul de-a ne învinge teama de moarte ne 


308 Goldenberg J.L. şi colab., „The body as source of self- 
esteem: the effects of mortality salience on identification with 
one's body, interest in sex, and appearance monitoring", Journal 
of Personality ană Social Psychology, 2000,79:118-130. 

309 Jonas E. şi colab., „The scrooge effect: evidences that 
mortality salience increases pro-social attitudes and behavior", 
Personality and Social Psychology Bulletin, 2002,28:1342-1353. 


ameliorează stima de sine şi o face mai senină, mai puţin 
defensivă310. 

Se poate lucra eficient în psihoterapie asupra fricii 
de moarte. Dar mulţi terapeuţi nu explorează această 
pistă, fără îndoială fiindcă Freud însuşi, din multiple 
motive, nu a explorat-o şi a vorbit puţin despre ea. 
Influenţa sa asupra psihologiei şi a psihiatriei secolului XX 
a fost atât de mare, încât puţini terapeuţi îndrăznesc să 
construiască şi să modelizeze teorii şi strategii de 
tratament pentru a ajuta la înfruntarea fricii de moartes!!, 
când de fapt problema este crucială, şi numeroşi pacienţi 
suferă de acest tip de angoasă. Bazele sunt uşor de înţeles, 
deşi dureroase - cel puţin la început - când sunt puse în 
aplicare: trebuie să ne confruntăm treptat şi regulat cu 
ideea că toate fiinţele omeneşti mor, şi cu „aplicaţiile 
practice” ale acestei idei, respectiv cu imaginile propriei 
noastre morţi şi a celei a apropiaților noştri, chiar şi a 
celor pe care îi iubim mai mult ca orice. Şi aici suntem 
iarăşi în domeniul acceptării. 

Să mergem până la capătul fricilor noastre legate de 


stima de sine şi poate că vom găsi acolo moartea: moartea 


310 Pyszczynski T. şi colab., „Freedom versus fear: on the 
deferise, growth, and expansion of the seif", in: Leary şi Tangny 
(ed.), op. cit, p. 314-343. 

311 A se vedea ca sinteză Yalom I.D., Existential Psychotherapy, 
New York, Basic Books, 1980 (îndeosebi „Freud: anxiety without 
death", p. 59-74). 


socială, evidentă (respingere, dispreţ, abandon), uneori 
moartea fizică (şi intuiţia că putem, poate, să murim de 
ruşine, de necaz). Să acceptăm aceste spaime şi imaginile 
lor. Vedeţi ce spunea Saint-Exupery: „Războiul nu este 
acceptarea riscului. Nu este acceptarea luptei. Este, în 
anumite momente, pentru combatant, acceptarea pură şi 
simplă a morţii”. Sau, la fel, acest straniu scriitor care a 
fost Louis-Rerie Des Forets: „Să nu ne privim îmbătrânind 
în oglinda pe care ne-o întinde moartea, şi nici să nu o 
sfidăm cu vorbe mari, ci, dacă se poate, să o primim în 
tăcere aşa cum îi zâmbeşte mamei sale copilul din 
leagăn3!?”. 

Meditaţiile despre moarte au fost întotdeauna foarte 
importante în diferitele religii, şi, de asemenea, în sisteme 
filosofice precum stoicismul. În celebrul său Manual 
Epictet ne învaţă aşa: „Fie ca moartea, exilul şi tot ce pare 
înspăimântător să fie sub ochii tăi zi de zi; dar mai mult ca 
orice moartea”. Şi deopotrivă: „Dacă îţi îmbrăţişezi soţia 
sau copilul, spune-ţi că cea pe care o îmbrăţişezi este o 
fiinţă omenească; deoarece astfel, dacă moare, acest lucru 


313, Să nu fii tulburat dacă se întâmplă aşa 


nu te va tulbura 
ceva? Să-i lăsăm asta lui Epictet... Dar să nu fii tulburat 


dinainte de posibilitatea acestor morţi, asta e la îndemâna 


312 Des Forets R.-L., Pas a pas jusqu'au demier, Paris, Mercure 
de France, 2001. 
313 Epictet, Manuel, Paris, Gamier-Flammarion, 1964 (XXI, 3). 


noastră. Cum să ne antrenăm? Există pur şi simplu acest 
exerciţiu, cel mai simplu care poate exista: dacă mor într-o 
săptămână, ce mi se va părea capital? Pe cine aş dori să îl 
salut şi să îl îmbrăţişez pentru ultima oară? Ce locuri aş 
dori să mai văd? Ce activitate aş vrea să descopăr? Şi 
atunci, să facem toate aceste lucruri, în luna sau în 
săptămâna sau în anul respectiv... 

Aşadar, să ne gândim la moarte zi de zi, pentru a nu 
mai fi jucăria spaimelor noastre, mai ales când ele sunt 
atât de impresionante şi de fundamentale ca cele ale 
dispariţiei noastre: uitarea şi refularea nu pot aduce în 
acest domeniu nimic bun! în schimb, când aceste spaime 
sunt depăşite sau mai curând erodate şi puse înapoi la 
locul lor, atunci decurg numeroase beneficii, după cum pot 
dovedi mulţi dintre cei care au scăpat de o boală 
incurabilă. Experienţa bolii, dacă a fost trăită în 
profunzime şi prin acceptare, dă un sentiment de 
conştientizare a faptului că existenţa nu este, până la 
urmă, decât o amânare permanentă, şi că trebuie să 
trăieşti din plin. Acest lucru oferă multor persoane 


capacităţi de înţelegere a vieţii nebănuite*! 


. „Sunt gata să 
mor”, povesteşte Lydie Violet, autoare a unei cărţi sincere 


şi frumoase despre atitudinea ei faţă de boală, o tumoare 


314 Yalom I.D., op. cit. A se vedea şi Andre C., Psychologie de la 
peur, Paris, Odile Jacob, 2004. 


cerebrală315. „Asigurările, testamentul, totul e aranjat. E 
dar; e simplu, nu e nimic. De când sunt bolnavă, trăiesc în 
acord cu mine însumi. Astăzi nu-mi mai petrec viaţa 
pregătindu-mi moartea. Gata, s-a rezolvat. Nu mai gândesc 


în perspectiva multor ani, ci trăiesc doar, pur şi simplu315”. 


Stima de sine poate face să dea înapoi teama de 


moarte? 


Există şi o altă soluţie pentru această teamă: 
credinţele într-o viaţă de după moarte. Şi aici, procedând 
la diverse manipulări experimentale (a-i face pe voluntari 
să citească mici texte convingătoare despre probabilitatea 
sau neprobabilitatea unei vieţi de după moarte), se pot 
spori sau scădea nevoite în materie de stimă de sine?”. Să 
notăm, dimpotrivă, că alte investiţii ale stimei de sine cu 
funcţie thanato-anxiolitică (thanatos: moarte) sunt mai 
instabile, după cum arată câteva studii. Aşa se întâmplă cu 
participarea la grupuri de suporteri sportivi, precum cei ai 


318 


unui club de fotbal danez cărora li se sporea 


315 Violet M., Despleschin M., La Vie sauve, Paris, Seuil, 2005. 

noiembrie 2005, p. 104-105. 

317 Dechesne M. şi colab., „Literal and symbolic immortality: 

and Social Psychology, 2003,84: 722-737. 

318 Dechesne M. şi colab., „Terror management and the 


ataşamentul faţă de echipa lor dacă erau făcuţi în prealabil 
să se gândească la propria lor moarte; dar de îndată ce 
rezultatele echipei de fotbal scădeau, investiţia dădea 
înapoi şi se muta asupra echipei de... baschet! 

Deoarece această stimă de sine capabilă să exercite 
un efect global de reglare asupra controlului anxietăţii, şi 
îndeosebi a aceleia legate de teama de moarte şi de 
boală?!’ nu poate fi de orice natură. Pentru ca acest efect 
protector să fie robust şi durabil, trebuie probabil ca stima 
de sine respectivă să fie nu numai înaltă, ci şi stabilă şi 
senină. O stimă de sine vulnerabilă şi defensivă, oricare ar 
fi nivelul ei, nu ar avea cu siguranţă această funcţie. Ea nu 
ne-ar permite decât trucaje sau contorsiuni faţă de 
spaimele noastre de viaţă şi de moarte. 

Dar, după cum am văzut limpede, o stimă de sine 
cultivată cu răbdare şi dezvoltată în diferitele direcţii pe 
care le-am menţionat nu mai e chiar atât de departe de o 
formă de spiritualitate fără Dumnezeu (ceea ce nu ne 
împiedică de altfel să avem unul...). Spiritualitatea, în 


forma ei religioasă sau laică, a fost studiată din plin de mai 


vicissitudes of sports fan affiliation: the effects of mortality 
salience on optimism and fan identification", Furopean Journal 
of Social Psychology, 2000, 30: 813-835. 

319 Sherman D.A.K. şi colab., „Do messages about health risks 
threaten the seif? Increasing the acceptance of threatening seif 
messaees via self-affirmation", Personality and Social 
Psychology Bulletin. 2000,26:1046-1058. 


mulţi ani ca vector de sănătate psihică??? 


. Ea se poate 
defini fără îndoială mai bine prin dorinţa - sau mai curând 
nevoia - de-a te confrunta cu ceva mai mare decât tine: 
absolutul, infinitul, sensul sau nonsensul existenţei, al 
vieţii şi al morţii, timpul, eternitatea... şi posibilitatea 
existenţei lui Dumnezeu. Practica dusă la bun sfârşit a 
stimei de sine poate astfel să ne conducă pe căile 
spiritualităţii, în practica sa cotidiană: „Viaţa spirituală 
este o atitudine mentală de fiecare clipă??!”. 

Andre Comte-Sponville, ateu, explică minunat acest 
lucru: „O spiritualitate fără Dumnezeu? Ar fi o 
spiritualitate mai curând a imanenţei decât a 
transcendenţei, mai curând a  meditaţiei decât a 
rugăciunii322”. Imanenţa: prezenţa totului în orice lucru, 
acolo unde transcendenţa presupune o înălţare. 

Ca şi stima de sine, e de atins şi mai ales de uitat în 
linişte prin orice lucru simplu al vieţii zilnice... Apropierea 
senină de stima de sine este realmente, într-un anume fel, 
o căutare spirituală, adică una care priveşte spiritul 


nostru. Actualizarea ei (stima de sine se fărâmiţează sau 


320 A se vedea îndeosebi două lucrări publicate de American 
Psychological Association: Miller W.R. (ed.), Integrating 
Spirituality Into Treatment: Resources for Practitioners, 1999, şi 
Sperry L., Sharnfranske E.P. (ed.), Spirituality Oriented 
Psychotherapy, 2004. 

321 Dalai' Lama şi Cutler H., L'Art du bonheur, Paris, Laffont, 
1999. 

322 Comte-Sponville A., Dictionnaire philosophique, op. cit. 


devine fragilă prin repetiţie şi stereotip) este şi o zetetică 
liniştită (din grecescul zetetikos: căruia îi place să caute). 
Iată de ce nu veţi termina niciodată cu stima de sine şi de 


ce va fi pasionant... 


Bătrânul domn arab şi televiziunea 


Dragul meu Etienne... 

Creştin charismatic, care pune în practică, fără 
ostentaţie, preceptele credinţei sale. În urmă cu câţiva ani, 
zdruncinat de moartea mamei sale el care şi-a pierdut de 
timpuriu tatăl, hotărăşte să devină voluntar într-o unitate 
de terapie paliativă. Îi place gândul de a-i însoţi pe oameni 
până la porţile morţii. Cunoaşte pe de rost (ca şi mine) 
toate cântecele lui Georges Brassens despre moarte, pe 
ciocli, pe gropari etc. Se gândeşte deseori la moarte, la 
lumea cealaltă, la eternitate, la înviere, la viaţa veşnică, la 
toate astea. Se gândeşte la ele cu seninătate, prietenul 
meu, Etienne, fiindcă are credinţa, o credinţă oarbă, 
robustă şi de nezdruncinat. 

Stima sa de sine? Nu cunosc alta mai solidă ca a lui 
şi care să funcţioneze atât de bine. Etienne nu ridică 
niciodată tonul, dar toată lumea îl ascultă. În munca lui, 
Etienne nu dă niciodată impresia de-a forţa, dar ceea ce 


face merge deseori. Aproape întotdeauna, chiar. Când nu 


merge, Etienne îşi râde de el, cu un zâmbet adevărat, 
mijindu-şi ochii. Râde de el însuşi de-adevăratelea, nu ca 
să joace rolul filosofului, al pierzătorului onest. Puțin îi 
pasă de rolurile şi de personajele de compoziţie. Nu l-am 
văzut niciodată jucând un rol. El rămâne acelaşi cu toată 
lumea şi în toate împrejurările. Glasul lui nu se schimbă, 
privirea nu i se schimbă, nici gesturile. Pe scurt, în privinţa 
eşecurilor sale - am cam deviat de la subiect - Etienne, 
odată trecută decepţia ratării, se amuză realmente de ea. 
Cred că savurează lecţia: să nu te cramponezi de succese. 
O degustă, o soarbe încetişor. Îi găseşte un gust bun, în 
cele din urmă, odată ce a trecut acea mică amărăciune de 
la început, a reflexului decepţiei. Stima sa de sine, atât de 
bună, face deopotrivă din Etienne o făptură destul de 
bizară, unică. Este un om foarte drăguţ, dar şi foarte 
sincer, şi care poate, aşadar, să spună lucruri neplăcute, 
fără să caute să necăjească, ci fiindcă e adevărat şi crede 
că numai adevărul poate ajuta. Atunci, unii oameni se 
enervează extrem de rău la început. Dar, dacă relaţia 
durează, toată lumea sfârşeşte prin a-l plăcea pe Etienne. 
Asta e situaţia. Ne place cineva care e sincer şi drăguţ, 
chiar dacă ne enervează uneori. 

Discut adesea cu Etienne despre psihologie. În timp 
ce scriam această carte, vorbeam despre stima de sine. Îl 


întrebam despre stima Jui de sine. Şi asta nu îi plăcea. 


Făcea însă eforturi, fiindcă suntem prieteni. Etienne nu 
vorbeşte uşor despre el, dar îi place în schimb să 
povestească despre fascinația sa pentru kenoză, din 
grecescul kenoo: a goli, a extenua, a reduce la nimic... 
Kenoza este starea de diminuare a lui lisus, care renunţă 
la condiţia sa divină pentru a se arăta într-o condiţie 
umană şi pentru a merge până la capătul acestei condiţii. 
Etienne crede că kenoza este mult mai interesantă decât 
stima de sine. Eu, unul, cred că este unul dintre rezultatele 
sale. Vorbim despre asta, din când în când, când avem 
timp să ne vedem. 

Bun, Etienne s-a înscris deci ca voluntar într-un 
centru de terapie paliativă şi urmează o formaţie destul de 
avansată, cu multă psihologie, el, căruia asta nu îi place 
deloc (nu a citit niciuna dintre cărţile mele, deşi i le-am 
oferit). Apoi, începe să lucreze. Vine o dată pe săptămână 
în secţia unde a fost repartizat. Infirmierii îi dau unul sau 
două nume de bolnavi pe cale de a-şi încheia viaţa în 
această unitate specializată. Şi Etienne se duce să bată la 
uşa lor ca să le propună puţin ajutor, ascultare, căldură 
omenească. Uneori e primit fără entuziasm, ceea ce se 
poate înţelege: nu ai întotdeauna chef să vorbeşti cu un 
necunoscut în acest gen de perioadă din viaţa ta. Uneori, e 
bine primit. Adică e primit. I se spune să intre, i se 


răspunde la întrebări, i se ascultă politicos discursul de 


prezentare: „Mă numesc Etienne, sunt voluntar însoțitor 
şi, dacă sunteţi de acord, o să trec să vă vizitez în fiecare 
săptămână, dar nu sunteţi obligat nici să mă primiţi, nici 
să-mi vorbiţi etc”. 

Etienne se gândise mult la această activitate înainte 
de-a o începe. Aşa cum se întâmplă întotdeauna, o 
idealizase, îşi imaginase discuţii importante despre moarte 
şi despre sensul vieţii. Lacrimi, emoţii. Ca la cinema sau în 
cărţi. Nu că i-ar plăcea prea mult aşa ceva, dar, în fine, aşa 
îşi închipuise, asta-i tot. Poate că, deopotrivă, faptul de-a fi 
voluntar într-un serviciu de terapie paliativă îl valoriza 
puţin inconştient. Nu avea nevoie de asta, v-am mai spus, 
stima sa de sine era deja întru totul bună. Dar, să faci bine 
în jurul tău, e bun pentru ego, chiar dacă nu o faci pentru 
asta. 

Încetul cu încetul, Etienne a înţeles că rolul lui nu va 
fi neapărat de-a vorbi despre viaţă şi moarte, fiindcă a 
vorbi despre aceste lucruri e, fatalmente, tocmai ceea ce 
nu vrei să faci când eşti în secţia de terapie paliativă. Şi 
apoi, mai sunt şi psihiatri în aceste secţii. Şi infirmierele, 
atât de drăguţe şi de geniale. Şi familia care vine în vizită 
(ceea ce nu e întotdeauna cazul, din păcate). În schimb, în 
aproape toate camerele, există un televizor. Şi când îţi 
petreci zilele într-un pat de spital, şi pe deasupra ştii cum 


se termină povestea (a ta, în orice caz) te uiţi adesea la 


televizor. Chiar şi atunci când eşti foarte obosit sau foarte 
împuţinat de boală, metastaze sau morfina care te 
împiedică să suferi, poţi să te uiţi la televizor. Aproape tot 
timpul. Avantajul cu televizorul e că nu cere nicio energie 
cerebrală şi chiar niciun fel de energie. Şi apoi, poţi să 
dormi uneori; în privinţa celor mai multe programe, asta 
nu schimbă lucrurile cu nimic. 

Şi iată că Etienne îşi petrecea destul timp cu 
persoanele pe care le vizita, uitându-se la televizor cu ele 
sau privindu-le cum dorm. După o bucată de vreme, pleca 
în vârful picioarelor. Uneori, oamenii se trezeau, şi unii îl 
rugau atunci să nu plece: „Nu, nu, rămâneţi, vă rog”. Alţii 
se trezeau, dar nu cereau nimic. În sfârşit, alţii continuau 
să doarmă. Etienne asuma destul de bine toate acestea şi o 
făcea din inimă. Aşa se întâmplă cu persoanele cu o bună 
stimă de sine. Se vedea făcând şi greşeli, pe care mi le 
povestea: „Uneori, nu uit suficient de mult de mine, şi 
atunci plec prea repede, fiindcă bolnavul mă plictiseşte; 
sau uit să mai plec, fiindcă mă interesează, şi îl obosesc. 
Dar faptul că înţeleg toate aceste lucruri mă face să 
progresez, când vorbesc despre ele la reuniunile noastre 
de voluntari. Apoi spiritualizez: îmi spun că Dumnezeu mă 
iubeşte aşa cum sunt. L-aş amuza mai puţin dacă aş fi mai 


n 


bun...” Etienne îşi punea totuşi multe întrebări, şi i se 


întâmpla pe deasupra să-mi mărturisească că era uneori 


dezamăgit de această activitate. Deseori, în minte îi 
veneau gânduri de felul: „Ce caut aici, în camerele astea 
supraîncălzite, cu persoanele astea despre care nu ştiu 
dacă le ajut cu adevărat, când am atâtea de făcut în altă 
parte...?” Dar hotărâse să fie voluntar, deci continua. Şi 
avea să continue mai mulţi ani - atâta cât va fi acceptat 
acolo, în orice caz - ca să nu rămână la suprafaţa 
lucrurilor, ca să pătrundă cu adevărat în acest univers 
crepuscular al trecerii din viaţă înspre moarte. 

Într-o zi, Etienne a fost atins de graţie. S-a întâmplat 
în camera unui bătrân domn arab care numai avea nicio 
familie. Era acolo de mai multe săptămâni, ceea ce era mai 
curând rar în acest gen de secţie, terapia paliativă, în 
general... Etienne se ataşase de bătrânul domn. 
Discutaseră mult la început, la primele vizite. Apoi, totuşi 
cancerul lui se agrava treptat, în ciuda vizitelor lui 
Etienne. Aşa că nu mai putea să vorbească prea mult, dar 
era bucuros ca Etienne să vină, se vedea după privirile lui. 
În seara aceea, la televizorul din camera bătrânului domn 
era un meci de fotbal. Bătrânul domn nu putea practic să 
se uite, îşi închidea ochii tot timpul şi îi era greu să 
respire. Dar când Etienne voia să închidă televizorul, a 
făcut „nu, nu” din cap, apoi i-a făcut semn, cum se 
întâmpla adesea, să vină să se aşeze lângă el, pe marginea 


patului. I-a întins mâna. Apoi a adormit. Etienne nu mai 


fusese niciodată atât de fericit. Niciodată nu se mai simţise 
atât de mândru de sine (când de obicei detesta să se simtă 
mândru de ceva). Niciodată nu se mai simţise atât de la 
locul lui de fiinţă omenească. În camera acestui bătrân 
domn arab, pe care ştia că îl vede pentru ultima oară şi pe 
care îl ţinea de mână, uitându-se la un meci de fotbal la un 
televizor cu sonorul dat tare (bătrânul domn nu mai auzea 


prea bine), mult, mult prea tare. 
Concluzie 


Reflecţii de Marc Aureliu, Cartea a zecea, între 170 
şi 180 d.f”. 

„Suflet al meu! când vei fi oare bun şi simplu, fără 
prefăcătorie şi fără sulemeneală? Când vei fi mai vizibil şi 
mai uşor de cunoscut decât trupul care te împrejmuieşte? 
Când vei gusta dulceaţa pe care o simţi având bunăvoință 
şi afecţiune faţă de toţi oamenii? Când vei fi plin de tine 
însuţi şi bogat de propriile tale bunuri? Când vei renunţa la 
aceste cupidităţi smintite şi la aceste dorinţe deşarte care 
te fac să doreşti făpturi însufleţite sau neînsufleţite pentru 
a-ţi satisface patimile, timp ca să te bucuri mai mult de ele, 
locuri şi ţinuturi mai bine aşezate, un aer mai curat şi 
oameni mai sociabili? Când vei fi pe deplin satisfăcut de 


323 în traducerea lui Andră Dacier (1742), Paris, Jean de 
Bonnot, 1983. 


starea ta? Când vei găsi plăcerea în toate lucrurile care ţi 
se întâmplă? Când vei fi convins că ai totul în tine?... 
Încercăm, Marc Aureliu, încercăm... 
Făgăduim să facem tot ce putem. 
Pace sufletului tău. 


Socrii toxici. 


Strategii pentru protejarea căsătoriei 


Socrii toxici există în multe forme. Există Criticul, cel 
care de-abia aşteaptă să ne spună cu ce greşim; 
Autoritarul, care încearcă să ne controleze viaţa; 
Acaparatorul, care are pretenţii permanente asupra 
timpului nostru şi Stăpânii Haosului, ale căror numeroase 
probleme trebuie să le rezolvăm. Este posibil ca frustrarea 
produsă de socrii enervanţi să ne afecteze relaţia cu 
partenerul de viaţă. În această carte, Susan Forward 
explică complexitatea problemei socrilor, un triunghi care 
ne forţează să intrăm într-o luptă cu partenerul pentru 
loialitate şi sprijin. Autoarea arată modul în care socrii îşi 
manipulează adesea copiii pentru a obţine ceea ce vor şi 
ne ajută să înţelegem dificultăţile cărora le este supus 
astfel partenerul nostru. Pornind de la istorii reale ale 


bărbaţilor şi ale femeilor care se luptă să se elibereze de 


comportamentul distructiv al socrilor, Forward oferă 
strategii extrem de eficiente prin care să determinăm 
partenerul sau partenera să ne apere, să stabilim limite 
rezonabile şi, cel mai important, să ne protejăm căsnicia. 
Aceste strategii nu ne vor transforma socrii toxici în unii 
de vis, dar ne vor ajuta să ne menţinem sănătatea psihică, 
respectul faţă de noi şi, mai ales, relaţia cu persoana 


alături de care am ales să ne petrecem viaţa. 


Susan Forward este psihoterapeut, conferenţiar şi a 
lucrat în numeroase clinici de psihiatrie din sudul 
Californiei. A scris numeroase cărţi printre care se numără 
Men Who Hate Women and the Women Who Love Them, şi 
Șantajul sentimental, apărută la Editura Trei. Pentru mai 
multe informaţii o puteţi găsi la adresa fsusanaol. com sau 


puteţi vizita site-ul www. susanforward. com. 

Psihopatul de alături. 

Cum să-l recunoşti şi să te aperi de el 

În cartea de faţă, Martha Stout ne dezvăluie faptul 
că o proporţie deloc neglijabilă dintre oamenii obişnuiţi nu 


au conştiinţă morală. Cu alte cuvinte, nu se simt vinovaţi 


sau ruşinaţi, indiferent ce ar face şi sunt nemiloşi. Adică 


merită să fie numiţi psihopaţi. Autoarea ne ajută să-i 
identificăm şi să ne ferim de ei, atrăgându-ne atenţia 
asupra faptului că mulţi dintre ei sunt carismatici, 
fermecători, mai spontani şi mai seducători decât ceilalţi, 
dar, fundamental, ei nu pot iubi şi nu sunt mişcaţi 


emoţional de suferinţa celuilalt. 


Din punctul de vedere al autoarei, fiecare dintre noi 
a întâlnit un psihopat - în relaţiile profesionale sau 
personale - şef, prieten, coleg, iubit sau vecin. După ce ne 
oferă informaţiile necesare pentru a-i identifica, Martha 
Stout ne propune treisprezece reguli de relaţionare pentru 
a face faţă psihopaţilor din viaţa cotidiană. Cartea oferă un 
ghid pentru orientarea într-o lume foarte diferită, lumea 
lipsită de scrupule a psihopatului, pentru a ieşi cu bine din 


ea. 

Martha Stout este psiholog clinician şi a predat la 
Harvard Medical School timp de peste douăzeci şi cinci de 
ani. A scris numeroase articole şi cărţi, printre care The 
Myth of Sanity şi The Paranoia Switch. 


Urăsc conflictele! 


Şapte paşi de urmat pentru a rezolva orice diferend 


din viaţa dumneavoastră 


Fie că este vorba despre o ciondăneală cu un prieten 
apropiat sau de o ceartă aprinsă cu şeful, preferăm adesea 
să ne purtăm cu mănuşi în loc să ne confruntăm. Dar 
evitarea conflictului ne oboseşte, ne încarcă cu emoţii 
negative şi ne distruge sănătatea. Cartea de faţă îşi 
propune să ne ajute să facem faţă conflictelor din plan 
personal şi profesional cu curaj, încredere şi sensibilitate. 
Pornind de la cercetările din psihologie, Lee Raffel a creat 
un program în şapte paşi care ne ajută să nu mai evităm 
divergenţele, să vorbim şi să ascultăm celălalt punct de 
vedere cu calm, să dezamorsăm situaţiile explozive şi să ne 
aprofundăm relaţiile. Dacă vom utiliza conflictul ca o 
oportunitate pentru dezvoltare şi schimbare, vom fi 
capabili să ne îmbunătăţim relaţiile, să reducem nivelul de 
stres la care suntem supuşi şi să ne uşurăm sufletul. 
Autorul oferă sfaturi despre cum să  discuţi în 
contradictoriu fără a escalada conflictul, cum să-l împiedici 
pe partener să saboteze discuţiile şi cum să te adaptezi 
fiecăruia dintre cele cinci stiluri de conflict descrise în 


carte. 


Lee Raffel este psihoterapeut şi practică terapie de 


familie şi de cuplu de peste treizeci şi cinci de ani. Printre 


lucrările publicate se numără Should I Stay or Go? How 


Controlled Separation (CS) Can Save Your Marriage. 


Psihologie practică 


CRISIOPHE ANDRE 


Să fii în sfârşit tu însuţi. Să nu îţi mai pese de 
impresia pe care o faci. Să acţionezi fără să te temi nici de 
eşec, nici de judecata altora. Să nu mai tremuri la gândul 
respingerii. Şi să îţi găseşti liniştit locul printre ceilalţi. 

Cartea aceasta vă va ajuta să înaintați pe calea 
stimei de sine. Să o construiți, să o reparaţi, să o protejaţi. 
Ea vă va ajuta să vă acceptaţi şi să vă iubiţi, chiar dacă 
sunteţi imperfecţi. Nu ca să vă resemnaţi, ci ca să evoluaţi 
mai bine. 


Imperfecţi, dar liberi şi fericiţi... 


Christophe Andre este psihiatru şi psihoterapeut, 
autor al unor cărţi de mare succes internaţional. Dintre 
acestea, Editura Trei a publicat: Cum să ne purtăm cu 
personalităţile dificile, Cum să te iubeşti pentru a te 
înţelege mai bine cu ceilalţi, Cum să ne exprimăm emoţiile 
şi sentimentele (împreună cu François Lelord), Cum să ne 


eliberăm de frica de ceilalţi (împreună cu Patrick 


Legeron), Stările sufleteşti. 


